text:
 |
 52013PC0260
 Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le sláinte ainmhithe /* COM/2013/0260 final - 2013/0136 (COD) */
 MEABHRÁN MÍNIÚCHÁIN
 1. BONN
 CIRT AGUS CUSPÓIR
 Ábhar imní do gach saoránach Eorpach is ea sláinte
 ainmhithe. Eascraíonn an imní sin as gnéithe amhail an tsláinte phoiblí,
 sábháilteacht bia, agus slándáil bia, a bhfuil baint acu le sláinte ainmhithe.
 Eascraíonn sí freisin as na costais eacnamaíocha a mbíonn ráigeanna galair
 ainmhithe ina gcúis leo uaireanta agus as cúrsaí leasa ainmhithe, lena n‐áirítear
 an tionchar a bhíonn ag bearta rialaithe galar ar leas ainmhithe.
 Ag an am céanna, is léiriú é an togra seo ar
 thosaíochtaí na Rialála Cliste[1]
 mar go ndéanann sé iarracht an creat dlí reatha a shimpliú agus tugann sé aird
 freisin ar ionchais na bpáirtithe leasmhara go laghdófaí na hualaí riaracháin.
 Ina theannta sin, léiríonn sé tosaíochtaí an
 Choimisiúin, amhail cuspóir an fháis chliste atá sa straitéis Eoraip 2020[2] mar go dtugann sé tacaíocht don
 earnáil an teacht aniar atá inti a neartú trí bhearta gníomhacha coisctheacha
 agus trí bhainistíocht riosca níos solúbtha.
 Anailís ar an bhFadhb
 I gcreat reatha reachtaíochta sláinte ainmhithe an
 AE tá beagnach 50 treoir agus rialachán den reachtaíocht phríomha agus
 thart ar 400 píosa den reachtaíocht thánaisteach. Glacadh cuid acu sin chomh
 luath le 1964.
 Sheol an Coimisiún meastóireacht sheachtrach in 2004
 le hathbhreithniú críochnúil a dhéanamh ar thorthaí ghníomhaíocht an AE i leith
 sláinte ainmhithe, rud a thug Straitéis nua um Shláinte Ainmhithe in 2007.
 Meascán de imthosca a d’fhág go raibh sé riachtanach ár mbeartas a athmheas:
  Rinneadh príomheilimintí an bheartais atá ann a dhréachtú,
 den chuid Is mó, idir 1988 agus 1995 nuair ba Chomhphobal de dhá Bhallstát
 déag fós sinn;
  Tá dúshláin nua tagtha chun cinn. Tá galair a bhí anaithnid deich
 mbliana ó shin tagtha ar an saol, agus galair eile, amhail an galar crúibe is
 béil, gormtheanga agus an fliú éanúil, thug siad dúshláin nua le déanaí, agus
 chuir siad i gcuimhne dúinn gur rioscaí an‐tromchúiseach fós iad.
  Tháinig athrú ó bhonn ar dhálaí trádála freisin, agus méadú mór
 ar thrádáil in ainmhithe agus i dtáirgí ainmhithe, laistigh den AE agus le tríú
 tíortha araon; agus
  Tháinig forás suntasach ar an eolaíocht,
 an teicneolaíocht agus ar ár gcreat institiúideach.
 Aimsíodh roinnt fadhbanna i ndáil leis an
 reachtaíocht atá ann. Baineann roinnt acu leis an gcur chuige ginearálta
 beartais, .i.:
 –
 Ardchastacht Bheartas reatha an Chomhphobail i
 leith Sláinte Ainmhithe (CAHP)
 –
 Straitéis fhoriomlán a bheith in easnamh
 –
 Ní leor an fócas ar chosc galar, agus go háirithe
 an fócas ar an ngá le breis bithshlándála.
 Bhain fadhbanna eile le feidhmiú na reachtaíochta
 atá ann cheana, go háirithe:
 –
 Saincheisteanna a bhaineann le trádáil laistigh den
 Aontas in ainmhithe beo.
 Ceartaítear na fadhbanna ginearálta agus sonracha
 sa dlí seo, sin nó ceartófar iad sna gníomhartha tarmligthe agus cur chun
 feidhme.
 Cuspóirí an togra
 Is é an Dlí i ndáil le Sláinte Ainmhithe an creat
 dlí a thacaíonn leis an Straitéis um Shláinte Ainmhithe don AE, a foilsíodh in 2007.
 Is iad seo a leanas na cuspóirí ginearálta mar atá siad leagtha amach sa
 Straitéis:
  leibhéal ard sláinte
 poiblí agus sábháilteachta bia a áirithiú trí mhinicíocht na rioscaí
 bitheolaíochta agus ceimiceacha don duine a íoslaghdú;
  sláinte ainmhithe a
 chur chun cinn trí mhinicíocht na ngalar ainmhithe a chosc / a laghdú, agus
 tacú le feirmeoireacht agus le geilleagar na tuaithe;
  feabhas a chur ar fhás
 eacnamaíoch/comhtháthú/iomaíochas trí shaorchúrsaíocht earraí agus
 gluaiseachtaí comhréireacha ainmhithe a áirithiú;
  cleachtais
 feirmeoireachta agus leas ainmhithe a chur chun cinn lena gcoisctear bagairtí a
 bhaineann le sláinte ainmhithe agus lena laghdaítear an tionchar ar an
 gcomhshaol, rud a thacaíonn le Straitéis an AE um Fhorbairt Inbhuanaithe.
 Is iad seo a leanas cuspóirí sonracha an dlí seo i
 ndáil le Sláinte Ainmhithe:
  creat rialála aonair,
 simplithe, trédhearcach, soiléir a bhunú a leagfaidh amach cuspóirí, raon
 feidhme agus prionsabail na hidirghabhála rialála go córasach; bunaithe ar
 dhea-rialachas agus i gcomhréir le caighdeáin idirnáisiúnta (e.g. OIE); a
 dhíreoidh ar bhearta coisctheacha fadtéarmacha agus i gcomhar leis na páirtithe
 leasmhara ábhartha uile;
  prionsabail
 ghinearálta uileghabhálacha a thabhairt isteach a cheadóidh creat simplithe dlí
 d'fhonn a bheith ullamh le haghaidh dúshlán nua, .i.e. chun freagairt mhear a
 chumasú i gcás galar atá ag teacht chun cinn; agus an caighdeán céanna
 freagartha a chinntiú freisin mar a fhoráiltear i reachtaíocht reatha;
  comhsheasmhacht a
 chinntiú idir na prionsabail chothrománacha sa reachtaíocht i réimse na sláinte
 ainmhithe, an leasa ainmhithe agus na sábháilteachta bia, chomh maith le
 beartais AE níos ginearálta maidir le hathrú aeráide, an comhbheartas
 talmhaíochta agus inbhuanaitheacht;
  an tionchar a bhíonn
 ag galair ainmhithe ar shláinte an phobail agus sláinte ainmhithe,
 leas ainmhithe, an geilleagar agus an tsochaí a laghdú a mhéid is féidir trí
 chur leis an bhfeasacht faoi ghalair, le hullmhacht, le faireachas agus le
 córais um fhreagairt éigeandála ar an leibhéal náisiúnta agus AE;
  feidhmiú rianúil
 mhargadh inmheánach na n‐ainmhithe agus táirgí ainmhithe a áirithiú,
 maille le leibhéal ard cosanta sláinte ainmhithe agus shláinte an phobail agus tacú le cuspóirí Eoraip 2020.
 Is iad seo a leanas cuspóirí oibríocha an dlí seo
 i ndáil le Sláinte Ainmhithe:
  an cur chuige nua
 coscthiomáinte, atá dírithe ar dhreasachtaí, a chomhtháthú i gcroílár an
 bheartais sláinte ainmhithe;
  foráil a dhéanamh maidir le dáileadh soiléir agus cothrom na ról agus
 na bhfreagrachtaí idir údaráis inniúla, institiúidí an AE, an earnáil
 feirmeoireachta, úinéirí ainmhithe agus daoine eile;
  catagóiriú galar a thabhairt isteach mar bhonn d'idirghabháil an AE;
  foráil a dhéanamh maidir le sásraí éifeachtacha le freagairt go tapa do
 theagmhais galair, lena n‐áirítear dúshláin nua, amhail galair atá ag
 teacht chun cinn;
  ullmhacht éifeachtach éigeandála agus luathfhreagairt éifeachtach ar
 ghalair ainmhithe agus zónóisí a áirithiú, lena n‐áirítear úsáid vacsaíní
 mar is cuí;
  nósanna imeachta simplithe a thabhairt isteach aon uair is féidir ar
 chúiseanna teicniúla agus eile, ag cur sainiúlacht na bhfeirmeoirí beaga agus
 micreaghnólachtaí san áireamh agus scaoileadh le hualaí riaracháin agus costais
 nach bhfuil gá leo, aon uair is féidir;
  a áirithiú go mbeidh go leor solúbthachta sa chreat nua dlí chun é a
 chur in oiriúint go réidh d'fhorbairtí eolaíocha agus teicneolaíocha feasta;
  an baol go gcuirfí isteach ar thrádáil a laghdú trí leibhéal cuí
 cóineasaithe a lorg le caighdeáin idirnáisiúnta ábhartha, agus tiomantas
 daingean do chaighdeáin arda sláinte ainmhithe a áirithiú.
 2. COMHTHÉACS
 DLÍ
 Bunús dlí
 Is iad Airteagail 43, 114 agus 168 den
 Chonradh ar Fheidhmiú an Aontais Eorpaigh (CFAE) an bunús dlí le bearta
 reachtacha an AE i ndáil le sláinte ainmhithe ar fáil, mar is cuid riachtanach
 de na beartais talmhaíochta, sláinte poiblí agus cosanta tomhaltóirí, trádála
 agus an mhargaidh aonair iad.
 –
 Is é Airteagal 43 an bunús dlí le bearta
 reachtacha an AE maidir leis an gComhbheartas Talmaíochta. An t‐Airteagal
 sin freisin atá mar bhonn leis an reachtaíocht tréidliachta mar go meastar, ó
 thaobh dlí de, go bhfuil an CAHP ina chuid den Chomhbheartas Talmhaíochta, agus
 is iad na nósanna imeachta céanna reachtaíochta agus riaracháin atá i bhfeidhm
 ina leith.
 –
 Is é Airteagal 114 an bunús dlí le haghaidh
 bhunú agus oibriú an mhargaidh inmheánaigh agus le haghaidh chomhfhogasú na
 bhforálacha atá leagtha síos de réir dlí, nó i mbearta rialacháin nó riaracháin
 i ndáil leis sin.
 –
 Airteagal 168 maidir le cosaint sláinte,
 tagraíonn sé do chosaint shláinte an duine ar gach cúis a d'fhéadfadh dochar a
 dhéanamh di, lena n‐áirítear gach cúis a bhaineann le sláinte ainmhithe.
 Fairis sin, rinneadh bearta tréidliachta a bhí dírithe ar an tsláinte
 phoiblí a chosaint a ghlacadh freisin faoin nós imeachta comhchinnteoireachta
 mar thoradh ar an Airteagal seo."
 Comhsheasmhacht le beartais eile de chuid an
 Aontais
 Tá ceangal gníomhach ag an reachtaíocht seo i
 ndáil le sláinte ainmhithe leis an gcreat dlíthiúil maidir le leas ainmhithe,
 sábháilteacht bia, sláinte phoiblí, cothú ainmhithe, táirgí íocshláinte
 tréidliachta, cosaint an chomhshaoil, rialuithe oifigiúla, an Comhbheartas
 Iascaigh (CBI) agus an Comhbheartas Talmhaíochta (CBT).
 Gaol le tograí eile sa phacáiste
 Tá an togra seo ina chuid de phacáiste de cheithre
 athbhreithniú a bhaineann le sláinte ainmhithe, sláinte plandaí, cáilíocht
 ábhar plandaí atáirgthe agus rialuithe oifigiúla plandaí, ainmhithe, bia agus
 beatha.
 Fágann an t‐athbhreithniú ar an rialachán
 maidir le rialuithe oifigiúla gur comhsheasmhaí is féidir na rialuithe
 oifigiúla sin a chur i bhfeidhm, chun sláinte ainmhithe a chosaint agus nasc
 níos comhleanúnaí a dhéanamh le rialáil sláinte ainmhithe.
 3. COIMHDEACHT AGUS COMHRÉIREACHT
 Coimhdeacht
 Ní hamháin go dtugann sláinte mhaith ainmhithe
 sochair phríobháideacha d’úinéirí ainmhithe ach tá leas an phobail agus sochair
 níos ginearálta i gceist freisin. Ciallaíonn tógálacht a lán galar ainmhithe
 gur mó an tairbhe a bhaineann le cur chuige coiteann, seachas sraith
 gníomhaíochtaí aonair.
 Tá glacadh forleathan leis gur luachmhaire cur
 chuige comhchuibhithe ón AE, agus chabhraigh sé sin ualach riaracháin ar oibreoirí,
 trádálaithe, tréidlianna agus tionscail a bhaineann le tréidliacht a laghdú.
 Bhí ról lárnach aige i mbunú an mhargaidh aonair, le trádáil laistigh den AE in
 ainmhithe agus i dtáirgí ainmhithe (feoil, bainne, etc.) a éascú trí dhálaí
 comhchuibhithe sláinte ainmhithe a bhunú agus rath an CBT a chur chun cinn.
 Buntáistí na rialacha comhchuibhithe le galair
 ainmhithe ar leibhéal an AE a chosc, a rialú, a fhógairt, agus a dhíothú,
 léiríodh iad le linn ráigeanna galair ainmhithe le blianta beaga anuas. Thaispeáin
 an fhreagairt ar na géarchéimeanna sin cumas an AE freagairt thapa a thabhairt,
 le leathadh na ngalar a theorannú agus a dtionchar a íoslaghdú. Tharla sé sin
 den chuid Is mó a bhuí leis an gcur chuige comhchuibhithe i leith rialú
 galar, lena n‐áirítear cúiteamh airgeadais a thabhairt i leith na
 gcaillteanas ar fheirmeacha de dheasca beart le galair a dhíothú. Chomh maith
 leis sin, agus gné an mhargaidh aonair á chur san áireamh, d'fhéadfadh teip
 galar a rialú i mBallstát amháin, difear mór a dhéanamh do stádas sláinte an
 Aontais agus a acmhainn onnmhairithe a chur i mbaol. I bhfianaise na n‐eilimintí
 éagsúla sin, tá bonn cirt le gníomhaíocht an AE, mar gur léir nach féidir le
 Ballstáit é seo a bhaint amach go sásúil ag gníomhú ina n‐aonar dóibh agus
 gurb éifeachtaí agus gurb éifeachtúla a bhainfeadh an AE cur chuige
 comhsheasmhach amach.
 Comhréireacht
 Bunaíonn an Dlí i ndáil le Sláinte Ainmhithe creat
 ginearálta le haghaidh galair ainmhithe a rialú, a chosc agus a dhíothú. Tá an
 creat fothaithe ar rialacha atá bunaithe ar thorthaí, seachnaíonn sé
 saintreoracha iomarcacha, agus fágann sé spás le haghaidh Ballstát le rialáil a
 dhéanamh nó le reachtaíocht níos mionsonraithe a leagan amach nuair is gá, rud
 a thugann an tsolúbthacht le rialacha a oiriúnú do chúinsí náisiúnta,
 réigiúnacha nó áitiúla. Os a choinne sin, ní mór leibhéal áirithe mionsonrachta
 agus cruinnis a áirithiú i rialacha maidir le trádáil le go laghdófar ar an
 mbaol go mbeadh cleachtais dhifriúla i bhfeidhm ag oibreoirí agus ag údaráis inniúla
 agus go dtarlódh saobhadh ina dhiaidh sin ar an iomaíocht nó, b'fhéidir, an
 baol go laghdófaí comhchuibheas an chur chuige chun dul i ngleic le galair. Dá
 bhrí sin, féachann an Dlí i ndáil le Sláinte Ainmhithe le cothromaíocht a
 bhaint amach idir ghníomhaíocht chomhréireach agus gníomhaíocht riachtanach.
 4. COMHAIRLIÚCHÁIN
 LE PÁIRTITHE LEASMHARA AGUS MEASÚNUITHE TIONCHAIR
 Nós imeachta comhairliúcháin.
 Toradh is ea an Dlí seo i ndáil le Sláinte
 Ainmhithe ar shraith fhada anailísí.
 In 2004, sheol an Coimisiún meastóireacht
 neamhspleách chun measúnú a dhéanamh ar fheidhmíocht Bheartas Sláinte Ainmhithe
 an Chomhphobail (CAHP)[3]
 le deich mbliana roimhe sin agus a chomhsheasmhacht le hidirghabhálacha
 beartais eile an AE. Ba é an aidhm gnéithe
 den CAHP a aithint, sin gnéithe a d'fhéadfaí a fheabhsú a thuilleadh agus
 roghanna a mholadh leis na feabhsuithe sin a bhaint amach.
 I measc nithe eile, moladh sa mheastóireacht ar
 CAHP go bhforbrófaí straitéis amháin do shláinte ainmhithe chun cosc a chur ar
 fhorbairt beartais atá róscaipthe nó a thagann as géarchéimeanna. Straitéis an
 AE um Shláinte Ainmhithe 2007‐2013 (AHS) "Is fearr cosc ná
 leigheas" an toradh a bhí ar an meastóireacht sin[4].
 Sa Straitéis sin foráiltear go nglacfar
 "creat rialála aonair do shláinte ainmhithe agus go ndíreofar níos mó ar
 dhreasachtaí ná ar phionóis, i gcomhréir le beartais eile an AE agus le
 caighdeáin idirnáisiúnta" agus a "shaineoidh agus a chomhtháthóidh
 prionsabail agus ceanglais chomhchoiteanna atá sa reachtaíocht cheana".
 Ina bhfreagairt ar an Teachtaireacht ón gCoimisiún maidir leis an Straitéis
 nua, d'fháiltigh Parlaimint na hEorpa[5],
 an Chomhairle[6]
 agus an Coiste Eacnamaíoch agus Sóisialta[7]
 roimh an tionscnamh seo. Ina dhiaidh sin,
 dhearbhaigh an Plean Gníomhaíochta do chur chun feidhme na Straitéise[8] gurb é "an príomhchuspóir
 atá ag an Straitéis Dlí AE i ndáil le Sláinte Ainmhithe a fhorbairt".
 Ó thús an phróisis, bhí dlúthpháirt agus ról
 ríthábhachtach ag na príomhpháirtithe leasmhara, Údaráis Inniúla, na Ballstáit,
 eagraíochtaí idirnáisiúnta agus comhpháirtithe trádála sa phlé. Ina theannta
 sin, i gcomhréir le caighdeáin an Choimisiúin le haghaidh comhairliúcháin,
 chuathas i gcomhairle roinnt uaireanta le páirtithe leasmhara eacnamaíocha agus
 sóisialta, mar shampla cumainn Eorpacha a bhfuil suim acu i sláinte agus leas
 ainmhithe, agus leis an bpobal.
 5. EILIMINTÍ
 AN TOGRA
 CUID I Rialacha ginearálta
 Leagann an Dlí i ndáil le Sláinte Ainmhithe amach
 na prionsabail ghinearálta le haghaidh dea-shláinte ainmhithe i reachtaíocht an
 AE. Tugann sé le chéile bearta sláinte ainmhithe d'ainmhithe talún agus
 uisceacha.
 Forálann Cuid I freisin go dtabharfar
 tosaíocht do na galair ar dócha go mbeadh tionchar suntasach acu, agus iad a
 liostú. Den chéad uair, beifear in ann acmhainní an Aontais a chur in ord
 tosaíochta go córasach ar bhonn eolaíoch agus fianaise.
 Leagtar síos go sainráite den chéad uair
 freagrachtaí na ngníomhaithe éagsúla uile a bhfuil ról lárnach acu le sláinte
 ainmhithe a chosaint, mar shampla oibreoirí, tréidlianna, agus coimeádaithe
 peataí. Go háirithe, ní mór d'oibreoirí agus gairmithe ainmhithe eolas bunúsach
 a chur ar shláinte ainmhithe agus nithe gaolmhara.
 Cuid II: Fógra, Faireachas, Cláir um Dhíothú, Saoirse ó Ghalair
 I gCuid II soiléirítear na freagrachtaí
 maidir le fógra a thabhairt agus faireachas a dhéanamh, lena n‐áirítear
 cuairteanna sláinte ainmhithe. Soiléiríonn sé róil na n‐oibreoirí, na n‐údarás
 inniúil agus daoine eile maidir le faireachas a dhéananmh ar staid sláinte na n‐ainmhithe
 san Aontas. Ceadaíonn an córas nua úsáid níos fearr a bhaint as na sineirgí
 idir an faireachas a dhéanann gníomhaithe éagsúla sa réimse chun a chinntiú go
 mbainfear amach an úsáid is éifeachtaí agus is costéifeachtúla as na hacmhainní
 faireachais.
 Príomhathrú eile anseo is ea gur forleithne anois
 is féidir deighleoga a úsáid, nach gceadaítear faoi láthair ach amháin maidir
 le bearta a bhaineann le Fliú Éanúil agus le dobharshaothrú. Tugann sé sin níos
 mó solúbthachta isteach i mbearta rialaithe galar, lena n‐áirítear go
 bhféadfar leanúint le gluaiseachtaí agus trádáil i gcúinsí áirithe, arna meas ó
 thaobh rioscaí.
 Cuid III: Ullmhacht
 do Ghalair, Feasacht faoi Ghalair agus Rialú Galar
 Faoi Chuid III, leantar den cheangal atá ar na Ballstáit pleananna
 teagmhasacha a tharraingt suas chun déileáil le galair áirithe, agus a gcur
 chun feidhme a chleachtadh.
 Tá an creat rialála le haghaidh vacsaínithe ar
 fáil anois go sainráite agus go comhleanúnach.
 Leagadh síos na rialacha maidir le húsáid banc
 antaiginí, vacsaíní agus imoibrithe.
 Leagtar síos rialacha maidir le bearta rialaithe a
 bheidh le glacadh i gcás amhrais nó ráigeanna deimhnithe de ghalair áirithe,
 agus is beag athrú atá ar an gcóras atá ann cheana féin, a mheastar a bheith ag
 obair go maith.
 Cuid IV: Ceanglais maidir le Clárú, Faomhadh, Inrianaitheacht agus Gluiseachtaí
 Roinntear Cuid IV faoi thrí theideal, agus tá
 rialacha ar leith le haghaidh ainmhithe talún, ainmhithe uisceacha, agus
 ainmhithe eile. Is gá iad a bhreithniú ar leithligh i ngeall ar a modhanna
 táirgthe éagsúla agus a n‐eipidéimeolaíocht. Na teidil atá ag déileáil le
 hainmhithe uisceacha agus talún, leagann siad síos bearta a chabhróidh le
 hainmhithe agus a mbunaíochtaí a aithint agus a rianú. Tá an‐tábhacht le
 hinrianaitheacht ainmhithe le linn ráige galair ionas go dtuigfear
 eipidéimeolaíocht an ghalair agus gur fearr is féidir é a rialú. De réir na
 dteideal sin, féadfar níos mó ainmhithe a chlárú agus a rianú go leictreonach,
 rud a thacóidh le simplíocht agus rialáil níos fearr, agus a laghdóidh an t‐ualach
 riaracháin trí úsáid a bhaint as teicneolaíocht. Ní thugtar isteach tríú
 teideal maidir le hainmhithe eile ach amháin maidir le foráil amach anseo, má
 thagann ann do bhagairtí nua i ndáil leis na hainmhithe sin.
 CUID V Teacht isteach san Aontas agus Onnmhairiú
 Leagann Cuid V síos na caighdeáin agus na
 ceanglais le haghaidh tríú tíortha le linn dóibh ainmhithe, táirgí geirmeacha,
 táirgí de bhunadh ainmhíoch agus ábhar eile a d'fhéadfadh galair ainmhithe a
 tharchur a sheoladh isteach san Aontas, d'fhonn cosc a chur ar ghalair a bheith
 á dtabhairt isteach. Leagann sé amach freisin na ceanglais le haghaidh
 onnmhairiú. Níl aon athruithe praiticiúla beartaithe ar an reachtaíocht atá ann
 cheana, a mheastar a bheith ag feidhmiú go maith.
 Cuid VI: Bearta éigeandála
 Tá bearta éigeandála ina gcuid ríthábhachtach de
 bhainistíocht galar. I gCuid VI, leagtar síos na nósanna imeachta atá le
 leanúint i gcás éigeandála, chun freagairt thapa, chomhsheasmhach ón Aontas a
 áirithiú. Níl ach beagán athruithe praiticiúla beartaithe ar an reachtaíocht
 atá ann cheana, a mheastar a bheith ag feidhmiú go han‐mhaith.
 Cuid VII: Forálacha Críochnaitheacha agus Idirthréimhseacha
 Leagann na forálacha deiridh agus
 idirthréimhseacha amach na forálacha náisiúnta, na coinníollacha le gníomhartha
 tarmligthe, gníomhartha aisghairthe, agus forálacha riachtanacha eile dlí a
 ghlacadh.
 6. IMPLEACHTAÍ BUISÉADACHA
 Níl aon impleacht ag an togra seo a chruthódh
 caiteachas breise nach bhfuil san áireamh cheana féin i ráiteas airgeadais an
 chreata choitinn airgeadais maidir leis an slabhra bia, sláinte agus leas
 ainmhithe, agus maidir le sláinte plandaí agus ábhar atáirgthe plandaí.
 2013/0136 (COD)
 Togra le haghaidh
 RIALACHÁIN Ó PHARLAIMINT NA hEORPA AGUS
 ÓN gCOMHAIRLE
 maidir le sláinte ainmhithe
 TÁ PARLAIMINT NA hEORPA AGUS
 COMHAIRLE AN AONTAIS EORPAIGH,
 Ag féachaint don Chonradh ar Fheidhmiú an
 Aontais Eorpaigh, agus go háirithe Airteagal 43(2) Airteagal 114(3)
 agus Airteagal 168(4)(b) de,
 Ag féachaint don togra ón gCoimisiún Eorpach,
 Tar éis an dréachtghníomh reachtach a chur
 chuig na parlaimintí náisiúnta,
 Ag féachaint don tuairim ó Choiste Eacnamaíoch
 agus Sóisialta na hEorpa[9],
 Ag féachaint don tuairim ó Choiste na Réigiún[10],
 Ag gníomhú dóibh i gcomhréir leis an
 ngnáthnós imeachta reachtach,
 De bharr an méid seo a leanas:
 (1) Féadfaidh tionchar millteach
 a bheith ag galair in‐tarchurtha ainmhithe agus ag na bearta is gá leis
 na galair sin a rialú d'ainmhithe aonair, ar dhaonraí ainmhithe, ar
 choimeádaithe ainmhithe agus ar an ngeilleagar.
 (2) Mar is léir ón taithí a fuarthas
 le déanaí, féadfaidh galair in‐tarchurtha ainmhithe tionchar suntasach a
 imirt ar shláinte phoiblí, mar a tharla i gcás an fhliú éanúil agus salmonella.
 (3) Sa bhreis air sin, is féidir
 éifeachtaí idirghníomhacha díobhálacha a bhreathnú i ndáil le bithéagsúlacht,
 athrú aeráide agus gnéithe comhshaoil eile. Féadfaidh athrú aeráide tionchar a
 imirt ar theacht chun cinn galar nua, leitheadúlacht galar atá ann cheana agus
 dáileadh geografach oibreán agus veicteoirí galar, lena n‐áirítear na
 cinn a dhéanann difear don fhiadhúlra.
 (4) Le hardchaighdeáin sláinte
 ainmhithe agus sláinte poiblí a áirithiú san Aontas, forbairt réasúnta na n‐earnálacha
 talmhaíochta agus dobharshaothraithe agus chun táirgiúlacht a mhéadú, ba cheart
 rialacha i dáil le sláinte ainmhithe a leagan síos ar leibhéal an Aontais. Tá
 gá leis na rialacha sin, inter alia, le rannchuidiú le comhlánú an
 mhargaidh inmheánaigh, agus le leathadh galar infhabhtaíoch a sheachaint.
 (5) Is éard atá i reachtaíocht
 reatha an Aontais maidir le sláinte ainmhithe sraith bunghníomhartha nasctha
 idirghaolmhara ina leagtar síos rialacha maidir le sláinte ainmhithe a bhfuil
 feidhm acu maidir le trádáil laistigh den Aontas, teacht isteach ainmhithe agus
 táirgí san Aontas, díothú galar, rialuithe tréidliachta, fógra a thabhairt i
 leith galar agus tacaíocht airgeadais i ndáil le speicis éagsúla ainmhithe, ach
 tá creat dlíthiúil uileghabhálach lena dtabharfaí prionsabail chomhchuibhithe
 ar fud na hearnála de dhíth.
 (6) I Straitéis an Aontais um
 Shláinte Ainmhithe (2007-2013) moltar 'gur fearr cosc ná leigheas’ agus ghlac
 an Coimisiún é dTeachtaireacht uaidh an 19 Meán Fómhair 2007 chuig
 Parlaimint na hEorpa, an Chomhairle, Coiste Eacnamaíoch agus Sóisialta na
 hEorpa agus Coiste na Réigiún[11].
 Is é is aidhm leis díriú níos mó ar bhearta coisctheacha, faireachas ar
 ghalair, rialú galar agus taighde orthu, le ráta tarlaithe galar ainmhithe a
 laghdú agus le tionchar na ráigeanna a íoslaghdú nuair a tharlaíonn siad.
 Moltar leis ‘creat rialúcháin aonair simplithe do shláinte ainmhithe’ a
 ghlacadh lena n‐iarrtar comhfhogasú le caighdeáin idirnáisiúnta a bhaint
 amach agus tiomantas docht i ndáil le hardchaighdeáin sláinte ainmhithe á
 áirithiú ag an am céanna.
 (7) Is é aidhm an Rialacháin seo
 na gealltanais agus na físeanna dá bhforáiltear sa Straitéis sin um Shláinte
 Ainmhithe, lena n‐áirítear prionsabal ‘na Sláinte aonair’ a chur chun
 feidhme, agus an creat dlíthiúil le haghaidh comhbheartais sláinte ainmhithe
 don AE a chomhdhlúthú, trí bhíthin creat rialúcháin solúbtha simplithe aonair
 do shláinte ainmhithe.
 (8) Féadfar raon leathan galar
 ionfhabhtaíoch nó neamh‐ionfhabhtaíoch a bheith ar ainmhithe. Is féidir
 roinnt mhaith galar a chóireáil, agus ní bheidh tionchar acu ach ar an ainmhí
 aonair lena mbaineann ná ní leathfaidh siad go hainmhithe nó daoine eile. Ar an
 taobh eile, féadfaidh galair in‐tarchurtha tionchar níos leithne a bheith
 acu ar shláinte ainmhithe nó ar shláinte phoiblí agus braithfear na héifeachtaí
 i measc an phobail. Ba cheart na rialacha maidir le sláinte ainmhithe atá
 leagtha síos sa Rialachán seo a theorannú do na galair sin is deireanaí a
 luaitear.
 (9) Agus na rialacha sin maidir
 le sláinte ainmhithe á leagan síos tá sé fíor‐riachtanach go gcuirfear an
 nasc idir sláinte ainmhithe agus sláinte phoiblí, an comhshaol, sábháilteacht
 bia agus beatha, leas ainmhithe, slándáil bia agus gnéithe eacnamaíocha,
 sóisialta agus cultúrtha san áireamh.
 (10) Rinne Cinneadh 94/800/CE
 ón gComhairle an 22 Nollaig 1994 maidir le tabhairt i gcrích, thar
 ceann an Chomhphobail Eorpaigh, i dtaca le hábhair laistigh dá inniúlacht, na
 gcomhaontuithe ar thángthas orthu i mBabhta Uragua den chaibidlíocht iltaobhach
 (1986-1994)[12], an Comhaontú lena mbunaítear an Eagraíocht
 Dhomhanda Trádála (EDT) a fhormheas thar ceann an Chomhphobail Eorpaigh mar a
 bhí, i ndáil leis an gcion sin de na hábhair a thagann faoina inniúlacht, mar
 aon leis na Comhaontuithe atá leagtha amach in Iarscríbhinn 1, Iarscríbhinn 2
 agus Iarscríbhinn 3 a ghabhann leis an gComhaontú sin lena n‐áirítear an
 Comhaontú maidir le Bearta Sláintíochta agus Fíteashláintíochta a chur i
 bhfeidhm (Comhaontú SPS). Leis an gComhaontú SPS rialáiltear úsáid na mbeart is
 gá chun beatha nó sláinte an duine, ainmhithe nó plandaí a chosaint ionas ach
 ndéanfar idirdhealú go treallach nó gan bonn údair idir comhaltaí an EDT. Má tá
 caighdeáin ann, ceanglaítear iad a úsáid mar bhonn. Mar sin féin, tá sé de
 cheart ag na comhaltaí a gcaighdeáin ábhartha féin a leagan amach ar an
 gcoinníoll go mbeidh na caighdeáin sin bunaithe ar fhianaise eolaíoch.
 (11) Maidir le sláinte ainmhithe
 tagraíonn Comhaontú SPS do chaighdeáin na hEagraíochta Domhanda um Shláinte
 Ainmhithe (OIE) i ndáil le coinníollacha do shláinte ainmhithe do thrádáil
 idirnáisiúnta. Leis an riosca go gcuirfí isteach ar thrádáil a laghdú, ba
 cheart díriú ar leibhéal iomchuí cóineasaithe le caighdeáin an OIE i mbearta an
 AE maidir le sláinte ainmhithe.
 (12) In imthosca ar leith i gcás
 ina bhfuil riosca suntasach do shláinte ainmhithe nó do shláinte phoiblí ach go
 bhfuil éiginnteacht eolaíoch ann i gcónaí, le hAirteagal 5(7) de
 Chomhaontú SPS a ndearnadh forléiriú air sa Teachtaireacht ón gCoimisiún an 2 Feabhra 2000
 maidir leis an bprionsabal réamhchúramach[13],
 ceadaítear do chomhalta an chomhaontaithe sin bearta sealadacha a ghlacadh ar
 bhonn na fáisnéis ábhartha atá ar fáil. Sna himthosca sin, ceanglaítear ar
 chomhalta an EDT an fhaisnéis bhreise a fháil le haghaidh measúnú níos
 oibiachtúla ar an riosca agus an beart a athbhreithniú dá réir laistigh de
 thréimhse réasúnta.
 (13) Ba cheart an measúnú riosca, a
 nglactar na bearta faoin Rialachán seo ar a bhonn, a bheith bunaithe ar an
 bhfianaise eolaíoch atá ar fáil agus ba cheart tabhairt faoi ar bhealach
 neamhspleách, oibiachtúil agus trédhearcach. Ba cheart a chur san áireamh go
 cuí freisin tuairimí an Udaráis Eorpaigh um Shábháilteacht Bhia a bunaíodh le hAirteagal 22(1)
 de Rialachán (CE) Uimh. 178/2002 ó Pharlaimint na hEorpa agus an
 Chomhairle an 28 Eanáir 2002 lena leagtar síos prionsabail agus
 ceanglais ghinearálta dhlí an bhia, lena mbunaítear an tÚdarás Eorpach um
 Shábháilteacht Bhia agus lena leagtar síos nósanna imeachta i gcúrsaí
 sábháilteachta bia[14].
 (14) I Rialachán (CE) Uimh. 1069/2009
 ó Pharlaimint na hEorpa agus ón gComhairle an 21 Deireadh Fómhair 2009
 lena leagtar síos rialacha sláinte maidir le seachtháirgí ainmhithe agus táirgí
 díorthaithe nach bhfuil ceaptha mar bhia don duine agus lena n‐aisghairtear
 Rialachán (CE) Uimh. 1774/2002 (Rialachán maidir le seachtháirgí
 ainmhithe)[15]
 leagtar síos rialacha maidir le sláinte ainmhithe agus sláinte phoiblí araon do
 sheachtháirgí agus táirgí díorthaithe áirithe ainmhithe chun rioscaí do
 shláinte ainmhithe agus sláinte phoiblí a thagann as na táirgí sin a íoslaghdú,
 agus go háirithe chun sábháilteacht an bhiashlabhra agus an bheathashlabhra a
 chosaint. Le haon fhorluí le reachtaíocht an Aontais a sheachaint, ba cheart
 feidhm a bheith ag an Rialachán seo maidir le seachtháirgí agus táirgí
 díorthaithe ainmhithe agus iadsan amháin i gcás nach bhfuil rialacha sonracha
 leagtha síos i Rialachán (CE) Uimh. 1069/2009, agus i gcás lena
 mbaineann riosca do shláinte ainmhithe. Mar shampla, i Rialachán (CE) Uimh. 1069/2009
 ní rialáiltear conas seachtháirgí ná táirgí díorthaithe ainmhithe a láimhseáil
 i gcomhthéacs beart rialaithe galar, agus mar sin tá na saincheisteanna sin
 cumhdaithe go cuí sa Rialachán seo.
 (15) Sa bhreis air sin, tá rialacha
 sonracha maidir le galair in‐tarchurtha ainmhithe lena n‐áirítear
 galair is in‐tarchurtha chuig daoine (‘zónóisí’) leagtha síos cheana i
 Rialachán (CE) Uimh. 999/2001 ó Pharlaimint na hEorpa agus ón
 gComhairle an 22 Bealtaine 2001 lena leagtar síos rialacha maidir le
 heinceifileapaití spúinseacha[16]
 in‐tarchurtha áirithe a chosc, a rialú agus a dhíothú, Treoir 2003/99/CE
 ó Pharlaimint na hEorpa agus ón gComhairle an 17 Samhain 2003 maidir
 le faireachán ar zónóisí agus ar oibreáin zónóiseacha, lena leasaítear Cinneadh 90/424/CEE
 ón gComhairle agus lena n‐aisghairtear Treoir 92/117/CEE[17] agus Rialachán (CE) Uimh. 2160/2003
 ó Pharlaimint na hEorpa agus ón gComhairle an 17 Samhain 2003 maidir
 le rialú salmonella agus oibreáin zónóiseacha bia‐iompartha sonraithe
 eile[18],
 agus rialacha mionsonraithe maidir le galair theagmhálacha sa duine i gCinneadh Uimh. 2119/98/CE
 ó Pharlaimint na hEorpa agus ón gComhairle an 24 Meán Fómhair 1998
 lena mbunaítear líonra d’fhaireachas eipidéimeolaíoch agus rialú galar
 teagmhálach sa Chomhphobal[19]
 ; ba cheart go bhfanfadh na gníomhartha sin i bhfeidhm tar éis an Rialachán seo
 a ghlacadh. Dá réir sin, chun aon fhorluí le reachtaíocht an Aontais a sheachaint,
 níor cheart feidhm a bheith ag an Rialachán seo maidir le zónóisí ach amháin sa
 mhéid is nach bhfuil rialacha sonracha leagtha síos cheana sna gníomhartha
 Aontais eile.
 (16) Féadfaidh galair atá ar
 dhaonraí ainmhithe fiáine tionchar díobhálach a imirt ar earnálacha na
 talmhaíochta agus an dobharshaothraithe, ar shláinte phoiblí, ar an gcomhshaol
 agus ar bhithéagsúlacht. Is iomchuí, dá bhrí sin, go gcumhdófar le raon feidhme
 an Rialacháin seo, sna cásanna sin, ainmhithe fiáine, mar íospartaigh ionchasacha
 na ngalar sin agus mar veicteoirí na ngalar sin chomh maith.
 (17) Ní tharchuirtear galair
 ainmhithe trí theagmháil dhíreach amháin idir ainmhithe nó idir ainmhithe agus
 daoine Iompraítear iad níos faide ó bhaile freisin trí chórais uisce agus aeir,
 veicteoirí amhail feithidí, nó seamhan, ubháin agus suthanna a úsáidtear in
 inseamhnú saorga, deonú ubháin nó aistriú sutha. Féadfar oibreáin ghalair a
 bheith i mbia agus i dtáirgí eile de bhunadh ainmhíoch freisin amhail leathar,
 fionnadh, cleití, adharc agus aon ábhar eile arna ndíorthú ó chorp ainmhí. De bhreis air sin féadfar oibreáin ghalair a
 scaipeadh trí rudaí eile amhail feithiclí iompair, trealamh, farae agus féar
 tirim agus tuí. Dá bhrí sin, ní mór gach conair ionfhabhtaithe agus an t‐ábhar
 lena mbaineann a chumhdach i rialacha éifeachtacha maidir le sláinte ainmhithe.
 (18) Féadfaidh galair ainmhithe
 éifeachtaí díobhálacha a bheith acu ar dháileadh speiceas ainmhithe san
 fhiántas, agus difear a dhéanamh don bhithéagsúlacht ar an gcaoi sin. Is féidir
 le miocrorgánaigh is cúis le galair ainmhithe teacht faoin sainmhíniú ar
 speiceas coimhthíoch ionrach de chuid Choinbhinsiún na Náisiún Aontaithe ar
 Éagsúlacht Bhitheolaíoch. Leis na bearta dá bhforáiltear sa Rialachán seo ba
 cheart bithéagsúlacht a chur san áireamh freisin agus ar an gcaoi sin ba cheart
 don Rialachán speicis ainmhithe agus oibreáin ghalair a chumhdach, lena n‐áirítear
 iad siúd a shainmhínítear mar speicis ainmhithe choimhthíoch ionracha, a
 imríonn ról i dtarchur galar arna gcumhdach sa Rialachán seo nó a ndéanann na
 galair sin difear dóibh.
 (19) I reachtaíocht an Aontais a
 glacadh roimh an Rialachán seo tá rialacha ar leith maidir le sláinte ainmhithe
 leagtha síos d'ainmhithe talún agus uisceacha. I dTreoir 2006/88/CE ón
 gComhairle an 24 Deireadh Fómhair 2006 i dtaca le ceanglais maidir le
 sláinte ainmhithe d’ainmhithe uisceacha agus táirgí uathu, agus maidir le cosc
 agus rialú galar áirithe in ainmhithe uisceacha[20], leagtar síos rialacha
 sonracha maidir le hainmhithe uisceacha. Mar sin féin, i bhformhór na gcásanna
 tá na príomhphrionsabail do rialáil mhaith sláinte ainmhithe infheidhme maidir
 leis an dá ghrúpa speiceas ainmhithe. Dá réir sin, cumhdaíonn raon feidhme an
 Rialacháin seo ainmhithe talún agus uisceacha araon agus déantar ailíniú ar na
 rialacha sláinte ainmhithe sin ann nuair is infheidhme. Mar sin féin, i gcás
 gnéithe ar leith, go háirithe clárú agus formheas bunaíochtaí agus
 inrianaitheacht agus gluaiseachtaí ainmhithe laistigh den Aontas, cloíonn an
 Rialachán seo leis an gcur chuige a glacadh san am atá thart, eadhon
 sraitheanna difriúla rialacha a leagan síos maidir le hainmhithe talún agus
 uisceacha i ngeall ar a dtimpeallachtaí difriúla agus dá réir sin a riachtanais
 dhifriúla maidir le cosaint sláinte.
 (20) I reachtaíocht an Aontais a
 glacadh roimh an Rialachán seo agus go háirithe i dTreoir 92/65/CEE ón
 gComhairle an 13 Iúil 1992 lena leagtar síos ceanglais maidir le
 sláinte ainmhithe lena rialaítear trádáil agus allmhairithe isteach sa
 Chomhphobal d'ainmhithe, seamhan, ubháin agus suthanna nach bhfuil faoi réir na
 gceanglas maidir le sláinte ainmhithe atá leagtha síos i rialacha sonracha
 Comhphobail dá dtagraítear in Iarscríbhinn A (I) a ghabhann le Treoir 90/425/CEE[21], leagtar síos freisin rialacha
 bunúsacha maidir le sláinte ainmhithe do speicis eile ainmhithe nach
 rialáiltear i ngníomhartha eile de chuid an Aontais, amhail reiptílí,
 amfaibiaigh, mamaigh farraigh, agus ainmhithe eile nach ainmhithe uisceacha ná
 talún iad mar atá sainmhínithe sa Rialachán seo. De ghnáth, ní bhaineann riosca
 suntasach leis na speicis seo do shláinte an duine nó d’ainmhithe eile agus dá
 bhrí sin níl feidhm ach ag roinnt bheag rialacha, nó riail ar bith, maidir le
 sláinte ainmhithe. Chun aon ualaí riaracháin agus costais nach gá a sheachaint,
 ba cheart don Rialachán seo cloí leis an gcur chuige a glacadh san am atá
 thart, eadhon an creat dlíthiúil a sholáthar le haghaidh rialacha mionsonraithe
 maidir le sláinte ainmhithe i ndáil le gluaiseachtaí na n‐ainmhithe sin
 agus a dtáirgí, má cheanglaítear amhlaidh leis na rioscaí lena mbaineann.
 (21) Tá riosca níos ísle don
 tsláinte ag baint le coinneáil peataí, lena n‐áirítear ainmhithe
 uisceacha ornáideacha i dteaghlaigh agus in uisceadáin ornáideacha
 neamhthráchtála, laistigh agus lasmuigh faoin aer, i gcomparáid le bealaí eile
 le hainmhithe a choimeád nó a aistriú ar scála níos leithne, amhail na bealaí
 coimeádta nó aistrithe sin a úsáidtear sa talmhaíocht. Dá bhrí sin, ní iomchuí
 go mbeidh feidhm ag na ceanglais ghinearálta i dtaca le clárú, coimeád taifead
 agus gluaiseachtaí laistigh den Aontas maidir leis na hainmhithe sin, mar gurbh
 ionann sin agus ualach riaracháin agus costais nach bhfuil údar maith leo. Níor
 cheart, dá bhrí sin, go mbeidh feidhm ag ceanglais i dtaca le clárú agus
 coimeád taifead maidir le daoine a choimeádann peata. Sa bhreis air sin, ba
 cheart rialacha sonracha a leagan síos maidir le gluaiseachtaí neamhthráchtála
 peataí laistigh den Aontas.
 (22) Ní foláir roinnt grúpaí
 sainmhínithe ainmhithe, a bhfuil rialacha speisialta sláinte ainmhithe ann ina
 leith sa Rialachán seo, a liostú mar speicis in Iarscríbhinn, i ngeall ar scóip
 leathan an ghrúpa. Is amhlaidh atá i gcás an ghrúpa mamach a bhfuil crúba acu,
 a aicmítear mar artadachtalaigh. Féadfar go mbeidh gá an liosta seo a athrú sa
 todhchaí i ngeall ar chúiseanna tacsanomaíochta, forbartha eolaíche nó uasdátú
 teicniúil a dtugann an eolaíocht bonn cirt dóibh. Ar an gcuma chéanna, féadfar
 go mbeidh gá liosta speiceas peataí a choigeartú i ngeall ar fhorbairtí sa
 tsochaí, nó nósanna athraithe coimeádta peataí, go háirithe i gcás ina
 dtarchuireann na hainmhithe sin galair. Dá bhrí sin, leis na hathruithe sin a
 chur san áireamh, ba cheart an chumhacht gníomhartha a ghlacadh i gcomhréir le
 hAirteagal 290 den Chonradh ar Fheidhmiú an Aontais Eorpaigh a tharmligean
 chuig an gCoimisiún i ndáil leis na liostaí peataí agus crúbach atá leagtha
 amach in Iarscríbhinn I agus Iarscríbhinn II a ghabhann leis
 Rialachán seo.
 (23) Ní féidir ná níor cheart gach
 galar in‐tarchurtha ainmhithe a chosc nó a rialú trí bhearta rialúcháin,
 mar shampla, má tá an galar rófhorleathan, mura bhfuil uirlisí diagnóiseacha ar
 fáil, nó más féidir leis an earnáil phríobháideach, leis féin, bearta a
 dhéanamh chun an galar a rialú. Féadfar go mbeidh tionchar tábhachtacha d’earnálacha
 ábhartha agus go gcuirfear isteach ar thrádáil le bearta rialúcháin chun galair
 in‐tarchurtha ainmhithe a chosc agus a rialú. Tá sé ríthábhachtach mar
 sin nach gcuirfear na bearta sin i bhfeidhm ach amháin nuair is comhréireach
 agus is gá, amhail nuair atá galar i láthair nó go bhfuiltear in amhras go
 bhfuil riosca suntasach ann do shláinte ainmhithe nó sláinte phoiblí.
 (24) Ina theannta sin, ba cheart na
 bearta coisctheacha agus rialaithe do gach galar in‐tarchurtha ainmhithe
 a bheith ‘saincheaptha’ chun díriú ar a phróifíl eipidéimeolaíoch uathúil agus
 a tionchair. Ba cheart na rialacha coisctheacha agus rialaithe a bhfuil feidhm
 acu maidir le gach ceann acu a bheith sonrach ó thaobh galair de.
 (25) I gcás galar in‐tarchurtha
 ainmhithe, baineann coinníoll galair de ghnáth le comharthaí cliniciúla nó
 paiteolaíocha den ionfhabhtú. Mar sin féin, chun críocha an Rialacháin seo, a
 bhfuil sé d'aidhm aige leathadh galar in‐tarchurtha áirithe ainmhithe a
 rialú agus iad a dhíothú, ba cheart an sainmhíniú ar ghalar a bheith níos
 leithne agus iompróirí eile an oibreáin ghalair a áireamh.
 (26) Ní leathann roinnt galar in‐tarchurtha
 ainmhithe go héasca go hainmhithe ná go daoine eile agus ar an gcaoi sin ní
 dhéanann siad dochar eacnamaíoch ná bithéagsúlach ar scála leathan. Mar sin, ní
 hionann iad agus riosca tromchúiseach do shláinte ainmhithe nó do shláinte
 phoiblí san Aontas agus is féidir ar an ábhar sin, más inmhianaithe, díriú
 orthu leis na rialacha náisiúnta.
 (27) I gcás galar in‐tarchurtha
 ainmhithe nach bhfuil faoi réir beart arna leagan síos ar leibhéal an Aontais,
 ach a bhfuil tábhacht eacnamaíoch éigin ag baint leo don earnáil phríobháideach
 ar leibhéal áitiúil, ba cheart don earnáil phríobháideach, le cúnamh ó údaráis
 inniúla na mBallstát, beart a dhéanamh chun na galair sin a chosc nó a rialú,
 mar shampla trí bhíthin beart féinrialála nó trí chóid cleachtais a fhorbairt.
 (28) I gcodarsnacht leis na galair
 in‐tarchurtha ainmhithe atá tuairiscithe in Aithris 26 agus Aithris 27,
 féadfaidh galair ainmhithe atá iontach in‐tarchurtha leathadh thar
 teorainneacha agus, más zónóis iad sa bhreis air sin, féadfar tionchar a bheith
 acu freisin ar shláinte phoiblí agus ar shábháilteacht bia. Ar an ábhar sin ba
 cheart galair ainmhithe agus zónóisí atá iontach in‐tarchurtha a
 chumhdach sa Rialachán seo.
 (29) I ngníomhaíocht Uimh. 5
 den Teachtaireacht ón gCoimisiúin chuig Parlaimint na hEorpa agus an Chomhairle
 – Plean gníomhaíochta i gcoinne bagairtí ag teacht chun cinn ó Fhrithsheasamh
 in aghaidh Ábhair Fhrithmhiocróbaigh[22]
 - cuirtear béim ar ról coisctheach an Rialacháin seo agus an laghdú iarmhartach
 in úsáid frithbheathach in ainmhithe a bhfuiltear ag súil leis. Tá méadú ag
 teacht ar fhrithsheasamh miocrorgánach do fhrithmhiocróbaigh a raibh siad
 freagrúil dóibh roimhe seo. I ngeall ar an bhfrithsheasamh sin tá cóireáil
 galar ionfhabhtaíoch i ndaoine agus in ainmhithe ag éirí casta. Dá thoradh sin,
 ba cheart déileáil le miocrorgánaigh a bhfuil frithsheasamh in aghaidh
 frithmhiocróbach forbartha acu amhail is gur galair in‐tarchurtha iad,
 agus ar an gcaoi sin iad a bheith cumhdaithe faoin Rialachán seo.
 (30) Féadfaidh guaiseanna nua a
 bhaineann le galair nó speicis áirithe forbairt go háirithe i ngeall ar
 athruithe ar an gcomhshaol, an aeráid, feirmeoireacht ainmhithe, traidisiúin
 feirmeoireachta agus de bharr athruithe sóisialta chomh maith. Féadfar eolas
 nua a fháil agus feasacht a mhéadú i dtaobh galar atá ann cheana mar thoradh ar
 ascnamh eolaíoch. Ina theannta sin, féadfar go ndéanfar galair agus speicis atá
 tábhachtach san lá atá inniu ann a imeallú sa todhchaí. Dá bhrí sin, ba cheart
 raon feidhme an Rialacháin seo a bheith leathan agus na rialacha arna leagan
 síos a bheith dírithe ar ghalair a bhfuil ábharthacht phoiblí ard acu. Le
 tacaíocht an Choimisiúin Eorpaigh, tá córas beartaithe tosaíochta agus
 catagóirithe galar forbartha ag an Eagraíocht Dhomhanda um Shláinte Ainmhithe,
 tríd an staidéar ‘Liostú agus catagóiriú galar tosaíochta ainmhithe, lena n‐áirítear
 na galair is in‐tarchurtha go daoine’[23]
 a sholáthar chomh maith le huirlis don chleachtas sin. Ba cheart an cur chuige
 sin i leith reachtaíocht an Aontais a thabhairt isteach leis an Rialachán seo.
 (31) Chun coinníollacha
 aonfhoirmeacha a áirithiú maidir le cur chun feidhme an Rialacháin seo i ndáil
 le galair in‐tarchurtha ainmhithe ar leibhéal an Aontais, is gá liosta
 comhchuibhithe galar in‐tarchurtha ainmhithe (‘galair liostaithe’) a
 bhunú. Ba cheart ar an ábhar sin, cumhachtaí cur chun feidhme a thabhairt don
 Choimisiún leis an liosta sin a leagan síos.
 (32) Féadfaidh galair teacht chun
 cinn sa todhchaí a d'fhéadfadh a bheith ina rioscaí tromchúiseacha don tsláinte
 phoiblí nó sláinte ainmhithe agus tionchar acu ar shláinte, ar an ngeilleagar
 nó ar an gcomhshaol. Tar éis measúnú a dhéanamh ar na galair sin agus tar éis
 bearta éigeandála sealadacha a ghlacadh, nuair is ábhartha, féadfar go mbeidh
 gá le freagairt thapa agus na galair sin a chur leis an liosta galar
 liostaithe. Dá bhrí sin, ba cheart an chumhacht gníomhartha a ghlacadh i
 gcomhréir leis an nós imeachta práinne a tharmligean chuig an gCoimisiún sna
 cásanna sin a bhfuil bonn cirt cuí leo de rioscaí do shláinte phoiblí nó do
 shláinte ainmhithe.
 (33) Beidh gá le cur chuige
 bainistíochta difriúil i gcás galar liostaithe. I gcás galar an‐tógálach
 áirithe nach bhfuil san Aontas faoi láthair éilítear bearta diana chun iad a
 dhíothú a luaithe is a tharlaíonn siad. I gcás galar eile a d’fhéadfadh a
 bheith ann cheana in áiteanna san Aontas, tá díothú éigeantach nó deonach de
 dhíth. Sa dá chás, is iomchuí srianta ar ghluaiseachtaí ainmhithe agus táirgí a
 chur ar bun, amhail toirmeasc ar ghluaiseachtaí isteach i limistéir atá buailte
 agus amach astu, nó díreach tástáil a dhéanamh sula seoltar iad. I gcásanna
 eile d’fhéadfadh sé gurbh iomchuí gan ach faireachas ar dháileadh an ghalair a
 chur chun feidhme, gan aon bhearta breise a dhéanamh. Is amhlaidh a bheadh, go
 háirithe, i gcás galair a thagann chun cinn nach bhfuil ach eolas teoranta ar
 fáil faoi.
 (34) Ba cheart critéir a leagan
 síos lena áirithiú go gcuirfear gach gné ábhartha san áireamh agus na galair in‐tarchurtha
 ainmhithe ar cheart iad a liostú chun críocha an Rialacháin seo á gcinneadh agus
 le hinfheidhmeacht rialacha an Rialacháin seo maidir le cosc agus rialú i leith
 na ngalar liostaithe éagsúil a chinneadh le leanúnachas agus
 comhsheasmhacht a áirithiú. Chun a áirithiú go gcuirfear ascnamh teicniúil agus
 eolaíoch agus forbairtí caighdeán idirnáisiúnta ábhartha san áireamh, ba cheart
 an chumhacht gníomhartha a ghlacadh i gcomhréir le hAirteagal 290 den
 Chonradh ar Fheidhmiú an Aontais Eorpaigh a tharmligean chuig an gCoimisiún i
 leith na leasuithe féideartha ar na critéir sin.
 (35) Maidir le rialacha
 coisctheacha agus rialaithe an Rialacháin seo i dtaca le galar sonrach in‐tarchurtha
 ainmhithe, ba cheart feidhm a bheith acu maidir le speicis ainmhithe ar féidir
 leo an galar lena mbaineann a tharchur, trí bheith so-ghabhálach ar an ngalar
 nó trí ghníomhú mar a veicteoir. Chun coinníollacha aonfhoirmeacha do chur chun
 feidhme an Rialacháin seo a áirithiú, is gá liosta comhchuibhithe speiceas a
 bhunú ar ceart na bearta sonracha do ghalair shonracha a chur i bhfeidhm ina
 leith ar leibhéal an Aontais ('speicis liostaithe') agus ar an gcaoi sin ba
 cheart cumhachtaí cur chun feidhme i ndáil leis an liosta sin a leagan síos a
 thabhairt don Choimisiún.
 (36) Bunaithe ar thábhacht agus ar
 leibhéal tionchair galair liostaithe, a dháileadh, a leitheadúlacht, a ráta
 tarlaithe san Aontas agus infhaighteacht beart coisctheach agus rialaithe galar
 i ndáil leis an ngalar liostaithe sin, ba cheart catagóir dhifriúil rialacha
 sonracha coisctheacha agus rialaithe dá bhforáiltear sa Rialachán seo a chur i
 bhfeidhm go comhleanúnach agus go comhsheasmhach maidir le gach galar
 liostaithe.
 (37) Chun coinníollacha
 aonfhoirmeacha a áirithiú do chur chun feidhme an Rialacháin seo i ndáil le
 bearta coisctheacha agus rialaithe galar is infheidhme maidir le galair
 liostaithe, is gá cur i bhfeidhm na rialacha dá bhforáiltear sa Rialachán seo a
 chinneadh i ndáil le galair liostaithe ar leibhéal an Aontais Ar an gcaoi
 sin, ba cheart cumhachtaí a thabhairt don Choimisiún na galair liostaithe sin
 atá le bheith faoi réir rialacha áirithe a leagan síos.
 (38) Is iad oibreoirí, gairmithe
 ainmhithe agus coimeádaithe peataí a bhíonn ag obair le hainmhithe is fearr atá
 in ann sláinte ainmhithe agus táirgí faoina gcúram a bhreithniú agus a
 áirithiú. Dá bhrí sin, is orthusan is ceart an príomhchúram a chur maidir le
 bearta a chur i gcrích le leathadh galar i measc ainmhithe agus táirgí atá
 faoina gcúram a chosc agus a rialú.
 (39) Tá an bhithshlándáil ar ceann
 de na príomhuirlisí coisctheacha atá ar fáil d’oibreoirí, agus do dhaoine eile
 atá ag obair le hainmhithe chun tabhairt isteach, forbairt agus leathadh galar
 in‐tarchurtha ainmhithe go dtí an daonra ainmhithe a chosc mar aon lena
 leathadh ar aghaidh ón daonra sin agus laistigh de. Aithnítear ról na
 bithshlándála sa Mheasúnú Tionchair freisin le haghaidh glacadh dhlí an bhia de
 chuid an AE agus déantar measúnú sonrach ar an tionchar a d'fhéadfadh bheith
 aici. Chun a áirithiú go mbeidh bearta bithshlándála arna gcur i bhfeidhm ag
 oibreoirí, gairmithe ainmhithe agus coimeádaithe peataí solúbtha go leor, go
 gcoigeartófar iad chun oiriúnú don chineál táirgthe agus do na speicis nó na
 catagóirí ainmhithe lena mbaineann agus go gcuirfidh siad san áireamh na
 himthosca áitiúla agus na forbairtí teicniúla, ba cheart an chumhacht
 gníomhartha a ghlacadh i gcomhréir le hAirteagal 290 den Chonradh ar
 Fheidhmiú an Aontais Eorpaigh a tharmligean chuig an gCoimisiún i ndáil le
 ceanglais bhithshlándála fhorlíontacha atá níos mionsonraithe.
 (40) Tá ról tábhachtach ag táirgí
 bithicíde, amhail díghalráin, do shláinteachas tréidliachta nó réimsí bia agus
 beatha, dífheithidí, éarthaigh nó creimircídí i straitéisí bithshlándála, ar
 leibhéal feirme agus le linn iompair ainmhithe araon. Ba cheart breathnú orthu
 mar chuid den bhithshlándáil, dá bhrí sin.
 (41) Tá eolas faoi shláinte
 ainmhithe, lena n‐áirítear comharthaí sóirt galar, iarmhairtí galar agus
 modhanna féideartha lena gcosc, lena n‐áirítear bithshlándáil, cóireáil
 agus rialú, ina réamhriachtanais le sláinte ainmhithe a bhainistiú go
 héifeachtúil agus tá sé fíor‐riachtanach chun galair ainmhithe a bhrath
 go luath. Ba cheart d’oibreoirí agus gairmithe eile ainmhithe, dá bhrí sin, an t‐eolas
 sin a fháil de réir mar is iomchuí. Féadfar an t‐eolas sin a fháil trí
 mhodhanna éagsúla, mar shampla oideachas foirmiúil, ach tríd an gCóras
 Comhairleach Feirme fosta atá ann in earnáil na talmhaíochta nó trí oiliúint
 neamhfhoirmiúil ar féidir le heagraíochtaí feirmeoirí náisiúnta agus Eorpacha
 rannchuidiú go suntasach leo. Ba cheart aitheantas a thabhairt sa Rialachán seo
 do na modhanna malartacha sin le heolas a fháil.
 (42) Tá ról fíor-riachtanach ag
 tréidlianna agus ag gairmithe sláinte ainmhithe uisceacha i ngach gné de
 bhainistíocht sláinte ainmhithe, agus ba cheart rialacha ginearálta maidir lena
 róil agus a gcúraimí a leagan síos sa Rialachán seo.
 (43) Tá an t‐oideachas agus
 na cáilíochtaí gairmiúla ag tréidlianna lena n‐áirithiú go bhfuil an t‐eolas,
 na scileanna agus na hinniúlachtaí is gá acu, inter alia, le galair a
 dhiagnóisiú agus le cóireáil a chur ar ainmhithe. Sa bhreis air sin, i
 mBallstáit áirithe, ar chúiseanna stairiúla nó de dheasca easnaimh tréidlianna
 a dhéileálann le galair uisceacha, tá gairm speisialaithe ann dá ngairtear
 ‘gairmithe sláinte ainmhithe uisceacha’. Ní tréidlianna iad na gairmithe seo go
 traidisiúnta ach cleachtann siad leigheas ainmhithe uisceacha. Ba cheart a
 urramú sa Rialachán seo, cinneadh na mBallstát sin a aithníonn an ghairm
 sin agus ba cheart na cúraimí agus na hoibleagáidí céanna agus atá ar
 thréidlianna, a bheith ar ghairmithe sláinte ainmhithe uisceacha, maidir lena
 réimse sonrach oibre. Tá an cur chuige seo ag luí le Cód um Shláinte Ainmhithe
 Uisceacha na hEagraíochta Domhanda um Shláinte Ainmhithe.
 (44) Chun a áirithiú go mbeidh
 tréidlianna agus gairmithe sláinte ainmhithe uisceacha a thugann faoi
 ghníomhaíochtaí a thagann faoi raon feidhme an Rialacháin seo cáilithe go leor
 agus go bhfaighidh siad oiliúint iomchuí, ba ceart an chumhacht gníomhartha a
 ghlacadh i gcomhréir le hAirteagal 290 den Chonradh ar Fheidhmiú an
 Aontais Eorpaigh a tharmligean chuig an gCoimisiún i ndáil lena gcáiliú agus a n‐oiliúint.
 (45) Is iad na Ballstáit agus go
 háirithe a gcuid údarás inniúil atá freagrach as sláinte ainmhithe na
 príomhghníomhaithe i gcosc agus rialú galar in‐tarchurtha ainmhithe. Tá
 ról tábhachtach ag an údarás inniúil um shláinte ainmhithe i ndáil le
 faireachas, díothú, bearta rialaithe galar, pleanáil theagmhasach, múscailt
 feasachta i dtaobh galar, agus in éascú gluaiseachtaí ainmhithe agus sa trádáil
 idirnáisiúnta trí dheimhnithe sláinte ainmhithe a eisiúint. Le bheith ábalta a
 gcuid dualgas a fheidhmiú faoin Rialachán seo, beidh na Ballstáit ag brath ar
 rochtain a bheith acu ar acmhainní leordhóthanacha airgeadais, bonneagair agus
 pearsanta ar fud a gcríoch, lena n‐áirítear toilleadh saotharlainne agus
 saineolas eolaíoch agus eile ábhartha.
 (46) I ngeall ar na hacmhainní
 teoranta, ní féidir leis an údarás inniúil na gníomhaíochtaí uile a
 cheanglaítear air a dhéanamh faoin Rialachán seo a fheidhmiú i gcónaí. Ar an
 ábhar sin, ní mór bunús dlí a sholáthar le feidhmiú na ngníomhaíochtaí sin a
 tharmligean chuig tréidlianna. Chun a áirithiú go leagfar síos na coinníollacha
 is gá do chur i bhfeidhm ginearálta beart coisctheacha agus rialaithe galar ar
 fud an Aontais, ba cheart an chumhacht gníomhartha a ghlacadh i gcomhréir le hAirteagal 290
 den Chonradh ar Fheidhmiú an Aontais Eorpaigh a tharmligean chuig an gCoimisiún
 i ndáil le tarmligean fheidhmiú na ngníomhaíochtaí sin chuig tréidlianna agus a
 n‐oiliúint iomchuí.
 (47) Ní féidir bainistíocht sláinte
 ainmhithe barrfheabhsaithe a bhaint amach ach amháin i gcomhar le coimeádaithe
 ainmhithe, oibreoirí, páirtithe leasmhara eile agus comhpháirtithe trádála.
 Lena dtacaíocht a áirithiú is gá nósanna imeachta cinnteoireachta agus cur i
 bhfeidhm na mbeart dá bhforáiltear sa Rialachán seo a eagrú ar bhealach soiléir
 agus trédhearcach. Dá bhrí sin, ba cheart don údarás inniúil na bearta iomchuí
 a dhéanamh leis an bpobal a choimeád ar an eolas, go háirithe nuair atá foras
 réasúnach ann le bheith in amhras faoi riosca a bheith ag baint le hainmhithe
 nó táirgí do shláinte ainmhithe nó sláinte phoiblí agus nuair is chun leas an
 phobail cás ar leith.
 (48) Le scaoileadh oibreán galar ó
 shaotharlanna, institiúidí agus saoráidí eile a láimhseálann oibreáin ghalar a
 sheachaint, tá sé fíor-riachtanach go ndéanfaidh siad bearta iomchuí
 bithshlándála, bithshábháilteachta agus bithshrianta. Dá bhrí sin, ba cheart
 foráil a dhéanamh sa Rialachán seo maidir le bearta sábháilteachta atá le
 comhlíonadh agus na hoibreáin ghalar sin, vacsaíní agus táirgí bitheolaíocha
 eile á láimhseáil nó á n‐iompar. Ba cheart feidhm a bheith ag an oibleagáid
 sin maidir le haon duine dlítheanach nó nádúrtha atá bainteach leis an
 ngníomhaíocht sin. Chun a áirithiú go n‐urramófar caighdeáin
 sábháilteachta agus oibreáin ghalar atá an‐tógálach, vacsaíní agus táirgí
 bitheolaíocha eile á láimhseáil, ba cheart an chumhacht gníomhartha a ghlacadh
 i gcomhréir le hAirteagal 290 den Chonradh ar Fheidhmiú an Aontais
 Eorpaigh a tharmligean chuig an gCoimisiún i ndáil le bearta sábháilteachta sna
 saotharlanna, institiúidí agus saoráidí sin agus gluaiseachtaí oibreán galar.
 (49) Tá sé fíor‐riachtanach
 luathbhrath agus slabhra soiléir um fhógra a thabhairt agus um thuairisciú a
 bheith ar bun le rialú éifeachtach a dhéanamh ar ghalair. Chun freagairt
 éifeachtúil agus thapa a bhaint amach ba cheart aon amhras nó dearbhú i leith
 ráige de ghalair áirithe liostaithe a fhógairt láithreach don údarás inniúil.
 Ba cheart na hoibleagáidí sin i ndáil le fógra a thabhairt a bheith infheidhme
 maidir le haon duine nádúrtha nó dlítheanach lena n‐áirithiú nach
 dtarlóidh aon ráig galair gan é a thabhairt faoi deara.
 (50) Is príomhghníomhaithe iad
 tréidlianna in imscrúdú galar agus is príomhnasc iad idir oibreoirí agus an t‐údarás
 inniúil. Dá bhrí sin, ba cheart don oibreoir fógra a thabhairt dóibh i
 gcásanna mortlaíochtaí neamhghnácha, fadhbanna tromchúiseacha galar eile nó
 rátaí táirgthe atá laghdaithe go suntasach a bhfuil cúis neamhchinntithe leo.
 (51) Chun a áirithiú go dtabharfar
 fógra éifeachtach agus éifeachtúil agus chun imthosca éagsúla a bhaineann le
 mortlaíochtaí neamhghnácha agus airíonna eile galar tromchúiseach a shoiléiriú,
 ba cheart an chumhacht gníomhartha a ghlacadh i gcomhréir le hAirteagal 290
 den Chonradh ar Fheidhmiú an Aontais Eorpaigh a tharmligean chuig an gCoimisiún
 i ndáil le critéir lena chinneadh cad iad na himthosca atá ábhartha chun
 an fógra a thabhairt agus na rialacha maidir le himscrúdú breise, nuair atá an
 méid sin ábhartha.
 (52) I gcás galar liostaithe
 áirithe tá sé fíor-riachtanach go dtabharfar fógra don Choimisiún agus do na
 Ballstáit eile faoi na galair. Leis an bhfógra sin a thabhairt don Aontas beidh
 na Ballstáit chomharsanachta nó Ballstáit eile a ndéantar difear dóibh, in ann
 bearta réamhchúramacha a dhéanamh nuair a dhlítear amhlaidh. Le coinníollacha
 aonfhoirmeacha do chur chun feidhme an fhógra sin don Aontas a áirithiú,
 tabharfar cumhachtaí cur chun feidhme don Choimisiún.
 (53) Ar an taobh eile, ní gá fógra
 agus gníomhaíocht láithreach i gcás galar áirithe. Sna cásanna sin tá bailiú
 faisnéise agus tuairisciú i ndáil le teagmhais na ngalar sin fíor‐riachtanach
 le staid an ghalair a rialú agus le bearta coisctheacha agus rialaithe galar a
 dhéanamh. Féadfar go mbeidh feidhm ag an gceanglas tuairiscithe seo maidir le
 galair atá faoi réir fógra a thabhairt don Aontas ach go mbeidh gá le faisnéis
 bhreise le haghaidh cur chun feidhme beart éifeachtach coisctheach agus
 rialaithe galar. Chun a áirithiú go mbaileofar an fhaisnéis cheart agus na
 sonraí cearta, a bhfuil gá leo chun leathadh gach galair ar leith a rialú nó a
 chosc, sa chreat ama ceart, ba cheart an chumhacht gníomhartha a ghlacadh i
 gcomhréir le hAirteagal 290 den Chonradh ar Fheidhmiú an Aontais Eorpaigh
 a tharmligean chuig an gCoimisiún maidir leis na hábhair atá le tuairisciú.
 (54) Ar na príomhchuspóirí a
 bhaineann le fógra a thabhairt i leith galair agus tuairisciú air, tá giniúint
 sonraí eipidéimeolaíocha atá iontaofa, trédhearcach agus inrochtana. Ba cheart
 córas faisnéise ríomhairithe do bhailiú agus bainistiú éifeachtach sonraí
 faireachais a bhunú ar leibhéal an Aontais do ghalair liostaithe agus, nuair is
 ábhartha, do ghalair atá ag teacht chun cinn nó pataiginí atá frithsheasmhach
 in aghaidh frithmhiocróbach. Ba cheart infhaighteacht sonraí barrmhaithe a chur
 chun cinn leis an gcóras sin, éascú malartaithe sonraí, agus laghdú an ualaigh riaracháin
 d’údaráis inniúla na mBallstát trí fhógra i leith galair a thabhairt agus
 tuairisciú orthu laistigh den Aontas agus ar leibhéal idirnáisiúnta a chumasc
 in aon phróiseas amháin (is ionann sin agus bunachar sonraí WAHIS/WAHID de
 chuid na hEagraíochta Domhanda um Shláinte Ainmhithe). Ba cheart
 comhsheasmhacht leis an malartú faisnéise i gcomhréir le Treoir 2003/99/CE[24] a áirithiú.
 (55) Chun coinníollacha
 aonfhoirmeacha a áirithiú do chur chun feidhme na rialacha maidir le fógra a
 thabhairt i leith galar san Aontas agus na rialacha maidir le tuairisciú, ba
 cheart cumhachtaí cur chun feidhme a thabhairt don Choimisiún liosta galar a
 bhunú atá faoi réir rialacha maidir le fógra a thabhairt don Aontas agus maidir
 le tuairisciú don Aontas dá bhforáiltear sa Rialachán seo agus leis na nósanna
 imeachta, formáidí, sonraí agus malartuithe faisnéise is gá a bhunú i dtaca le
 fógra a thabhairt i leith galar agus i dtaca le tuairisciú.
 (56) Is príomhghné de chuid
 beartais rialaithe galar é an faireachas. Ba cheart foráil a dhéanamh maidir le
 luathbhrath galar in‐tarchurtha ainmhithe agus fógra éifeachtúil a
 thabhairt ina leith, ar an gcaoi sin ag cur ar chumas na hearnála agus an
 údaráis inniúil, le bearta coisctheacha agus rialaithe galar tráthúla a chur
 chun feidhme, nuair is indéanta, agus le galar a dhíothú. Ina theannta sin, ba
 cheart dó faisnéis faoi stádas sláinte ainmhithe gach Ballstáit agus an Aontais
 a sholáthar, ar an gcaoi sin ag cur le saoirse ó ghalair agus ag éascú trádála
 le tríú tíortha.
 (57) Breathnaíonn oibreoirí a gcuid
 ainmhithe ar bhonn rialta agus is iad is fearr is féidir mortlaíochtaí
 neamhghnácha nó comharthaí sóirt tromchúiseacha galair a bhrath Is iad na
 hoibreoirí cloch coirnéil aon fhaireachais a dhéantar agus tá siad fíor‐riachtanach
 don fhaireachas arna ghabháil ar láimh ag an údarás inniúil.
 (58) Le dlúthchomhar agus malartú
 faisnéise idir oibreoirí agus tréidlianna nó gairmithe sláinte ainmhithe
 uisceacha a áirithiú agus leis an bhfaireachas arna ghabháil ar láimh ag
 oibreoirí a fhorlíonadh, ba cheart do bhunaíochtaí, de réir mar is iomchuí don
 chineál táirgthe agus fachtóirí ábhartha eile, bheith faoi réir cuairteanna
 maidir le sláinte ainmhithe. Chun a áirithiú go mbeidh leibhéal faireachais
 comhréireach leis na rioscaí a bhaineann leis i gcineálacha éagsúla
 bunaíochtaí, ba cheart an chumhacht gníomhartha a ghlacadh i gcomhréir le hAirteagal 290
 den Chonradh ar Fheidhmiú an Aontais Eorpaigh a tharmligean chuig an gCoimisiún
 maidir le critéir agus ábhar na gcuairteanna sin i dtaca le sláinte ainmhithe i
 gcineálacha éagsúla bunaíochtaí.
 (59) Tá sé fíor-riachtanach go
 mbeidh córas faireachais curtha ar bun ag an údarás inniúil i gcás na ngalar
 liostaithe atá faoi réir faireachais. Ba cheart feidhm a bheith ag an méid sin
 maidir le galair atá ag teacht chun cinn freisin, i gcás inar cheart rioscaí
 féideartha an ghalair sin a mheasúnú agus sonraí eipidéimeolaíocha a bhailiú le
 haghaidh an mheasúnaithe sin. Leis an úsáid is fearr acmhainní a áirithiú ba
 cheart faisnéis a bhailiú, a chomhroinnt agus a úsáid ar an mbealach is
 éifeachtaí agus is éifeachtúla is féidir.
 (60) Ba cheart modheolaíocht,
 minicíocht agus déine an fhaireachais a oiriúnú do gach galar ar leith agus
 aidhm shonrach an fhaireachais, stádas sláinte ainmhithe sa réigiún lena mbaineann
 agus aon fhaireachas breise arna dhéanamh ag oibreoirí a chur san áireamh.
 (61) I gcásanna áirithe, agus ag
 brath ar phróifíl eipidéimeolaíoch galair agus fachtóirí riosca ábhartha,
 féadfar gur gá clár struchtúrtha faireachais a chur ar bun. Sa chás sin is
 iomchuí do na Ballstáit cláir a bhfuil bunús eipidéimeolaíoch leo a fhorbairt.
 Ba cheart an chumhacht gníomhartha a ghlacadh i gcomhréir le hAirteagal 290
 den Chonradh ar Fheidhmiú an Aontais Eorpaigh a tharmligean chuig an gCoimisiún
 maidir le struchtúr faireachais, na critéir do dhearbhú oifigiúil ráigeanna
 agus sainmhínithe na ngalar sin agus na ceanglais le haghaidh clár faireachais
 i ndáil lena n‐ábhair, faisnéis atá le háireamh iontu agus an tréimhse
 ina gcuirfear i bhfeidhm iad.
 (62) Le comhordú idir na Ballstáit
 a chur chun cinn agus lena áirithiú go mbeidh na cláir faireachais sin
 comhsheasmhach le cuspóirí an Aontais, ba cheart iad a chur faoi bhráid an
 Choimisiúin agus Ballstát eile chun iad a chur ar an eolas. Ina theannta sin,
 ba cheart don Bhallstát atá ag cur an chláir faireachais chun feidhme
 tuarascálacha rialta ar thorthaí an chláir faireachais sin a chur faoi bhráid
 an Choimisiúin. Chun coinníollacha aonfhoirmeacha a áirithiú do chur chun
 feidhme na gclár faireachais, ba cheart cumhachtaí cur chun feidhme a thabhairt
 don Choimisiún liosta galar atá faoi réir clár faireachais a bhunú agus nósanna
 imeachta, formáidí, malartú sonraí agus faisnéise comhchuibhithe a chur ar bun.
 (63) Ba cheart a cheangal ar na
 Ballstáit nach bhfuil saor nó nach aitheanta iad a bheith saor ó ghalair
 liostaithe atá faoi réir beart díothaithe éigeantaigh dá bhforáiltear sa
 Rialachán seo, cláir éigeantacha díothaithe a bhunú leis na galair sin a
 dhíothú i gcás ina bhfuil díothú éigeantach san Aontas nó ba cheart go
 bhféadfadh na Ballstáit sin cláir dheonacha díothaithe a bhunú leis na galair
 sin a dhíothú i gcás ina bhfuil an díothú beartaithe ag an Aontas ach nach
 bhfuil sé éigeantach. Le coinníollacha aonfhoirmeacha do chur i bhfeidhm
 ginearálta ar fud an Aontais a áirithiú, is gá ceanglais chomhchuibhithe a
 leagan síos do na cláir dhíothaithe éigeantacha nó deonacha sin. Chun díothú
 éifeachtach galar a áirithiú, ba cheart an chumhacht gníomhartha a ghlacadh i
 gcomhréir le hAirteagal 290 den Chonradh ar Fheidhmiú an Aontais Eorpaigh
 a tharmligean chuig an gCoimisiún i ndáil le cuspóirí na straitéisí rialaithe
 galar, bearta rialaithe galar faoi na cláir dhíothaithe éigeantacha nó
 dheonacha agus faoi cheanglais na gclár sin.
 (64) Chun coinníollacha
 aonfhoirmeacha do chur chun feidhme na gclár díothaithe galar a áirithiú, ba
 cheart cumhachtaí cur chun feidhme a thabhairt don Choimisiún nósanna imeachta
 a leagan síos maidir le tíolacadh na gclár, na dtáscairí feidhmíochta agus an
 tuairiscithe sin.
 (65) Ina theannta sin, ba cheart an
 deis a thabhairt do na Ballstáit a gcríocha iomlána, criosanna nó deighleoga
 díobh a dhearbhú bheith saor ó cheann amháin nó níos mó de na galair liostaithe
 atá faoi réir rialacha maidir le cláir díothaithe éigeantacha nó dheonacha,
 chun cosaint a thabhairt i gcoinne na ngalar sin teacht isteach ó áiteanna eile
 san Aontas nó ó thríú tíortha nó tríú críocha. Ba cheart nós imeachta
 comhchuibhithe soiléir, lena n‐áirítear na critéir is gá do stádas saor ó
 ghalar, a bhunú chun na críche sin. Le coinníollacha aonfhoirmeacha a áirithiú
 do chur chun feidhme an aitheantais ar stádas saor ó ghalair laistigh den
 Aontas, is gá an stádas saor ó ghalair sin a fhormheas go hoifigiúil agus ar an
 gcaoi sin ba cheart cumhachtaí cur chun feidhme a thabhairt don Choimisiún lena
 leithéid de stádas a fhormheas.
 (66) Rinne an OIE coincheap na
 roinnte i ndeighleoga a thabhairt isteach i gcreat na gCód um Shláinte
 Ainmhithe Talún agus Uisceacha (Cóid an OIE). I reachtaíocht an Aontais roimh
 an Rialachán seo, ní aithnítear an coincheap sin ach amháin do speicis agus
 galair áirithe ainmhithe, atá sonraithe sa reachtaíocht shonrach de chuid an
 Aontais sin, eadhon i gcás fliú éanúil agus galar ainmhithe uisceacha. Ba
 cheart a bhunú sa Rialachán seo go bhféadfaí an córas roinnte i ndeighleoga a
 úsáid do speicis agus galair eile ainmhithe. Chun na coinníollacha
 mionsonraithe a leagan síos maidir le haithint rialacha maidir le formheas agus
 na ceanglais a bhaineann le deighleoga, ba cheart an chumhacht gníomhartha a
 ghlacadh i gcomhréir le hAirteagal 290 den Chonradh ar Fheidhmiú an
 Aontais Eorpaigh a tharmligean chuig an gCoimisiún.
 (67) Ba cheart do na Ballstáit a
 gcríocha, criosanna agus deighleoga atá saor ó ghalair a phoibliú chun críche
 comhpháirtithe trádála a chur ar an eolas agus trádáil a éascú.
 (68) Chun na coinníollacha
 mionsonraithe a leagan síos maidir le haitheantas a thabhairt do stádas saor ó
 ghalair, ba cheart an chumhacht gníomhartha a ghlacadh i gcomhréir le hAirteagal 290
 den Chonradh ar Fheidhmiú an Aontais Eorpaigh a tharmligean chuig an gCoimisiún
 i ndáil leis na critéir maidir leis an stádas sin a fháil, an fhianaise is gá
 chun bunús a thabhairt le saoirse ó ghalair, bearta coisctheacha agus rialaithe
 galar ar leith srianta, faisnéis atá le soláthar, maoluithe agus coinníollacha
 maidir le stádas saor ó ghalair a chothabháil, a fhionraí, a aistarraingt nó a
 thabhairt ar ais.
 (69) Chun coinníollacha
 aonfhoirmeacha a áirithiú do chur chun feidhme na nósanna imeachta chun stádas
 saor ó ghalair a fháil, ba cheart cumhachtaí cur chun feidhme a thabhairt don
 Choimisiún na galair liostaithe a shuíomh a d’fhéadfadh bheith faoi réir
 roinnte ina ndeighleoga agus rialacha mionsonraithe a leagan síos i dtaca le
 formáidí d'iarratais a chur isteach, agus i dtaca le malartú faisnéise.
 (70) I ngeall ar dhaonra ainmhithe
 atá go hiomlán neamh‐imdhíonach a bheith ann, iad so‐ghabhálach ar
 ghalair liostaithe áirithe, ní foláir bheith feasach ar ghalair agus bheith
 ullamh dóibh i gcónaí. Tá teist mhaith ar phleananna teagmhais mar uirlis
 rí-thábhachtach le haghaidh rialú rathúil éigeandálaí galair san am atá thart.
 Chun an uirlis éifeachtach agus éifeachtúil seo do rialú staideanna éigeandála
 a áirithiú, ar uirlis sholúbtha í chun oiriúnú do na staideanna éigeandála, ba
 cheart an chumhacht gníomhartha a ghlacadh i gcomhréir le hAirteagal 290
 den Chonradh ar Fheidhmiú an Aontais Eorpaigh a tharmligean chuig an gCoimisiún
 i ndáil le ceanglais agus coinníollacha mionsonraithe do phleananna teagmhais.
 (71) Is léir ó éigeandálaí sláinte
 ainmhithe san am atá thart na tairbhí a bhaineann le nósanna imeachta
 bainistíochta atá sonrach, mionsonraithe agus tapa le haghaidh éigeandálaí
 galair. Ba cheart a áirithiú leis na nósanna imeachta eagraíochtúla sin go
 mbeidh freagairt thapa agus éifeachtach agus feabhas ar comhordú iarrachtaí na
 bpáirtithe uile a bhfuil baint acu leo, agus go háirithe na húdaráis inniúla
 agus na páirtithe leasmhara.
 (72) Le hinfheidhmeacht na
 bpleananna teagmhais i staideanna éigeandála réadacha a áirithiú, tá sé fíor‐riachtanach
 na córais a thástáil agus a chleachtadh féachaint an bhfuil siad ag obair. Chun
 na críche sin, ba cheart d’údaráis inniúla na mBallstát freachnaimh
 ionsamhlúcháin a dhéanamh, i gcomhar le húdaráis inniúla na mBallstát
 comharsanachta agus tríú tíortha agus tríú críocha, nuair is indéanta agus is
 ábhartha.
 (73) Chun coinníollacha
 aonfhoirmeacha a áirithiú chun na pleananna teagmhais agus na freachnaimh
 ionsamhlúcháin a chur chun feidhme, ba cheart cumhachtaí cur chun feidhme a
 thabhairt don Choimisiún rialacha a leagan síos maidir le cur chun feidhme
 praiticiúil na bpleananna agus na bhfreachnamh sin.
 (74) Tá ról tábhachtach ag táirgí
 íocshláinte tréidliachta amhail vacsaíní, séirim hipir‐imdhíonacha agus
 frithmhiocróbaigh i gcosc agus rialú galar in‐tarchurtha ainmhithe. Sa
 mheasúnú tionchair le haghaidh glacadh Dhlí an AE i ndáil le Sláinte Ainmhithe
 leagtar béim go háirithe ar thábhacht vacsaíní mar uirlis chun galair ainmhithe
 a chosc, a rialú agus a dhíothú.
 (75) Mar sin féin, le straitéisí
 rialaithe do ghalair in‐tarchurtha áirithe ainmhithe, ceanglaítear
 toirmeasc nó srianadh ar úsáid táirgí íocshláinte tréidliachta áirithe, toisc
 go gcuirfeadh a n‐úsáid bac ar éifeachtacht na straitéisí sin. Mar
 shampla, a bhuí do shéirim hipir-imdhíonacha nó oibreáin fhrithmhiocróbacha
 féadfar léiriú airíonna galair a cheilt, féadfar nach féidir oibreán galair a
 bhrath nó gur deacair diagnóis thapa agus dhifreálach a dhéanamh agus ar an
 gcaoi sin brath ceart galair a chur i mbaol.
 (76) Mar sin féin, féadfaidh
 éagsúlachtaí substainteacha a bheith idir na straitéisí rialaithe idir galair
 liostaithe éagsúla. Ar an gcaoi sin ba cheart don Rialachán seo foráil a
 dhéanamh maidir le rialacha i dtaca le táirgí íocshláinte tréidliachta a úsáid
 chun galair liostaithe a chosc agus a rialú agus le haghaidh critéar
 comhchuibhithe le cur san áireamh nuair atáthar ag cinneadh cibé acu
 vacsaíní, séirim hipir‐imdhíonacha agus frithmhiocróbaigh a úsáid nó gan
 iad a úsáid agus conas iad a úsáid. Chun cur chuige solúbtha a áirithiú agus
 chun díriú ar shainiúlachtaí na ngalar liostaithe éagsúil agus infhaighteacht
 na gcóireálacha éifeachtacha, ba cheart an chumhacht gníomhartha a ghlacadh i
 gcomhréir le hAirteagal 290 den Chonradh ar Fheidhmiú an Aontais Eorpaigh
 a tharmligean chuig an gCoimisiún i ndáil le srianta, toirmisc nó oibleagáidí
 táirgí íocshláinte tréidliachta a úsáid faoi chuimsiú galar áirithe ainmhithe a
 rialú. I gcás práinne agus chun díriú ar rioscaí atá ag teacht chun cinn a
 d’fhéadfadh impleachtaí millteacha bheith acu do shláinte phoiblí nó sláinte an
 duine, an geilleagar, an tsochaí nó an comhshaol, ba cheart go bhféadfaí na
 bearta sin a ghlacadh tríd an nós imeachta práinne.
 (77) Ag éirí as na gconclúidí sa
 tuairim shaineolach ar vacsaíní agus/nó bancanna diagnóiseacha do
 phríomhghalair ainmhithe[25]
 ba cheart go bhféadfadh an tAontas agus na Ballstáit cúlchistí antaiginí,
 vacsaíní agus imoibrithe diagnóiseacha a bhunú le haghaidh galar liostaithe ar
 bagairt thromchúiseach iad do shláinte ainmhithe nó sláinte phoiblí. Le bunú
 bainc antaiginí, vacsaíní agus imoibrithe diagnóiseacha chuirfí chun cinn
 cuspóirí an Aontais i dtaca le sláinte ainmhithe trí freagairt thapa agus
 éifeachtach a chumasú nuair atá gá lena acmhainní agus is úsáid éifeachtúil
 acmhainní teoranta é.
 (78) Chun an fhreagairt thapa agus
 éifeachtúil sin a áirithiú, ba cheart an chumhacht gníomhartha a ghlacadh i
 gcomhréir le hAirteagal 290 den Chonradh ar Fheidhmiú an Aontais Eorpaigh
 a tharmligean chuig an gCoimisiún i ndáil leis na bainc sin a bhunú agus a
 bhainistiú, agus le caighdeáin agus ceanglais shábháilteachta d’oibriú na mbanc
 sin. Mar sin féin, níor cheart foráil a dhéanamh sa Rialachán seo maidir le
 rialacha i dtaca le maoiniú na mbeart chun galair a chosc agus a rialú, lena n‐áirítear
 vacsaíniú.
 (79) Ba cheart na critéir maidir le
 rochtain tosaíochta ar acmhainní bhainc antaiginí, vacsaíní agus imoibrithe
 diagnóiseacha an Aontais a bhunú lena ndáileadh éifeachtach in éigeandálaí a
 áirithiú.
 (80) Ar chúiseanna slándála i ndáil
 le bithsceimhlitheoireacht agus agraisceimhlitheoireacht, ba cheart déileáil le
 fáisnéis mhionsonraithe áirithe a bhaineann le bainc antaiginí, vacsaíní agus
 imoibrithe diagnóiseacha an Aontais mar fhaisnéis rúnaicmithe agus ba cheart
 toirmeasc a chur ar a foilsiú.
 (81) Chun coinníollacha
 aonfhoirmeacha a áirithiú do bhainistíocht bhainc antaiginí, vacsaíní agus
 imoibrithe diagnóiseacha an Aontais, ba cheart cumhachtaí cur chun feidhme a
 thabhairt don Choimisiún rialacha mionsonraithe a leagan síos maidir leis na
 táirgí bitheolaíocha atá le háireamh sna bainc sin agus faoi choinne cén
 ghalair, agus rialacha mionsonraithe i dtaca le soláthar, cainníochtaí,
 stóráil, seachadadh, ceanglais theicniúla agus nós imeachta vacsaíní, antaiginí
 agus imoibrithe diagnóiseacha agus minicíocht agus ábhar na faisnéise arna gcur
 faoi bhráid an Choimisiúin.
 (82) I gcás ráige de ghalar
 liostaithe a mheastar mar ardriosca do shláinte ainmhithe nó do shláinte
 phoiblí san Aontas, is gá bearta rialaithe galar a dhéanamh láithreach chun an
 galar liostaithe sin a dhíothú chun sláinte ainmhithe agus sláinte phoiblí agus
 na hearnálacha ábhartha a chosaint.
 (83) Ba cheart an príomhchúram i
 dtaca le leathadh galar in‐tarchurtha ainmhithe a rialú agus a chosc a
 bheith ar oibreoirí, gairmithe ainmhithe agus coimeádaithe peataí. Ba cheart
 dóibh dul i mbun birt láithreach i gcás ina bhfuil amhras nó dearbhú ann i
 dtaobh galair an‐tógálach a bheith ann.
 (84) Ba cheart é bheith de chúram
 ar an údarás inniúil tús a chur leis na chéad imscrúduithe chun ráig de ghalar
 liostaithe an‐tógálach a dhearbhú nó a chur as an áireamh, galar a
 mheastar mar ardriosca do shláinte ainmhithe nó sláinte phoiblí san Aontas.
 (85) Ba cheart don údarás inniúil
 bearta réamhbhearta rialaithe galair a chur ar bun le leathadh féideartha an ghalair
 liostaithe a chosc agus ba cheart dóibh tabhairt faoi fhiosrúchán
 eipidéimeolaíoch.
 (86) A luaithe is a dhearbhófar
 galar liostaithe ba cheart don údarás inniúil na bearta rialaithe galair is gá
 a dhéanamh lena n‐áirítear, más gá, bunú criosanna srianta, leis an
 ngalar sin a dhíothú agus a leathadh a chosc.
 (87) Féadfaidh teagmhas galair
 liostaithe in ainmhithe fiáine sláinte phoiblí agus sláinte ainmhithe ar
 coimeád a chur i mbaol. Ba cheart rialacha ar leith a leagan síos dá bhrí sin,
 maidir le bearta rialaithe agus díothaithe galar a chur chun feidhme i measc
 ainmhithe fiáine nuair is gá.
 (88) I gcás galar liostaithe nach
 bhfuil an‐tógálach agus atá faoi réir díothú éigeantach, ba cheart bearta
 rialaithe galar a chur chun feidhme le leathadh na ngalar sin a chosc, go
 háirithe go limistéir nach bhfuil ionfhabhtú i láthair iontu. Mar sin féin,
 féadfaidh na bearta sin bheith níos teoranta nó éagsúil ó na bearta is
 infheidhme maidir leis na galair liostaithe is contúirtí. Dá bhrí sin ba cheart
 foráil a dhéanamh sa Rialachán seo maidir le rialacha speisialta do na galair
 sin. Ba cheart do na Ballstáit a bhfuil clár díothaithe deonach ar bun acu, na
 bearta rialaithe galar sin a chur chun feidhme chomh maith. Mar sin féin, ba
 cheart leibhéal agus déine beart rialaithe galar a bheith comhréireach agus
 saintréithe an ghalair liostaithe i gceist, a dháileadh agus a thábhacht don
 Bhallstát lena mbaineann agus don Aontas ina iomláine a chur san áireamh.
 (89) Chun cur i bhfeidhm
 éifeachtach na mbeart rialaithe galar dá bhforáiltear sa Rialachán seo ag
 oibreoirí, coimeádaithe peataí agus ag na húdaráis inniúla a áirithiú, agus ag
 cur san áireamh sainiúlachtaí na mbeart rialaithe galar do ghalair liostaithe
 áirithe agus na fachtóirí riosca a bhaineann leo, ba cheart an chumhacht
 gníomhartha a ghlacadh i gcomhréir le hAirteagal 290 den Chonradh ar
 Fheidhmiú an Aontais Eorpaigh a tharmligean chuig an gCoimisiún, i ndáil leis
 na bearta mionsonraithe rialaithe galar i gcás amhrais nó dearbhú i dtaobh
 galair liostaithe i mbunaíochtaí, i láithreacha eile agus i gcriosanna srianta.
 (90) Chun foráil a dhéanamh le go
 bhféadfar bearta speisialta a ghlacadh ar bhonn sealadach i gcás nach leor nó
 nach iomchuí na bearta rialaithe galar chun díriú ar an riosca, ba cheart
 cumhachtaí cur chun feidhme a thabhairt don Choimisiún maidir le bearta
 speisialta rialaithe galar a leagan síos ar feadh tréimhse teoranta.
 (91) Tá gá le clárú iompróirí
 áirithe agus bunaíochtaí áirithe a choimeádann ainmhithe talún nó a
 láimhseálann nó a iompraíonn táirgí geirmeacha chun gur féidir leis na húdaráis
 inniúla faireachas leormhaith a dhéanamh agus chun galair in‐tarchurtha
 ainmhithe a chosc, a rialú agus a dhíothú.
 (92) I gcás ina gcuireann cineál
 áirithe bunaíochta, ina gcoimeádtar ainmhithe talún nó ina láimhseáiltear nó
 ina stóráiltear táirgí geirmeacha, sláinte ainmhithe i mbaol mór, ba cheart é a
 bheith faoi réir formheasa ag an údarás inniúil.
 (93) Le hualach riaracháin agus
 costais nach bhfuil bonn cirt leo a sheachaint, go háirithe i gcás fiontar beag
 agus meánmhéide (FBManna) ba cheart solúbthacht a thabhairt do na Ballstáit
 chun an córas riaracháin agus formheasa a oiriúnú do choinníollacha agus do
 phatrúin táirgthe áitiúla agus réigiúnacha.
 (94) D'fhonn ualaí riaracháin a
 laghdú, ba cheart, nuair is féidir, clárú agus formheas a bheith chomhtháite
 isteach i gcóras clárúcháin nó formheasa atá bunaithe cheana ag na Ballstáit
 chun críoch eile.
 (95) Tá eolas bunaithe ar thaithí
 ar an láthair ag oibreoirí faoi na hainmhithe atá faoina gcúram. Ba cheart
 dóibh, dá bhrí sin, taifid faisnéise atá cothrom le dáta a choimeád, taifid atá
 ábhartha chun stádas sláinte ainmhithe a mheasúnú, le haghaidh inrianaitheachta
 agus fiosrú eipidéimeolach i gcás galar liostaithe a bheith ann. Ba cheart don
 údarás inniúil bheith in ann rochtain a fháil ar na taifid sin go héasca.
 (96) Chun a áirithiú go mbeidh
 faisnéis atá cothrom le dáta ar fáil don phobal faoi na bunaíochtaí agus na
 hiompróirí atá cláraithe agus faoi bhunaíochtaí formheasta, ba cheart don
 údarás inniúil clár a bhunú agus a choimeád de na bunaíochtaí agus na
 hiompróirí sin. Ba cheart an chumhacht gníomhartha a ghlacadh i gcomhréir le hAirteagal 290
 den Chonradh ar fheidhmiú an Aontais Eorpaigh a tharmligean chuig an
 gCoimisiún, i ndáil leis an bhfaisnéis atá le bheith i gclár na mbunaíochtaí
 agus na n‐iompróirí agus na ceanglais maidir le taifid a choimeád, maidir
 leis an bhfaisnéis atá le taifeadadh, maoluithe ar na ceanglais maidir le
 taifid a choimeád agus na ceanglais bhreise shonracha maidir le táirgí
 geirmeacha.
 (97) Chun coinníollacha
 aonfhoirmeacha a áirithiú do chur chun feidhme na gceanglas atá leagtha síos sa
 Rialachán seo maidir le clárú agus formheas na mbunaíochtaí agus maidir le
 coimeád na dtaifead agus leis na cláir, ba cheart cumhachtaí cur chun feidhme a
 thabhairt don Choimisiún rialacha a leagan síos maidir leis na hoibleagáidí
 faisnéise, díolúintí agus modúlachtaí eile, formáidí agus sainiúlachtaí
 oibríochtúla na gclár agus na dtaifead.
 (98) Is príomhghné de chuid
 beartais rialaithe galar é an inrianaitheacht éifeachtúil. Ba cheart na
 ceanglais maidir le sainaithint agus clárú is sonrach do na speicis éagsúla
 ainmhithe talún arna gcoimeád agus maidir le táirgí geirmeacha a bheith curtha
 ar bun chun cur i bhfeidhm éifeachtach na rialacha coisctheacha agus rialaithe
 galar dá bhforáiltear sa Rialachán seo a éascú. Sa bhreis air sin, tá sé
 tábhachtach a fhoráil go bhféadfaí córas sainaitheanta agus clárúcháin a bhunú
 do na speicis nach bhfuil na socruithe sin ann dóibh faoi láthair, nuair a dhlíonn
 imthosca atá ag athrú agus rioscaí amhlaidh.
 (99) Chun oibriú rianúil an chórais
 sainaitheanta agus chlárúcháin a áirithiú agus chun inrianaitheacht a áirithiú,
 ba cheart an chumhacht gníomhartha a tharmligean i gcomhréir le hAirteagal 290
 a tharmligean chuig an gCoimisiún, i ndáil leis na hoibleagáidí maidir le
 bunachair sonraí, ainmniú an údaráis inniúil, ceanglais mhionsonraithe i dtaca
 le sainaithint agus clárú speiceas éagsúil ainmhithe agus doiciméad.
 (100) Is iomchuí na hualaí riaracháin
 agus na costais a laghdú agus foráil a dhéanamh maidir le solúbthacht an
 chórais in imthosca inar féidir na ceanglais inrianaitheachta a bhaint amach
 trí mhodh eile seachas na modhanna atá leagtha amach sa Rialachán seo. Ba
 cheart an chumhacht a thabhairt don Choimisiún gníomhartha tarmligthe a
 ghlacadh i gcomhréir le hAirteagal 290 den Chonradh ar Fheidhmiú an
 Aontais Eorpaigh maidir leis na maoluithe ar na ceanglais sainaitheanta agus
 chlárúcháin.
 (101) Chun coinníollacha
 aonfhoirmeacha a áirithiú do chur chun feidhme an chórais sainaitheanta agus
 chlárúcháin agus chun inrianaitheacht a áirithiú, ba cheart cumhachtaí cur chun
 feidhme a thabhairt don Choimisiún rialacha a leagan síos maidir le
 sainiúlachtaí teicniúla do bhunachair sonraí, modhanna sainaitheanta, doiciméid
 agus formáidí, na spriocdhátaí, agus critéir do dhíolúintí ar na córais sin.
 (102) Is uirlis thábhachtach chun
 teacht isteach agus leathadh galair in‐tarchurtha ainmhithe a chosc é
 srianta a chur i bhfeidhm ar ghluaiseachtaí ainmhithe agus táirgí a d’fhéadfadh
 an galar sin a tharchur. Mar sin féin, d’fhéadfadh sé go mbeadh tionchar
 eacnamaíoch dian mar thoradh ar shrianadh gluaiseachtaí ainmhithe agus táirgí
 agus go gcuirfí isteach ar an margadh inmheánach. Níor cheart na srianta sin a
 chur i bhfeidhm ach amháin i gcás inar gá agus ar bhealach comhréireach leis na
 rioscaí atá i gceist. Tá an cur chuige seo ag luí leis na prionsabail atá
 leagtha síos i gComhaontú SPS agus i gcaighdeáin idirnáisiúnta an OIE.
 (103) Ba cheart feidhm a bheith ag na
 ceanglais ghinearálta atá leagtha síos sa Rialachán seo maidir le gluaiseachtaí
 uile ainmhithe, amhail toirmeasc ar ghluaiseacht ainmhithe ó bhunaíocht ina
 bhfuil mortlaíochtaí neamhghnácha nó comharthaí sóirt eile galair a bhfuil cúis
 neamhchinntithe leo, nó ceanglais maidir le galar a chosc le linn iompair
 ainmhithe.
 (104) Sa chreat dlíthiúil, atá
 leagtha síos faoi láthair i reachtaíocht an Aontais maidir le gluaiseacht
 ainmhithe talún, leagtar síos rialacha comhchuibhithe le haghaidh gluaiseachtaí
 ainmhithe agus táirgí talún idir Ballstáit go príomha, agus fágtar faoi na
 Ballstáit é na ceanglais is gá maidir le gluaiseachtaí laistigh dá gcríoch a
 chinneadh. Sa mheasúnú tionchar ar Dhlí an AE um Shláinte Ainmhithe leagadh
 amach go mionsonraithe comparáid idir an staid reatha agus rogha lena
 gcomhchuibheofaí rialacha maidir le gluaiseachtaí laistigh de na Ballstáit, ar
 leibhéal an Aontais. Baineadh de thátal as an méid sin gur cheart an cur chuige
 reatha a choimeád, toisc go mbeadh comhchuibhiú na ngluaiseachtaí uile an‐chasta
 agus nach mó na tairbhí i dtéarmaí gluaiseachtaí idir na Ballstáit a éascú ná
 an tionchar diúltach a d’fhéadfadh a bheith ann ó thaobh cumais rialaithe
 galar.
 (105) I gcás ainmhithe a aistrítear
 idir na Ballstáit tá feidhm ag sraith buncheanglas maidir le sláinte ainmhithe
 ina leith. Go háirithe, ní fhéadfar ainmhithe a aistriú ó bhunaíochtaí a bhfuil
 mortlaíochtaí neamhghnácha nó airíonna galair nach fios céard is cúis leo
 iontu. Mar sin féin, níor cheart go mbeadh mortlaíochtaí, fiú más neamhghnách
 iad, atá nasctha le nósanna imeachta taighde arna n‐údarú faoi Threoir 2010/63/AE
 ó Pharlaimint na hEorpa agus ón gComhairle an 22 Meán Fómhair 2010
 maidir le cosaint ainmhithe a úsáidtear chun críoch eolaíoch[26], agus nach de bhunadh
 ionfhabhtaíoch iad ó thaobh galar liostaithe de, ina gcúis le gluaiseachtaí
 ainmhithe, atá beartaithe lena n‐úsáid chun críoch eolaíoch, a chosc.
 (106) Mar sin féin, ba cheart sa
 Rialachán seo foráil a dhéanamh maidir le solúbthacht chun gluaiseachtaí
 speiceas agus catagóirí ainmhithe talún a éascú, nach mbaineann ach riosca
 íseal leo ó thaobh galar liostaithe a leathadh idir na Ballstáit. Sa bhreis air
 sin, ba cheart foráil a dhéanamh maidir le tuilleadh maoluithe i gcásanna ina n‐éiríonn
 leis na Ballstáit nó le hoibreoirí bearta malartacha maolaithe riosca a chur ar
 bun, amhail ardleibhéil bhithshlándála agus córais faireachais éifeachtacha.
 (107) Is grúpaí speiceas ainmhithe a
 bhfuil an‐tábhacht eacnamaíoch ag baint leo iad crúbaigh agus éanlaith
 chlóis agus tá siad faoi réir ceanglas sonrach maidir le gluaiseacht faoi
 reachtaíocht an Aontais a glacadh roimh an Rialachán seo, eadhon, Treoir 64/432/CEE
 ón gComhairle an 26 Meitheamh 1964 maidir le fadhbanna sláinte
 ainmhithe a dhéanann difear do thrádáil laistigh den Chomhphobal i mbó
 ainmhithe agus i mucra[27],
 Treoir 91/68/CEE ón gComhairle an 28 Eanáir 1991 maidir le
 coinníollacha sláinte ainmhithe a rialaíonn trádáil in ainmhithe de chineál
 caorach agus de chineál gabhair laistigh den Chomhphobal[28], Treoir 2009/156/CE ón gComhairle
 an 30 Samhain 2009 maidir le coinníollacha sláinte ainmhithe a
 rialaíonn gluaiseacht agus allmhairiú eachainmhithe ó thríú tíortha[29] , Treoir 2009/158/CE ón
 gComhairle an 30 Samhain 2009 maidir le coinníollacha sláinte
 ainmhithe a rialaíonn trádáil in éanlaith chlóis agus uibheacha goir laistigh
 den Chomhphobal agus allmhairí díobh ó thríú tíortha[30] , agus i bpáirt Treoir 92/65/CEE
 ón gComhairle an 13 Iúil 1992 lena leagtar síos ceanglais maidir le
 sláinte ainmhithe a rialaíonn trádáil isteach sa Chomhphobal d’ainmhithe, de
 sheamhan, d’uibheoga agus de shuthanna nach bhfuil faoi réir na gceanglas do
 shláinte ainmhithe atá leagtha síos sna rialacha sonracha chomhphobail dá
 dtagraítear in Iarscríbhinn A (I) a ghabhann le Treoir 90/425/CEE[31]. Ba cheart na príomhrialacha
 maidir le gluaiseacht na speiceas sin a leagan síos sa Rialachán seo. Ba cheart
 na ceanglais mhionsonraithe a bhraitheann go príomha ar na galair a fhéadtar a
 tharchur trí speicis nó catagóirí éagsúla ainmhithe a rialáil i ngníomhartha dlíthiúla
 iardain ón gCoimisiún, ag cur san áireamh sainiúlachtaí na ngalar, na speiceas
 agus na gcatagóirí ainmhithe atá i gceist.
 (108) Toisc go bhfuil riosca galair
 thar a bheith ard ag baint le hoibríochtaí tionóla do chrúbaigh agus d'
 éanlaith chlóis, is iomchuí rialacha sonracha a leagan síos sa Rialachán seo le
 sláinte ainmhithe lena mbaineann a chosaint agus le leathadh galar in‐tarchurtha
 a chosc.
 (109) Ag brath ar na galair
 liostaithe agus ar na speicis liostaithe, is gá ceanglais shonracha maidir le
 sláinte ainmhithe a leagan síos i gcás speiceas áirithe ainmhithe seachas
 crúbaigh ar coimeád agus éanlaith chlóis. Leagadh síos rialacha maidir leis na
 speicis sin freisin sa chreat dlíthiúil ab infheidhme roimh an Rialachán seo
 agus go háirithe i dTreoir 92/65/CEE. Sa Treoir sin tá rialacha
 sonracha maidir le gluaiseacht speiceas ainmhithe lena n‐áirítear beacha,
 bumbóga, ápaí, madraí agus cait etc. agus ba cheart , dá bhrí sin, foráil a
 dhéanamh sa Rialachán seo maidir le bunús dlí do ghlacadh gníomhartha
 tarmligthe agus cur cun feidhme lena leagtar síos rialacha sonracha maidir le
 gluaiseacht na speiceas ainmhithe sin.
 (110) Maidir le bunaíochtaí
 comhdhúnta, a úsáidtear de ghnáth le hainmhithe saotharlainne nó ainmhithe zú a
 choimeád, is iondúil go mbaineann ardleibhéal bithshlándála, stádas sláinte
 fabhrach agus dea-rialaithe leo agus tarlaíonn níos lú gluaiseachtaí iontu nó
 gluaiseachtaí laistigh de chiorcaid iata na mbunaíochtaí sin amháin. Tugadh
 isteach stádas na mbunaíochtaí comhdhúnta, ar féidir le hoibreoirí cur isteach
 orthu ar bhonn deonach, den chéad uair le Treoir 92/65/CEE, ina bhfuil
 rialacha agus ceanglais leagtha síos maidir le ceanglais formheasa agus
 gluaiseachta do chomhlachtaí, institiúidí agus lárionaid formheasta. Tríd an
 gcóras sin cumasaítear na bunaíochtaí sin ainmhithe a mhalartú eatarthu féin le
 níos lú riachtanas gluaiseachta agus ag an am céanna ráthaíochtaí arda sláinte
 á soláthar laistigh de chiorcad na mbunaíochtaí comhdhúnta. Dá bhrí sin, tá
 glactha ag na hoibreoirí leis go forleathan, agus tá sé in úsáid mar rogha
 dheonach. Is iomchuí, dá bhrí sin, coincheap na mbunaíochtaí comhdhúnta a
 chaomhnú agus rialacha a leagan síos freisin maidir le gluaiseacht idir na
 bunaíochtaí sin sa Rialachán seo.
 (111) Chun críoch eolaíoch, amhail
 taighde nó chun críoch diagnóiseach, agus go háirithe chun na críocha sin atá
 údaraithe i gcomhréir le Treoir 2010/63/AE, d’fhéadfaí gur gá ainmhithe a
 aistriú nach gcomhlíonann na ceanglais ghinearálta sláinte ainmhithe atá
 leagtha síos sa Rialachán seo agus a bhfuil riosca níos airde sláinte ag baint
 leo. Níor cheart na cineálacha sin gluaiseachtaí a thoirmeasc ná a shrianadh go
 míchuí le forálacha an Rialacháin seo, mar go bhféadfadh sé sin bac a chur ar
 ghníomhaíochtaí taighde atá údaraithe ar shlí eile agus moill a chur ar ascnamh
 eolaíoch. Mar sin féin, tá sé fíor-riachtanach go leagfar síos rialacha sa
 Rialachán seo lena áirithiú go dtarlaíonn gluaiseachtaí na n‐ainmhithe
 sin ar bhealach sábháilte.
 (112) Is minic nach mbíonn patrúin
 ghluaiseachta ainmhithe sorcais, ainmhithe a choimeádtar i zúnna, ainmhithe atá
 beartaithe a thaispeáint agus ainmhithe áirithe eile ar aon dul le patrúin
 ghluaiseachta speiceas eile a choimeádtar. Ba cheart breithnithe sonracha a
 dhéanamh agus rialacha an Aontais maidir le gluaiseacht a oiriúnú do na
 hainmhithe sin, ag cur san áireamh rioscaí sonracha agus beart malartach
 maolaithe riosca.
 (113) Chun a áirithiú go mbainfear
 amach cuspóirí Aithrisí 102 go 112 den Rialachán seo, ba cheart an
 chumhacht gníomhartha a ghlacadh i gcomhréir le hAirteagal 290 den
 Chonradh ar Fheidhmiú an Aontais Eorpaigh a tharmligean chuig an gCoimisiún,
 maidir le bearta coisctheacha galar i gcúrsaí iompair, rialacha sonracha maidir
 le gluaiseacht speicis áirithe ainmhithe, agus imthosca ar leith, amhail
 oibríochtaí tionóla nó coinsíneachtaí diúltaithe, agus ceanglais nó maoluithe
 speisialta maidir le cineálacha eile gluaiseachtaí, amhail gluaiseacht chun
 críoch eolaíoch.
 (114) Chun a áirithiú go bhféadfar
 rialacha speisialta a bheith ann maidir le gluaiseachtaí, i gcás nach leor nó
 nach iomchuí na rialacha gluaiseachta chun leathadh galair áirithe a theorannú,
 ba cheart cumhachtaí cur chun feidhme a thabhairt don Choimisiún rialacha
 speisialta maidir le gluaiseacht a leagan síos ar feadh tréimhse teoranta.
 (115) Ba cheart d'ainmhithe talún ar
 coimeád a aistrítear idir na Ballstáit ceanglais maidir leis na gluaiseachtaí
 sin a chomhlíonadh. I gcás speiceas a bhfuil riosca don tsláinte agus tábhacht
 eacnamaíoch níos mó ag baint leo, ba cheart deimhniú sláinte ainmhithe arna
 eisiúint ag an údarás inniúil a bheith ag gabháil leo.
 (116) A mhéid is indéanta go
 teicniúil, go praiticiúil agus ó thaobh airgeadais de, ba cheart úsáid a bhaint
 as forbairt theicneolaíoch leis na hualaí riaracháin ar oibreoirí agus ar an
 údarás inniúil a laghdú i ndáil le deimhniú agus fógra a thabhairt trí
 theicneolaíocht faisnéise a úsáid in ionad doiciméadachta páipéir agus nósanna
 imeachta fógra a éascú agus iad a úsáid a mhéid is féidir le haghaidh iliomad
 cuspóirí.
 (117) I gcásanna nach n‐éilítear
 deimhniúchán sláinte ainmhithe arna eisiúint ag an údarás inniúil, ba cheart
 d’oibreoir a aistríonn ainmhithe go Ballstát eile doimicéad
 féindearbhúcháin a eisiúint lena ndearbhaítear go gcomhlíonann na hainmhithe na
 ceanglais maidir le gluaiseacht atá leagtha síos sa Rialachán seo.
 (118) Leis na cuspóirí dá dtagraítear
 in Aithris 115, Aithris 116 agus Aithris 117 a áirithiú, ba cheart na
 cumhachtaí gníomhartha a glacadh i gcomhréir le hAirteagal 290 den
 Chonradh ar Fheidhmiú an Aontais Eorpaigh a tharmligean chuig an gCoimisiún,
 maidir le rialacha maidir leis an ábhar, an oibleagáid faisnéise, agus
 maoluithe ó na ceanglais deimhniúcháin do shláinte ainmhithe, rialacha sonracha
 deimhniúcháin agus oibleagáidí na dtréidlianna oifigiúla seiceálacha iomchuí a
 dhéanamh sula síníonn siad an deimhniú sláinte ainmhithe.
 (119) Tá sé fíor-riachtanach fógra a
 thabhairt i leith gluaiseachtaí ainmhithe agus táirgí geirmeacha idir na
 Ballstáit agus i gcásanna áirithe laistigh de chríocha náisiúnta na mBallstát
 le hinrianaitheacht ainmhithe agus na dtáirgí geirmeacha sin a áirithiú, i gcás
 ina bhféadfadh na gluaiseachtaí sin a bheith bainteach le riosca leata galar in‐tarchurtha
 ainmhithe. Dá bhrí sin, ba cheart fógra a thabhairt i leith na ngluaiseachtaí
 sin agus iad a chlárú. Ba cheart córas IMSOC dá bhforáiltear in Airteagal 130(1)
 de Rialachán (AE) Uimh. xxx/xxx ó Pharlaimint na hEorpa agus ón
 gComhairle maidir le rialuithe oifigiúla agus gníomhaíochtaí oifigiúla eile
 arna ndéanamh lena áirithiú go gcuirfear i bhfeidhm dlí an bhia agus na beatha,
 rialacha maidir le sláinte agus leas ainmhithe, sláinte plandaí agus ábhar
 atáirgthe plandaí, táirgí cosanta plandaí agus lotnaidicídí agus lena
 leasaítear Rialachán (CE) Uimh. 999/2001 Rialachán (CE) Uimh. 1829/2003,
 Rialachán (CE) Uimh. 1831/2003 Rialachán (CE) Uimh. 1/2005,
 Rialachán (CE) Uimh. 396/2005, Rialachán (CE) Uimh. 834/2007,
 Rialachán (CE) Uimh. 1099/2009, Rialachán (CE) Uimh. 1069/2009,
 Rialachán (CE) Uimh. 1107/2009, Rialachán (AE) Uimh. 1151/2012,
 Rialachán (CE) Uimh. [....]/2013 agus Treoir 98/58/CE, Treoir 1999/74/CE,
 Treoir 2007/43/CE, Treoir 2008/119/CE, Treoir 2008/120/CE, Treoir 2009/128/CE
 (Rialachán na rialuithe oifigiúla)[32]
 [Oifig na bhFoilseachán] a úsáid chun na críche sin.
 (120) Chun coinníollacha
 aonfhoirmeacha a áirithiú do chur chun feidhme na rialacha atá leagtha síos sa
 Rialachán seo maidir le deimhniúchán sláinte ainmhithe agus leis an bhfógra i
 leith gluaiseachtaí, ba cheart cumhachtaí cur chun feidhme a thabhairt don Choimisiún
 rialacha a leagan síos maidir le samhail na ndeimhnithe sláinte ainmhithe,
 doiciméad féindearbhúcháin, formáidí agus spriocdhátaí maidir le fógra a
 thabhairt i leith gluaiseachtaí d’ainmhithe talún agus ainmhithe uisceacha
 araon, do tháirgí geirmeacha agus nuair is ábhartha, do tháirgí de bhunadh
 ainmhíoch.
 (121) Tá riosca do shláinte ainmhithe
 a chlaonann go suntasach ón riosca ó ainmhithe ar coimeád eile ag baint le
 nádúr sonrach gluaiseachtaí peataí . Ba cheart rialacha sonracha maidir leis na
 gluaiseachtaí sin a leagan síos, dá bhrí sin, sa Rialachán seo. Chun a áirithiú
 nach mbeidh riosca suntasach ó thaobh leata galar in‐tarchurtha ainmhithe
 de ag baint le peataí ainmhithe, ba cheart na cumhachtaí gníomhartha a ghlacadh
 i gcomhréir le hAirteagal 290 den Chonradh ar Fheidhmiú an Aontais
 Eorpaigh a tharmligean chuig an gCoimisiún i ndáil leis na rialacha
 mionsonraithe do ghluaiseachtaí na n‐ainmhithe sin. Chun coinníollacha
 aonfhoirmeacha a áirithiú do chur chun feidhme na gceanglas maidir le sláinte
 ainmhithe atá leagtha síos sa Rialachán seo i dtaca le gluaiseachtaí peataí, ba
 cheart cumhachtaí cur chun feidhme a thabhairt don Choimisiún rialacha a leagan
 síos maidir le bearta coisctheacha agus rialaithe galar atá le déanamh le
 haghaidh na ngluaiseachtaí sin.
 (122) Féadfar go mbeidh riosca do
 shláinte ainmhithe agus sláinte phoiblí ag baint le hainmhithe fiáine ar
 chúiseanna éagsúla, mar shampla, má aistrítear iad go bunaíocht nó ó
 thimpeallacht amháin go timpeallacht eile. D’fhéadfaí gur gá bearta coisctheacha
 iomchuí a dhéanamh i dtaca le gluaiseacht na n‐ainmhithe sin le leathadh
 galar in‐tarchurtha ainmhithe a sheachaint. Lena áirithiú nach mbeidh
 riosca suntasach ó thaobh leathadh galar in‐tarchurtha ainmhithe de ag
 baint le hainmhithe fiáine, ba cheart an chumhacht gníomhartha a ghlacadh i
 gcomhréir le hAirteagal 290 den Chonradh ar Fheidhmiú an Aontais Eorpaigh
 a tharmligean chuig an gCoimisiún, maidir le ceanglais bhreise i ndáil le
 gluaiseachtaí ainmhithe talún fiáine.
 (123) Is féidir go mbeidh riosca
 cosúil ó thaobh galair in‐tarchurtha ainmhithe a leathadh i measc
 ainmhithe beo de ag baint le táirgí geirmeacha. Sa bhreis air sin, tá
 sainiúlachtaí ina dtáirgeadh, a bhaineann le riachtanais arda sláinte
 d'ainmhithe pórúcháin, rud a éilíonn ceanglais sláinte níos déine nó níos
 sonraí maidir leis na hainmhithe ar deontóirí iad. Chun gluaiseachtaí sábháilte
 táirgí geirmeacha agus a n‐ardchaighdeán sláinte a bhfuil súil leis a
 áirithiú, agus chun roinnt úsáidí sonracha a chur san áireamh, ba cheart an
 chumhacht gníomhartha a ghlacadh i gcomhréir le hAirteagal 290 den
 Chonradh ar Fheidhmiú an Aontais Eorpaigh a tharmligean chuig an gCoimisiún,
 maidir leis na ceanglais mhionsonraithe i dtaca le gluaiseacht táirgí
 geirmeacha de speicis áirithe ainmhithe, ceanglais speisialta amhail, mar
 shampla, a ngluaiseacht chun críoch eolaíoch, agus maoluithe ón oibleagáid i
 dtaca le deimhniúchán sláinte ainmhithe.
 (124) Is féidir riosca leata galar in‐tarchurtha
 ainmhithe a bheith ag baint le táirgí de bhunadh ainmhíoch. Le ceanglais maidir
 le sábháilteacht bia do tháirgí de bhunadh ainmhíoch arna leagan síos i
 reachtaíocht an Aontais, áirithítear cleachtais mhaithe sláinteachais agus
 laghdaítear ar na rioscaí do shláinte ainmhithe ó na táirgí sin. Mar sin féin,
 i gcásanna áirithe ba cheart bearta sláinte ainmhithe, amhail bearta rialaithe
 galar agus bearta éigeandála, a leagan síos sa Rialachán seo lena áirithiú nach
 leathfar galair ainmhithe trí bhíthin táirgí de bhunadh ainmhíoch. Chun
 gluaiseachtaí sábháilte táirgí de bhunadh ainmhíoch a áirithiú sna cásanna
 áirithe sin, ba cheart an chumhacht gníomhartha a ghlacadh i gcomhréir le hAirteagal 290
 den Chonradh ar Fheidhmiú an Aontais Eorpaigh a tharmligean chuig an
 gCoimisiún, maidir le rialacha mionsonraithe i dtaca le gluaiseachtaí táirgí de
 bhunadh ainmhíoch i ndáil le bearta rialaithe galar arna ndéanamh, na
 hoibleagáidí maidir le deimhniúchán sláinte ainmhithe agus na maoluithe ó na
 rialacha sin, i gcás inar féidir i bhfianaise an riosca a bhaineann leis na gluaiseachtaí
 sin agus na mbeart maolaithe riosca.
 (125) Nuair a dhéanann na Ballstáit
 bearta náisiúnta maidir le gluaiseachtaí ainmhithe agus táirgí geirmeacha nó
 nuair a chinneann siad bearta náisiúnta a dhéanamh le tionchar galar in‐tarchurtha
 ainmhithe seachas galair liostaithe a theorannú laistigh dá gcríoch, níor
 cheart do na bearta náisiúnta sin cur isteach ar rialacha an mhargaidh
 inmheánaigh, arna leagan síos i reachtaíocht an Aontais. Dá bhrí sin, is
 iomchuí an creat a leagan síos do na bearta náisiúnta sin agus a áirithiú go
 bhfanfaidh siad laistigh de na teorainneacha arna gceadú faoi dhlí an Aontais.
 (126) Is gá bunaíochtaí
 dobharshaothraithe a chlárú agus a fhormheas le go bhféadfaidh na húdaráis
 inniúla faireachas leormhaith a dhéanamh agus le galair in‐tarchurtha
 ainmhithe a chosc, a rialú agus a dhíothú. I dTreoir 2006/88/CE
 ceanglaítear ar gach bunaíocht a aistríonn ainmhithe uisceacha bheith
 údaraithe. Ba cheart an córas údaraithe sin a choimeád faoin Rialachán seo in
 ainneoin go n‐úsáidtear, i roinnt teangacha oifigiúla an AE, téarmaí
 difriúla don chóras údaraithe seo sa Rialachán seo i gcomórtas le Treoir 2006/88/CE.
 (127) Féadfar galar in‐tarchurtha
 ainmhithe a leathadh trí ainmhithe uisceacha atá faoi réir beart rialaithe
 galar a mharú agus a phróiseáil, mar shampla de thoradh eisilteach ina bhfuil
 pataiginí a scaoileadh ó bhunaíochtaí phróiseála. Is gá, dá bhrí sin,
 bunaíochtaí próiseála a chomhlíonann na bearta maolaithe riosca le tabhairt
 faoin marú agus faoin bpróiseáil sin, a fhormheas. Dá bhrí sin, ba cheart
 foráil a dhéanamh sa Rialachán seo maidir le bunaíochtaí rialaithe galar do
 bhia uisceach a fhormheas.
 (128) Chun a áirithiú go mbeidh
 faisnéis atá cothrom le dáta ar fáil don phobal faoi na bunaíochtaí atá
 cláraithe agus formheasta, ba cheart don údarás inniúil clár na mbunaíochtaí
 sin a bhunú agus a choimeád. Ba cheart an chumhacht gníomhartha a ghlacadh i
 gcomhréir le hAirteagal 290 den Chonradh ar Fheidhmiú an Aontais Eorpaigh
 a tharmligean chuig an gCoimisiún, i ndáil le faisnéis atá le háireamh i gclár
 na mbunaíochtaí dobharshaothraithe agus na ceanglais ar bhunaíochtaí agus
 iompróirí dobharshaothraithe maidir le taifid a choimeád.
 (129) Chun coinníollacha
 aonfhoirmeacha a áirithiú do chur chun feidhme na rialacha atá leagtha síos sa
 Rialachán seo maidir le clárú agus formheas na mbunaíochtaí dobharshaothraithe
 agus bunaíochtaí rialaithe galar do bhia uisceach, coimeád taifead agus clár na
 mbunaíochtaí, ba cheart cumhachtaí cur chun feidhme a thabhairt don Choimisiún
 rialacha a leagan síos maidir le hoibleagáidí faisnéise, maoluithe agus
 rialacha cur chun feidhme eile, agus formáid agus sainiúlachtaí oibríochtúla na
 gclár agus na dtaifead.
 (130) Toisc nach bhfuil sé indéanta
 ainmhithe uisceacha a shainaithint go haonarach, i bhformhór na gcásanna, is
 uirlis fhíor-riachtanach é coimeád na dtaifead i mbunaíochtaí
 dobharshaothraithe, i mbunaíochtaí rialaithe galar do bhia uisceach agus ag
 iompróirí le hinrianaitheacht ainmhithe uisceacha a áirithiú. Tá taifid
 luachmhar freisin le haghaidh faireachais ar staid sláinte na mbunaíochtaí.
 (131) Amhail i gcás ainmhithe talún,
 is gá rialacha comhchuibhithe a leagan síos maidir le gluaiseacht ainmhithe
 uisceacha, lena n‐áirítear rialacha maidir le deimhniúchán sláinte
 ainmhithe agus fógra a thabhairt i dtaobh gluaiseachta.
 (132) I dTreoir 2006/88/CE
 leagtar síos rialacha maidir le gluaiseachtaí ainmhithe uisceacha, a bhfuil
 feidhm acu go comhionann maidir le gluaiseachtaí laistigh de na Ballstáit agus
 eatarthu. Is é an príomhfhachtóir lena gcinntear rialacha maidir le gluaiseacht
 ainmhithe uisceacha an stádas sláinte i dtaca le galair liostaithe na
 mBallstát, criosanna agus deighleog cinn scríbe.
 (133) Ba cheart foráil a dhéanamh
 maidir leis an gcóras céanna sa Rialachán seo. Mar sin féin, le spreagadh a
 thabhairt do na Ballstáit cur le stádas sláinte a ndaonraí uisceacha, ba cheart
 roinnt coigeartuithe agus solúbthacht bhreise a thabhairt isteach.
 (134) Chun rialú ar ghluaiseachtaí
 ainmhithe uisceacha a áirithiú, ba cheart an chumhacht gníomhartha a ghlacadh i
 gcomhréir le hAirteagal 290 den Chonradh ar Fheidhmiú an Aontais Eorpaigh
 a tharmligean chuig an gCoimisiún, maidir le bearta coisctheacha galar is
 infheidhme i ndáil le cúrsaí iompair, rialacha sonracha maidir le catagóirí
 áirithe ainmhithe uisceacha chun críoch éagsúil, ceanglais nó maoluithe
 sonracha i gcás cineálacha áirithe gluaiseachtaí, amhail gluaiseacht chun
 críoch eolaíoch, agus ceanglais bhreise maidir le gluaiseacht ainmhithe
 uisceacha fiáine.
 (135) Chun a áirithiú go bhféadfadh maoluithe
 sealadacha agus ceanglais shonracha bheith ann maidir le gluaiseachtaí
 ainmhithe uisceacha, i gcás nach leor nó nach iomchuí na rialacha gluaiseachta
 atá leagtha síos sa Rialachán seo le leathadh galair liostaithe áirithe a
 theorannú, ba cheart cumhachtaí cur chun feidhme a thabhairt don Choimisiún
 rialacha nó maoluithe maidir le gluaiseachtaí speisialta a leagan síos ar feadh
 tréimhse teoranta ama.
 (136) Tá táirgeadh dobharshaothraithe
 an Aontais an‐ilghnéitheach ar fad maidir le speicis agus córais táirgthe
 agus tá an t‐éagsúlú sin ag méadú go mear. Féadfar leis an méid sin go
 ndlífear bearta náisiúnta maidir le galair seachas na galair a mheastar mar
 ghalair liostaithe i gcomhréir leis an Rialachán seo a dhéanamh ar leibhéal na
 mBallstát. Mar sin féin, ba cheart bonn cirt a bheith leis na bearta náisiúnta
 sin, agus iad a bheith riachtanach agus comhréireach leis na cuspóirí atá le
 baint amach. Ina theannta sin, níor cheart dóibh difear a dhéanamh do
 ghluaiseachtaí idir na Ballstáit murar gá é le tabhairt isteach galar a
 sheachaint nó le leathadh galar a rialú. Ba cheart bearta náisiúnta a dhéanann
 difear do thrádáil idir na Ballstáit a fhormheas agus a athbhreithniú ar
 leibhéal an Aontais.
 (137) Faoi láthair, ní bhaineann
 galair liostaithe le speicis ainmhithe seachas na hainmhithe atá sainmhínithe
 mar ainmhithe talún agus uisceacha ag an Rialachán seo, amhail reiptílí,
 amfaibiaigh, feithidí agus eile ach amháin go pointe an‐teoranta. Ní
 iomchuí, dá bhrí sin, a cheangal go mbeidh feidhm ag forálacha uile an
 Rialacháin seo maidir leis na hainmhithe sin. Mar sin féin, má chuirtear galar
 a bhaineann le speiceas seachas speiceas talún agus uisceach ar an liosta, ba
 cheart feidhm a bheith ag na ceanglais ábhartha maidir le sláinte ainmhithe sa
 Rialachán seo i ndáil leis na speicis sin lena áirithiú go bhféadfar bearta
 leordhóthanacha agus comhréireacha coisctheacha agus rialaithe galar a
 dhéanamh.
 (138) Chun a áirithiú go bhféadfaí
 rialacha gluaiseachta a leagan síos do na hainmhithe sin, nach sainítear iad
 mar ainmhithe talún ná uisceacha sa Rialachán seo, agus do tháirgí geirmeacha
 agus táirgí de bhunadh ainmhíoch a thagann uathusan, nuair a dhlíonn riosca
 amhlaidh, ba cheart an chumhacht gníomhartha a ghlacadh i gcomhréir le hAirteagal 290
 den Chonradh ar Fheidhmiú an Aontais Eorpaigh a tharmligean chuig an
 gCoimisiún, maidir le clárú agus formheas bunaíochtaí, coimeád taifead agus
 clár, sainaithint agus clárú agus inrianaitheacht, ceanglais maidir le
 gluaiseacht, deimhniúchán sláinte ainmhithe agus féindearbhúchán agus
 oibleagáidí i dtaobh fógra a thabhairt i leith gluaiseachtaí i gcás ainmhithe
 agus táirgí geirmeacha agus táirgí de bhunadh ainmhíoch de na speicis sin.
 (139) Nuair is gá coinníollacha
 aonfhoirmeacha a áirithiú chun na ceanglais maidir le sláinte ainmhithe a chur
 chun feidhme do na speicis eile ainmhithe agus táirgí geirmeacha agus táirgí de
 bhunadh ainmhíoch sin a thagann uathusan, ba cheart cumhachtaí cur chun feidhme
 a thabhairt don Choimisiún rialacha mionsonraithe a leagan síos maidir leis na
 ceanglais sin.
 (140) Ionas go seachnófar teacht
 isteach san Aontas galar liostaithe agus galar atá ag teacht chun cinn, is gá
 rialacha éifeachtúla a bheith curtha ar bun maidir le teacht isteach san Aontas
 ainmhithe, táirgí geirmeacha agus táirgí de bhunadh ainmhíoch a fhéadfaidh na
 galair sin a tharchur.
 (141) Ba cheart na ceanglais maidir
 le teacht isteach san Aontas ainmhithe agus táirgí a bheith ar aon dul leis na
 ceanglais maidir le gluaiseachtaí ainmhithe agus táirgí den chatagóir chéanna
 agus den speiceas céanna agus atá beartaithe lena n‐úsáid laistigh den
 Aontas.
 (142) Chun a áirithiú go
 gcomhlíonfaidh ainmhithe, táirgí geirmeacha agus táirgí de bhunadh ainmhíoch ó
 thríú tíortha nó tríú críocha na ceanglais maidir le sláinte ainmhithe, lena dtugtar
 ráthaíochtaí atá coibhéiseach leis na ráthaíochtaí arna dtabhairt le
 reachtaíocht an Aontais, tá sé fíor-riachtanach iad a bheith faoi réir
 rialuithe iomchuí ag údarás inniúil na dtríú tíortha nó na dtríú críocha a
 onnmhairíonn chuig an Aontas. Nuair is ábhartha, ba cheart stádas sláinte tríú
 tír nó tríú críoch tionscnaimh a fhíorú roimh ghlacadh le teacht isteach san
 Aontas na n‐ainmhithe, na dtáirgí geirmeacha nó na dtáirgí de bhunadh
 ainmhíoch sin. Dá thoradh sin, níor cheart ach tríú tíortha agus tríú críocha
 ar féidir leo a thaispeáint go gcomhlíonann siad na caighdeáin sláinte
 ainmhithe i dtaca le teacht isteach ainmhithe agus táirgí san Aontas a bheith
 incháilithe chun na ainmhithe agus táirgí sin a onnmhairiú go dtí an Aontas
 agus a bheith liostaithe chun na críche sin.
 (143) I gcás roinnt speiceas agus
 catagóirí ainmhithe, táirgí geirmeacha agus táirgí de bhunadh ainmhíoch, níor
 bunaíodh liostaí an Aontais de thríú tíortha agus tríú críocha a gceadaítear
 teacht isteach san Aontas uathu i ngníomhartha Aontais a glacadh roimh an dáta
 ar glacadh an Rialacháin seo. Sna cásanna sin, agus ar feitheamh ghlacadh na
 rialacha de bhun an Rialacháin seo, ba cheart a cheadú do na Ballstáit a chinneadh cad
 iad na tíortha agus críocha as a gceadaítear ainmhithe, táirgí geirmeacha agus
 táirgí de bhunadh ainmhíoch teacht isteach ina gcuid críoch. Agus an méid sin á
 chinneadh, ba cheart do na Ballstáit na critéir atá leagtha síos sa Rialachán
 seo a chur san áireamh do na liostaí Aontais de thríú tíortha agus tríú
 críocha.
 (144) Chun a áirithiú go gcomhlíonfar
 na ceanglais maidir le sláinte ainmhithe do theacht isteach san Aontas dá
 bhforáiltear sa Rialachán seo agus go mbeidh siad ag luí le prionsabail Chóid
 Sláinte Ainmhithe an OIE, ba cheart deimhniú sláinte ainmhithe, arna éisiúint
 ag údarás inniúil an tríú tír nó tríú críoch tionscnaimh, lena ndearbhaítear
 gur comhlíonadh na ceanglais uile sláinte ainmhithe le haghaidh teacht isteach
 san Aontas, a bheith ag gabháil leis na hainmhithe, táirgí geirmeacha agus táirgí
 de bhunadh ainmhíoch uile. Mar sin féin, ba cheart claonadh ón riail seo i gcás
 tráchtearraí nach bhfuil iontu ach riosca íseal do shláinte ainmhithe.
 (145) Féadfaidh deimhnithe sláinte
 ainmhithe seasamh leo féin, ach is minic a éilítear deimhniúchán i reachtaíocht
 an Aontais chun críoch eile, mar shampla lena dheimhniú go bhfuil na ceanglais
 sláinte phoiblí nó leasa ainmhithe d’ainmhithe nó do tháirgí comhlíonta. Ní
 foláir an méid sin a chur san áireamh. Le hualaí riaracháin agus costais a
 íoslaghdú ba cheart a cheadú faisnéis arna ceangal faoin reachtaíocht eile de
 chuid an Aontais maidir le sábháilteacht bia agus beatha a áireamh sna
 deimhnithe sláinte ainmhithe sin freisin.
 (146) Féadfar galair a leathadh trí
 mheáin seachas ainmhithe, táirgí geirmeacha, táirgí de bhunadh ainmhíoch, agus
 seachtháirgí ainmhithe agus táirgí díorthaithe. Mar shampla, féadfaidh
 feithiclí, coimeádáin iompair, féar tirim, tuí, táirgí plandaí, ábhair a
 d’fhéadadh bheith i dtadhall le hainmhithe ionfhabhtaithe agus trealamh galar a
 leathadh chomh maith. Nuair is gá, ba cheart bearta a dhéanamh leis na bealaí
 tarchurtha galar sin trí na meáin úd a sheachaint.
 (147) Chun an leibhéal iomchuí
 mionsonraithe do cheanglais maidir le teacht isteach san Aontas a áirithiú, ba
 cheart an chumhacht gníomhartha a ghlacadh i gcomhréir le hAirteagal 290
 den Chonradh ar Fheidhmiú an Aontais Eorpaigh a tharmligean chuig an
 gCoimisiún, chun an méid seo a leanas a fhorlíonadh agus leasú: na critéir do
 liostú tríú tíortha agus tríú críocha, agus na critéir maidir le fionraí nó
 aistarraingt ón liosta, rialacha maidir le formheas bunaíochtaí i dtríú tíortha
 agus tríú críocha agus maoluithe a fhorlíonadh, ceanglais sláinte ainmhithe do
 theacht isteach san Aontas coinsíneachtaí ó thríú tíortha agus tríú críocha,
 ábhar i ndeimhnithe sláinte ainmhithe, agus na ceanglais sláinte ainmhithe
 d’oibreáin ghalair, ábhair eile, modhanna iompair agus trealamh eile a
 d'fhéadfadh galair ainmhithe a tharchur.
 (148) Chun coinníollacha
 aonfhoirmeacha a áirithiú do chur chun feidhme ceanglas maidir le sláinte
 ainmhithe le teacht isteach san Aontas coinsíneachtaí ainmhithe, táirgí
 geirmeacha agus táirgí de bhunadh ainmhíoch, ba cheart cumhachtaí cur chun
 feidhme a thabhairt don Choimisiún rialacha a leagan síos maidir le, inter
 alia, liosta de thríú tíortha agus tríú críocha óna gceadaítear ainmhithe,
 táirgí geirmeacha agus táirgí de bhunadh ainmhíoch a theacht isteach san
 Aontas, agus samhlacha de dheimhnithe sláinte ainmhithe.
 (149) Is léir ón taithí a bhfuarthas
 san am atá thart, gur gá bearta coisctheacha agus rialaithe galar a dhéanamh
 láithreach, nuair a tharlaíonn ráig galair thromchúisigh amach sna Ballstáit nó
 i dtríú tíortha nó tríú críocha óna dtagann ainmhithe nó táirgí isteach san
 Aontas, lena theacht isteach agus a leathadh a theorannú. D’fhéadfaí go mbeidh
 galair liostaithe, galair atá ag teacht chun cinn nó guaiseanna eile do
 shláinte ainmhithe i gceist san éigeandáil sin. Sa chomhthéacs sin, ba cheart a
 shoiléiriú cé na sraitheanna beart coisctheacha agus rialaithe galar atá
 leagtha síos sa Rialachán seo a d'fhéadfaí a úsáid i gcás galair nó guaise
 liostaithe a bheith ann nó a bheith ag teacht chun cinn. Sna cásanna sin go
 léir tá sé fíor-riachtanach gur féidir bearta a dhéanamh faoi ghearr‐
 fhógra agus gan aon mhoill. Toisc go gcuirfeadh na bearta sin srian ar
 ghluaiseacht laistigh den Aontas nó isteach ann, ba cheart iad a chur chun
 feidhme ar leibhéal ar Aontais aon uair is féidir.
 (150) Chun freagairt éifeachtach agus
 thapa a áirithiú ar rioscaí atá ag teacht chun cinn, ba cheart cumhachtaí cur
 chun feidhme a thabhairt don Choimisiún bearta éigeandála a leagan síos.
 (151) Ba cheart don Choimisiún
 gníomhartha cur chun feidhme ar infheidhme láithreach iad a ghlacadh i gcásanna
 a bhfuil bonn ceart cuí leo a bhaineann, inter alia, le galair agus
 speicis a liostú, leis na galair liostaithe atá le bheith faoi réir sraitheanna
 rialacha coisctheacha agus rialaithe galar, nósanna imeachta na mbanc
 antaiginí, vacsaíní agus imoibrithe diagnóiseacha an Aontais maidir le stocáil,
 soláthar, stóráil, seachadadh agus eile, leagan síos beart rialaithe galar agus
 maoluithe go ceann tréimhse teoranta, na rialacha speisialta gluaiseachta
 d’ainmhithe uisceacha agus talún go ceann tréimhse teoranta, na bearta
 éigeandála agus liostú tríú tíortha agus tríú críocha faoi choinne teacht
 isteach san Aontas.
 (152) Sa Rialachán seo leagtar síos
 rialacha ginearálta agus sonracha maidir le cosc agus rialú galar in‐tarchurtha
 ainmhithe agus áirithítear leis go mbeidh cur chuige comhchuibhithe maidir le
 sláinte ainmhithe ar fud an Aontais. I réimsí áirithe, amhail cúraimí
 ginearálta maidir le sláinte ainmhithe, fógra, faireachas, clárú agus formheas
 nó inrianaitheacht, ba cheart a cheadú do na Ballstáit nó iad a spreagadh le
 bearta náisiúnta breise nó níos déine a chur i bhfeidhm. Mar sin féin, níor
 cheart na bearta náisiúnta sin a cheadú ach amháin mura gcuireann siad isteach
 ar chuspóirí sláinte ainmhithe an Rialacháin seo, agus mura bhfuil siad ag
 teacht salach ar na rialacha atá leagtha síos ann agus ar an gcoinníoll nach
 gcuireann siad bac ar ghluaiseachtaí ainmhithe idir na Ballstáit, mura bhfuil
 gá leis chun teacht isteach an ghalair a chosc nó le leathadh an ghalair a
 rialú.
 (153) Ba cheart na bearta náisiúnta
 dá dtagraítear in Aithris 152 a bheith faoi réir nós imeachta simplithe um
 fhógra a thabhairt leis an ualach riaracháin a laghdú. Is léir ón taithí a
 fuarthas go bhfuil an nós imeachta ginearálta um fhógra, atá leagtha síos i dTreoir 98/34/CE
 ó Pharlaimint na hEorpa agus ón gComhairle an 22 Meitheamh 1998 lena
 leagtar síos nós imeachta maidir le soláthar faisnéise i réimse caighdeán
 teicniúil agus rialachán agus rialacha maidir le seirbhísí sochaí faisnéise[33], ina uirlis tábhachtach le
 cáilíocht na rialachán teicniúil náisiúnta a threorú agus a fheabhsú – i
 dtéarmaí trédhearcachta, inléiteachta agus éifeachtachta méadaithe, i réimsí
 nach bhfuil comhchuibhithe nó atá comhchuibhithe i bpáirt. Is iomchuí, dá bhrí
 sin, go mbeidh feidhm ag an nós imeachta ginearálta seo um fhógra, atá leagtha síos
 i dTreoir 98/34/CE.
 (154) Faoi láthair, tá rialacha an
 Aontais maidir le sláinte ainmhithe leagtha síos i ngníomhartha seo a leanas
 Pharlaimint na hEorpa agus na Comhairle agus i ngníomhartha iardain de chuid an
 Choimisiúin arna nglacadh dá mbun.
 –
 Treoir 64/432/CEE ón gComhairle an 26 Meitheamh 1964
 maidir le fadhbanna sláinte ainmhithe a dhéanann difear do thrádáil laistigh
 den Chomhphobal i mbó-ainmhithe agus i mucra[34].
 –
 Treoir 77/391/CEE ón gComhairle an 17 Bealtaine 1977
 lena dtugtar isteach bearta Comhphobail le haghaidh díothú brúsallóise, eitinne
 agus leocóise in eallach[35],
 –
 Treoir 78/52/CEE ón gComhairle an 13 Nollag 1977
 lena dtugtar isteach bearta Comhphobail le haghaidh díothú brúsallóise, eitinne
 agus leocóise in eallach[36],
 –
 Treoir 88/407/CEE ón gComhairle an 14 Meitheamh 1988
 lena leagtar síos ceanglais sláinte ainmhithe is infheidhme maidir le trádáil
 laistigh den Chomhphobal de sheamhan ainmhithe clóis den speiceas buaibheach
 agus allmhairí díobh [37],
 –
 Treoir 80/1095/CEE ón gComhairle an 11 Samhain 1980
 lena leagtar síos coinníollacha arna gceapadh le críoch an Chomhphobail
 shaoradh agus a choimeád saor ó fhiabhras clasaiceach na muc[38],
 –
 Treoir 82/894/CEE ón gComhairle an 21 Nollaig 1982
 maidir le fógra a thabhairt i leith galar ainmhithe laistigh den Chomhphobal[39],
 –
 Treoir 89/556/CEE ón gComhairle an 25 Meán
 Fómhair 1989 maidir le coinníollacha do shláinte ainmhithe a rialaíonn
 trádáil laistigh den Chomhphobal agus allmhairí díobh ó thríú tíortha de
 shuthanna ainmhithe clóis den speiceas buaibheach[40],
 –
 Treoir 90/429/CEE ón gComhairle an 26 Meitheamh 1990
 lena leagtar síos ceanglais sláinte ainmhithe is infheidhme maidir le trádáil
 laistigh den Chomhphobal de sheamhan ainmhithe clóis den speiceas mucach agus
 allmhairí díobh [41],
 –
 Treoir 91/68/CEE ón gComhairle an 28 Eanáir 1991
 maidir le coinníollacha do shláinte ainmhithe a rialaíonn trádáil laistigh den
 Chomhphobal in ainmhithe de chineál caorach agus in ainmhithe de chineál
 gabhair[42],
 –
 Treoir 91/666/CEE ón gComhairle an 11 Nollaig 1991
 lena mbunaítear cúlchistí vacsaíní in aghaidh galair crúb is béil[43],
 –
 Treoir 92/35/CEE ón gComhairle an 29 Aibreáin
 1992 lena leagtar síos rialacha agus bearta rialaithe le tinneas Afracach na
 gcapall a chomhrac[44],
 –
 Treoir 92/65/CEE ón gComhairle an 13 Iúil
 1992 lena leagtar síos ceanglais sláinte ainmhithe a rialaíonn trádáil in
 ainmhithe, seamhan, uibheoga agus suthanna laistigh den Chomhphobal agus
 allmhairí díobh nach bhfuil faoi réir ceanglas sláinte ainmhithe atá leagtha
 síos i rialacha sonracha Comhphobail dá dtagraítear in Iarscríbhinn A (I) a
 ghabhann le Treoir 90/425/CEE[45],
 –
 Treoir 92/66/CEE ón gComhairle an 14 Iúil 1992
 lena dtugtar isteach bearta Comhphobail maidir le rialú ghalar Newcastle[46],
 –
 Treoir 92/118/CEE ón gComhairle an 17 Nollaig
 1992 lena leagtar síos ceanglais sláinte ainmhithe agus sláinte poiblí a
 rialaíonn trádáil i dtáirgí laistigh den Chomhphobal agus allmhairí díobh nach
 bhfuil faoi réir na gceanglas sin atá leagtha síos i rialacha sonracha
 Comhphobail dá dtagraítear in Iarscríbhinn A (I) a ghabhann le Treoir 89/662/CEE
 agus, a ghabhann le Treoir 90/425/CEE, maidir le pataiginí[47],
 –
 Treoir 92/119/CEE ón gComhairle an 17 Nollaig 1992
 lena dtugtar isteach bearta ginearálta Comhphobail chun galair áirithe
 ainmhithe a rialú agus bearta sonracha i ndáil le galar saicíneach na muc[48],
 –
 Cinneadh 95/410/CE ón gComhairle an 22 Meitheamh 1995
 lena leagtar síos rialacha maidir le tástáil trí shampláil i mbunaíocht
 tionscnaimh éanlaithe clóis lena marú a bheartaítear don Fhionlainn agus don
 tSualainn[49],
 –
 Treoir 2000/75/CEE ón gComhairle an 20 Samhain 2000
 lena leagtar síos forálacha sonracha maidir le galar gormtheanga a rialú agus a
 dhíothú[50],
 –
 Cinneadh 2000/258/CE ón gComhairle an 20 Márta 2000
 lena n‐ainmnítear institiúid shonrach ar a mbeadh an cúram na critéir is
 gá a bhunú maidir le caighdeánú na dtástálacha séireolaíocha chun faireachán a
 dhéanamh ar éifeachtach na vacsaíní frithchonfaidh[51],
 –
 Rialachán (CE) Uimh. 1760/2000 ó Pharlaimint
 na hEorpa agus an Chomhairle an 17 Iúil 2000 lena mbunaítear córas
 chun bó ainmhithe a shainaithint agus a chlárú agus maidir le lipéadú mairteola
 agus táirgí mairteola agus lena n‐aisghairtear Rialachán (CE) Uimh. 820/97
 ón gComhairle[52],
 –
 Treoir 2001/89/CE ón gComhairle an 23 Deireadh
 Fómhair 2001 maidir le bearta Comhphobail maidir le rialú fhiabhras clasaiceach
 na muc[53],
 –
 Treoir 2002/60/CE ón gComhairle an 27 Meitheamh 2002
 lena leagtar síos forálacha sonracha chun fiabhras Afracach na muc a rialú agus
 lena leasaítear Treoir 92/119/CEE maidir le galar Teschen agus fiabhras
 Afracach na muc[54],
 –
 Treoir 2002/99/CE ón gComhairle an 16 Nollaig
 2002 lena leagtar síos na rialacha sláinte ainmhithe a rialaíonn táirgeadh,
 próiseáil, dáileadh agus tabhairt isteach táirgí de bhunadh ainmhíoch lena
 gcaitheamh ag an duine[55],
 –
 Treoir 2003/85/CE ón gComhairle an 29 Meán
 Fómhair 2003 maidir le bearta Comhphobail chun galar crúb agus béil a
 rialú lena n‐aisghairtear Treoir 85/511/CEE agus Cinneadh 89/531/CEE
 agus Cinneadh 91/665/CEE agus lena n‐aisghairtear Treoir 92/46/CEE[56],
 –
 Rialachán (CE) Uimh. XXX/XXX ó
 Pharlaimint na hEorpa agus an Chomhairle maidir le gluaiseacht neamhthráchtála
 peataí agus lena leasaítear Rialachán (CE) Uimh. 998/2003 [Oifig
 na bhFoilseachán][57],
 –
 Rialachán (CE) Uimh. 21/2004 an 17 Nollaig 2003
 lena mbunaítear córas chun ainmhithe caorach agus gabhair a shainaithint agus a
 chlárú agus lena leasaítear Rialachán (CE) Uimh. 1782/2003 agus Treoir 92/102/CEE
 agus Treoir 64/432/CEE[58],
 –
 Treoir 2004/68/CEE ón gComhairle an 26 Aibreán 2004
 lena leagtar síos rialacha sláinte ainmhithe chun crúbaigh beo áirithe a
 allmhairiú isteach sa Chomhphobal agus a bheith faoi bhealach tríd, lena
 leasaítear Treoir 90/426/CEE agus Treoir 92/65/CEE agus lena n‐aisghairtear
 Treoir 72/462/CEE[59],
 –
 Treoir 2009/156/CE ón gComhairle an 30 Samhain 2009
 maidir le coinníollacha sláinte ainmhithe a rialaíonn gluaiseacht agus
 allmhairiú eachainmhithe ó thriú tíortha[60],
 –
 Treoir 2005/94/CE ón gComhairle an 20 Nollaig 2005
 maidir le bearta Comhphobail maidir le rialú an fhliú éanúil agus lena n‐aisghairtear
 Treoir 92/40/CEE[61],
 –
 I dTreoir 2006/88/CE ón gComhairle an 24 Deireadh
 Fómhair 2006 maidir le ceanglais sláinte ainmhithe uisceacha agus táirgí
 uathu, agus maidir le cosc agus rialú galar áirithe in ainmhithe uisceacha[62],
 –
 Treoir 2008/71/CEE ón gComhairle an 15 Iúil 2008
 maidir le muca a shainaithint agus a chlárú (lena gcódaítear Treoir 92/102/CEE)[63],
 –
 Treoir 2009/158/CE ón gComhairle an 30 Samhain 2009
 maidir le coinníollacha sláinte ainmhithe a rialaíonn trádáil in éanlaithe agus
 uibheacha goir laistigh den Chomhphobal agus allmhairiú díobh ó thriú tíortha[64],
 (155) Tá an Rialachán seo agus
 gníomhartha iardain atá le glacadh de bhun an Rialacháin seo le cur in ionad na
 rialacha atá leagtha síos sna gníomhartha reachtacha dá dtagraítear in Aithris 154.
 Ba cheart na gníomhartha reachtacha sin a aisghairm dá réir. Mar sin féin, le
 soiléire dhlíthiúil a áirithiú agus le folús dlíthiúil a sheachaint, ní cheart
 don aisghairm teacht i bhfeidhm ach amháin nuair a bheidh na gníomhartha
 ábhartha tarmligthe agus cur chun feidhme glactha de bhun an Rialacháin seo. Is
 gá, dá bhrí sin, an chumhacht a thabhairt don Choimisiún na dátaí ar ar cheart
 aisghairm na ngníomhartha reachtacha sin teacht i bhfeidhm, a chinneadh.
 (156) Tá na gníomhartha seo a leanas
 ón gComhairle i réimse na sláinte ainmhithe imithe i léig agus ba cheart iad a
 aisghairm go sainráite ar mhaithe le soiléire reachtaíocht an Aontais: Cinneadh 78/642/CEE
 ón gComhairle an 25 Iúil 1978 maidir le bearta cosanta ainmhithe i
 ndáil le Poblacht na Botsuáine[65],
 Treoir 79/110/CEE ón gComhairle an 24 Eanáir 1979 lena n‐údaraítear
 do Phoblacht na hIodáile fógra um a cuid pleananna náisiúnta agus a gcur chun
 feidhme chun díothú luathaithe brúsallóise agus eitinne in eallach a fhionraí,[66] Treoir 81/6/CEE ón
 gComhairle an 1 Eanáir 1981 lena n‐údaraítear don Phoblacht
 Heilléanach a cuid pleananna náisiúnta a chur in iúl agus a chur chun feidhme
 chun díothú brúsallóise agus eitinne in eallach a luathú,[67] Cinneadh 89/455/CEE ón
 gComhairle an 24 Iúil 1989 lena dtugtar isteach bearta Comhphobail le
 treoirthionscadail a bhunú chun confadh a rialú d’fhonn é a dhíothú nó a chosc[68], Treoir 90/423/CEE ón
 gComhairle an 26 Meitheamh 1990 lena leasaítear Treoir 85/511/CEE
 lena dtugtar isteach bearta Comhphobail chun galar Newcastle a rialú[69], Cinneadh 90/678/CEE ón
 gComhairle an 13 Nollaig 1990 lena n‐aithnítear codanna áirithe
 de chríoch an Chomhphobail a bheith saor go hoifigiúil ó fhiabhras na muc nó a
 bheith saor ó fhiabhras na muc[70].
 (157) Níor cheart feidhm a bheith ag
 ceanglais an Rialacháin seo go dtí go bhfuil na gníomhartha tarmlighte agus cur
 chun feidhme atá le glacadh ag an gCoimisiún de bhun an Rialacháin seo curtha i
 bhfeidhm. Is iomchuí foráil a dhéanamh maidir le 36 mí ar a laghad a bheith
 caite idir dáta theacht i bhfeidhm an Rialacháin seo agus dáta chur i bhfeidhm
 na rialacha nua, chun dóthain ama a thabhairt do na hoibreoirí dul in oiriúint
 dóibh.
 (158) Le cinnteacht dhlíthiúil a
 áirithiú maidir le cur i bhfeidhm rialacha maidir le sainaithint agus clárú
 ainmhithe, bearta rialaithe galar do zónóisí áirithe agus gluaiseachtaí neamhthráchtála
 peataí, ba cheart an chumhacht gníomhartha áirithe a ghlacadh i gcomhréir le hAirteagal 290
 den Chonradh ar Fheidhmiú an Aontais Eorpaigh a tharmligean chuig an gCoimisiún
 i ndáil leis an dáta nach mbeidh feidhm a thuilleadh ag Rialachán (CE) Uimh. 1760/2000,
 Rialachán (AE) Uimh. XXX/XXX[Iar 998/2003] agus Rialachán
 (CE) Uimh. 21/2004 agus Treoir 92/66/CEE, Treoir 2000/75/CE,
 Treoir 2001/89/CE, Treoir 2002/60/CE, Treoir 2003/85/CE, Treoir 2005/94/CE
 agus Treoir 2008/71/CE. .
 (159) Ba cheart na cumhachtaí cur
 chun feidhme dá bhforáiltear sa Rialachán seo a fheidhmiú i gcomhréir le
 Rialachán (AE) Uimh. 182/2011 ó Pharlaimint na hEorpa agus ón gCoimisiún
 an 16 Feabhra 2011 lena leagtar síos na rialacha agus na prionsabail
 ghinearálta a bhaineann le sásraí maidir le rialú na mBallstát ar fheidhmiú
 chumhachtaí chur chun feidhme an Choimisiúin[71].
 (160) Is den
 tábhacht é go rachaidh an Coimisiún i mbun comhairliúchán iomchuí le linn a
 chuid ullmhúchán, lena n‐áirítear ar leibhéal na saineolaithe. Ba cheart
 don Choimisiún, agus é ag ullmhú agus ag tarraingt suas gníomhartha tarmligthe,
 a áirithiú go ndéanfar na doiciméid ábhartha a tharchur go comhuaineach, go
 tráthúil agus go hiomchuí chuig Parlaimint na hEorpa agus chuig an gComhairle.
 (161) Níor cheart don Rialachán seo
 ualach riaracháin díréireach nó tionchar eacnamaíoch d'fhiontair bheaga agus
 mheánmhéide a chruthú. Faoin Rialachán seo, bunaithe ar chomhairliúchán le
 páirtithe leasmhara, tugadh staid ar leith na bhfiontar beag agus meánmhéide
 san áireamh. Ní dhearnadh maolú uilechoiteann ó cheanglais an Rialacháin seo i
 gcás na bhfiontar sin a mheas, i bhfianaise chuspóirí an bheartais phoiblí
 sláinte ainmhithe agus sláinte phoiblí a chosaint. Mar sin féin, ba cheart
 foráil a dhéanamh maidir le roinnt maoluithe do na fiontair sin i ndáil le
 ceanglais éagsúla an Rialacháin seo, agus na rioscaí a bhaineann leo á gcur san
 áireamh.
 (162) Ní féidir leis na Ballstáit
 cuspóirí an Rialacháin seo, eadhon rialacha sláinte d’ainmhithe, do tháirgí
 geirmeacha, táirgí de bhunadh ainmhíoch, seachtháirgí agus táirgí díorthaithe a
 leagan síos a fhad is nach bhfuil siad cumhdaithe le rialacha sonracha i
 reachtaíocht eile de chuid an Aontais agus ábhar eile is féidir bheith ina
 ábhar leata galar in‐tarchurtha ainmhithe, a bhaint amach go
 leordhóthanach agus is féidir iad a bhaint amach ar bhealach níos éifeachtúla
 ar leibhéal an Aontais trí chreat dlí coiteann agus comhordaithe do shláinte
 ainmhithe. Tá an Rialachán, dá bhrí sin, i gcomhréir le prionsabal na
 coimhdeachta mar atá leagtha amach in Airteagal 5(3) den Chonradh an
 Aontais Eorpaigh. I gcomhréir le prionsabal na comhréireachta, a leagtar amach
 san Airteagal sin, ní théann an Rialachán seo thar a bhfuil riachtanach chun na
 cuspóirí sin a bhaint amach,
 TAR ÉIS AN RIALACHÁN SEO A
 GHLACADH:
 CUID I
 RIALACHA GINEARÁLTA
 Caibidil 1
 Ábhar, raon feidhme agus sainmhínithe
 Airteagal 1
 Ábhar
 1. Sa Rialachán seo leagtar síos
 rialacha maidir le cosc agus rialú galar ainmhithe, ar in‐tarchurtha iad
 go hainmhithe nó go daoine.
 Sna rialacha sin déantar foráil maidir leis an
 méid seo a leanas:
 (a) beartú tosaíochta agus catagóiriú galar
 is ábhar imní don Aontas agus bainistiú freagrachtaí i dtaca le sláinte
 ainmhithe i gCuid I.
 (b) luathbhrath galar, fógra agus tuairisc a
 thabhairt ina leith, faireachas, cláir dhíothaithe agus stádas saor ó ghalair i
 gCuid II;
 (c) feasacht ar ghalair, ullmhacht agus rialú
 i gCuid III;
 (d) clárú agus formheas bunaíochtaí agus
 iompróirí, gluaiseachtaí agus inrianaitheacht coinsíneachtaí ainmhithe, táirgí geirmeacha
 agus táirgí de bhunadh ainmhíoch laistigh den Aontas i gCuid IV;
 (e) teacht isteach coinsíneachtaí ainmhithe,
 táirgí geirmeacha, agus táirgí de bhunadh ainmhíoch san Aontas agus onnmhairiú
 na gcoinsíneachtaí sin ón Aontas i gCuid V;
 (f) na bearta éigeandála atá le glacadh i
 gcás éigeandála galair i gCuid VI.
 2. Leis na rialacha dá dtagraítear i
 mír 1:
 (a) áirithítear
 (i) táirgeadh talmhaíochta agus
 dobharshaothraithe inbhuanaithe san Aontas;
 (ii) feidhmiú éifeachtach an mhargaidh
 inmheánaigh;
 (iii) laghdú ar éifeachtaí díobhálacha ar an
 gcomhshaol i dtaca leis an méid seo a leanas:
 –
 galair áirithe;
 –
 na bearta arna nglacadh le galair ainmhithe a chosc
 agus a rialú;
 (b) cuirtear san áireamh
 (i) an caidreamh idir sláinte ainmhithe
 agus:
 –
 sláinte phoiblí;
 –
 an comhshaol chomh maith le tionchar an athraithe
 aeráide;
 –
 sábháilteacht bia agus beatha;
 –
 leas ainmhithe;
 –
 slándáil bia;
 (ii) na tionchair eacnamaíocha, sóisialta,
 cultúrtha agus comhshaoil a thagann as cur i bhfeidhm beart le galair a chosc
 agus a rialú.
 Airteagal 2
 Raon feidhme an Rialacháin seo
 1. Beidh feidhm ag an Rialachán seo
 maidir le:
 (a)
 ainmhithe ar coimeád agus ainmhithe fiáine;
 (b)
 táirgí geirmeacha;
 (c)
 táirgí de bhunadh ainmhíoch;
 (d)
 seachtháirgí ainmhithe agus táirgí díorthaithe, gan
 dochar do na rialacha atá leagtha síos i Rialachán (CE) Uimh. 1069/2009;
 (e)
 saoráidí, modhanna iompair, trealamh agus gach
 conair ionfhabhtaithe eile agus gach ábhar eile a bhfuil baint aige nó a
 d’fhéadfadh baint a bheith aige le leathadh galar.
 2. Beidh feidhm ag an Rialachán maidir
 le galair in‐tarchurtha, lena n‐áirítear zónóisí, gan dochar do na
 rialacha atá leagtha síos sna doiciméid seo a leanas:
 (a) Cinneadh Uimh. 2119/98/CE;
 (b) Rialachán (CE) Uimh. 999/2001;
 (c) Treoir 2003/99/CE;
 (d) Rialachán (CE) Uimh. 2160/2003.
 Airteagal 3
 Raon feidhme Chuid IV maidir le clárú, formheas, inrianaitheacht agus
 gluaiseachtaí
 1. Beidh feidhm ag Teideal I de Chuid IV
 maidir leis an méid seo a leanas:
 (a) ainmhithe talún, agus ainmhithe nach
 ainmhithe talún iad ach a d’fhéadfadh galair a dhéanfadh difear d’ainmhithe
 talún a tharchur;
 (b) táirgí geirmeacha ó ainmhithe talún;
 (c) táirgí de bhunadh ainmhíoch ó ainmhithe
 talún.
 2. Beidh feidhm ag Teideal II de
 Chuid IV maidir leis an méid seo a leanas:
 (a) ainmhithe uisceacha, agus ainmhithe nach
 ainmhithe uisceacha iad ach a d’fhéadfadh galair a dhéanfadh difear d’ainmhithe
 uisceacha a tharchur;
 (b) táirgí de bhunadh ainmhíoch ó ainmhithe
 uisceacha.
 3. Beidh feidhm ag Teideal III de
 Chuid IV maidir leis na méid seo a leanas:
 (a) ainmhithe seachas na hainmhithe a
 shainítear mar ainmhithe talún agus ainmhithe uisceacha in Airteagal 4(1)(4);
 (b) táirgí geirmeacha agus táirgí de bhunadh
 ainmhíoch ó na hainmhithe eile dá dtagraítear i bpointe (a).
 4. Ní bheidh feidhm ag Caibidil 1
 agus Caibidil 3 de Theideal I ná ag Caibidil 1 agus 2 de Theideal II
 de Chuid IV maidir le peataí.
 Airteagal 4
 Sainmhínithe
 1. Chun críocha an Rialacháin seo,
 beidh feidhm ag na sainmhínithe seo a leanas:
 (1)
 ciallaíonn ‘ainmhithe’ ainmhithe veirteabracha agus
 inveirteabracha;
 (2)
 ciallaíonn ‘ainmhithe talún’ éin, mamaigh talún,
 beacha agus bumbóga;
 (3)
 ciallaíonn ‘ainmhithe uisceacha’ ainmhithe de na
 speicis seo a leanas, ag gach céim beatha, lena n‐áirítear uibheacha,
 seamhan agus gaiméití:
 (i) iasc a bhaineann leis an bhforaicme
 Agnatha agus leis na haicmí Chondrichthyes, Sarcopterygii agus Actinopterygii;
 (ii) moilisc uisceacha a bhaineann leis an
 bhfíleam Mollusca;
 (iii) crústaigh uisceacha a bhaineann leis an
 bhfofhíleam Crustacea;
 (4)
 ciallaíonn ‘ainmhithe eile’ ainmhithe de speicis eile
 seachas na speicis atá sainmhínithe mar ainmhithe talún agus uisceacha;
 (5)
 ciallaíonn ‘ainmhithe ar coimeád’ ainmhithe arna
 gcoimeád ag daoine; i gcás ainmhithe uisceacha, ainmhithe dobharshaothraithe;
 (6)
 ciallaíonn ‘dobharshaothrú’ tógáil ainmhithe
 uisceacha agus úsáid á baint as teicnící arna gceapadh le táirgeadh na n‐ainmhithe
 sin a mhéadú thar an méid is féidir faoi choinníollacha nádúrtha an chomhshaoil
 agus i gcás ina bhfanann na hainmhithe i seilbh duine nádúrtha nó dlítheanach
 amháin nó níos mó trí chéimeanna uile na tógála nó an tsaothrúcháin, suas go
 dtí an bhuaint agus lena n‐áirítear an bhuaint, seachas buaint nó gabháil
 ainmhithe uisceacha fiáine lena gcaitheamh ag an duine a choimeádtar go
 sealadach ina dhiaidh gan iad a chothú ag fanacht lena marú;
 (7)
 ciallaíonn ‘ainmhithe dobharshaothraithe’ ainmhithe
 uisceacha faoi réir dobharshaothrú;
 (8)
 ciallaíonn ‘ainmhithe fiáine’ ainmhithe nach bhfuil
 ar coimeád;
 (9)
 ciallaíonn ‘éanlaith chlóis’ éin arna dtógáil nó
 arna gcoimeád i mbraighdeanas faoi choinne:
 (a) táirgeadh an méid seo a leanas:
 (i) feoil;
 (ii) uibheacha chun a dtomhailte;
 (iii) táirgí eile;
 (b) soláthairtí éan géime a athstocáil;
 (c) chun críocha pórúcháin éan arna n‐úsáid
 do na cineálacha táirgthe dá dtagraítear i bpointe (a);
 (10)
 ciallaíonn ‘éin i mbraighdeanas' éin ar bith
 seachas éanlaith chlóis arna gcoimeád i mbraighdeanas ar chúis ar bith seachas
 na cúiseanna dá dtagraítear i bpointe (9) lena n‐áirítear na héin a
 choimeádtar faoi choinne seónna, rásaí, taispeántas, comórtas, pórúcháin nó
 díola;
 (11)
 ciallaíonn ‘peata’ ainmhí de na speicis atá
 liostaithe in Iarscríbhinn I, lena ndéantar an méid seo a leanas:
 (a) coimeádtar é i dteaghlach, nó i gcás
 ainmhithe uisceacha, coimeádtar é in uisceadán ornáideach neamhthráchtála;
 (b) nuair a aistrítear an t‐ainmhí,
 bíonn sé in éineacht leis an gcoimeádaí chun críocha gluaiseachta
 neamhthráchtála, nó duine nádúrtha ag gníomhú thar ceann an choimeádaí peata
 agus i gcomhaontú leis, agus a fhanann faoi chúram an choimeádaí peata nó an
 duine sin le linn na gluaiseachta neamhthráchtála sin;
 (12)
 ciallaíonn ‘coimeádaí peataí’ duine nádúrtha a
 choimeádann peata;
 (13)
 ciallaíonn ‘gluaiseacht neamhthráchtála’ aon
 ghluaiseacht peataí nach bhfuil baint aici, go díreach ná go hindíreach, le
 gnóthachan airgeadais nó aistriú úinéireachta nó nach bhfuil a leithéid d’aidhm
 aici.
 (14)
 ciallaíonn ‘galar' ionfhabhtuithe nó inmhíolaithe a
 bheith i láthair in ainmhithe, bíodh comharthaí cliniciúla nó paiteolaíocha ag
 gabháil leo nó ná bíodh, arb é oibreán amháin galair is in‐tarchurtha go
 hainmhithe nó go daoine nó níos mó is cúis leis;
 (15)
 ciallaíonn ‘galair liostaithe’ galair atá
 liostaithe i gcomhréir le hAirteagal 5(2);
 (16)
 ciallaíonn ‘galar atá ag teacht chun cinn’ galar
 seachas galar liostaithe a d’fhéadfadh na critéir maidir le galair liostaithe a
 shásamh, galair dá bhforáiltear in Airteagal 6(1)(a):
 (a) galar nua a thagann as éabhlóid nó athrú
 ar oibreán galair atá ann cheana;
 (b) galar ar aithnid é cheana a leathann go
 ceantar geografach nua nó daonra nua; nó
 (c) oibreán galair nár aithníodh roimhe seo nó
 galar a ndéantar a dhiagnóisiú den chéad uair riamh;
 (17)
 ciallaíonn ‘próifíl galair’ critéir galair dá
 dtagraítear in Airteagal 6(1)(a);
 (18)
 ciallaíonn ‘speicis liostaithe’ speiceas ainmhithe
 nó grúpa speiceas atá liostaithe i gcomhréir le hAirteagal 7(2), nó, i
 gcás galar atá ag teacht chun cinn, speiceas ainmhithe nó grúpaí speiceas
 ainmhithe a chomhlíonann na critéir do speiceas liostaithe atá leagtha síos in Airteagal 7(2);
 (19)
 ciallaíonn ‘guais’ oibreán galair in ainmhí nó i
 dtáirge, nó riocht ina bhfuil sé a bhféadfadh éifeacht dhíobhálach a bheith
 aige ar shláinte an duine nó ainmhithe;
 (20)
 ciallaíonn ‘riosca’ an dóchúlacht go dtarlódh an
 éifeacht dhíobhálach agus a mhéid is dócha a rachaidh an éifeacht dhíobhálach i
 bhfeidhm ar shláinte ainmhithe nó phoiblí ó thaobh bitheolaíochta agus
 eacnamaíochta de;
 (21)
 ciallaíonn ‘bithshlándáil’ iomlán na mbeart
 bainistíochta agus fisiciúil arna gceapadh le tabhairt isteach, forbairt agus
 leathadh galar go dtí, ó, agus laistigh den mhéid seo a leanas:
 (a) daonra ainmhithe nó
 (b) bunaíocht, crios, deighleog, modh iompair
 nó aon saoráidí, áitreabh nó láthair eile;
 (22)
 ciallaíonn ‘oibreoir’ duine nádúrtha nó
 dlítheanach, a bhfuil ainmhithe nó táirgí faoina chúram aige, lena n‐áirítear
 coimeádaithe ainmhithe agus iompróirí, cé is moite de choimeádaithe peataí agus
 tréidlianna;
 (23)
 ciallaíonn ‘gairmí ainmhithe’ duine nádúrtha nó
 dlítheanach, a bhfuil caidreamh gairmiúil aige le hainmhithe nó táirgí, cé is
 moite d'oibreoirí nó tréidlianna;
 (24)
 ciallaíonn ‘bunaíocht’ aon áitreabh, struchtúr, nó
 aon timpeallacht, ina gcoimeádtar ainmhithe nó táirgí geirmeacha, cé is moite
 den mhéid seo a leanas:
 (a) teaghlaigh ina gcoimeádtar peataí;
 (b) uisceadáin neamhthráchtála ina
 gcoimeádtar ainmhithe uisceacha;
 (c) cleachtais tréidliachta nó clinicí;
 (25)
 ciallaíonn ‘táirgí geirmeacha’:
 (a) speirm, seamhan, úicítí agus suthanna a
 bheartaítear d’atáirgeadh saorga;
 (b) uibheacha goir;
 (26)
 ciallaíonn ‘táirgí de bhunadh ainmhíoch’:
 (a) bia de bhunadh ainmhíoch, lena n‐áirítear
 mil agus fuil;
 (b) moilisc dhébhlaoscacha bheo, eicínideirmigh,
 túinicigh bheo agus gastrapóid mhuirí bheo lena gcaitheamh ag an duine; agus
 (c) ainmhithe seachas na hainmhithe dá
 dtagraítear i (b) a bheartaítear a ullmhú d’fhonn iad a sholáthar beo don
 tomhaltóir deiridh;
 (27)
 ciallaíonn ‘seachtháirgí ainmhithe’ coirp iomlána
 nó codanna d’ainmhithe, táirgí de bhunadh ainmhíoch nó táirgí eile a fuarthas ó
 ainmhithe nach bhfuil beartaithe lena gcaitheamh ag an duine, cé is moite de
 tháirgí geirmeacha;
 (28)
 ciallaíonn 'táirgí díorthaithe’ táirgí a fhaightear
 ó chóireáil, claochlú nó céim amháin nó níos mó den phróiseáil ar sheachtháirgí
 ainmhithe;
 (29)
 ciallaíonn 'táirgí':
 (a) táirgí geirmeacha;
 (b) táirgí de bhunadh ainmhíoch;
 (c) seachtháirgí ainmhithe agus táirgí
 díorthaithe;
 (30)
 ciallaíonn 'rialú oifigiúil’ rialú oifigiúil mar
 atá sainmhínithe i bpointe (1) d’Airteagal 2 de Rialachán (AE) XXX/XXX
 [Oifig na bhFoilseachán – Uimhir le cur isteach: maidir le rialuithe oifigiúla
 agus gníomhaíochtaí oifigiúla eile].
 (31)
 ciallaíonn ‘stádas sláinte’ stádas galair i dtaca
 leis na galair liostaithe uile do speiceas liostaithe áirithe i ndáil leis an
 méid seo a leanas:
 (a) ainmhí;
 (b) na hainmhithe laistigh d'aon cheann díobh
 seo a leanas:
 (i) bunaíocht;
 (ii) deighleog;
 (iii) crios;
 (iv) Ballstát;
 (v) tríú tír nó tríú críoch;
 (32)
 ciallaíonn ‘crios’:
 (a) i gcás ainmhithe talún, cuid de Bhallstát
 tríú tír nó tríú críoch atá sainithe go soiléir ina bhfuil fodhaonra ainmhithe
 a bhfuil stádas sláinte ar leith aige i ndáil le galar ar leith nó galair ar
 leith faoi réir faireachais iomchuí, rialú galar agus beart bithshlándála;
 (b) i gcás ainmhithe
 uisceacha, córas hidreolaíoch comhtheagmhálach a bhfuil stádas sláinte ar leith
 aige i ndáil le galar sonrach nó galair shonracha arb ionann is ceantar é dá
 dtagraítear i gceann díobh seo a leanas:
 (i) dobharcheantar iomlán ó fhoinse
 uiscebhealaigh go dtí an t‐inbhear nó an loch;
 (ii) níos mó ná dobharcheantar amháin;
 (iii) cuid de dhobharcheantar ó fhoinse an
 uiscebhealaigh go dtí bacainn a choisceann tabhairt isteach galair shonraigh nó
 galar sonrach;
 (iv) cuid de limistéar cósta a bhfuil
 teorannú geografach beacht leis;
 (v) inbhear a bhfuil teorannú geografach
 beacht leis;
 (33) ciallaíonn ‘dobharcheantar’ limistéar nó imchuach talún arb iad gnéithe
 aiceanta amhail cnoic nó sléibhte a theorainneacha, áit a ritheann na huiscí ar
 fad chun srutha;
 (34)
 ciallaíonn ‘deighleog’ fodhaonra ainmhithe atá i
 mbunaíocht amháin nó níos nó agus i gcás ainmhithe uisceacha, i mbunaíocht
 uisceach amháin nó níos mó, faoi chóras comhchoiteann bainistithe bithshlándála
 a bhfuil stádas sláinte ar leith aige i ndáil le galar sonrach nó galair
 shonracha faoi réir faireachais iomchuí, bearta rialaithe galar agus
 bithshlándála;
 (35)
 ciallaíonn 'coraintín’ ainmhithe a choimeád ar
 leithlis faoi rialú an údaráis inniúil gan aon teagmháil dhíreach nó indíreach
 le hainmhithe eile, lena áirithiú nach leathfaidh aon ghalair nuair atá na
 hainmhithe faoi bhreathnadóireacht ar feadh tréimhse sonraithe agus, más
 iomchuí, á dtástáil agus cóireáil á cur orthu;
 (36)
 ciallaíonn ‘aonad eipidéimeolaíoch’ grúpa ainmhithe
 a bhfuil an dealraitheacht chéanna ann iad a bheith neamhchosanta ar oibreán
 galair;
 (37)
 ciallaíonn ‘ráig’ cás amháin nó níos mó i
 mbunaíocht, teaghlach nó aon áit eile ina gcoimeádtar ainmnithe nó ina bhfuil
 siad lonnaithe;
 (38)
 ciallaíonn ‘cás’ dearbhú oifigiúil ar ghalar
 liostaithe nó galair atá ag teacht chun cinn a bheith ann in ainmhí beo nó
 marbh;
 (39)
 ciallaíonn ‘crios srianta’ crios ina gcuirtear i
 bhfeidhm srianta ar ghluaiseachtaí ainmhithe nó táirgí áirithe agus bearta
 rialaithe galar eile, d’fhonn leathadh an ghalair áirithe isteach i limistéir
 nach bhfuil aon srianta i bhfeidhm iontu, a chosc; féadfar criosanna cosanta
 agus faireachais a áireamh le crios srianta, nuair is ábhartha;
 (40)
 ciallaíonn ‘crios cosanta’ crios ina bhfuil cás
 amháin galair nó níos mó, rud a shuitear tar éis dearbhú oifigiúil ar ráig, áit
 ina gcuirtear bearta rialaithe galar i bhfeidhm le leathadh an ghalair ón
 gcrios sin a sheachaint;
 (41)
 ciallaíonn ‘crios faireachais’ crios arna shuíomh
 tar éis dearbhú oifigiúil ar ráig, agus atá lonnaithe thart timpeall ar an
 gcrios cosanta, áit ina gcuirtear bearta rialaithe galar i bhfeidhm le leathadh
 an ghalair ón gcrios sin agus ón gcrios cosanta a chosc;
 (42)
 ciallaíonn ‘uibheacha goir’ uibheacha arna mbreith
 ag éanlaith chlóis, a bheartaítear lena ngor;
 (43)
 ciallaíonn ‘crúbaigh’ ainmhithe atá liostaithe in Iarscríbhinn II;
 (44)
 ciallaíonn ‘bunaíocht táirgí geirmeacha’:
 (a) bunaíocht le táirgí geirmeacha a bhailiú,
 a tháirgeadh, a phróiseáil agus a stóráil;
 (b) gorlann;
 (45)
 ciallaíonn ‘gorlann’ bunaíocht ina ndéantar uibheacha
 a bhailiú, a stóráil, a ghor agus a ghoradh chun áil leis an méid seo a leanas
 a sholáthar:
 (a) uibheacha le haghaidh goraidh;
 (b) sicíní lae nó goróga de speicis eile;
 (46)
 ciallaíonn ‘iompróir’ oibreoir a iompraíonn
 ainmhithe ar a chuntas féin, nó thar ceann tríú páirtí:
 (47) ciallaíonn ‘bunaíocht theoranta’ aon bhunaíocht bhuan, atá teoranta go
 geografach, arna cruthú ar bhonn deonach, agus arna formheas chun críche
 gluaiseachtaí, áit a mbaineann an méid seo a leanas leis na hainmhithe:
 (a)
 coimeádtar nó póraítear iad chun críocha
 taispeántas, oideachais, caomhnaithe speiceas nó taighde;
 (b)
 tá siad iata agus scartha amach ón timpeallacht
 thart timpeall orthu;
 (c)
 tá siad faoi réir dianfhaireachais sláinte
 ainmhithe agus dianbheart bithshlándála;
 (48)
 ciallaíonn ‘oibríocht tionóla’ ainmhithe talún ar
 coimeád a thionól ó níos mó ná bunaíocht amháin nó ar feadh tréimhse níos
 giorra ná an tréimhse chónaithe a cheanglaítear don speiceas sin ainmhithe;
 (49) ciallaíonn ‘tréimhse chónaithe’ an tréimhse íosta a cheanglaítear go
 bhfanfaidh ainmhí ag bunaíocht sula n‐aistreofar é ón mbunaíocht sin;
 (50)
 ciallaíonn ‘IMSOC’ an córas bainistíochta
 faisnéise ríomhairithe dá bhforáiltear le hAirteagal 130(1) de Rialachán
 (EU) Uimh. XXX/XXX [Oifig na bhFoilseachán: Uimhir le cur isteach
 - maidir le rialuithe oifigiúla agus gníomhaíochtaí oifigiúla eile];
 (51)
 ciallaíonn ‘bunaíocht rialaithe galar do bhia
 uisceach’ bunaíocht bia atá formheasta i gcomhréir leis na forálacha seo a
 leanas:
 (a) Airteagal 4 de Rialachán (CE) Uimh. 853/2004,
 maidir le próiseáil ainmhithe dobharshaothraithe chun críocha bia ;
 (b) Airteagal 177 den Rialachán seo
 maidir le marú ainmhithe uisceacha chun críocha rialaithe galar i gcomhréir le
 Teideal II de Chuid III;
 2. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir le leasuithe ar liosta na n‐ainmhithe seo a leanas :
 (a) peataí atá leagtha amach in Iarscríbhinn I;
 (b) crúbaigh atá leagtha amach in Iarscríbhinn II.
 Caibidil 2
 Galair liostaithe agus galair atá ag teacht chun cinn agus speicis liostaithe
 Airteagal 5
 Galair a liostú
 1. Na rialacha sonracha ó thaobh galair
 de le haghaidh coisc agus rialú galar dá bhforáiltear sa Rialachán seo, beidh
 feidhm acu maidir leis an méid seo a leanas:
 (a) galair liostaithe;
 (b) galair atá ag teacht chun cinn.
 2. Bunóidh an Coimisiún, trí bhíthin
 gníomhartha cur chun feidhme, liosta galar liostaithe, dá dtagraítear i mír 1(a).
 Is éard a bheidh sa liosta galair a chomhlíonfaidh
 na coinníollacha atá leagtha síos i bpointe (a) agus i bpointe (b) den mhír
 seo, ag cur san áireamh na gcritéar atá leagtha síos in Airteagal 6 maidir
 le galair a liostú:
 (a) galair ar dealraitheach tionchar
 suntasach a bheith acu ar cheann amháin díobh seo ar a laghad:
 (i) sláinte phoiblí;
 (ii) táirgeadh talmhaíochta nó dobharshaothraithe
 nó earnálacha gaolmhara den gheilleagar;
 (iii) an tsochaí sna Ballstáit agus, nuair is
 iomchuí, i dtríú tíortha;
 (iv) an comhshaol;
 (b) galair a bhfuil bearta maolaithe riosca
 ar fáil ina leith, nó ar féidir iad a fhorbairt agus atá comhréireach leis na
 rioscaí a bhaineann leis an ngalar sin.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 255(2).
 Ar mhórchúiseanna práinne ar tugadh bonn cirt cuí
 leo a bhaineann le galar ar riosca atá ag teacht chun cinn é a bhfuil tionchar
 an‐suntasach aige, glacfaidh an Coimisiún gníomhartha cur chun feidhme
 láithreach i gcomhréir leis an nós imeachta dá dtagraítear in Airteagal 255(3).
 Airteagal 6
 Critéir maidir le galair a liostú
 1. Cuirfidh an Coimisiún san áireamh na
 critéir seo a leanas agus iad ag cinneadh an gcomhlíonann galar na
 coinníollacha atá le liostú i gcomhréir le hAirteagal 5(2)
 (a) próifíl an ghalair, ina mbeidh an méid
 seo a leanas:
 (i) na speicis ainmhithe lena mbaineann an
 galar;
 (ii) rátaí galrachta agus mortlaíochta an
 ghalair i ndaonraí ainmhithe;
 (iii) nádúr zónóiseach an ghalair;
 (iv) an acmhainn maidir le frithsheasamh a
 fhorbairt i gcoinne cóireálacha;
 (v) dianseasmhacht an ghalair i ndaonraí
 ainmhithe nó sa chomhshaol;
 (vi) róid agus luas tharchur na ngalar idir
 ainmhithe agus nuair is ábhartha idir ainmhithe agus daoine;
 (vii) láithreacht nó neamhláithreacht an
 ghalair agus a dháileadh san Aontas, agus, i gcás nach bhfuil an galar i
 láthair san Aontas, an riosca maidir lena thabhairt isteach san Aontas;
 (viii) uirlisí diagnóiseacha agus uirlisí
 rialaithe gala a bheith ann;
 (b) tionchar an ghalair ar an méid seo a
 leanas:
 (i) táirgeadh talmhaíochta agus
 dobharshaothraithe agus codanna eile den gheilleagar;
 –
 leibhéal láithreachta an ghalair san Aontas;
 –
 caillteanas táirgthe de dheasca galair;
 –
 caillteanais eile;
 (ii) sláinte an duine:
 –
 in‐tarchurthacht idir ainmhithe agus daoine;
 –
 in‐tarchurthacht idir daoine;
 –
 déine foirmeacha daonna an ghalair;
 –
 cosc nó cóireáil leighis éifeachtach a bheith ar
 fáil do dhaoine;
 (iii) leas ainmhithe;
 (iv) bithéagsúlacht agus truailliú an
 chomhshaoil;
 (c) a acmhainneacht éigeandáil a chruthú agus
 a úsáid fhéideartha sa bhithsceimhlitheoireacht;
 (d) indéantacht, infhaighteacht agus
 éifeachtacht na mbeart coisctheach agus rialaithe galar seo a leanas:
 (i) uirlisí agus acmhainní diagnóiseacha;
 (ii) vacsaíniú;
 (iii) cóireálacha leighis;
 (iv) bearta bithshlándála;
 (v) srianta ar ghluaiseacht ainmhithe agus
 táirgí;
 (vi) dealú agus diúscairt ainmhithe;
 (e) tionchar beart coisctheach agus rialaithe
 galar maidir leis an méid seo a leanas:
 (i) na costais dhíreacha agus indíreacha do
 na hearnálacha buailte agus don gheilleagar ina iomláine;
 (ii) a n‐inghlacthacht sa tsochaí;
 (iii) leas na bhfodhaonraí ainmhithe ar
 coimeád agus fiáine atá buailte;
 (iv) an comhshaol agus bithéagsúlacht.
 2. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir le leasuithe ar na critéir dá bhforáiltear i mír 1 den Airteagal seo
 le hascnamh teicniúil agus eolaíoch agus na forbairtí ar chaighdeáin
 idirnáisiúnta ábhartha a chur san áireamh.
 Airteagal 7
 Speicis a liostú
 1. Na rialacha sonracha do ghalair
 liostaithe dá bhforáiltear sa Rialachán seo agus na rialacha arna nglacadh de
 bhun an Rialacháin seo, beidh feidhm acu maidir le speicis liostaithe.
 2. Bunóidh an Coimisiún, trí bhíthin
 gníomhartha cur chun feidhme, liosta galar, dá dtagraítear i mír 1.
 Is éard a bheidh ar an liosta na speicis ainmhithe
 sin nó na grúpaí speiceas ainmhithe, a bhfuil riosca suntasach ag baint leo ó
 thaobh leata galar liostaithe sonrach de, ag cur san áireamh na gcritéar seo a
 leanas:
 (a) leochaileacht an daonra ainmhithe atá i
 mbaol;
 (b) fad na tréimhse goir agus na tréimhse
 ionfhabhtaíche do na hainmhithe;
 (c) cumas na n‐ainmhithe sin na galair
 shonracha sin a iompar.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 255(2).
 Ar mhórchúiseanna práinne a bhfuil bonn cirt cuí
 leo a bhaineann le galar ar riosca atá ag teacht chun cinn é a bhfuil tionchar
 an‐suntasach aige, glacfaidh an Coimisiún gníomhartha cur chun feidhme
 láithreach i gcomhréir leis an nós imeachta dá dtagraítear in Airteagal 255(3).
 Airteagal 8
 Rialacha coisctheacha agus rialaithe a chur i bhfeidhm maidir le galair
 liostaithe
 1. Cinnfidh an Coimisiún, trí bhíthin
 gníomhartha cur chun feidhme, cur i bhfeidhm rialacha coisctheacha agus
 rialaithe, dá dtagraítear sna pointí seo a leanas, maidir le galair liostaithe:
 (a) galair liostaithe faoi réir rialacha
 maidir leis an méid seo a leanas:
 (i) feasacht agus ullmhacht maidir le galair
 dá bhforáiltear i dTeideal I de Chuid III agus bearta rialaithe galar
 dá bhforáiltear i gCaibidil 1 de Theideal II de Chuid III;
 (ii) roinnt i ndeighleoga dá bhforáiltear in
 Airteagal 37(1);
 (b) galair liostaithe atá faoi réir na
 rialacha coisctheacha agus rialaithe galar maidir le:
 (i) cláir dhíothaithe éigeantacha dá
 bhforáiltear in Airteagal 30(1);
 (ii) Ballstáit agus criosanna saor ó ghalair
 dá bhforáiltear in Airteagal 36;
 (iii) roinnt i ndeighleoga dá bhforáiltear in
 Airteagal 37(2);
 (iv) bearta rialaithe galar dá bhforáiltear i
 gCaibidil 2 de Theideal II de Chuid III.
 (c) galair liostaithe faoi réir na rialacha
 coisctheacha agus rialaithe galar maidir le:
 (i) díothú éigeantach dá bhforáiltear in Airteagal 30(2);
 (ii) Ballstáit agus criosanna saor ó ghalair
 dá bhforáiltear in Airteagal 36;
 (iii) roinnt i ndeighleoga dá bhforáiltear in
 Airteagal 37(2);
 (iv) bearta rialaithe galar dá bhforáiltear i
 gCaibidil 2 de Theideal II de Chuid III.
 (d) galair liostaithe faoi réir na rialacha
 coisctheacha agus rialaithe galar maidir leis an méid seo a leanas:
 (i) gluaiseacht laistigh den Aontas dá
 bhforáiltear i gCaibidlí 3 go 7 de Theideal I agus i gCaibidlí 2, 3 agus 4
 de Theideal II de Chuid IV;
 (ii) teacht isteach san Aontas agus
 onnmhairiú ón Aontas dá bhforáiltear i gCuid V.
 (e) galair liostaithe atá faoi réir na
 rialacha coisctheacha agus rialaithe galar maidir leis an méid seo a leanas:
 (i) fógra agus tuairisc a thabhairt dá
 bhforáiltear i gCaibidil 1 de chuid II;
 (ii) faireachas dá bhforáiltear i gCaibidil 2
 de Chuid II.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 255(2).
 Ar mhórchúiseanna práinne a bhfuil bonn cirt cuí
 leo a bhaineann le galar ar riosca atá ag teacht chun cinn é a bhfuil tionchar
 an‐suntasach aige, glacfaidh an Coimisiún gníomhartha cur chun feidhme
 láithreach i gcomhréir leis an nós imeachta dá dtagraítear in Airteagal 255(3).
 2. Cuirfidh an Coimisiún san áireamh na
 gcritéar seo a leanas agus gníomhartha cur chun feidhme dá bhforáiltear i mír 1
 á nglacadh aige :
 (a) leibhéal tionchair an ghalair ar shláinte
 ainmhithe agus poiblí, leas ainmhithe agus an geilleagar;
 (b) leitheadúlacht, ráta tarlaithe agus
 dáileadh an ghalair san Aontas;
 (c) infhaighteacht,
 indéantacht agus éifeachtacht na sraitheanna éagsúla beart coisctheacha agus
 rialaithe galar dá bhforáiltear sa Rialachán seo i ndáil leis an ngalar.
 Caibidil 3
 Cúraimí maidir le sláinte ainmhithe
 Roinn 1
 oibreoirí, gairmithe ainmhithe agus coimeádaithe peataí
 Airteagal 9
 Cúraimí maidir le bearta sláinte ainmhithe agus bithshlándála
 1. Déanfaidh oibreoirí, gairmithe
 ainmhithe agus coimeádaithe peataí an méid a leanas:
 (a) beidh siad freagrach as sláinte ainmhithe
 ar coimeád agus táirgí atá faoina gcúram;
 (b) déanfaidh siad bearta iomchuí
 bithshlándála, ag cur san áireamh na rioscaí a bhaineann leo, chun sláinte na n‐ainmhithe
 ar coimeád agus na dtáirgí sin a áirithiú agus chun teacht isteach, forbairt
 agus iolrú galar a sheachaint i measc na n‐ainmhithe sin ar coimeád agus
 na dtáirgí sin atá faoina gcúram agus leathadh galar eatarthusan agus uathusan
 a sheachaint, ach amháin nuair a údaraítear amhlaidh go sonrach chun críoch
 eolaíoch, mar is iomchuí sna cásanna seo a leanas:
 (i) na catagóirí agus speicis ainmhithe ar
 coimeád agus táirgí;
 (ii) an cineál táirgthe.
 2. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir le bearta bithshlándála lena bhforlíontar na rialacha atá leagtha síos i
 mír 1(b) den Airteagal seo.
 Airteagal 10
 Buneolas ar shláinte ainmhithe
 1. Gheobhaidh
 oibreoirí agus gairmithe ainmhithe eolas ar an méid seo a leanas:
 (a) galair
 ainmhithe, lena n‐áirítear na galair is in‐tarchurtha go daoine;
 (b) prionsabail
 bhithshlándála;
 (c) an idirghníomhaíocht idir sláinte
 ainmhithe, leas ainmhithe agus sláinte an duine.
 2. Beidh an cineál eolais agus an
 leibhéal eolais a cheanglaítear i gcomhréir le mír 1 ag brath ar an méid
 seo a leanas:
 (a) na catagóirí agus speicis ainmhithe ar
 coimeád agus táirgí faoina gcúram;
 (b) an cineál táirgthe;
 (c) na cúraimí arna gcur i gcrích.
 3. Gheofar an t‐eolas dá
 bhforáiltear i mír 1 ar cheann de na bealaí seo a leanas:
 (a) taithí nó oiliúint ghairmiúil;
 (b) cláir atá ann cheana in earnálacha na
 talamhaíochta nó an dobharshaothraithe is ábhartha do shláinte ainmhithe;
 (c) oideachas foirmiúil.
 Roinn 2
 tréidlianna agus gairmithe sláinte ainmhithe uisceacha
 Airteagal 11
 Freagrachtaí tréidlianna agus gairmithe sláinte ainmhithe uisceacha
 1. Déanfaidh tréidlianna an méid seo a
 leanas agus iad i mbun a ngníomhaíochtaí a thagann laistigh de raon feidhme an
 Rialacháin seo:
 (a) déanfaidh siad na bearta uile is gá chun
 tabhairt isteach, forbairt agus leathadh galar a chosc;
 (b) áiritheoidh siad luathbhrath galar trí
 dhiagnóis cheart agus trí dhiagnóis dhifreálach a dhéanamh le galar a chur as
 an áireamh nó a dhearbhú, sula dtosaítear ar airíonna a chóireáil;
 (c) beidh ról gníomhach acu sa mhéid seo a
 leanas:
 (i) múscailt feasachta faoi shláinte
 ainmhithe;
 (ii) galair a chosc;
 (iii) luathbhrath galar agus freagairt thapa
 orthu.
 (d) comhoibriú leis an údarás inniúil,
 oibreoirí, gairmithe ainmhithe agus coimeádaithe peataí i gcur i bhfeidhm na
 mbeart coisctheach agus rialaithe galar dá bhforáiltear sa Rialachán seo.
 2. Féadfaidh gairmithe sláinte
 ainmhithe uisceacha tabhairt faoi ghníomhaíochtaí atá sannta do thréidlianna sa
 Rialachán seo i ndáil le hainmhithe uisceacha ar an gcoinníoll go bhfuil siad
 údaraithe faoin reachtaíocht náisiúnta an méid sin a dhéanamh. Sa chás sin,
 beidh feidhm ag mír 1 maidir leis na gairmithe sláinte ainmhithe uisceacha
 sin.
 3. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir le cáilíochtaí tréidlianna agus gairmithe sláinte ainmhithe uisceacha a
 thugann faoi ghníomhaíochtaí a thagann faoi raon feidhme an Rialacháin seo.
 Roinn 3
 Na Ballstáit
 Airteagal 12
 Freagrachtaí na mBallstát
 1. Chun a áirithiú go bhfuil sé de
 chumas ag an údarás inniúil do shláinte ainmhithe na bearta is gá agus is
 iomchuí a dhéanamh agus na gníomhaíochtaí a chur i gcrích mar a cheanglaítear
 leis an Rialachán seo, áiritheoidh na Ballstáit go mbeidh an méid seo a leanas
 aige:
 (a) foireann cháilithe, saoráidí, trealamh,
 acmhainní airgeadais agus eagrúchán éifeachtach lena gcumhdaítear críoch iomlán
 an Bhallstáit;
 (b) rochtain ar shaotharlanna a bhfuil
 foireann cháilithe iontu, saoráidí, trealamh agus acmhainní airgeadais lena
 áirithiú go ndéanfar diagnóis agus diagnóis dhifreálach thapa agus chruinn ar
 ghalair liostaithe agus ar ghalair atá ag teacht chun cinn;
 (c) tréidlianna atá oilte go leordhóthanach
 agus atá gafa leis na gníomhaíochtaí dá dtagraítear in Airteagal 11 a
 thagann faoi raon feidhme an Rialacháin seo.
 2. Tacóidh na Ballstáit le hoibreoirí
 agus gairmithe ainmhithe an buneolas faoi shláinte ainmhithe dá bhforáiltear in
 Airteagal 10 a fháil, a chothabháil agus a fhorbairt, trí bhíthin clár
 ábhartha in earnálacha na talmhaíochta nó an dobharshaothraithe nó trí bhíthin
 oideachais fhoirmiúil.
 Airteagal 13
 Gníomhaíochtaí oifigiúla eile á dtarmligean ag údarás inniúil
 1. Féadfaidh
 an t‐údarás inniúil ceann amháin nó níos mó de na gníomhaíochtaí seo a
 leanas a tharmligean chuig tréidlianna:
 (a) gníomhaíochtaí
 a bhaineann le fógra agus tuairisc a thabhairt dá bhforáiltear i gCaibidil 1
 de chuid II agus faireachas dá bhforáiltear i gCaibidil 2 den chuid
 sin;
 (b) gníomhaíochtaí a bhaineann leis an méid
 seo a leanas:
 (i) feasacht, ullmhacht agus rialú maidir le
 galair dá bhforáiltear i gCuid III;
 (ii) clárú, formheas, inrianaitheacht agus
 gluaiseachtaí dá bhforáiltear i gCuid IV;
 (iii) bearta éigeandála dá bhforáiltear i gCuid VI.
 2. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis an méid seo a leanas :
 (a) na himthosca agus coinníollacha maidir le
 gníomhaíochtaí dá bhforáiltear i mír 1 a tharmligean;
 (b) na gníomhaíochtaí eile a fhéadfar a
 tharmligean chuig tréidlianna sa bhreis ar na cinn dá bhforáiltear i mír 1
 den Airteagal seo agus na himthosca agus na coinníollacha faoinar féidir é a
 dhéanamh;
 (c) ceanglais íosta maidir le hoiliúint
 tréidlianna dá bhforáiltear in Airteagal 12(1)(c).
 Cuirfidh an Coimisiún san áireamh nádúr na
 gcúraimí sin agus oibleagáidí idirnáisiúnta an Aontais agus na mBallstát, agus
 na gníomhartha tarmligthe sin á nglacadh.
 Airteagal 14
 Faisnéis phoiblí
 I gcás ina bhfuil foras réasúnta le bheith in
 amhras go mbaineann riosca le hainmhithe nó táirgí, déanfaidh an t‐údarás
 inniúil na céimeanna is iomchuí chun an pobal a chur ar an eolas faoi nádúr an
 riosca agus faoi na bearta a rinneadh nó atá le déanamh leis an riosca sin
 a chosc nó a rialú, ag cur san áireamh nádúr, thromchúis agus fhairsinge an riosca
 sin agus gur chun leas an phobail atá sé bheith ar an eolas faoi.
 Roinn 4
 saotharlanna, saoráidí agus daoine nádúrtha nó dlítheanacha eile a láimhseálann
 oibreáin ghalair, vacsaíní agus táirgí bitheolaíocha eile
 Airteagal 15
 Oibleagáidí ar shaotharlanna, saoráidí agus daoine eile a láimhseálann oibreáin
 ghalair, vacsaíní agus táirgí bitheolaíocha eile
 1. Déanfaidh saotharlanna, saoráidí
 agus daoine nádúrtha nó dlítheanacha eile a láimhseálann oibreáin ghalar chun
 críocha taighde, oideachais, diagnóise nó táirgthe vacsaíní nó táirgí
 bitheolaíocha eile an méid seo a leanas, agus caighdeáin idirnáisiúnta á gcur
 san áireamh acu nuair atá siad ann:
 (a) bearta iomchuí bithshlándála,
 bithshábháilteachta agus bithimshrianta a dhéanamh le go seachnófar éalú oibreán
 galair agus a dteagmháil iardain le hainmhithe lasmuigh den tsaotharlann, nó
 saoráid eile a láimhseálann oibreáin ghalair chun críocha taighde;
 (b) a áirithiú nach n‐eascróidh riosca
 maidir le galar liostaithe agus galair atá ag teacht chun cinn as gluaiseacht
 oibreán galair, vacsaíní agus táirgí bitheolaíocha eile idir saotharlanna, agus
 saoráidí eile.
 2. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir le bearta sábháilteacha do shaotharlanna, saoráidí agus daoine nádúrtha
 agus dlítheanacha a láimhseálann oibreáin ghalair, vacsaíní agus táirgí
 bitheolaíochta eile i ndáil leis an méid seo a leanas:
 (a) bearta bithshlándáil, bithshábháilteachta
 agus bithimshrianta;
 (b) ceanglais ghluaiseachta d’oibreáin
 ghalair, vacsaíní agus táirgí bitheolaíocha eile.
 CUID II
 FÓGRA AGUS TUAIRISC A THABHAIRT I LEITH GALAR, FAIREACHAS, CLÁIR DHÍOTHAITHE,
 STÁDAS SAOR Ó GHALAIR
 Caibidil 1
 Fógra agus tuairisc a thabhairt i leith galar
 Airteagal 16
 Fógra a thabhairt laistigh de na Ballstáit
 1. Tabharfaidh daoine nádúrtha agus
 dlítheanacha fógra láithreach do na daoine seo a leanas:
 (a) an t‐údarás inniúil má bhriseann
 galar liostaithe dá dtagraítear in Airteagal 8(1)(e) amach nó má tá amhras
 faoina leithéid;
 (b) tréidlia a bhíonn ag gabháil do
 mhortlaíochtaí neamhghnácha nó airíonna galar thromchúiseach eile nó rátaí
 táirgthe atá laghdaithe go suntasach gan aon chúis chinntithe leo in ainmhithe
 le haghaidh tuilleadh imscrúdaithe, lena n‐áirítear sampláil le haghaidh scrúdú
 saotharlainne nuair a dhlítear amhlaidh.
 2. Féadfaidh Ballstáit a chinneadh go
 gcuirfear na fógraí dá bhforáiltear i mír 1(b) faoi bhráid an údaráis
 inniúil.
 3. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis an méid seo a leanas:
 (a) critéir lena chinneadh an ann do na
 himthosca a cheanglaítear fógra ina leith atá tuairiscithe i mír 1(b) den Airteagal
 seo:
 (b) rialacha mionsonraithe maidir le
 tuilleadh imscrúdaithe dá bhforáiltear i mír 1(b) den Airteagal seo.
 Airteagal 17
 Fógra a thabhairt don Aontas
 1. Tabharfaidh Ballstáit fógra
 láithreach don Choimisiún agus do na Ballstáit eile i leith aon ráigeanna galar
 liostaithe dá dtagraítear in Airteagal 8(1)(e) a gceanglaítear fógra a
 thabhairt láithreach ina leith le cur chun feidhme tráthúil aon bheart
 bainistithe riosca a áirithiú, ag cur san áireamh phróifíl an ghalair.
 2. Beidh an fhaisnéis seo a leanas
 faoin ráig san fhógra dá bhforáiltear i mír 1:
 (a) an t‐oibreán galair agus, nuair is
 ábhartha, an fochineál;
 (b) na dátaí a raibh amhras ann faoin ráig
 agus ar ar dearbhaíodh an ráig;
 (c) láthair na ráige;
 (d) aon ráigeanna gaolmhara;
 (e) na hainmhithe atá buailte leis an ráig;
 (f) aon bhearta rialaithe galar arna
 ndéanamh i ndáil leis an ráig;
 (g) tionscnamh féideartha nó aitheanta an
 ghalair liostaithe;
 (h) na modhanna diagnóiseacha arna n‐úsáid.
 3. Suífidh an Coimisiún trí bhíthin
 gníomhartha tarmligthe cé na galair liostaithe dá dtagraítear in Airteagal 8(1)(e)
 a bheidh faoi réir fógra láithreach ag na Ballstáit i gcomhréir le mír 1
 den Airteagal seo.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 255(2).
 Airteagal 18
 Tuairisc a thabhairt don Aontas
 1. Tabharfaidh na Ballstáit tuairisc
 don Choimisiún agus do na Ballstáit eile an fhaisnéis faoi ghalair liostaithe
 dá dtagraítear in Airteagal 8(1)(e) a mbaineann an méid seo a leanas leo:
 (a) ní cheanglaítear fógra a thabhairt
 láithreach faoi ráigeanna i gcomhréir le hAirteagal 17(1);
 (b) ceanglaítear fógra a thabhairt láithreach
 faoi ráigeanna i gcomhréir le hAirteagal 17(1), ach ceanglaítear faisnéis
 bhreise a thuairisciú don Choimisiún agus do na Ballstáit eile i leith:
 (i) faireachas i gcomhréir leis na rialacha
 atá leagtha síos sa ghníomh cur chun feidhme a glacadh i gcomhréir le hAirteagal 29;
 (ii) clár díothaithe i gcomhréir leis na
 rialacha atá leagtha síos sa ghníomh cur chun feidhme a glacadh i gcomhréir le
 hAirteagal 35;
 2. Áireofar faisnéis ar an méid seo a
 leanas sna tuarascálacha dá bhforáiltear i mír 1:
 (a) brath na ngalar liostaithe dá dtagraítear
 i mír 1;
 (b) torthaí faireachais nuair a cheanglaítear
 iad i gcomhréir le rialacha a glacadh i gcomhréir le hAirteagal 29(b)(ii);
 (c) torthaí clár faireachais nuair a
 cheanglaítear iad i gcomhréir le hAirteagal 27(3) agus rialacha a glacadh
 i gcomhréir le hAirteagal 29(b)(ii);
 (d) cláir dhíothaithe nuair a cheanglaítear
 amhlaidh i gcomhréir le hAirteagal 33 agus rialacha atá leagtha síos i
 ngníomh cur chun feidhme a glacadh i gcomhréir le hAirteagal 35;
 3. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir le leasú agus forlíonadh na gceanglas i mír 2 den Airteagal seo
 agus tuairisciú faoi chúrsaí eile nuair is gá le cur i bhfeidhm éifeachtúil na
 rialacha coisctheacha agus rialaithe galar sa Rialachán seo a áirithiú.
 Airteagal 19
 Rialacha comhchoiteanna maidir le fógra agus tuairisc a thabhairt don Aontas
 1. Tabharfar an fógra agus an tuairisc
 don Aontas dá bhforáiltear in Airteagal 17(1) agus in Airteagal 18(1)
 ag tráthanna agus minicíochtaí a áiritheoidh cur i bhfeidhm trédhearcach agus
 tráthúil na mbeart bainistithe riosca is gá, ag cur san áireamh an méid seo a
 leanas:
 (a) próifíl an ghalair;
 (b) an cineál ráige.
 2. Bunóidh na Ballstáit réigiúin maidir
 le fógra a thabhairt agus tuairiscithe chun críche fógra agus tuairisc a
 thabhairt don Aontas dá bhforáiltear in Airteagal 17(1) agus in Airteagal 18(1).
 Airteagal 20
 Córas faisnéise ríomhairithe le fógra agus tuairisc a thabhairt don Aontas faoi
 ghalair
 Bunóidh agus bainisteoidh an Coimisiún córas
 faisnéise ríomhairithe chun sásraí agus uirlisí a oibriú do na ceanglais maidir
 le fógra agus tuairisc a thabhairt don Aontas dá bhforáiltear in Airteagal 17,
 Airteagal 18 agus Airteagal 19.
 Airteagal 21
 Cumhachtaí cur chun feidhme maidir le fógra agus tuairisc a thabhairt don
 Aontas faoi ghalair agus maidir leis an gcóras faisnéise ríomhairithe
 Trí bhíthin gníomhartha cur chun feidhme
 leagfaidh an Coimisiún síos rialacha maidir le fógra agus tuairisc a thabhairt
 don Aontas agus maidir leis an gcóras faisnéise ríomhairithe dá bhforáiltear in
 Airteagail 17 go 20 i leith:
 (a) an
 fhaisnéis atá le soláthar ag na Ballstáit sa bhfógra agus sa tuairisc don
 Aontas dá bhforáiltear in Airteagal 17(1) agus Airteagal 18(1);
 (b) nósanna
 imeachta do bhunú agus úsáid an chórais faisnéise ríomhairithe dá bhforáiltear
 in Airteagal 20 agus bearta idirthréimhseacha le haghaidh aistriú na
 sonraí agus na faisnéise ó na córais atá ann cheana go dtí an córas nua agus a
 inoibritheachta iomláine;
 (c) formáid
 agus struchtúr na sonraí atá le hiontráil ar an gcóras faisnéise ríomhairithe
 dá bhforáiltear in Airteagal 20;
 (d) spriocdhátaí
 agus minicíochtaí na bhfógraí agus na dtuairiscí don Aontas dá bhforáiltear in Airteagal 17(1)
 agus Airteagal 18(1);
 (e) réigiún
 maidir le fógra a thabhairt don Aontas agus tuairisciú dá bhforáiltear in Airteagal 19(2).
 Glacfar na gníomhartha cur chun feidhme
 sin i gcomhréir leis an nós imeachta scrúdúcháin dá dtagraítear in Airteagal 255(2).
 Caibidil 2
 Faireachas
 Airteagal 22
 Oibleagáid na n‐oibreoirí maidir le faireachas
 Chun críche láithreacht galar liostaithe agus
 galar atá ag teacht chun cinn a bhrath, déanfaidh oibreoirí an méid seo a
 leanas:
 (a) sláinte agus iompraíocht ainmhithe
 atá faoina gcúram a fhorbhreithniú;
 (b) aon athruithe ar na
 gnáthpharaiméadair tháirgthe sna bunaíochtaí, ainmhithe nó táirgí geirmeacha
 faoina gcúram a bhreathnú, a bhféadfadh amhras a theacht astu gur galar
 liostaithe nó galar atá ag teacht chun cinn is cúis leo;
 (c) mortlaíochtaí neamhghnácha agus
 airíonna eile galar tromchúiseach a lorg in ainmhithe faoina gcúram.
 Airteagal 23
 Cuairteanna sláinte ainmhithe
 1. Áiritheoidh oibreoirí go bhfaighidh
 bunaíochtaí faoina gcúram cuairteanna sláinte ainmhithe ó thréidlia nuair is
 iomchuí, i ngeall ar rioscaí a bhaineann leis an mbunaíocht, ag cur an méid seo
 a leanas san áireamh:
 (a) an cineál bunaíochta;
 (b) catagóir agus speiceas na n‐ainmhithe
 ar coimeád sa bhunaíocht;
 (c) faireachas ábhartha, scéimeanna
 ráthaíochta cáilíochta nó rialuithe oifigiúla ar bith eile a mbíonn ainmhithe
 ar coimeád agus cineálacha bunaíochtaí faoina réir.
 Tarlóidh na cuairteanna sláinte ainmhithe sin ag
 minicíochtaí atá comhréireach leis na rioscaí a bhaineann leis an mbunaíocht.
 Féadfar iad a chomhcheangal le cuairteanna chun
 críocha eile.
 2. Beidh na cuairteanna sláinte
 ainmhithe dá bhforáiltear i mír 1 chun críocha an méid seo a leanas:
 (a) comharthaí ar bith a léiríonn go bhfuil
 galair liostaithe nó galair atá ag teacht chun cinn a bhrath;
 (b) comhairle a thabhairt don oibreoir faoi
 bhithshlándáil agus ábhair eile sláinte ainmhithe, de réir mar is iomchuí don
 chineál bunaíochta agus do na catagóirí agus na speicis ainmhithe ar coimeád sa
 bhunaíocht.
 Airteagal 24
 Tarmligean cumhachtaí i dtaca le cuairteanna sláinte
 ainmhithe
 Tabharfar de chumhacht don Choimisiún
 gníomhartha tarmligthe a ghlacadh i gcomhréir le hAirteagal 253 maidir
 leis an méid seo a leanas:
 (a) lena bhforlíontar an méid seo a
 leanas:
 (i) na critéir atá leagtha síos in Airteagal 23(1)
 atá le cur san áireamh agus an méid seo a leanas á chinneadh:
 –
 na cineálacha bunaíochta nach mór a bheith faoi
 réir cuairteanna sláinte ainmhithe;
 –
 minicíocht na gcuairteanna sláinte ainmhithe sin;
 (ii) na ceanglais atá leagtha síos in Airteagal 23(2)
 maidir le hábhar agus minicíocht na gcuairteanna sláinte ainmhithe do na
 cineálacha éagsúla bunaíochtaí, lena áirithiú go mbaintear amach cuspóirí na
 gcuairteanna sláinte ainmhithe;
 (b) na cineálacha bunaíochta a chinneadh nach
 foláir a bheith faoi réir cuairteanna sláinte ainmhithe;
 Airteagal 25
 Oibleagáid an údaráis inniúil i dtaca le faireachas
 1. Déanfaidh an t‐údarás inniúil
 faireachas do láithreacht na ngalar liostaithe dá dtagraítear in Airteagal 8(1)(e)
 agus na ngalar atá ag teacht chun cinn.
 2. Ceapfar an faireachas le brath
 tráthúil láithreacht na ngalar liostaithe dá dtagraítear in Airteagal 8(1)(e)
 agus na ngalar atá ag teacht chun cinn a áirithiú trí fhaisnéis ábhartha a
 bhaineann leis an staid ghalair a bhailiú, a thiomsú agus a anailísiú.
 3. Áiritheoidh an t‐údarás
 inniúil go mbaileofar agus go n‐úsáidfear an fhaisnéis faoi fhaireachas,
 dá bhforáiltear i mír 1, ar bhealach éifeachtach agus éifeachtúil.
 Airteagal 26
 Modheolaíocht, minicíocht agus déine an fhaireachais
 Beidh ceapadh, meáin, modhanna diagnóiseacha,
 minicíocht, déine, daonra ainmhithe spriocdhírithe, agus patrúin samplála an
 fhaireachais dá bhforáiltear in Airteagal 25(1) iomchuí agus comhréireach
 le cuspóirí an fhaireachais, agus an méid seo a leanas á chur san áireamh :
 (a) próifíl an ghalair;
 (b) na fachtóirí riosca lena mbaineann;
 (c) an stádas sláinte sna háiteanna seo
 a leanas:
 (i) sa Bhallstát, crios nó deighleog de atá
 faoi réir faireachais ;
 (ii) sna Ballstáit agus tríú tíortha nó tríú
 críocha, atá ina dteorann leis an mBallstát, crios nó deighleog sin nó óna
 dtagann ainmhithe agus táirgí isteach sa Bhallstát, crios nó deighleog sin;
 (d) faireachas arna dhéanamh ag
 oibreoirí i gcomhréir le hAirteagal 22, nó ag údaráis phoiblí eile.
 Airteagal 27
 Cláir faireachais
 1. Tabharfaidh
 an t‐údarás inniúil faoin bhfaireachas dá bhforáiltear in Airteagal 25(1)
 faoi chuimsiú cláir faireachais, nuair atá gá le faireachas struchtúrtha i
 ngeall ar an méid seo a leanas:
 (a) próifíl an ghalair;
 (b) na fachtóirí riosca lena mbaineann.
 2. Déanfaidh Ballstát a bhunaíonn clár
 faireachais i gcomhréir le mír 1 an Coimisiún agus na Ballstáit eile a
 chur ar an eolas faoin gclár sin.
 3. Déanfaidh Ballstát a thugann faoi
 chlár faireachais i gcomhréir le mír 1 tuairiscí rialta ar thorthaí an
 chláir fhaireachais sin a chur faoi bhráid an Choimisiúin.
 Airteagal 28
 Cumhachtaí a tharmligean
 Tabharfar de chumhacht don Choimisiún
 gníomhartha tarmligthe a ghlacadh i gcomhréir le hAirteagal 253 maidir
 leis an méid seo a leanas:
 (a) ceapadh, meáin, modhanna
 diagnóiseacha, minicíocht, déine, daonra spriocdhírithe ainmhithe, agus patrúin
 shamplála faireachais dá bhforáiltear in Airteagal 26;
 (b) na critéir maidir le dearbhú
 oifigiúil agus sainmhínithe cáis galar liostaithe dá dtagraítear in Airteagal 8(1)(e)
 agus nuair is ábhartha galar atá ag teacht chun cinn;
 (c) ceanglais maidir le cláir
 faireachais dá bhforáiltear in Airteagal 27(1) i dtaca leis an méid seo a
 leanas:
 (i) ábhair na gclár faireachais;
 (ii) an fhaisnéis atá le háireamh agus cláir
 faireachais á dtíolacadh i gcomhréir le hAirteagal 27(2) agus i
 dtuarascálacha rialta i gcomhréir le hAirteagal 27(3);
 (iii) tréimhse chur i bhfeidhm na gclár
 faireachais.
 Airteagal 29
 Cumhachtaí cur chun feidhme
 Déanfaidh an Coimisiún trí bhíthin gníomhartha
 cur chun feidhme, ceanglais a leagan síos maidir le faireachas agus cláir
 faireachais dá bhforáiltear in Airteagal 26 agus Airteagal 27 agus
 rialacha a glacadh de bhun Airteagal 28 maidir leis an méid seo a leanas:
 (a) a shuíomh cé na galair liostaithe dá
 dtagraítear in Airteagal 8(1)(e) atá le bheith faoi réir clár faireachais;
 (b) formáid agus nós imeachta don mhéid
 seo a leanas:
 (i) cláir faireachais chun críocha faisnéise
 a chur faoi bhráid an Choimisiúin agus na mBallstát eile;
 (ii) tuairisciú don Choimisiún ar thorthaí an
 fhaireachais.
 Glacfar na gníomhartha cur chun feidhme
 sin i gcomhréir leis an nós imeachta scrúdúcháin dá dtagraítear in Airteagal 255(2).
 Caibidil 3
 Cláir dhíothaithe
 Airteagal 30
 Cláir dhíothaithe éigeantacha agus dheonacha
 1. Maidir leis na Ballstáit nach bhfuil
 saor ó cheann amháin nó níos mó de na galair liostaithe dá dtagraítear in Airteagal 8(1)(e)
 ina gcríoch iomlán nó i gcriosanna nó deighleoga ábhartha díobh, nó nach eol go
 bhfuil siad saor uathu, déanfaidh siad an méid seo a leanas:
 (a) clár a bhunú le galar a dhíothú nó lena
 léiriú go bhfuiltear saor ón ngalar liostaithe sin, a chuirfear i gcrích sna
 daonraí ainmhithe lena mbaineann an galar sin agus a chuimsíonn codanna
 ábhartha dá gcríocha, criosanna nó deighleoga díobh (‘clár díothaithe
 éigeantach’);
 (b) an dréachtchlár díothaithe éigeantach a
 chur faoi bhráid an Choimisiúin, lena fhormheas;
 2. Maidir
 leis na Ballstáit nach bhfuil saor ó cheann amháin nó níos mó de na galair
 liostaithe dá dtagraítear in Airteagal 8(1)(c), nó nach eol go bhfuil siad
 saor uathu, agus a chinneann clár díothaithe an ghalair liostaithe sin a bhunú
 atá le cur i gcrích sna daonraí ainmhithe lena mbaineann agus lena gcumhdaítear
 na codanna ábhartha dá gcríoch nó criosanna nó deighleoga ábhartha díobh (‘clár
 díothaithe deonach’) cuirfidh siad faoi bhráid an Choimisiúin é lena fhormheas.
 3. Déanfaidh an Coimisiún, trí bhíthin
 gníomhartha cur chun feidhme, formheas ar an méid seo a leanas:
 (a) dréachtchláir dhíothaithe éigeantacha
 arna gcur faoina bhráid lena formheas i gcomhréir le mír 1;
 (b) dréachtchláir dhíothaithe dheonacha arna
 gcur faoina bhráid lena formheas i gcomhréir le mír 2;
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 255(2).
 Ar mhórchúiseanna práinne a bhfuil bonn cirt cuí
 leo a bhaineann le galar liostaithe ar riosca atá ag teacht chun cinn é a
 bhfuil tionchar an‐suntasach aige, glacfaidh an Coimisiún gníomhartha cur
 chun feidhme is infheidhme láithreach dá bhforáiltear i bpointe (a) den mhír
 seo i gcomhréir leis an nós imeachta dá bhforáiltear in Airteagal 255(3).
 Féadfaidh an Coimisiún, trí bhíthin gníomhartha
 cur chun feidhme, cláir dhíothaithe arna bhformheas i gcomhréir le pointí (a)
 agus (b) a leasú nó a fhoirceannadh. Glacfar na gníomhartha cur chun feidhme
 sin i gcomhréir leis an nós imeachta scrúdúcháin dá dtagraítear in Airteagal 255(2).
 4. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis an méid seo a leanas:
 (a) cuspóirí, straitéisí rialaithe galar agus
 spriocanna idirmheánacha na gclár díothaithe éigeantach agus deonach;
 (b) maoluithe ón gceanglas maidir le
 tíolacadh clár díothaithe éigeantach agus clár díothaithe deonach lena bhformheas,
 dá bhforáiltear i mír 1(b) agus i mír 2 den Airteagal seo, i gcás
 nach gá an formheas sin i ngeall ar rialacha a ghlacadh maidir leis na cláir
 sin i gcomhréir le hAirteagal 31(2), Airteagal 34(2) agus Airteagal 35.
 (c) an fhaisnéis atá le soláthar ag na
 Ballstáit don Choimisiún agus do na Ballstáit eile maidir le maoluithe ón
 gceanglas maidir le formheas clár díothaithe éigeantach agus formheas clár
 díothaithe deonach dá bhforáiltear i (b).
 Tabharfar de chumhacht don Choimisiún gníomhartha
 a ghlacadh i gcomhréir le hAirteagal 253 lena leasaítear nó lena
 bhfoirceanntar rialacha arna nglacadh de bhun phointe (b) den mhír seo.
 Airteagal 31
 Bearta faoi na cláir dhíothaithe éigeantacha agus dheonacha
 1. Beidh ar a laghad an méid seo a
 leanas sna cláir dhíothaithe éigeantacha agus sna cláir dhíothaithe dheonacha:
 (a) bearta rialaithe galar leis an oibreán
 galair a dhíothú ó bhunaíochtaí, deighleoga agus criosanna ina dtarlaíonn an
 galar agus le hath‐ionfhabhtú a sheachaint.
 (b) faireachas arna chur i bhfeidhm i
 gcomhréir leis na rialacha atá leagtha síos in Airteagal 26 go hAirteagal 29
 leis an méid seo a leanas a thaispeáint:
 (i) éifeachtacht na mbeart rialaithe galar
 dá bhforáiltear i bpointe (a);
 (ii) saoirse ón ngalar liostaithe;
 (c) bearta rialaithe galar atá le déanamh i
 gcás torthaí dearfacha faireachais.
 2. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis an méid seo a leanas:
 (a) bearta rialaithe galar dá bhforáiltear i mír 1(a);
 (b) bearta rialaithe galar atá le déanamh le
 hath‐ionfhabhtú an daonra ainmhithe spriocdhírithe leis an ngalar i
 dtrácht a sheachaint, i mbunaíochtaí, criosanna agus deighleoga;
 (c) ceapadh, meáin, modhanna diagnóiseacha,
 minicíocht, déine, daonra ainmhithe spriocdhírithe agus patrúin samplála an
 fhaireachais dá bhforáiltear in Airteagal 26;
 (d) bearta rialaithe galar atá le déanamh i
 gcás torthaí dearfacha don ghalar liostaithe dá bhforáiltear i mír 1(c);
 (e) vacsaíniú.
 Airteagal 32
 Ábhar na gclár díothaithe éigeantach agus deonach a thíolactar
 Áireoidh na Ballstáit an fhaisnéis seo a
 leanas sna hiarratais ar chláir dhíothaithe éigeantacha agus dheonacha arna
 gcur faoi bhráid an Choimisiúin lena bhformheas i gcomhréir le hAirteagal 30(1)
 agus (2):
 (a) tuairisc ar staid eipidéimeolaíoch
 an ghalair liostaithe a chuimsítear faoin gclár díothaithe éigeantach nó
 deonach;
 (b) tuairisc agus críochú an limistéir
 gheografaigh agus riaracháin a chuimsítear faoin gclár díothaithe éigeantach nó
 deonach;
 (c) tuairisc ar bhearta rialaithe galar
 an chláir dhíothaithe éigeantaigh nó dheonaigh dá bhforáiltear in Airteagal 31(1)
 agus na rialacha a glacadh de bhun Airteagal 31(2)
 (d) fad measta thréimhse an chláir
 dhíothaithe éigeantaigh nó dheonaigh;
 (e) na spriocanna idirmheánacha agus na
 straitéisí rialaithe galar le tabhairt faoin gclár díothaithe éigeantach nó
 deonach;
 (f) anailís ar chostais mheasta agus
 sochair mheasta an chláir dhíothaithe éigeantaigh nó dheonaigh.
 Airteagal 33
 Tuairisciú
 Déanfaidh an Ballstát a bhfuil an clár
 díothaithe éigeantach nó deonach á thabhairt ar láimh aige an méid seo a leanas
 a chur faoi bhráid an Choimisiúin:
 (a) tuarascálacha idirmheánacha rialta
 le faireachán a dhéanamh ar spriocanna idirmheánacha, dá dtagraítear in Airteagal 32(e),
 na gclár éigeantach nó deonach leanúnach.
 (b) tuarascáil chríochnaitheach nuair
 atá sé tugtha chun críche.
 Airteagal 34
 An tréimhse ina gcuirtear na cláir dhíothaithe i bhfeidhm
 1. Beidh feidhm ag cláir dhíothaithe
 éigeantacha agus dheonacha:
 (a) go dtí go gcomhlíonfar na coinníollacha
 maidir le cur isteach ar stádas saor ó ghalair i gcríoch an Bhallstáit nó i
 gcrios dá bhforáiltear in Airteagal 36(1), nó i ndeighleog, dá
 bhforáiltear in Airteagal 37(1); nó
 (b) i gcás clár díothaithe deonach, go dtí
 nach féidir na coinníollacha maidir le cur isteach ar stádas saor ó ghalair a
 bhaint amach agus nach gcomhlíonann an clár sin a chuspóir a thuilleadh; sa
 chás sin, tarraingeoidh an t‐údarás inniúil nó an Coimisiún siar é i
 gcomhréir leis an nós imeachta faoinar bunaíodh é.
 2. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis na ceanglais dá bhforáiltear i mír 1 den Airteagal seo a
 fhorlíonadh agus a leasú i ndáil le tréimhse chur i bhfeidhm na gclár
 díothaithe éigeantach agus deonach.
 Airteagal 35
 Cumhachtaí cur chun feidhme
 Trí bhíthin gníomhartha cur chun feidhme,
 leagfaidh an Coimisiún síos an fhaisnéis, an fhormáid agus na ceanglais nós
 imeachta maidir leis na rialacha dá bhforáiltear in Airteagal 30 go hAirteagal 33
 i dtaca leis an méid seo a leanas:
 (a) dréachtchláir dhíothaithe
 éigeantacha agus dheonacha a thíolacadh lena bhformheas;
 (b) táscairí feidhmíochta;
 (c) an tuairisciú don Choimisiún agus do
 na Ballstáit eile ar thorthaí chur chun feidhme na gclár díothaithe éigeantach
 nó deonach.
 Glacfar na gníomhartha cur chun feidhme
 sin i gcomhréir leis an nós imeachta scrúdúcháin dá dtagraítear in Airteagal 255(2).
 Caibidil 4
 Stádas saor ó ghalair
 Airteagal 36
 Ballstáit agus criosanna saor ó ghalair
 1. Féadfaidh Ballstát iarratas a chur faoi bhráid an Choimisiúin ar stádas
 saor ó ghalair a fhormheas do cheann amháin nó níos mó de na galar liostaithe
 dá dtagraítear in Airteagal 8(1)(b) agus (c) dá chríoch iomlán, nó do
 chrios amháin nó níos mó de ar an gcoinníoll go mbeidh na coinníollacha seo a
 leanas comhlíonta acu:
 (a) nach bhfuil ceann ar bith de na speicis
 liostaithe don ghalar a chuimsítear san iarratas ar stádas saor ó ghalar i
 láthair i gcríoch iomlán an Bhallstáit nó sa chrios ábhartha nó sna criosanna
 ábhartha a chuimsítear san iarratas sin;
 (b) is eol nach féidir leis an oibreán galair
 fanacht beo i gcríoch iomlán an Bhallstáit, nó sa chrios ábhartha nó sna
 criosanna ábhartha a chuimsítear san iarratas;
 (c) i gcás galar liostaithe nach
 dtarchuirtear ach trí veicteoirí, nach bhfuil aon cheann de na veicteoirí i
 láthair, nó is eol nach féidir leo fanacht beo i gcríoch iomlán an Bhallstáit,
 nó sa chrios ábhartha nó sna criosanna ábhartha a chuimsítear san iarratas;
 (d) taispeánadh saoirse ón ngalar liostaithe
 tríd an méid seo a leanas:
 (i) clár díothaithe a chomhlíonann na
 rialacha atá leagtha síos in Airteagal 31(1) agus na rialacha atá glactha
 de bhun mhír 2 den Airteagal sin; nó
 (ii) sonraí stairiúla agus faireachais.
 2. Sna hiarratais ar stádas saor ó ghalair
 áireoidh na Ballstáit fianaise chun bunús a thabhairt go bhfuil na
 coinníollacha do stádas saor ó ghalar atá leagtha síos i mír 1 comhlíonta
 acu.
 3. Déanfaidh an Coimisiún, trí bhíthin
 gnímh chur chun feidhme, faoi réir leasuithe nuair is gá, iarratais ó
 Bhallstáit ar stádas saor ó ghalair a fhormheas, nuair atá na coinníollacha dá
 bhforáiltear i mír 1agus mír 2 comhlíonta.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 255(2).
 Airteagal 37
 Deighleoga
 1. Féadfaidh Ballstát iarratas a chur
 faoi bhráid an Choimisiúin ar aitheantas stádais saor ó ghalair i ndeighleoga i
 gcás galar liostaithe dá dtagraítear in Airteagal 8(1)(a), agus ar
 chosaint an stádais saor ó ghalair sin sa deighleog sin i gcás ráige galair
 amháin nó níos mó de na galair liostaithe ina chríoch ar na coinníollacha seo a
 leanas:
 (a) is féidir teacht isteach an ghalair
 liostaithe nó na ngalar liostaithe a chuimsítear faoin iarratas sin a chosc ar
 leibhéal deighleoige, ag cur san áireamh phróifíl an ghalair;
 (b) tá an deighleog a chumhdaítear san
 iarratas faoi réir córais bhainistithe bhithshlándála chomhchoiteann aonair le
 stádas saor ó ghalar na mbunaíochtaí uile atá ina gcodanna di a áirithiú;
 (c) tá an deighleog a chumhdaítear leis an
 iarratas formheasta ag an údarás chun críocha gluaiseachtaí ainmhithe agus
 táirgí na n‐ainmhithe sin i gcomhréir leis an méid seo a leanas:
 (i) Airteagal 94 agus Airteagal 95
 i gcás deighleog ina gcoimeádtar ainmhithe talún agus táirgí na n‐ainmhithe
 sin;
 (ii) Airteagal 181 agus Airteagal 182
 i gcás deighleog ina gcoimeádtar ainmhithe dobharshaothraithe agus táirgí na n‐ainmhithe
 sin.
 2. Féadfaidh Ballstát iarratas a chur
 isteach chuig an gCoimisiún ar aitheantas stádais saor ó ghalair do dheighleoga
 i gcás galair liostaithe amháin nó níos mó dá dtagraítear in Airteagal 8(1)(b)
 agus (c), ar an gcoinníollacha seo a leanas:
 (a) is féidir teacht isteach an ghalair
 liostaithe nó na ngalar liostaithe a chuimsítear faoin iarratas sin a chosc ar
 leibhéal deighleoige, ag cur san áireamh phróifíl an ghalair;
 (b) go gcomhlíontar ceann amháin nó níos mó
 de na coinníollacha seo a leanas:
 (i) na coinníollacha dá bhforáiltear in Airteagal 36(1)(a)
 go (d):
 (ii) go dtosaíonn bunaíochtaí na deighleoige
 a ngníomhaíochtaí nó go dtosaíonn siad in athuair agus go bhfuil córas
 bainistithe bithshlándála comhchoiteann bunaithe acu le saoirse ó ghalar sa
 deighleog a áirithiú;
 (c) tá córas
 bainistithe bithshlándála comhchoiteann ar bun ag oibreoirí a rialaíonn
 bunaíochtaí na deighleoige lena áirithiú go ráthaítear stádas saor ó ghalair sa
 deighleog;
 (d) tá an deighleog a chumhdaítear leis an
 iarratas formheasta ag an údarás chun críocha gluaiseachtaí ainmhithe agus
 táirgí na n‐ainmhithe sin i gcomhréir leis an méid seo a leanas:
 (i) Airteagal 94 agus Airteagal 95
 i gcás deighleog ina gcoimeádtar ainmhithe talún agus táirgí na n‐ainmhithe
 sin;
 (ii) Airteagal 181 agus Airteagal 182
 i gcás deighleog ina gcoimeádtar ainmhithe dobharshaothraithe agus táirgí na n‐ainmhithe
 sin.
 3. Sna hiarratais ó na Ballstáit ar
 aitheantas stádais saor ó ghalair i ndeighleoga i gcomhréir le mír 1 agus mír 2
 áireofar fianaise chun bunús a thabhairt go bhfuil na coinníollacha atá leagtha
 síos sna míreanna sin comhlíonta.
 4. Déanfaidh an Coimisiún, trí bhíthin
 gníomhartha cur chun feidhme, faoi réir leasuithe nuair is gá, iarratais ó
 Bhallstáit ar stádas saor ó ghalair sna deighleoga a aithint, nuair atá na
 coinníollacha dá bhforáiltear i mír 1 nó mír 2 agus mír 3
 comhlíonta.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 255(2).
 5. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis na nithe seo a leanas:
 (a) na ceanglais maidir le stádas saor ó
 ghalair i ndeighleoga a aithint, dá bhforáiltear i mír 1 agus mír 2
 den Airteagal seo, ag cur san áireamh phróifíl na ngalar liostaithe dá
 dtagraítear in Airteagal 8(1)(a), (b) agus (c), maidir leis an méid seo a
 leanas ar a laghad:
 (i) faireachas agus fianaise eile a bhfuil
 gá leis le bunús a thabhairt don tsaoirse ó ghalair;
 (ii) bearta bithshlándála.
 (b) na rialacha mionsonraithe le formheas ag
 an údarás inniúil maidir le stádas saor ó ghalair na ndeighleog dá bhforáiltear
 i mír 1 agus mír 2 den Airteagal seo;
 (c) deighleoga, atá suite i gcríoch Ballstáit
 amháin nó níos mó.
 Airteagal 38
 Liostaí criosanna nó deighleog atá saor ó ghalair
 Déanfaidh gach Ballstát liosta nuashonraithe a
 bhunú agus a chothabháil den mhéid seo a leanas:
 (a) críoch nó criosanna saor ó ghalair
 dá bhforáiltear in Airteagal 36(1);
 (b) stádas
 saor ó ghalar i ndeighleoga dá bhforáiltear in Airteagal 37(1) agus (2).
 Déanfaidh na Ballstáit na liostaí sin a chur
 ar fáil don phobal.
 Airteagal 39
 Tarmligean cumhachtaí maidir le stádas saor ó ghalair na mBallstát agus na
 gcriosanna
 Tabharfar de chumhacht don Choimisiún
 gníomhartha tarmligthe a ghlacadh i gcomhréir le hAirteagal 253 maidir
 leis an méid seo a leanas:
 (a) rialacha mionsonraithe maidir le
 stádas saor ó ghalair Ballstát agus criosanna díobh ag cur san áireamh na
 bpróifílí éagsúla galair maidir leis an méid seo a leanas:
 (i) na critéir atá le húsáid chun bunús a
 thabhairt le héilimh ó na Ballstáit nach bhfuil aon speicis liostaithe i
 láthair nó ábalta fanacht beo agus an fhianaise a cheanglaítear le bunús a
 thabhairt leis na héilimh sin, dá bhforáiltear in Airteagal 36(1);
 (ii) na critéir atá le húsáid chun bunús a
 thabhairt nach bhfuil aon oibreán galair ná veicteoir ábalta fanacht beo agus
 an fhianaise a cheanglaítear le bunús a thabhairt leis na héilimh sin, dá
 bhforáiltear in Airteagal 36(1)(b) agus (c);
 (iii) na critéir atá le
 húsáid le saoirse ón ngalar a chinneadh, dá dtagraítear in Airteagal 36(1)(d) ;
 (iv) faireachas agus fianaise eile a bhfuil gá
 leis chun bunús a thabhairt le saoirse ó ghalair;
 (v) bearta bithshlándála;
 (vi) srianta agus coinníollacha maidir le
 vacsaíniú sna Ballstáit agus sna criosanna díobh atá saor ó ghalair ;
 (vii) bunú na gcriosanna
 lena ndeighltear na criosanna saor ó ghalair nó criosanna faoin gclár
 díothaithe ó na criosanna srianta (‘criosanna maolánacha’);
 (viii) criosanna a shíneann
 thar chríoch Ballstáit amháin nó níos mó.
 (b) maoluithe ón gceanglas maidir le
 formheas ón gCoimisiún ar stádas saor ó ghalair i gcás galar liostaithe amháin
 nó níos mó dá dtagraítear in Airteagal 8(1)(b) agus (c) dá bhforáiltear in
 Airteagal 36(1), i gcás nach bhfuil gá leis an bhformheas sin i ngeall ar
 rialacha mionsonraithe maidir le saoirse ó ghalair a bheith leagtha síos sna
 rialacha a glacadh de bhun phointe (a) den Airteagal seo;
 (c) an fhaisnéis atá le soláthar ag na
 Ballstáit don Choimisiún agus do na Ballstáit eile chun bunús a thabhairt leis
 na dearbhuithe stádais saor ó ghalair, gan an gníomh cur chun feidhme a
 ghlacadh i gcomhréir le hAirteagal 36(3), dá bhforáiltear i bpointe (b)
 den Airteagal seo.
 Airteagal 40
 Cumhachtaí cur chun feidhme
 Déanfaidh an Coimisiún, trí bhíthin
 gníomhartha cur chun feidhme, ceanglais maidir le stádas saor ó ghalair críoch,
 criosanna agus deighleog a leagan síos maidir leis na rialacha dá bhforáiltear
 in Airteagal 36, Airteagal 37 agus Airteagal 38, agus rialacha
 atá leagtha síos i ngníomhartha tarmligthe a ghlactar de bhun Airteagal 39
 maidir leis an méid seo a leanas:
 (a) a shuíomh cé na galair as na galair
 liostaithe dá dtagraítear in Airteagal 8(1)(a), (b) agus (c), a bhféadfar
 na deighleoga saor ó ghalair a bhunú ina leith i gcomhréir le hAirteagal 37;
 (b) na ceanglais maidir leis an
 bhfaisnéis atá le tíolacadh, agus an fhormáid agus nósanna imeachta maidir leis
 an méid seo a leanas:
 (i) na hiarratais ar an stádas saor ó
 ghalair do chríoch iomlán an Bhallstáit, nó criosanna agus deighleoga di;
 (ii) an malartú faisnéise idir na Ballstáit
 agus an Coimisiún faoi na Ballstáit, nó na criosanna agus deighleoga díobh, saor
 ó ghalair .
 Glacfar na gníomhartha cur chun feidhme
 sin i gcomhréir leis an nós imeachta scrúdúcháin dá dtagraítear in Airteagal 255(2).
 Airteagal 41
 Stádas saor ó ghalair a choinneáil
 1. Ní choinneoidh na Ballstáit stádas
 saor ó ghalair dá gcríocha, nó criosanna nó deighleoga díobh, ach a fhad is a
 dhéanfar an méid seo a leanas:
 (a) go leantar de na coinníollacha maidir le
 stádas saor ó ghalar atá leagtha síos in Airteagal 36(1) agus 37(1) agus (2),
 agus na rialacha atá leagtha síos de bhun mhír 3 den Airteagal seo agus Airteagal 39
 a chomhlíonadh;
 (b) go dtugtar faoi fhaireachas, ag cur san
 áireamh na gceanglas dá bhforáiltear in Airteagal 26, lena fhíorú go
 bhfanann an chríoch, crios nó deighleog saor ón ngalar liostaithe ar tugadh
 formheas ina leith nó a aithníodh le haghaidh stádais saor ó ghalair;
 (c) go gcuirtear srianta i bhfeidhm ar
 ghluaiseachtaí ainmhithe, agus nuair is ábhartha a dtáirgí, de speicis
 liostaithe don ghalar liostaithe ar tugadh stádas saor ó ghalair ina leith nó a
 aithníodh amhlaidh, isteach sa chríoch, crios nó deighleog, i gcomhréir leis na
 rialacha atá leagtha síos i gCuid IV nó Cuid V;
 (d) go gcuirtear bearta bithshlándála eile i
 bhfeidhm chun teacht isteach an ghalair liostaithe ar tugadh formheas ina leith
 nó a aithníodh le haghaidh stádais saor ó ghalair a chosc.
 2. Cuirfidh Ballstát an Coimisiún ar an
 eolas láithreach mura bhfuil feidhm a thuilleadh ag na coinníollacha dá
 dtagraítear i mír 1 maidir le stádas saor ó ghalar a choinneáil.
 3. Beidh sé de chumhacht ag an
 gCoimisiún gníomhartha tarmligthe a ghlacadh, i gcomhréir le hAirteagal 253,
 maidir leis na coinníollacha seo a leanas le stádas saor ó ghalair a
 choinneáil:
 (a) faireachas dá bhforáiltear i mír 1(b);
 (b) bearta faireachais dá bhforáiltear i mír 1(c).
 Airteagal 42
 Stádas saor ó ghalair a fhionraí, a aistarraingt agus a thabhairt ar ais
 1. I gcás ina bhfuil cúis ag Ballstát
 bheith in amhras gur sáraíodh aon cheann de na coinníollacha maidir lena stádas
 mar Bhallstát, crios nó deighleog atá saor ó ghalair a choinneáil, déanfaidh sé
 an méid seo a leanas láithreach:
 (a) gluaiseachtaí an speicis liostaithe a
 fhionraí, don ghalar liostaithe a bhfuarthas formheas nó aitheantas ina leith
 do stádas saor ó ghalair, isteach i mBallstáit, criosanna nó deighleoga eile a
 bhfuil stádas sláinte níos airde acu don ghalar liostaithe sin
 (b) nuair is ábhartha le leathadh galair
 liostaithe a bhfuarthas formheas nó aitheantas ina leith do stádas saor ó
 ghalar a chosc, na bearta rialaithe galar dá bhforáiltear i dTeideal II de
 Chuid III a chur i bhfeidhm.
 2. Cuirfear deireadh leis na bearta dá
 bhforáiltear i mír 1 i gcás ina ndearbhófar an méid seo a leanas trí
 tuilleadh imscrúdaithe:
 (a) níor tharla an sarú a rabhthas in amhras
 faoi; nó
 (b) ní raibh iarmhairt shuntasach ag an sarú
 a rabhthas in amhras faoi agus tá na Ballstáit in ann ráthaíochtaí a thabhairt
 go bhfuil na coinníollacha maidir lena stádas saor ó ghalar a choinneáil
 comhlíonta in athuair.
 3. I gcás ina ndearbhaítear trí
 thuilleadh imscrúdaithe arna dhéanamh ag an mBallstát go bhfuil dóchúlacht
 shuntasach ann go raibh ann don ghalar liostaithe a bhfuarthas stádas saor ó
 ghalair ina leith nó gur tharla sáruithe suntasacha eile ar na coinníollacha
 maidir le stádas saor ó ghalair a choinneáil, cuirfidh an Ballstát an Coimisiún
 ar an eolas láithreach.
 4. Déanfaidh an Coimisiún, trí bhíthin
 gníomhartha chur chun feidhme, formheas an stádais saor ó ghalair arna dheonú i
 gcomhréir le hAirteagal 36(3) a aistarraingt ó Bhallstát nó ó chrios, nó
 aitheantas an stádais saor ó ghalair i ndeighleog arna dheonú i gcomhréir le hAirteagal 37(4)
 tar éis an fhaisnéis a fháil ón mBallstát dá dtagraítear i mír 3 den Airteagal
 seo nach gcomhlíontar na coinníollacha maidir le stádas saor ó ghalair a
 choinneáil a thuilleadh.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 255(2).
 Ar mhórchúiseanna práinne a bhfuil bonn cirt cuí
 leo, i gcás ina leathann an galar liostaithe dá dtagraítear i mír 3 den Airteagal
 seo ar bhealach tapa agus riosca ann go mbeidh tionchar an‐suntasach ar
 shláinte ainmhithe agus phoiblí, ar an ngeilleagar nó ar an tsochaí, glacfaidh
 an Coimisiún gníomhartha cur chun feidhme is infheidhme láithreach i gcomhréir
 leis an nós imeachta dá dtagraítear in Airteagal 255(3).
 5. Tabharfadh de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis na rialacha i dtaca le stádas saor ó ghalair a fhionraí, a
 aistarraingt nó a thabhairt ar ais dá bhforáiltear i mír 1 agus mír 2
 den Airteagal seo.
 CUID III
 FEASACHT FAOI GHALAIR, ULLMHACHT AGUS RIALÚ
 TEIDEAL I
 Feasacht faoi ghalair agus ullmhacht
 Caibidil 1
 Pleananna teagmhais agus freachnaimh ionsamhlúcháin
 Airteagal 43
 Pleananna teagmhais
 1. Déanfaidh na Ballstáit pleananna
 teagmhais agus, nuair is gá, lámhleabhair treoracha ina leagtar síos na bearta
 atá le déanamh sa Bhallstát má tharlaíonn cás nó ráig de ghalar liostaithe dá
 dtagraítear in Airteagal 8(1)(a) nó de ghalar atá ag teacht chun cinn a
 tharraingt suas agus a choimeád cothrom le dáta chun ardleibhéal feasachta faoi
 ghalair, ullmhacht ina leith agus freagairt thapa orthu a áirithiú.
 2. Cumhdóidh na pleananna teagmhais
 agus, nuair is infheidhme, na lámhleabhair treoracha na hábhair seo a leanas ar
 a laghad:
 (a)
 bunú slabhra ceannais laistigh den údarás inniúil
 agus le húdaráis phoiblí eile le próiseas cinnteoireachta tapa agus éifeachtach
 a áirithiú ar leibhéal na mBallstáit, agus ar an leibhéal réigiúnach agus
 áitiúil;
 (b)
 an creat comhair idir an t‐údarás inniúil
 agus na húdaráis phoiblí eile atá gafa leis lena áirithiú go ndéanfar bearta ar
 bhealach comhleanúnach agus comhordaithe;
 (c)
 rochtain ar an méid seo a leanas:
 (i) saoráidí;
 (ii) saotharlanna;
 (iii) trealamh;
 (iv) pearsanra;
 (v) cistí éigeandála;
 (vi) na hábhair agus na hacmhainní ábhartha
 eile go léir is gá leis na galair liostaithe dá dtagraítear in Airteagal 8(1)(a)
 nó galair atá ag teacht chun cinn a dhíothú go tapa agus go héifeachtúil;
 (d)
 infhaighteacht na n‐ionad agus na ngrúpaí seo
 a leanas a bhfuil an saineolas is gá acu le cuidiú leis an údarás inniúil:
 (i) ionad rialaithe galar lárnach
 feidhmiúil;
 (ii) ionaid réigiúnacha agus áitiúla
 rialaithe galar, de réir mar is iomchuí do staid riaracháin agus gheografach na
 mBallstát;
 (iii) sainghrúpaí oibríochtúla;
 (e)
 cur chun feidhme na mbeart rialaithe galar dá
 bhforáiltear i gCaibidil 1 de Theideal II do na galair liostaithe dá
 dtagraítear in Airteagal 8(1)(a) agus do ghalair atá ag teacht chun cinn;
 (f)
 forálacha maidir le vacsaíniú éigeandála nuair is
 iomchuí ;
 (g)
 prionsabail maidir le críochú geografach na
 gcriosanna srianta arna mbunú ag údarás inniúil i gcomhréir le hAirteagal 64(1);
 (h)
 comhordú leis na Ballstáit chomharsanachta agus
 tríú tíortha comharsanachta agus tríú críocha comharsanachta, nuair is iomchuí.
 Airteagal 44
 Tarmligean cumhachtaí agus cumhachtaí cur chun feidhme do phleananna teagmhais
 1. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir le ceanglais agus coinníollacha mionsonraithe do phleananna teagmhais dá
 bhforáiltear in Airteagal 43(1) agus le ceanglais a leagtar síos in Airteagal 43(2)
 a fhorlíonadh ag chur san áireamh an méid seo a leanas:
 (a) cuspóirí na bpleananna teagmhais chun
 ardleibhéal feasachta faoi ghalair, ullmhacht ina leith agus freagairt thapa
 orthu a áirithiú;
 (b) próifíl galair na ngalar liostaithe dá
 dtagraítear in Airteagal 8(1)(a);
 (c) eolas nua faoi uirlisí rialaithe galar
 agus forbairtí orthu.
 2. Leagfaidh an Coimisiún síos, trí
 bhíthin gníomhartha cur chun feidhme, ceanglais maidir le cur chun feidhme
 praiticiúil sna Ballstáit pleananna teagmhais dá bhforáiltear in Airteagal 43(1)
 maidir leis an méid seo a leanas:
 (a) na hábhair dá bhforáiltear in Airteagal 43(2)(a)
 agus (c) go (h);
 (b) gnéithe oibríochtúla eile na bpleananna
 teagmhais sna Ballstáit;
 (c) ceanglais mhionsonraithe agus
 coinníollacha mionsonraithe maidir le cur chun feidhme praiticiúil na
 ngníomhartha tarmligthe arna nglacadh de bhun mhír 1 den Airteagal seo.
 Déanfar na gníomhartha cur chun feidhme sin a
 ghlacadh i gcomhréir leis an nós imeachta scrúdúcháin dá dtagraítear in Airteagal 255(2).
 Airteagal 45
 Freachnaimh ionsamhlúcháin
 1. Áiritheoidh an t‐údarás
 inniúil go ndéanfar na freachnaimh ionsamhlúcháin a bhaineann le pleananna
 teagmhais dá bhforáiltear in Airteagal 43(1) a dhéanamh go rialta:
 (a) chun ardleibhéal feasachta faoi ghalair,
 ullmhacht ina leith agus freagairt thapa orthu a áirithiú sna Ballstáit;
 (b) chun feidhmiúlacht na bpleananna
 teagmhais sin a fhíorú.
 2. I gcás inar indéanta agus inar
 iomchuí é, déanfar freachnaimh ionsamhlúcháin i ndlúthchomhar le húdaráis
 inniúla na mBallstát comharsanachta agus na dtríú tíortha agus tríú críocha
 comharsanachta.
 3. Arna iarraidh sin orthu cuirfidh na
 Ballstáit tuarascáil ar phríomhthorthaí na bhfreachnamh ionsamhlúcháin ar fáil
 don Choimisiún agus do na Ballstáit eile.
 4. I gcás inar iomchuí agus is gá,
 déanfaidh an Coimisiún, trí bhíthin gníomhartha cur chun feidhme, rialacha a
 leagan síos maidir le cur chun feidhme praiticiúil freachnamh ionsamhlúcháin
 sna Ballstáit maidir leis an méid seo a leanas:
 (a) minicíocht, ábhar agus formáid na
 bhfreachnamh ionsamhlúcháin;
 (b) freachnaimh ionsamhlúcháin a chumhdaíonn
 níos mó ná galar liostaithe amháin dá dtagraítear in Airteagal 8(1)(a);
 (c) comhoibriú idir Ballstáit chomharsanachta
 agus le tríú tíortha comharsanachta agus tríú críocha comharsanachta.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 255(2).
 Caibidil 2
 Úsáid táirgí íocshláinte tréidliachta le galair a chosc agus a rialú
 Airteagal 46
 Úsáid táirgí íocshláinte tréidliachta le galair a chosc agus a rialú
 1. Féadfaidh na Ballstáit bearta a
 dhéanamh maidir le húsáid táirgí íocshláinte tréidliachta do ghalair
 liostaithe, leis an gcosc nó rialú galar is éifeachtúla a áirithiú do na galair
 sin, ar an gcoinníoll go gcomhlíonann na bearta sin na rialacha maidir le
 húsáid táirgí íocshláinte tréidliachta arna leagan síos sna gníomhartha
 tarmligthe arna nglacadh de bhun Airteagal 47.
 Féadfar an méid seo a leanas a chumhdach sna
 bearta sin:
 (a) toirmisc agus srianta ar úsáid táirgí
 íocshláinte tréidliachta;
 (b) úsáid éigeantach táirgí íocshláinte
 tréidliachta.
 2. Agus iad ag cinneadh cibé acu
 úsáid a bhaint as táirgí íocshláinte tréidliachta nó gan iad a úsáid agus conas
 táirgí íocshláinte tréidliachta a úsáid mar bhearta coisctheacha agus rialaithe
 galar i gcás galair liostaithe shonraigh, cuirfidh Ballstáit na critéir seo a
 leanas san áireamh:
 (a) próifíl an ghalair;
 (b) dáileadh an ghalair liostaithe sna háiteanna
 seo a leanas:
 (i) sa Bhallstát;
 (ii) san Aontas;
 (iii) nuair is ábhartha, i dtríú tíortha
 comharsanachta agus tríú críocha comharsanachta;
 (iv) i dtríú tíortha agus tríú críocha óna
 dtugtar ainmhithe agus táirgí isteach san Aontas;
 (c) infhaighteacht, éifeachtacht agus rioscaí
 na dtáirgí íocshláinte tréidliachta;
 (d) infhaighteacht tástálacha diagnóiseacha
 chun ionfhabhtuithe in ainmhithe arna gcóireáil leis na táirgí íocshláinte
 tréidliachta a bhrath;
 (e) an tionchar eacnamaíoch, sóisialta, agus
 an tionchar ar leas ainmhithe agus ar an gcomhshaol ó úsáid na dtáirgí
 íocshláinte tréidliachta i gcomparáid le straitéisí eile coisctheacha agus
 rialaithe galar.
 3. Déanfaidh na Ballstáit bearta
 coisctheacha iomchuí maidir le húsáid táirgí íocshláinte tréidliachta do
 staidéir eolaíocha nó chun críocha iad a fhorbairt agus a thástáil faoi
 choinníollacha rialaithe le sláinte ainmhithe agus phoiblí a chosaint.
 Airteagal 47
 Cumhachtaí maidir le húsáid táirgí íocshláinte tréidliachta a tharmligean
 1. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis an méid seo a leanas:
 (a) toirmisc agus srianta ar úsáid táirgí
 íocshláinte tréidliachta;
 (b) coinníollacha sonracha maidir le húsáid
 táirgí íocshláinte tréidliachta i gcás galair liostaithe shonraigh;
 (c) úsáid éigeantach táirgí íocshláinte
 tréidliachta;
 (d) bearta maolaithe riosca chun leathadh
 galar liostaithe trí ainmhithe arna gcóireáil le táirgí íocshláinte
 tréidliachta, nó trí tháirgí ó na hainmhithe sin, a chosc;
 (e) faireachas tar éis vacsaíní agus táirgí
 íocshláinte tréidliachta eile a úsáid i gcás galar liostaithe sonrach.
 2. Cuirfidh an Coimisiún na critéir dá
 bhforáiltear in Airteagal 46(2) san áireamh agus na rialacha dá
 bhforáiltear i mír 1 den Airteagal seo á leagan síos acu.
 3. I gcás rioscaí a bheith ag teacht
 chun cinn agus mórchúiseanna práinne a bheith ag éileamh amhlaidh, beidh feidhm
 ag an nós imeachta dá bhforáiltear in Airteagal 254 maidir le rialacha
 arna nglacadh de bhun mhír 1 den Airteagal seo.
 Caibidil 3
 Bainc antaiginí, vacsaíní agus imoibrithe diagnóiseacha
 Airteagal 48
 Bainc antaiginí, vacsaíní agus imoibrithe diagnóiseacha an Aontais a bhunú
 1. I gcás galar liostaithe dá
 dtagraítear in Airteagal 8(1)(a) nach dtoirmisctear vacsaíniú ina leith
 trí ghníomh tarmligthe arna ghlacadh de bhun Airteagal 47(1), féadfaidh an
 Coimisiún bainc antaiginí, vacsaíní agus imoibrithe diagnóiseacha an Aontais a
 bhunú agus bheith freagrach as iad a bhainistiú ó thaobh stórála agus
 athsholáthar stoc do cheann amháin nó níos mó de na táirgí bitheolaíochta seo a
 leanas:
 (a) antaiginí;
 (b) vacsaíní;
 (c) stoic máistir-shíolta do vacsaíní;
 (d) imoibrithe diagnóiseacha.
 2. Áiritheoidh an Coimisiún go
 ndéanfaidh bainc antaiginí, vacsaíní agus imoibrithe diagnóiseacha an Aontais
 dá bhforáiltear i mír 1 an méid seo a leanas:
 (a) stoic leordhóthanacha de na cineálacha
 iomchuí antaiginí, vacsaíní, stoc máistir‐shíolta do vacsaíní agus
 imoibrithe diagnóiseacha a stóráil do na galair liostaithe sonracha, ag cur san
 áireamh riachtanas na mBallstát arna meas i gcomhthéacs na bpleananna teagmhais
 dá bhforáiltear in Airteagal 43(1);
 (b) soláthairtí rialta a fháil agus
 athsholáthar tráthúil antaiginí, vacsaíní agus stoc máistir‐shíolta do
 vacsaíní agus imoibrithe diagnóiseacha;
 (c) iad a chothabháil agus a aistriú de réir
 na gcaighdeán iomchuí bithshlándála, bithshábháilteachta agus bithimshrianta dá
 bhforáiltear in Airteagal 15(1) agus gníomhartha tarmligthe arna nglacadh
 de bhun Airteagal 15(2);
 3. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis an méid seo a leanas:
 (a) stoic bhainc antaiginí, vacsaíní agus
 imoibrithe diagnóiseacha an Aontais a bhainistiú, a stóráil agus a athsholáthar
 dá bhforáiltear i mír 1 agus mír 2;
 (b) na ceanglais bithshlándála,
 bithshábháilteachta agus bithimshrianta lena n‐oibriú agus na ceanglais
 dá bhforáiltear in Airteagal 15(1) agus gníomhartha tarmligthe arna
 nglacadh de bhun Airteagal 15(2) á gcur san áireamh;
 Airteagal 49
 Rochtain ar bhainc antaiginí, vacsaíní agus imoibrithe diagnóiseacha an Aontais
 1. Déanfaidh an Coimisiún foráil maidir
 le seachadadh na dtáirgí bitheolaíocha dá dtagraítear in Airteagal 48(1) ó
 bhainc antaiginí, vacsaíní agus imoibrithe diagnóiseacha an Aontais arna
 iarraidh sin dó, ar an gcoinníoll go bhfuil na stoic ar fáil, chuig:
 (a) na Ballstáit;
 (b) triú tíortha nó tríú críocha, ar an
 gcoinníoll go mbeartaítear é go príomha le leathadh galar isteach san Aontas a
 chosc.
 2. Tabharfaidh an Coimisiún tús áite
 don rochtain dá bhforáiltear i mír 1 i gcás nach bhfuil ach infhaighteacht
 theoranta ar stoic ag cur san áireamh an méid seo a leanas:
 (a) imthosca an ghalair faoina ndearnadh an
 iarraidh;
 (b) banc antaiginí, vacsaíní agus imoibrithe
 diagnóiseacha a bheith sa Bhallstát nó tríú tír nó tríú críoch a dhéanann an
 iarraidh;
 (c) bearta Aontais maidir le vacsaíniú
 éigeantach arna leagan síos i ngníomhartha tarmligthe arna nglacadh de bhun Airteagal 47(1)
 a bheith ann.
 Airteagal 50
 Cumhachtaí cur chun feidhme maidir le bainc antaiginí, vacsaíní agus imoibrithe
 diagnóiseacha an Aontais
 Déanfaidh an Coimisiún, trí bhíthin
 gníomhartha tarmligthe, rialacha a leagan síos maidir le bainc antaiginí,
 vacsaíní agus imoibrithe diagnóiseacha an Aontais lena sonraítear an méid seo a
 leanas i ndáil leis na táirgí bitheolaíocha dá dtagraítear in Airteagal 48(1):
 (a) cé
 na táirgí bitheolaíocha atá le háireamh i mbainc antaiginí, vacsaíní agus
 imoibrithe diagnóiseacha an Aontais agus faoi choinne cé na galair liostaithe
 dá dtagraítear in Airteagal 8(1)(a)
 (b)
 cineálacha na dtáirgí bitheolaíocha sin atá le háireamh i mbanc antaiginí,
 vacsaíní agus imoibrithe diagnóiseacha an Aontais agus cé na cainníochtaí do
 gach galar liostaithe sonrach dá dtagraítear in Airteagal 8(1)(a), a
 bhfuil an banc ann dó;
 (c) na
 ceanglais maidir le soláthar, stóráil agus athsholáthar na dtáirgí
 bitheolaíocha sin;
 (d) seachadadh
 na dtáirgí bitheolaíocha sin ó bhainc antaiginí, vacsaíní agus imoibrithe
 diagnóiseacha an Aontais chuig na Ballstáit agus chuig tríú tíortha agus tríú
 críocha;
 (e) ceanglais
 nós imeachta agus theicniúla leis na táirgí bitheolaíocha sin a áireamh i
 mbainc antaiginí, vacsaíní agus imoibrithe diagnóiseacha an Aontais agus le
 rochtain a iarraidh orthu.
 Glacfar na gníomhartha cur chun feidhme
 sin i gcomhréir leis an nós imeachta scrúdúcháin dá dtagraítear in Airteagal 255(2).
 Ar mhórchúiseanna práinne ar tugadh bonn cirt
 cuí leo a bhaineann le galar liostaithe dá dtagraítear in Airteagal 8(1)(a)
 ar riosca é a bhfuil tionchar an‐suntasach aige, glacfaidh an Coimisiún
 gníomhartha cur chun feidhme láithreach i gcomhréir leis an nós imeachta dá
 bhforáiltear in Airteagal 255(3).
 Airteagal 51
 Rúndacht na faisnéise maidir le bainc antaiginí, vacsaíní agus imoibrithe
 diagnóiseacha an Aontais
 Déileálfar le faisnéis faoi na cainníochtaí
 agus fochineálacha táirgí bitheolaíocha dá dtagraítear in Airteagal 48(1)
 arna stóráil i mbainc antaiginí, vacsaíní agus imoibrithe diagnóiseacha an
 Aontais mar fhaisnéis rúnaicmithe agus ní fhoilseofar í.
 Airteagal 52
 Bainc náisiúnta antaiginí, vacsaíní agus imoibrithe diagnóiseacha
 1. Maidir le Ballstáit a bhfuil bainc
 náisiúnta antaiginí, vacsaíní agus imoibrithe diagnóiseacha dá dtagraítear in Airteagal 8(1)(a)
 bunaithe acu do ghalair liostaithe a bhfuil bainc antaiginí, vacsaíní agus
 imoibrithe diagnóiseacha an Aontais ann faoina gcoinne, áiritheoidh siad go
 gcomhlíonann a mbainc náisiúnta antaiginí, vacsaíní agus imoibrithe
 diagnóiseacha na ceanglais bhithshlándála, bhithshábháilteachta agus
 bhithimshrianta dá bhforáiltear in Airteagal 15(1)(a) agus gníomhartha
 tarmligthe arna nglacadh i gcomhréir le hAirteagal 15(2) agus Airteagal 48(3)(b).
 2. Tabharfaidh na Ballstáit faisnéis
 atá cothrom le dáta don Choimisiún agus do na Ballstáit eile maidir leis an
 méid seo a leanas:
 (a) na bainc antaiginí, vacsaíní agus
 imoibrithe diagnóiseacha dá dtagraítear i mír 1 a bheith ann nó á mbunú;
 (b) na cineálacha antaiginí, vacsaíní, stoic
 máistir‐shíolta do vacsaíní agus imoibrithe diagnóiseacha agus a
 gcainníochtaí sna bainc sin;
 (c) aon athruithe ar an gcaoi ina n‐oibrítear
 iad.
 3. Féadfaidh an Coimisiún, trí bhíthin
 gníomhartha cur chun feidhme, rialacha a leagan síos lena sonrófar ábhar,
 minicíocht, agus formáid na faisnéise arna cur isteach dá bhforáiltear i mír 2
 den Airteagal seo.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 255(2).
 TEIDEAL II
 Bearta rialaithe galar
 Caibidil 1
 Galair liostaithe dá dtagraítear in Airteagal 8(1)(a)
 Roinn 1
 bearta rialaithe galar i gcás ina bhfuil amhras faoi ghalar a bheith ar
 ainmhithe ar coimeád
 Airteagal 53
 Oibleagáidí oibreoirí, gairmithe ainmhithe agus coimeádaithe peataí
 1. I gcás amhras faoi ghalar liostaithe
 dá dtagraítear in Airteagal 8(1)(a) a bheith ar ainmhithe ar coimeád,
 déanfaidh gairmithe ainmhithe, oibreoirí agus coimeádaithe peataí, sa bhreis ar
 fhógra a thabhairt i leith comharthaí nó amhrais don údarás inniúil agus do
 thréidlianna i gcomhréir le hAirteagal 16(1) agus ar feitheamh aon bheart
 rialaithe galar arna ndéanamh ag an údarás inniúil i gcomhréir le hAirteagal 54(1)
 agus Airteagal 55(1), déanfaidh siad bearta iomchuí rialaithe galar dá
 bhforáiltear in Airteagal 55(1)(c), (d) agus (e) le cosc a chur le
 leathadh an ghalair liostaithe sin ó na hainmhithe, bunaíochtaí agus
 láithreacha buailte atá faoina gcúram go hainmhithe eile nó go daoine.
 2. Tabharfar de chumhacht don Choimisiún gníomhartha tarmligthe a ghlacadh
 i gcomhréir le hAirteagal 253 i dtaca leis na rialacha mionsonraithe
 maidir le forlíonadh beart rialaithe galar atá le déanamh ag oibreoirí,
 gairmithe ainmhithe agus coimeádaithe peataí, dá bhforáiltear i mír 1 den Airteagal
 seo.
 Airteagal 54
 Imscrúdú arna dhéanamh ag an údarás inniúil i gcás amhras a bheith ann faoi
 ghalar liostaithe
 1. I gcás amhras faoi ghalar liostaithe
 dá dtagraítear in Airteagal 8(1)(a) a bheith ar ainmhithe ar coimeád,
 déanfaidh an t‐údarás inniúil imscrúdú gan mhoill le láithreacht an
 ghalair liostaithe sin a dhearbhú nó a chur as an áireamh.
 2. Chun críocha an imscrúdaithe dá
 bhforáiltear i mír 1, áiritheoidh an t‐údarás inniúil, nuair is
 iomchuí, go ndéanfaidh tréidlianna oifigiúla an méid seo a leanas:
 (a) scrúdú cliniciúil ar shampla ionadaíoch
 de na hainmhithe ar coimeád ó na speicis liostaithe don ghalar liostaithe
 áirithe sin;
 (b) samplaí iomchuí a thógáil ó na hainmhithe
 ar coimeád sin de na speicis liostaithe agus samplaí eile le haghaidh scrúdú
 saotharlainne i saotharlanna arna n‐ainmniú chun na críche sin ag an
 údarás inniúil;
 (c) scrúdú saotharlainne a dhéanamh chun
 láithreacht an ghalair liostaithe sin a dhearbhú nó a chur as an áireamh.
 3. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis na rialacha mionsonraithe lena bhforlíontar na rialacha maidir leis
 an imscrúdú arna dhéanamh ag an údarás inniúil dá bhforáiltear i mír 1 den
 Airteagal seo.
 Airteagal 55
 Réamhbhearta rialaithe galar arna ndéanamh ag an údarás inniúil
 1. I gcás ina bhfuil amhras faoi ghalar
 liostaithe dá dtagraítear in Airteagal 8(1)(a) a bheith ar ainmhithe ar
 coimeád, déanfaidh an t‐údarás inniúil na réamhbhearta rialaithe galar
 seo a leanas ar feitheamh thorthaí an imscrúdaithe dá bhforáiltear in Airteagal 54(1)
 agus ar feitheamh dhéanamh na mbeart rialaithe galar i gcomhréir in Airteagal 61(1):
 (a) an bhunaíocht, teaghlach, gnólacht bia
 agus beatha nó bunaíocht seachtháirgí ainmhithe, nó aon láthair eile ina
 bhfuiltear in amhras faoi ghalar bheith ann, a chur faoi fhaireachas oifigiúil;
 (b) fardal a thiomsú den mhéid seo a leanas:
 (i) na hainmhithe ar coimeád sa bhunaíocht,
 teaghlach, gnólacht bia agus beatha nó bunaíocht bia agus beatha, nó aon
 láthair eile;
 (ii) na táirgí atá sa bhunaíocht, teaghlach,
 gnólacht bia agus beatha nó bunaíocht seachtháirgí ainmhithe, nó aon láthair
 eile inar ábhartha é ó thaobh leata an ghalair liostaithe sin de;
 (c) bearta bithshlándála iomchuí a chur i
 bhfeidhm le leathadh an oibreáin ghalair liostaithe sin go hainmhithe eile nó
 go daoine a chosc;
 (d) nuair is iomchuí chun leathadh breise an
 oibréain ghalair a chosc, na hainmhithe ar coimeád ó speicis liostaithe don
 ghalar liostaithe sin a choimeád leithlisithe, agus teagmháil le fiadhúlra a
 chosc;
 (e) gluaiseacht ainmhithe ar coimeád, táirgí
 agus, más iomchuí, daoine, feithiclí agus aon ábhair eile nó modha eile trína
 bhféadfadh an t‐oibreán galair leathadh go dtí mbunaíocht, teaghlaigh,
 bunaíochtaí gnólachta bia agus beatha, bunaíochtaí seachtháirgí ainmhithe nó ó
 aon láthair eile ina bhfuil amhras faoin ngalar liostaithe sin, nó uathu, a shrianadh
 a fhad agus is gá le leathadh an ghalair a chosc;
 (f) aon bhearta rialaithe galar eile is gá a
 dhéanamh, ag cur san áireamh na mbeart rialaithe galar dá bhforáiltear i Roinn 4,
 maidir le:
 (i) cur i bhfeidhm
 an imscrúdaithe ag an údarás inniúil dá bhforáiltear in Airteagal 54(1)
 agus bearta rialaithe galar dá bhforáiltear i bpointí (a) go (d) den mhír seo
 maidir le bunaíochtaí eile, aonaid eipidéimeolaíocha iontu, teaghlaigh,
 gnólachtaí bia agus beatha nó bunaíochtaí seachtháirgí ainmhithe;
 (ii) criosanna srianta sealadacha a bhunú,
 arb iomchuí iad ag cur san áireamh phróifíl an ghalair;
 (g) tús a chur leis an bhfiosrúchán
 eipidéimeolaíoch dá bhforáiltear in Airteagal 57(1);
 2. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir le rialacha mionsonraithe lena bhforlíontar na rialacha atá leagtha síos
 i mír 1 den Airteagal seo maidir leis na bearta sonracha agus
 mionsonraithe rialaithe galar atá le déanamh ag brath ar an ngalar liostaithe
 dá dtagraítear in Airteagal 8(1)(a), ag cur san áireamh na rioscaí a
 bhaineann leis an méid seo a leanas:
 (a) an speiceas nó catagóir ainmhithe;
 (b) an cineál táirgthe.
 Airteagal 56
 Na réamhbhearta rialaithe galar a athbhreithniú agus a shíneadh
 Maidir leis na bearta rialaithe galar dá
 bhforáiltear in Airteagal 55(1) déanfar an méid seo a leanas:
 (a) athbhreithneoidh an t‐údarás
 inniúil iad, de réir mar is iomchuí, tar éis torthaí a fháil ón méid seo a
 leanas:
 (i) an t imscrúdú dá bhforáiltear in Airteagal 54(1);
 (ii) an fiosrúchán eipidéimeolaíoch dá
 bhforáiltear in Airteagal 57(1);
 (b) iad a shíneadh tuilleadh go
 láithreacha eile dá dtagraítear in Airteagal 55(1)(e), nuair is gá.
 Roinn 2
 Fiosrúchán eipidéimeolaíoch
 Airteagal 57
 Fiosrúchán eipidéimeolaíoch
 1. Déanfaidh an t‐údarás inniúil
 fiosrúchán eipidéimeolaíoch i gcás amhrais nó dearbhú faoi ghalar liostaithe dá
 dtagraítear in Airteagal 8(1)(a) a bheith ar ainmhithe
 2. Tá sé d’aidhm ag an bhfiosrúchán
 eipidéimeolaíoch dá bhforáiltear i mír 1 an méid seo a leanas a dhéanamh:
 (a) foinse dóchúil an ghalair liostaithe agus
 an modh trínar leathadh é a shainaithint;
 (b) an tréimhse dhóchúil atá an galar
 liostaithe i láthair a ríomh;
 (c) bunaíochtaí teagmhála agus aonad
 eipidéimeolaíocha iontu, teaghlach, gnólacht bia agus beatha nó bunaíochtaí
 seachtháirgí ainmhithe nó aon láithreacha eile a shainaithint ina bhféadfadh go
 ndearnadh ainmhithe de speicis liostaithe don ghalar liostaithe a bhfuiltear in
 amhras faoi a ionfhabhtú, a inmhíolú nó a éilliú.
 (d) faisnéis a fháil faoi ghluaiseachtaí
 ainmhithe ar coimeád, daoine, táirgí, feithiclí, aon ábhair nó aon mhodha eile
 trína bhféadtaí an galar a leathadh le linn na tréimhse ábhartha sular tugadh
 fógra faoin amhras nó dearbhú maidir leis an ngalar liostaithe;
 (e) faisnéis a fháil faoi leathadh dóchúil an
 ghalair liostaithe sa timpeallacht máguaird, lena n‐áirítear láithreacht
 agus dáileadh veicteoirí galair.
 Roinn 3
 galar ar ainmhithe ar coimeád a dhearbhú
 Airteagal 58
 Dearbhú oifigiúil ag an údarás inniúil ar ghalar liostaithe dá dtagraítear in Airteagal 8(1)(a);
 1. Bunóidh an t‐údarás inniúil
 dearbhú oifigiúil ar ghalar liostaithe dá dtagraítear in Airteagal 8(1)(a)
 ar an bhfaisnéis seo a leanas:
 (a) torthaí na scrúduithe cliniciúla agus
 saotharlainne dá bhforáiltear in Airteagal 54(2);
 (b) an fiosrúchán eipidéimeolaíoch dá
 bhforáiltear in Airteagal 57(1);
 (c) sonraí eipidéimeolaíocha eile atá ar
 fail.
 2. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis na ceanglais atá le comhlíonadh don dearbhú oifigiúil dá
 dtagraítear i mír 1 den Airteagal seo.
 Airteagal 59
 Na réamhbhearta rialaithe galar a chur i leataobh i gcás ina bhfuil láithreacht
 an ghalair liostaithe curtha as an áireamh
 Leanfaidh an t‐údarás inniúil de na
 réamhbhearta rialaithe galar dá bhforáiltear in Airteagal 55(1) agus Airteagal 56
 a chur i bhfeidhm, go dtí go gcuirfear láithreacht na ngalar liostaithe dá
 dtagraítear in Airteagal 8(1)(a) as an áireamh bunaithe ar an bhfaisnéis
 dá dtagraítear in Airteagal 58(1) nó rialacha arna nglacadh de bhun Airteagal 58(2).
 Roinn 4
 bearta rialaithe galar i gcás ina bhfuil amhras faoi ghalar a bheith ar
 ainmhithe ar coimeád
 Airteagal 60
 Bearta rialaithe galar atá le déanamh láithreach ag an údarás inniúil
 I gcás dearbhú oifigiúil i gcomhréir le hAirteagal 58(1)
 ar ráig galair liostaithe dá dtagraítear in Airteagal 8(1)(a) in ainmhithe
 ar coimeád, déanfaidh an t‐údarás inniúil an méid seo a leanas
 láithreach:
 (a) a dhearbhú go bhfuil an bhunaíocht,
 teaghlach, gnólacht bia nó beatha, bunaíocht seachtháirgí nó láthair eile atá
 buailte, ionfhabhtaithe go hoifigiúil leis an ngalar liostaithe sin;
 (b) crios srianta a bhunú, arb iomchuí é
 don ghalar liostaithe sin;
 (c) an plean teagmhais dá bhforáiltear
 in Airteagal 43(1) a chur chun feidhme le comhordú iomlán na mbeart
 rialaithe galar a áirithiú.
 Airteagal 61
 Bunaíochtaí buailte agus láthair eile
 1. I gcás ráige galair liostaithe dá
 dtagraítear in Airteagal 8(1)(a) in ainmhithe ar coimeád i mbunaíocht,
 teaghlach, gnólacht bia nó beatha, bunaíocht seachtháirgí nó aon láthair eile,
 déanfaidh an t‐údarás inniúil ceann amháin níos mó de na bearta rialaithe
 galar seo a leanas láithreach le leathadh breise an ghalair liostaithe sin a
 chosc:
 (a) gluaiseachtaí a shrianadh do dhaoine,
 ainmhithe, táirgí, feithiclí nó aon ábhar nó substaint eile a d’fhéadfadh
 bheith éillithe agus a d'fhéadfadh cur le leathadh an ghalair liostaithe;
 (b) marú agus diúscairt ainmhithe nó marú
 ainmhithe a d'fhéadfadh a bheith éillithe agus a d'fhéadfadh cur le leathadh an
 ghalair liostaithe;
 (c) scrios, próiseáil, claochlú nó cóireáil
 táirgí, beatha nó aon substaintí eile, nó cóireáil trealaimh, modha iompair,
 plandaí nó táirgí plandaí, nó uisce a d’fhéadfadh a bheith éillithe, de réir
 mar is iomchuí lena áirithiú go scriostar aon oibreán galair nó aon veicteoir
 den oibreán galair;
 (d) vacsaíniú nó cóireáil ainmhithe ar
 coimeád le haon táirgí íocshláinte tréidliachta eile i gcomhréir le hAirteagal 46(1)
 agus aon ghníomhartha tarmligthe arna nglacadh de bhun Airteagal 47(1);
 (e) leithlisiú, cur i gcoraintín nó cóireáil
 ainmhithe agus táirgí ar dóchúil iad a bheith éillithe agus ag cur le leathadh
 an ghalair liostaithe;
 (f) glanadh, dífhabhtú, dímhíolú nó aon
 bhearta bithshlándála eile is gá a chur i bhfeidhm maidir leis an mbunaíocht,
 teaghlach, gnólacht bia nó beatha, bunaíocht seachtháirgí nó láithreacha eile
 atá buailte, d'fhonn an riosca go leathfadh an galar liostaithe a íoslaghdú;
 (g) líon leordhóthanach samplaí iomchuí a
 thógáil a bhfuil gá leo leis an bhfiosrúchán eipidéimeolaíoch dá bhforáiltear
 in Airteagal 57(1) a chomhlánú;
 (h) an scrúdú saotharlainne ar shamplaí.
 2. Agus cé na bearta is iomchuí a
 dhéanamh as na bearta rialaithe galar dá bhforáiltear i mír 1 á gcinneadh,
 cuirfidh an t‐údarás inniúil an méid seo a leanas san áireamh:
 (a) próifíl an ghalair;
 (b) an cineál táirgthe agus na haonaid
 eipidéimeolaíocha laistigh den bhunaíocht, teaghlach, gnólacht bia nó beatha,
 bunaíocht seachtháirgí ainmhithe nó láthair eile atá buailte.
 3. Ní údaróidh an t‐údarás
 inniúil athdhaonrú na bunaíochta, teaghlaigh nó aon láithreach eile ach amháin
 nuair atá an méid seo a leanas curtha i gcrích:
 (a) na bearta iomchuí uile maidir le rialú
 galar agus na scrúduithe saotharlainne dá bhforáiltear i mír 1 a bheith curtha
 i gcrích go rathúil
 (b) tréimhse leordhóthanach a bheith gafa
 thart le cosc a chur le hath‐éilliú na bunaíochta, teaghlaigh, gnólacht
 bia nó beatha, bunaíochta seachtháirgí nó láithreach a bhí buailte leis an
 ngalar liostaithe a bhí ina chúis leis an ráig dá dtagraítear i mír 1.
 Airteagal 62
 Bunaíochtaí agus láithreacha a bhfuil naisc eipidéimeolaíocha eatarthu
 1. Leathnóidh an t‐údarás inniúil
 na bearta rialaithe galar dá bhforáiltear in Airteagal 61(1) go
 bunaíochtaí eile, aonaid eipidéimeolaíocha laistigh dóibh, teaghlaigh,
 gnólachtaí bia nó beatha nó bunaíochtaí seachtháirgí ainmhithe, nó go haon
 láthair nó modh iompair eile i gcás ina dtugann an fiosrúchán eipidéimeolaíoch
 dá bhforáiltear in Airteagal 57(1) nó torthaí imscrúduithe cliniciúla nó
 saotharlainne nó sonraí eipidéimeolaíocha eile cúis le bheith in amhras faoi
 leathadh an ghalair liostaithe dá dtagraítear in Airteagal 8(1)(a), a
 ndearnadh na bearta sin ina leith, chuig na haonaid sin, uathu nó tríothu.
 2. Má léirítear san fhiosrúchán eipidéimeolaíoch
 dá bhforáiltear in Airteagal 57(1) gurb é Ballstát eile áit tionscnaimh
 dhóchúil an ghalair liostaithe dá dtagraítear in Airteagal 8(1)(a) nó gur
 dóchúil gur leath an galar liostaithe sin go Ballstát eile, cuirfidh an t‐údarás
 inniúil an Ballstát ar an eolas faoin méid sin.
 3. Sna cásanna dá dtagraítear i mír 2,
 comhoibreoidh údaráis inniúla na mBallstát éagsúil i bhfiosrúchán
 eipidéimeolaíoch breise agus i gcur i bhfeidhm na mbeart rialaithe galar.
 Airteagal 63
 Cumhacht a tharmligean maidir le bearta rialaithe galar i mbunaíochtaí agus
 láithreacha atá buailte agus a bhfuil naisc eipidéimeolaíocha eatarthu
 Tabharfar de chumhacht don Choimisiún
 gníomhartha tarmligthe a ghlacadh i gcomhréir le hAirteagal 253 maidir le
 rialacha mionsonraithe i dtaca le bearta rialaithe galar atá le déanamh ag an
 údarás inniúil i gcomhréir le hAirteagal 61 agus Airteagal 62 i
 mbunaíochtaí, gnólachtaí bia nó beatha nó bunaíochtaí seachtháirgí agus
 láithreacha atá buailte agus a bhfuil naisc eipidéimeolaíocha eatarthu, i gcás
 aon ghalar dá dtagraítear in Airteagal 8(1)(a).
 Cumhdóidh na rialacha mionsonraithe sin na
 hábhair seo a leanas:
 (a) na coinníollacha agus ceanglais do
 na bearta rialaithe galar, dá bhforáiltear in Airteagal 61(1)(a) go (e);
 (b) na nósanna imeachta do ghlanadh,
 dífhabhtú agus dímhíolú dá bhforáiltear in Airteagal 61(1)(f), lena
 sonraítear, nuair is iomchuí, úsáid táirgí bithicíde chun na gcríoch sin;
 (c) na coinníollacha agus ceanglais do
 shampláil agus scrúdú saotharlainne dá bhforáiltear in Airteagal 61(1)(g)
 go (h);
 (d) na coinníollacha mionsonraithe agus
 ceanglais maidir le hathdhaonrú dá bhforáiltear in Airteagal 61(3);
 (e) na bearta rialaithe galar is gá dá
 bhforáiltear in Airteagal 62 atá le cur i gcrích i mbunaíochtaí,
 láithreacha agus modhanna iompair a bhfuil naisc eipidéimeolaíocha eatarthu.
 Airteagal 64
 Criosanna srianta a bhunú ag na húdaráis inniúla
 1. Bunóidh an t‐údarás inniúil
 crios srianta timpeall ar an mbunaíocht, teaghlach, gnólacht bia nó beatha,
 bunaíocht seachtháirgí ainmhithe nó láthair eile atá buailte, inar tharla ráig
 an ghalair liostaithe dá dtagraítear in Airteagal 8(1)(a) in ainmhithe ar
 coimeád, nuair is iomchuí, ag cur san áireamh an méid seo a leanas:
 (a) próifíl an ghalair;
 (b) suíomh geografach na gcriosanna srianta;
 (c) fachtóirí éiceolaíocha agus hidreolaíocha
 na gcriosanna srianta;
 (d) na coinníollacha meitéareolaíocha;
 (e) láithreacht, dáileadh agus cineál
 veicteoirí sna criosanna srianta;
 (f) torthaí an fhiosrúcháin eipidéimeolaíoch
 dá bhforáiltear in Airteagal 57(1) agus staidéir eile arna ndéanamh agus
 sonraí eipidéimeolaíocha;
 (g) torthaí na dtástálacha saotharlainne;
 (h) na bearta rialaithe galar arna gcur i
 bhfeidhm.
 Aireofar sa chrios srianta, nuair is iomchuí,
 crios cosanta agus faireachais de mhéid agus cumraíocht shainithe.
 2. Déanfaidh an t‐údarás inniúil
 measúnú agus athbhreithniú ar bhonn leanúnach agus, nuair is iomchuí, chun
 leathadh an ghalair liostaithe dá dtagraítear in Airteagal 8(1)(a) a
 chosc:
 (a) teorainneacha an chreasa shrianta a
 oiriúnú;
 (b) criosanna srianta breise a bhunú.
 3. I gcás ina bhfuil na criosanna
 srianta suite i gcríoch níos mó ná Ballstáit amháin, comhoibreoidh údaráis
 inniúla na mBallstát sin leis na criosanna srianta dá bhforáiltear i mír 1
 a bhunú.
 4. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 i dtaobh rialacha mionsonraithe maidir le criosanna srianta a bhunú agus a
 leasú, lena n‐áirítear criosanna cosanta nó faireachais.
 Airteagal 65
 Bearta rialaithe galar i gcrios srianta
 1. Déanfaidh an t‐údarás inniúil
 ceann amháin nó níos mó de na bearta rialaithe galar seo a leanas sa chrios
 srianta le leathadh breise an ghalair liostaithe dá dtagraítear in Airteagal 8(1)(a)
 a chosc:
 (a) sainaithint bunaíochtaí, teaghlach,
 gnólachtaí bia agus beatha, bunaíochtaí seachtháirgí nó láithreacha eile ina
 bhfuil ainmhithe ar coimeád de speicis liostaithe don ghalar liostaithe sin;
 (b) cuairteanna ar bhunaíochtaí, teaghlaigh,
 gnólachtaí bia agus beatha, bunaíochtaí seachtháirgí ainmhithe nó láithreacha
 eile ina bhfuil ainmhithe ar coimeád de speicis liostaithe don ghalar
 liostaithe, agus, nuair is gá, scrúduithe, sampláil agus scrúdú saotharlainne
 ar shamplaí;
 (c) coinníollacha gluaiseachta maidir le
 gluaiseacht daoine, ainmhithe, táirgí, beatha, feithiclí agus aon ábhair nó
 substainte eile a d’fhéadfadh a bheith éillithe nó a d'fhéadfadh cur le
 leathadh an ghalair liostaithe sin laistigh de na criosanna srianta agus amach
 uathu agus maidir le hiompar trí na criosanna srianta;
 (d) ceanglais bhithshlándála maidir leis an
 méid seo a leanas:
 (i) táirgeadh, próiseáil agus dáileadh
 táirgí de bhunadh ainmhíoch;
 (ii) bailiú agus diúscairt na seachtháirgí
 ainmhithe;
 (iii) inseamhnú saorga.
 (e) vacsaíniú agus cóireáil ainmhithe ar
 coimeád le haon táirgí íocshláinte tréidliachta eile i gcomhréir le hAirteagal 46(1)
 agus aon ghníomhartha tarmligthe arna nglacadh de bhun Airteagal 47(1);
 (f) glanadh, dífhabhtú agus dímhíolú;
 (g) ainmniú nó nuair is ábhartha, formheas
 bunaíochta gnólachta bia chun críocha ainmhithe a mharú nó táirgí de bhunadh
 ainmhíoch de thionscnamh criosanna srianta a chóireáil;
 (h) ceanglais maidir le sainaithint agus
 inrianaitheacht do ghluaiseacht ainmhithe, táirgí geirmeacha nó táirgí de
 bhunadh ainmhíoch;
 (i) bearta maolaithe riosca eile agus bearta
 bithshlándála eile chun rioscaí maidir le leathadh an ghalair liostaithe sin a
 íoslaghdú.
 2. Déanfaidh an t‐údarás inniúil
 na bearta uile is gá leis na daoine sna criosanna srianta a chur go hiomlán ar
 an eolas faoi na srianta atá i bhfeidhm agus faoi chineál na mbeart rialaithe
 galar.
 3. Agus cé na bearta a dhéanfar as
 measc na mbeart rialaithe galar dá bhforáiltear i mír 1 á gcinneadh,
 cuirfidh an t‐údarás inniúil an méid seo a leanas san áireamh:
 (a) próifíl an ghalair;
 (b) na cineálacha táirgthe;
 (c) indéantacht, infhaighteacht agus
 éifeachtacht na mbeart rialaithe galar sin.
 Airteagal 66
 Oibleagáid oibreoirí i gcriosanna srianta
 1. Tabharfaidh oibreoirí a choimeádann
 ainmhithe agus táirgí i gcrios srianta dá bhforáiltear in Airteagal 64(1)
 fógra don údarás inniúil i leith aon ghluaiseachta ainmhithe ar coimeád agus
 táirgthe arna beartú, laistigh nó lasmuigh den chrios srianta.
 2. Ní aistreoidh siad na hainmhithe ar
 coimeád agus na táirgí ach amháin i gcomhréir le treoracha an údaráis inniúil.
 Airteagal 67
 Tarmligean cumhachtaí maidir le bearta rialaithe galar i gcriosanna srianta
 Tabharfar de chumhacht don Choimisiún
 gníomhartha tarmligthe a ghlacadh i gcomhréir le hAirteagal 253, maidir le
 rialacha mionsonraithe i dtaca le bearta rialaithe galar atá le déanamh i
 gcrios srianta dá bhforáiltear in Airteagal 65(1) do gach galar liostaithe
 dá dtagraítear in Airteagal 8(1)(a).
 Cumhdóidh na rialacha mionsonraithe sin na
 hábhair seo a leanas:
 (a) na
 coinníollacha agus ceanglais do na bearta rialaithe galar, dá bhforáiltear in Airteagal 65)(1)(a),
 (c), (d), (e), (g), (h) agus (i);
 (b) na
 nósanna imeachta do ghlanadh, dífhabhtú agus dímhíolú dá bhforáiltear in Airteagal 65(1)(f),
 lena sonraítear, nuair is iomchuí, úsáid táirgí bithicíde chun na gcríoch sin;
 (c) an
 faireachas is gá atá le déanamh tar éis na bearta rialaithe galar a chur i
 bhfeidhm agus scrúduithe saotharlainne dá bhforáiltear in Airteagal 65(1)(b);
 (d) bearta
 sonracha eile rialaithe galar le leathadh galar liostaithe sonrach dá dtagraítear
 in Airteagal 8(1)(a) a theorannú.
 Airteagal 68
 Bearta rialaithe galar a chothabháil i gcriosanna srianta agus gníomhartha
 tarmligthe
 1. Leanfaidh an t‐údarás inniúil
 de na bearta rialaithe galar dá bhforáiltear sa Roinn seo a chur i
 bhfeidhm go dtí go mbeidh an méid seo a leanas curtha i gcrích.
 (a) na bearta rialaithe galar is iomchuí don
 ghalar liostaithe dá dtagraítear in Airteagal 8(1)(a) ar cuireadh na
 srianta i bhfeidhm ina leith a bheith déanta;
 (b) an glanadh, dífhabhtú nó dímhíolú
 críochnaitheach a bheith déanta mar is iomchuí maidir leis an méid seo a
 leanas:
 (i) an galar liostaithe dá dtagraítear in Airteagal 8(1)(a)
 a bhfuil na bearta rialaithe galar curtha i bhfeidhm ina leith;
 (ii) speicis buailte na n‐ainmhithe ar
 coimeád;
 (iii) an cineál táirgthe;
 (c) faireachas leordhóthanach, mar is iomchuí
 don ghalar liostaithe dá dtagraítear in Airteagal 8(1)(a) a bhfuil na
 bearta rialaithe galar curtha i bhfeidhm ina leith, agus don chineál bunaíochta
 nó láithreach, a bheith déanta sa chrios srianta ag tacú le díothú an ghalair
 liostaithe sin.
 2. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis na rialacha mionsonraithe i dtaca leis na bearta rialaithe galar
 atá le déanamh ag an údarás inniúil dá bhforáiltear i mír 1 den Airteagal
 seo i ndáil leis an méid seo a leanas:
 (a) nósanna imeachta críochnaitheacha
 glantacháin, dífhabhtaithe nó dímhíolaithe agus, nuair is iomchuí, úsáid táirgí
 bithicídí chun na gcríoch sin;
 (b) ceapadh, meáin, modhanna, minicíocht,
 déine, daonraí ainmhithe spriocdhírithe agus patrúin samplála an fhaireachais
 le stádas saor ó ghalair a bhaint amach arís tar éis ráige;
 (c) athdhaonrú na gcriosanna srianta tar éis
 na bearta rialaithe galar dá bhforáiltear i mír 1 den Airteagal seo a chur
 i gcrích, ag cur san áireamh na gcoinníollacha maidir le hathdhaonrú dá
 bhforáiltear in Airteagal 61(3);
 (d) bearta eile rialaithe galar is gá leis an
 stádas saor ó ghalair a bhaint amach arís .
 Airteagal 69
 Vacsaíniú éigeandála
 1. Nuair is ábhartha do rialú
 éifeachtach an ghalair liostaithe dá dtagraítear in Airteagal 8(1)(a) a
 bhfuil feidhm ag na bearta rialaithe galar, de bharr na ráige, ina leith,
 féadfaidh an t‐údarás inniúil an méid seo a leanas a dhéanamh:
 (a) plean vacsaínithe a fhorbairt;
 (b) criosanna vacsaínithe a bhunú.
 2. Déanfaidh an t‐údarás inniúil,
 agus an plean vacsaínithe agus bunú na gcriosanna vacsaínithe dá bhforáiltear i
 mír 1 den Airteagal seo á gcinneadh aige, an méid seo a leanas a chur
 san áireamh:
 (a) na ceanglais maidir le vacsaíniú
 éigeandála dá bhforáiltear sna pleananna teagmhais dá bhforáiltear in Airteagal 43(1);
 (b) na ceanglais maidir le húsáid vacsaíní dá
 bhforáiltear in Airteagal 46(1) agus aon ghníomhartha tarmligthe arna
 nglacadh de bhun Airteagal 47(1).
 3. Comhlíonfaidh criosanna vacsaínithe
 dá bhforáiltear i mír 1(b) den Airteagal seo na ceanglais maidir le bearta
 maolaithe riosca le leathadh na ngalar liostaithe a chosc agus maidir le
 faireachas mar atá leagtha amach i ngníomhartha tarmligthe i gcomhréir le hAirteagal 47(1)(d)
 agus (e).
 Roinn 5
 Ainmhithe fiáine
 Airteagal 70
 Ainmhithe fiáine
 1. I gcás aon amhrais faoi ghalar
 liostaithe dá dtagraítear in Airteagal 8(1)(a) a bheith in ainmhithe
 fiáine, nó dearbhú oifigiúil air, déanfaidh an Ballstát atá buailte an méid seo
 a leanas:
 (a) nuair is ábhartha i gcás an ghalair
 liostaithe áirithe sin, faireachas a dhéanamh ar dhaonra na n‐ainmhithe
 fiáine;
 (b) na bearta coisctheacha agus rialaithe
 galar is gá a dhéanamh le leathadh breise an ghalair liostaithe sin a chosc.
 2. Leis na bearta coisctheacha agus
 rialaithe galar dá bhforáiltear i mír 1(b) cuirfear an méid seo a leanas
 san áireamh:
 (a) próifíl an ghalair;
 (b) na hainmhithe fiáine atá buailte;
 (c) na bearta rialaithe galar atá le déanamh
 i gcás amhrais faoi ghalar liostaithe dá dtagraítear in Airteagal 8(1)(a)
 a bheith i gcriosanna srianta i measc ainmhithe ar coimeád, nó dearbhú
 oifigiúil air sin, de bhun rialacha a leagtar síos i Ranna 1 go 4.
 3. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis an méid seo a leanas:
 (a) faireachas de bhun mhír 1(a);
 (b) bearta coisctheacha agus rialaithe galar
 de bhun mhír 1(b).
 Agus na gníomhartha tarmligthe sin á nglacadh,
 cuirfidh an Coimisiún san áireamh próifíl an ghalair agus na speicis liostaithe
 don ghalar liostaithe dá dtagraítear i mír 1.
 Roinn 6
 bearta breise rialaithe galar ag na Ballstáit, Comhordú ag an gCoimisiún agus rialacha rialaithe galar sealadacha ar leith
 Airteagal 71
 Bearta breise rialaithe galar ag na Ballstáit, comhordú beart ag an gCoimisiún
 agus rialacha rialaithe galar sealadacha ar leith maidir le Ranna 1 go 5
 1. Féadfaidh na Ballstáit bearta
 rialaithe galar a dhéanamh sa bhreis ar na bearta dá bhforáiltear in Airteagal 61(1),
 Airteagal 62, Airteagal 65(1) agus (2) agus Airteagal 68(1) agus
 i ngníomhartha tarmligthe arna nglacadh de bhun Airteagal 67 agus Airteagal 68(2),
 ar an gcoinníoll go mbeidh na bearta sin ag luí leis na rialacha a leagtar síos
 sa Rialachán seo agus go bhfuil siad riachtanach agus comhréireach le leathadh
 an ghalair liostaithe dá dtagraítear in Airteagal 8(1)(a) a rialú, ag cur
 san áireamh an méid seo a leanas:
 (a) na himthosca eipidéimeolaíocha ar leith;
 (b) na cineálacha bunaíochtaí, láithreacha
 eile agus táirgeadh;
 (c) catagóirí agus speicis na n‐ainmhithe
 lena mbaineann;
 (d) dálaí eacnamaíocha nó sóisialta.
 2. Cuirfidh na Ballstáit an Coimisiún
 ar an eolas faoin méid seo a leanas gan mhoill:
 (a) na bearta rialaithe galar arna ndéanamh
 ag an údarás inniúil dá bhforáiltear in Airteagail 58, 59, 61, 62, 64 agus
 65, Airteagal 68(1), Airteagal 69 agus Airteagal 70(1) agus (2)
 agus na gníomhartha tarmligthe arna nglacadh de bhun Airteagal 63, Airteagal 67
 agus Airteagal 68(2) agus Airteagal 70(3);
 (b) aon bhearta breise rialaithe galar dá
 bhforáiltear i mír 1 arna nglacadh aige.
 3. Déanfaidh an Coimisiún athbhreithniú
 ar staid an ghalair agus na bearta rialaithe galar arna ndéanamh ag an údarás
 inniúil agus ar aon bhearta breise rialaithe galar arna nglacadh ag an
 mBallstát, i gcomhréir leis an gCaibidil seo agus féadfaidh sé, trí bhíthin
 gníomhartha tarmligthe, bearta speisialta rialaithe galar a leagan síos ar
 feadh tréimhse teoranta, faoi choinníollacha atá iomchuí don staid
 eipidéimeolaíoch, sna cásanna seo a leanas:
 (a) meastar nach bhfuil na bearta rialaithe
 galar sin oiriúnach don staid eipidéimeolaíoch;
 (b) is dealraitheach go bhfuil an galar
 liostaithe dá dtagraítear in Airteagal 8(1)(a) ag leathadh in ainneoin na
 mbeart rialaithe galar arna nglacadh i gcomhréir leis an gCaibidil seo.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 255(2).
 4. Ar mhórchúiseanna práinne a bhfuil
 bonn cirt cuí leo a bhaineann le galar ar riosca atá ag teacht chun cinn é a
 bhfuil tionchar an‐suntasach aige glacfaidh an Coimisiún gníomhartha cur
 chun feidhme láithreach i gcomhréir leis an nós imeachta dá dtagraítear in Airteagal 255(3).
 Caibidil 2
 Galair liostaithe dá dtagraítear in Airteagal 8(1)(b)agus (c)
 Roinn 1
 Bearta rialaithe galar i gcás ina bhfuil amhras faoi ghalar a bheith ar
 ainmhithe ar coimeád
 Airteagal 72
 Oibleagáidí oibreoirí, gairmithe ainmhithe agus coimeádaithe peataí
 1. I gcás amhrais faoi ghalair
 liostaithe dá dtagraítear in Airteagal 8(1)(b) agus (c) a bheith ar
 ainmhithe ar coimeád, déanfaidh oibreoirí, gairmithe ainmhithe, agus
 coimeádaithe peataí, sa bhreis ar fhógra a thabhairt i leith comharthaí nó
 amhrais don údarás inniúil agus do thréidlianna i gcomhréir le hAirteagal 16(1)
 agus ar feitheamh aon bheart rialaithe galar arna ndéanamh ag an údarás inniúil
 i gcomhréir le hAirteagal 74(1), déanfaidh siad bearta iomchuí rialaithe
 galar dá dtagraítear in Airteagal (74)(1)(a) agus aon ghníomhartha
 tarmligthe arna nglacadh de bhun Airteagal 74(3) le cosc a chur le
 leathadh an ghalair liostaithe sin ó na hainmhithe, bunaíochtaí agus
 láithreacha buailte atá faoina gcúram go hainmhithe eile nó go daoine.
 2. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 i dtaca leis na rialacha mionsonraithe maidir le forlíonadh beart rialaithe
 galar atá le déanamh ag oibreoirí, gairmithe ainmhithe agus coimeádaithe
 peataí, dá bhforáiltear i mír 1 den Airteagal seo.
 Airteagal 73
 Imscrúdú arna dhéanamh ag an údarás inniúil i gcás amhras faoi ghalar
 liostaithe
 1. I gcás amhrais faoi ghalar
 liostaithe dá dtagraítear in Airteagal 8(1)(b) agus (c) a bheith in
 ainmhithe ar coimeád, déanfaidh an t‐údarás inniúil imscrúdú gan mhoill
 le láithreacht an ghalair liostaithe sin a dhearbhú nó a chur as an áireamh.
 2. Chun críche an imscrúdaithe dá
 bhforáiltear i mír 1, áiritheoidh an t‐údarás inniúil, nuair is
 iomchuí, go ndéanfaidh tréidlianna oifigiúla an méid seo a leanas:
 (a) scrúdú cliniciúil ar shampla ionadaíoch
 de na hainmhithe ar coimeád de na speicis liostaithe don ghalar áirithe sin;
 (b) samplaí iomchuí a thógáil ó na hainmhithe
 ar coimeád de na speicis liostaithe agus samplaí eile le haghaidh scrúdú
 saotharlainne i saotharlanna arna n‐ainmniú chun na críche sin ag an
 údarás inniúil;
 (c) scrúdú saotharlainne a dhéanamh chun
 láithreacht an ghalair liostaithe áirithe sin a dhearbhú nó a chur as an
 áireamh.
 3. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis na rialacha mionsonraithe lena bhforlíontar na rialacha maidir leis
 an imscrúdú dá bhforáiltear i mír 1 den Airteagal seo.
 Airteagal 74
 Réamhbhearta rialaithe galar arna ndéanamh ag an údarás inniúil
 1. I gcás amhrais faoi ghalar
 liostaithe dá dtagraítear in Airteagal 8(1)(b) agus (c) a bheith in
 ainmhithe ar coimeád, déanfaidh an t‐údarás inniúil na réamhbhearta
 rialaithe galar seo a leanas, ar feitheamh thorthaí an imscrúdaithe dá
 bhforáiltear in Airteagal 73(1) agus ar feitheamh dhéanamh beart rialaithe
 galar i gcomhréir in Airteagal 78(1) agus (2):
 (a) bearta rialaithe galar a chur i bhfeidhm
 le leathadh an ghalair liostaithe sin a shrianadh ón gcríoch, bunaíocht,
 teaghlach, gnólacht bia nó beatha, bunaíocht seachtháirgí nó láthair eile atá
 buailte;
 (b) nuair is gá, tús a chur le fiosrúchán
 eipidéimeolaíoch, ag cur san áireamh na rialacha maidir leis an imscrúdú sin dá
 bhforáiltear in Airteagal 57(1) agus aon rialacha arna nglacadh de
 bhun Airteagal 57(2).
 2. Beidh na réamhbhearta rialaithe
 galar dá bhforáiltear i mír 1 iomchuí agus comhréireach leis an riosca a
 bhaineann leis an ngalar liostaithe dá dtagraítear in Airteagal 8(1)(b) nó
 (c) ag cur san áireamh an méid seo a leanas:
 (a) próifíl an ghalair;
 (b) na hainmhithe ar coimeád atá buailte;
 (c) stádas sláinte an Bhallstáit, creasa,
 deighleoga nó bunaíochta ina bhfuil amhras faoin galar liostaithe sin a bheith
 ann;
 (d) na réamhbhearta rialaithe galar dá
 bhforáiltear in Airteagal 55(1), Airteagal 56 agus aon ghníomh
 tarmligthe arna nglacadh de bhun Airteagal 55(2).
 3. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir le rialacha lena bhforlíontar na rialacha a leagtar síos i mír 1
 den Airteagal seo, agus na hábhair dá dtagraítear i mír 2 den Airteagal seo
 á gcur san áireamh, maidir leis an méid seo a leanas:
 (a) na réamhbhearta rialaithe galar atá le
 déanamh le leathadh an ghalair liostaithe dá bhforáiltear i mír 1(a) a
 chosc;
 (b) cur i bhfeidhm na réamhbheart rialaithe
 galar dá bhforáiltear i mír 1(a) maidir le bunaíochtaí eile, aonaid
 eipidéimeolaíocha iontu, teaghlaigh, gnólachtaí bia agus beatha agus
 bunaíochtaí seachtháirgí nó láithreacha eile;
 (c) criosanna srianta sealadacha a bhunú, arb
 iomchuí iad i ngeall ar phróifíl an ghalair.
 Airteagal 75
 Na réamhbhearta rialaithe galar a athbhreithniú agus a shíneadh
 Maidir leis na bearta rialaithe galar dá
 bhforáiltear in Airteagal 74(1) déanfar an méid seo a leanas:
 (a) déanfaidh an t‐údarás inniúil
 athbhreithniú orthu mar is iomchuí i ndiaidh thorthaí an imscrúdaithe dá
 bhforáiltear in Airteagal 73(1) agus, nuair is ábhartha, torthaí an
 fhiosrúcháin eipidéimeolaíoch dá bhforáiltear in Airteagal 74(1)(b);
 (b) iad a shíneadh tuilleadh go
 láithreacha eile dá dtagraítear in Airteagal 74(3)(b), nuair is gá.
 Roinn 2
 galar ar ainmhithe ar coimeád a dhearbhú
 Airteagal 76
 Dearbhú oifigiúil de ghalar arna dhéanamh ag an údarás inniúil
 1. Bunóidh an t‐údarás inniúil
 dearbhú oifigiúil de ghalar liostaithe dá dtagraítear in Airteagal 8(1)(b)
 nó (c) ar an bhfaisnéis seo a leanas:
 (a) torthaí na scrúduithe cliniciúla agus
 saotharlainne dá bhforáiltear in Airteagal 73(2);
 (b) an fiosrúchán eipidéimeolaíoch dá
 bhforáiltear in Airteagal 74(1)(b), nuair is ábhartha;
 (c) sonraí eipidéimeolaíocha eile atá ar
 fail.
 2. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis na ceanglais atá le comhlíonadh don dearbhú oifigiúil dá
 dtagraítear i mír 1 den Airteagal seo.
 Airteagal 77
 Réamhbhearta rialaithe galar a chur i leataobh nuair a chuirtear láithreacht
 galair as an áireamh
 Leanfaidh an t‐údarás inniúil de na
 réamhbhearta rialaithe galar dá bhforáiltear in Airteagal 74(1) agus Airteagal 75
 a chur i bhfeidhm, go dtí go gcuirfear láithreacht na ngalar liostaithe dá
 dtagraítear in Airteagal 8(1)(b) nó (c) as an áireamh i gcomhréir le hAirteagal 76(1)
 nó rialacha arna nglacadh de bhun Airteagal 76(2).
 Roinn 3
 Bearta rialaithe galar i gcás ina ndearbhaítear go bhfuil galar ar ainmhithe ar coimeád
 Airteagal 78
 Bearta rialaithe galar arna ndéanamh ag an údarás inniúil
 1. I gcás dearbhú oifigiúil i gcomhréir
 le hAirteagal 76(1) de ráig galair liostaithe dá dtagraítear in Airteagal 8(1)(b)
 in ainmhithe ar coimeád, déanfaidh an t‐údarás inniúil an méid seo a
 leanas:
 (a) i gcás Ballstáit, creasa nó deighleoige
 atá faoi réir cláir díothaithe éigeantaigh dá bhforáiltear in Airteagal 30(1)
 don ghalar liostaithe sin, na bearta rialaithe galar atá leagtha síos sa chlár
 díothaithe éigeantach sin a chur i bhfeidhm;
 (b) i gcás Ballstáit, creasa nó deighleoige
 nach bhfuil fós faoi réir cláir díothaithe éigeantaigh dá bhforáiltear in Airteagal 30(1)
 don ghalar liostaithe sin, tús a chur leis an gclár díothaithe éigeantach sin
 na bearta rialaithe galar atá leagtha síos ann a chur i bhfeidhm;
 2. I gcás dearbhú oifigiúil i gcomhréir
 le hAirteagal 76(1) de ráig galair liostaithe dá dtagraítear in Airteagal 8(1)(c)
 in ainmhithe ar coimeád, déanfaidh an t‐údarás inniúil an méid seo a
 leanas:
 (a) i gcás Ballstáit, creasa nó deighleoige
 atá faoi réir cláir díothaithe dheonaigh dá bhforáiltear in Airteagal 30(2)
 don ghalar liostaithe sin, na bearta rialaithe galar atá leagtha síos sa chlár
 díothaithe deonach sin a chur i bhfeidhm;
 (b) i gcás Ballstáit, creasa nó deighleoige
 nach bhfuil faoi réir cláir díothaithe dheonaigh dá bhforáiltear in Airteagal 30(2)
 don ghalar liostaithe sin, bearta lena leathadh a rialú agus a chosc, a chur i
 bhfeidhm, nuair is iomchuí;
 3. Beidh na bearta dá bhforáiltear i mír 2(b)
 den Airteagal seo comhréireach leis an riosca a bhaineann leis an ngalar
 liostaithe dá dtagraítear in Airteagal 8(1)(c) ag cur san áireamh an méid
 seo a leanas:
 (a) próifíl an ghalair;
 (b) na hainmhithe ar coimeád atá buailte;
 (c) stádas sláinte an Bhallstáit, limistéir,
 creasa, deighleoige nó bunaíochta ina bhfuil an galar liostaithe dearbhaithe go
 hoifigiúil;
 (d) na bearta rialaithe galar atá le déanamh
 sna bunaíochtaí, láithreacha eile agus criosanna srianta dá bhforáiltear i Roinn 4
 de Chaibidil 1 den Teideal seo.
 Airteagal 79
 Tarmligean cumhachtaí do na bearta rialaithe galar atá le déanamh láithreach ag
 an údarás inniúil
 Tabharfar de chumhacht don Choimisiún
 gníomhartha tarmligthe a ghlacadh i gcomhréir le hAirteagal 253 lena
 leagtar síos rialacha mionsonraithe maidir le bearta rialaithe galar atá le
 déanamh i gcás ráigeanna galair liostaithe dá dtagraítear in Airteagal 8(1)(b)
 nó (c) in ainmhithe ar coimeád dá bhforáiltear in Airteagal 78(2)(b) ag
 cur san áireamh na gcritéar dá bhforáiltear in Airteagal 78(3).
 Roinn 4
 Ainmhithe fiáine
 Airteagal 80
 Ainmhithe fiáine
 1. I gcás amhrais faoi ghalar
 liostaithe dá dtagraítear in Airteagal 8(1)(b) a bheith in ainmhithe
 fiáine, nó dearbhú oifigiúil de, déanfaidh an Ballstát atá buailte an méid seo
 a leanas:
 (a) i gcríoch iomlán an Bhallstáit, nó limistéar
 nó crios atá faoi réir cláir díothaithe éigeantaigh dá bhforáiltear in Airteagal 30(1)
 don ghalar liostaithe sin, na bearta rialaithe galar atá leagtha síos sa chlár
 díothaithe éigeantach sin a chur i bhfeidhm;
 (b) i gcríoch iomlán an Bhallstáit, nó limistéar
 nó crios nach bhfuil fós faoi réir cláir díothaithe éigeantaigh dá bhforáiltear
 in Airteagal 30(1) don ghalar liostaithe sin, tús a chur leis an gclár
 díothaithe éigeantach sin agus na bearta rialaithe galar atá leagtha síos ann a
 chur i bhfeidhm, nuair is iomchuí, lena leathadh a rialú agus a chosc;
 2. I gcás ráige galair liostaithe dá
 dtagraítear in Airteagal 8(1)(c) in ainmhithe fiáine, déanfaidh údarás
 inniúil an Bhallstáit atá buailte an méid seo a leanas:
 (a) i gcríoch iomlán an Bhallstáit, nó sa
 limistéar, crios nó deighleog atá faoi réir cláir díothaithe dheonaigh dá
 bhforáiltear in Airteagal 30(2) don ghalar liostaithe sin, na bearta
 rialaithe galar atá leagtha síos sa chlár díothaithe deonach sin a chur i
 bhfeidhm;
 (b) i gcríoch iomlán an Bhallstáit, sa
 limistéar, crios nó deighleog nach bhfuil faoi réir cláir díothaithe dheonaigh
 dá bhforáiltear in Airteagal 30(2) don ghalar liostaithe sin, bearta lena
 leathadh a rialú agus a chosc, a chur i bhfeidhm, nuair is iomchuí;
 3. Leis na bearta rialaithe galar dá
 bhforáiltear i mír 2(b) cuirfear an méid seo a leanas san áireamh:
 (a) próifíl an ghalair;
 (b) na hainmhithe fiáine atá buailte;
 (c) na bearta rialaithe galar atá le déanamh
 i gcás amhrais faoi ghalar liostaithe a bheith i gcriosanna srianta i measc
 ainmhithe ar coimeád, nó dearbhú oifigiúil de sin, de bhun rialacha a leagtar
 síos in Ranna 1 go 4 de Chaibidil 1 den Teideal seo.
 4. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir le rialacha mionsonraithe lena bhforlíontar na bearta rialaithe galar
 atá le déanamh i gcás ráigeanna galair liostaithe, dá dtagraítear in Airteagal 8(1)(b)
 nó (c), in ainmhithe fiáine dá bhforáiltear i mír 2(b) den Airteagal seo.
 Roinn 5
 Comhordú an Choimisiúin agus rialacha rialaithe galar sealadacha ar leith
 Airteagal 81
 Bearta a chomhordú ag an gCoimisiún agus rialacha speisialta sealadacha maidir
 le Ranna 1 go 4
 1. Cuirfidh na Ballstáit an Coimisiún
 ar an eolas faoi bhearta rialaithe galar arna ndéanamh ag an údarás inniúil i
 ndáil le galar liostaithe dá dtagraítear in Airteagal 8(1)(b) nó (c), i
 gcomhréir le hAirteagal 76(1), Airteagal 77 agus Airteagal 78
 agus Airteagal 80(1) agus (2) agus gníomhartha tarmligthe arna nglacadh de
 bhun Airteagal 76(2), Airteagal 79 agus Airteagal 80(4).
 2. Déanfaidh an Coimisiún athbhreithniú
 ar staid an ghalair agus ar na bearta rialaithe galar arna ndéanamh ag an
 údarás inniúil i gcomhréir leis an gCaibidil seo agus féadfaidh sé, trí bhíthin
 gníomhartha cur chun feidhme, rialacha ar leith maidir le bearta rialaithe
 galar a leagan síos ar feadh tréimhse teoranta ama i leith galair liostaithe dá
 dtagraítear in Airteagal 8(1)(b) agus (c), faoi choinníollacha atá iomchuí
 don staid eipidéimeolaíoch, sna cásanna seo a leanas:
 (a) meastar nach bhfuil na bearta rialaithe
 galar sin arna ndéanamh ag an údarás inniúil oiriúnach don staid
 eipidéimeolaíoch;
 (b) is dealraitheach go bhfuil an galar
 liostaithe sin dá dtagraítear in Airteagal 8(1)(b) nó (c) ag leathadh in
 ainneoin na mbeart rialaithe galar arna nglacadh i gcomhréir leis an gCaibidil
 seo, nuair is ábhartha.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 255(2).
 3. Ar mhórchúiseanna práinne ar tugadh
 bonn cirt cuí leo a bhaineann le galar liostaithe dá dtagraítear in Airteagal 8(1)(b)
 nó (c) ar riosca atá ag teacht chun cinn é a bhfuil tionchar an‐suntasach
 aige, glacfaidh an Coimisiún gníomhartha cur chun feidhme is infheidhme
 láithreach i gcomhréir leis an nós imeachta dá dtagraítear in Airteagal 255(3).
 CUID IV
 CLÁRÚ, FORMHEAS, INRIANAITHEACHT AGUS GLUAISEACHTAÍ
 TEIDEAL I
 Ainmhithe talún, táirgí geirmeacha agus táirgí de bhunadh ainmhíoch ó ainmhithe
 talún
 Caibidil 1
 Clárú, formheas, coimeád taifead agus cláir
 Roinn 1
 Bunaíochtaí agus iompróirí a chlárú
 Airteagal 82
 An oibleagáid ar iompróirí bunaíochtaí a chlárú
 1. Déanfaidh oibreoirí bunaíochtaí a
 choimeádann ainmhithe talún nó a bhailíonn, a tháirgeann nó a stórálann táirgí
 geirmeacha na gníomhartha seo a leanas, chun go mbeidh siad cláraithe i
 gcomhréir le hAirteagal 88, sula dtosóidh siad ar na gníomhaíochtaí sin:
 (a) an t‐údarás inniúil a chur ar an
 eolas faoi aon bhunaíocht den chineál sin a bhfuil siad freagrach aisti;
 (b) faisnéis a thabhairt don údarás inniúil
 maidir leis na nithe seo a leanas:
 (i) ainm agus seoladh an oibreora;
 (ii) suíomh na saoráidí agus tuairisc orthu;
 (iii) catagóirí, speicis agus líonta
 ainmhithe talún ar coimeád nó táirgí geirmeacha sa bhunaíocht agus cainníocht
 na bunaíochta;
 (iv) cineál na bunaíochta;
 (v) gnéithe eile den bhunaíocht atá ábhartha
 maidir leis an riosca atá léi a chinneadh.
 2. Cuirfidh oibreoirí bunaíochtaí dá
 dtagraítear i mír 1 an t‐údarás inniúil ar an eolas faoi aon:
 (a) athruithe suntasacha sna bunaíochtaí a
 bhaineann le cúrsaí dá dtagraítear i mír 1(b);
 (b) stad le gníomhaíocht sa bhunaíocht.
 3. Ní bheidh sé de cheanglas ar
 bhunaíochtaí atá faoi réir formheasa i gcomhréir le hAirteagal 89(1) an
 fhaisnéis dá dtagraítear i mír 1 den Airteagal seo a thabhairt.
 Airteagal 83
 Maoluithe ón oibleagáid ar iompróirí na bunaíochtaí a chlárú
 De mhaolú ar Airteagal 82(1), féadfaidh
 na Ballstáit catagóirí áirithe bunaíochtaí a dhíolmhú ón gceanglas clárúcháin,
 agus na critéir seo a leanas á gcur san áireamh acu:
 (a) catagóirí, speicis agus líonta na n‐ainmhithe
 talún ar coimeád agus na dtáirgí geirmeacha sa bhunaíocht agus cainníocht na
 bunaíochta;
 (b) cineál na bunaíochta;
 (c) gluaiseachtaí ainmhithe ar coimeád
 nó táirgí geirmeacha isteach sa bhunaíocht agus amach aisti.
 Airteagal 84
 Cumhachtaí cur chun feidhme maidir leis an oibleagáid ar iompróirí na
 bunaíochtaí a chlárú
 Féadfaidh an Coimisiún, trí bhíthin
 gníomhartha cur chun feidhme, rialacha a leagan síos maidir leis na nithe seo a
 leanas:
 (a) an fhaisnéis nach mór d’oibreoirí a
 thabhairt chun na bunaíochtaí a chlárú dá bhforáiltear in Airteagal 82(1);
 (b) na cineálacha bunaíochtaí a
 fhéadfaidh na Ballstáit a dhíolmhú ón gceanglas clárúcháin i gcomhréir le hAirteagal 83
 ar choinníoll go bhfuil riosca suntasach leis na bunaíochtaí sin agus na
 critéir dá bhforáiltear san Airteagal sin á gcur san áireamh.
 Glacfar na gníomhartha cur chun feidhme
 sin i gcomhréir leis an nós imeachta scrúdúcháin dá dtagraítear in Airteagal 255(2).
 Airteagal 85
 Na hoibleagáidí clárúcháin ar iompróirí crúbach agus gníomhartha tarmligthe
 1. Déanfaidh iompróirí crúbach, a
 iompraíonn na hainmhithe sin idir na Ballstáit, na gníomhartha seo a leanas
 chun go mbeidh siad cláraithe i gcomhréir le hAirteagal 88, sula dtosóidh
 siad ar na gníomhaíochtaí sin:
 (a) an t‐údarás inniúil a chur ar an
 eolas faoina ngníomhaíocht;
 (b) faisnéis a thabhairt don údarás inniúil
 maidir leis na nithe seo a leanas:
 (i) ainm agus seoladh an iompróra;
 (ii) catagóirí, speicis agus líonta na n‐ainmhithe
 talún ar coimeád;
 (iii) cineál an iompair;
 (iv) an modh iompair;
 2. Cuirfidh iompróirí an t‐údarás
 inniúil ar an eolas faoi aon:
 (a) athruithe suntasacha a bhaineann le
 cúrsaí dá dtagraítear i mír 1(b);
 (b) stad le gníomhaíocht iompair.
 3. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis na rialacha a leasú agus a fhorlíonadh dá bhforáiltear i mír 1
 maidir leis an oibleagáid ar chineálacha eile iompróirí an fhaisnéis a
 thabhairt chun críocha cláraithe gníomhaíochta, agus na rioscaí atá leis na
 modhanna iompair sin á gcur san áireamh aige.
 Airteagal 86
 Maoluithe ón oibleagáid iompróirí crúbach a chlárú
 De mhaolú ar Airteagal 85(1), féadfaidh
 na Ballstáit catagóirí áirithe iompróirí a dhíolmhú ón gceanglas clárúcháin,
 agus na critéir seo a leanas á gcur san áireamh acu:
 (a) na faid a iompraíonn siad na
 hainmhithe talún ar coimeád sin;
 (b) catagóirí, speicis agus líonta na n‐ainmhithe
 talún ar coimeád a iompraíonn siad;
 Airteagal 87
 Gníomhartha cur chun feidhme maidir leis an oibleagáid iompróirí a chlárú
 Tabharfar de chumhacht an Choimisiúin
 gníomhartha cur chun feidhme a ghlacadh maidir leis na nithe seo a leanas:
 (a) an fhaisnéis nach mór d’iompróir a
 thabhairt chun a ghníomhaíocht a chlárú dá bhforáiltear in Airteagal 85(1);
 (b) na cineálacha iompróirí a fhéadfaidh
 na Ballstáit a dhíolmhú ón gceanglas clárúcháin i gcomhréir le hAirteagal 86
 ar choinníoll go bhfuil riosca suntasach le cineál an iompair agus na critéir
 dá bhforáiltear san Airteagal sin á gcur san áireamh aige.
 Glacfar na gníomhartha cur chun feidhme
 sin i gcomhréir leis an nós imeachta scrúdúcháin dá dtagraítear in Airteagal 255(2).
 Airteagal 88
 Oibleagáid an údaráis inniúil maidir le bunaíochtaí agus iompróirí a chlárú
 Déanfaidh an t‐údarás inniúil clárú ar:
 (a) bhunaíochtaí i gclár na mbunaíochtaí
 agus na n‐iompróirí dá bhforáiltear in Airteagal 96(1), má thug an t‐oibreoir an
 fhaisnéis is gá i gcomhréir le hAirteagal 82(1);
 (b) iompróirí i gclár na mbunaíochtaí
 agus na n‐iompróirí dá bhforáiltear in Airteagal 96(1), má thug an t‐iompróir
 an fhaisnéis is gá dá bhforáiltear in Airteagal 85(1).
 Roinn 2
 Cineálacha áirithe bunaíochtaí a fhormheas
 Airteagal 89
 Cineálacha áirithe bunaíochtaí a fhormheas agus gníomhartha tarmligthe
 1. Cuirfidh oibreoirí na gcineálacha
 bunaíochtaí seo a leanas iarratas chuig an údarás inniúil ar fhormheas i
 gcomhréir le hAirteagal 91(1) agus ní chuirfidh siad tús lena ngníomhaíochtaí go dtí go mbeidh a mbunaíocht
 i gcomhréir le hAirteagal 92(1), agus ní roimhe sin:
 (a) bunaíochtaí ina ndéantar oibríochtaí
 bailiúcháin ar chrúbaigh agus ar éanlaith, óna n‐aistrítear na hainmhithe
 sin go Ballstát eile.
 (b) bunaíochtaí táirgí geirmeacha den
 speiceas buaibheach, den speiceas mucach, den speiceas caorach, den speiceas
 gabhair agus den speiceas eachaí, óna n‐aistrítear táirgí geirmeacha ó na
 hainmhithe go Ballstát eile;
 (c) gorlanna, óna n‐aistrítear
 uibheacha ar goradh nó éanlaith go Ballstát eile;
 (d) bunaíochtaí ina gcoimeádtar éanlaith, óna
 n‐aistrítear éanlaithe a bhfuil se beartaithe iad a úsáid chun críocha
 seachas marú nó uibheacha ar goradh go Ballstát eile;
 (e) aon chineál eile bunaíochta ina
 gcoimeádtar ainmhithe talún a bhfuil riosca suntasach léi, tá sé de cheanglas
 uirthi formheas a bheith aici i gcomhréir le rialacha arna leagan síos i
 ngníomh tarmligthe agus arna nglacadh i gcomhréir le mír 3(b) den Airteagal
 seo.
 2. Stadfaidh oibreoirí de ghníomhú ag
 bunaíocht dá dtagraítear i mír 1 más rud é:
 (a) go dtarraingíonn an t‐údarás
 inniúil siar nó go gcuireann sé ar fionraí a fhormheas i gcomhréir le hAirteagal 95(2);
 nó
 (b) i gcás formheasa ar choinníoll arna
 thabhairt i gcomhréir le hAirteagal 94(3), nach gcomhlíonann an bhunaíocht
 na ceanglais nach bhfuil comhlíonta fós dá dtagraítear in Airteagal 94(3)
 agus nach bhfaigheann sé formheas críochnaitheach i gcomhréir le hAirteagal 92(1).
 3. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 a bhaineann le forlíonadh agus leasú a dhéanamh na rialacha maidir le formheas
 bunaíochtaí dá bhforáiltear i mír 1 den Airteagal seo i ndáil leis na
 nithe seo a leanas:
 (a) maoluithe ón gceanglas ar oibreoirí na
 gcineálacha bunaíochtaí dá dtagraítear i mír 1(a) go dtí (d) iarratas a
 chur isteach chuig an údarás inniúil ar fhormheas ón údarás inniúil, má tá
 riosca suntasach leis na bunaíochtaí sin;
 (b) na cineálacha bunaíochtaí nach mór a
 fhormheas i gcomhréir le mír 1(e);
 (c) sainrialacha maidir leis na bunaíochtaí
 táirgí geirmeacha a stad dá ngníomhaíochtaí dá dtagraítear i mír 1(b).
 4. Cuirfidh an Coimisiún na critéir seo
 a leanas san áireamh agus é ag glacadh na ngníomhartha tarmligthe dá
 bhforáiltear i mír 3:
 (a) catagóirí agus speicis ainmhithe talún ar
 coimeád nó táirgí geirmeacha i mbunaíocht;
 (b) catagóirí agus speicis ainmhithe talún ar
 coimeád nó táirgí geirmeacha i mbunaíocht;
 (c) an cineál bunaíochta agus an cineál
 táirgthe;
 (d) gluaiseachtaí ainmhithe ar coimeád nó
 táirgí geirmeacha isteach sna cineálacha sin bunaíochta agus amach astu.
 Airteagal 90
 Stádas bunaíochtaí comhdhúnta a fhormheas
 Chun stádas bunaíochta comhdhúnta a fháil, ní
 mór d’oibreoirí bunaíochtaí:
 (a) iarratas a chur chuig an údarás
 inniúil ar fhormheas i gcomhréir le hAirteagal 91(1);
 (b) gan ainmhithe ar coimeád a aistriú go bunaíocht
 chomhdhúnta i gcomhréir leis na ceanglais dá bhforáiltear in Airteagal 134(1)
 agus aon ghníomhartha tarmligthe arna nglacadh i gcomhréir le hAirteagal 134(2)
 go dtí go bhfaighidh a mbunaíocht formheas an stádais sin ón údarás inniúil i
 gcomhréir le hAirteagal 92 agus Airteagal 94.
 Airteagal 91
 An oibleagáid ar oibreoirí faisnéis a thabhairt chun formheas agus gníomhartha
 cur chun feidhme a fháil
 1. Chun críocha a n‐iarratas ar
 fhormheas dá mbunaíocht dá dtagraítear in Airteagal 89(1) agus in Airteagal 90(a),
 tabharfaidh oibreoirí faisnéis don údarás inniúil maidir leis na nithe seo a
 leanas:
 (a) ainm agus seoladh an oibreora;
 (b) áit na bunaíochta agus tuairisc ar na
 saoráidí;
 (c) catagóirí, speicis agus líonta ainmhithe
 talún ar coimeád nó táirgí geirmeacha ar láthair na bunaíochta;
 (d) cineál na bunaíochta;
 (e) gnéithe sainiúla eile den bhunaíocht, atá
 ábhartha maidir leis an riosca atá léi a chinneadh.
 2. Cuirfidh oibreoirí bunaíochtaí dá
 dtagraítear i mír 1 an t‐údarás inniúil ar an eolas faoi aon:
 (a) athruithe suntasacha sna bunaíochtaí a
 bhaineann leis na cúrsaí dá dtagraítear i mír 1(a),(b) agus (c);
 (b) stad le gníomhaíocht sa bhunaíocht.
 3. Féadfaidh an Coimisiún, trí bhíthin
 gníomhartha cur chun feidhme, rialacha a leagan síos maidir le faisnéis a
 bheidh le tabhairt ag oibreoirí ina n‐iarratas ar fhormheas a mbunaíochta
 i gcomhréir le mír 1 den Airteagal seo.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 255(2).
 Airteagal 92
 Formheas a thabhairt agus coinníollacha maidir le bunaíochtaí a fhormheas agus
 gníomhartha tarmligthe
 1. Ní thabharfaidh an t‐údarás
 inniúil an formheas do bhunaíochtaí dá bhforáiltear in Airteagal 89(1)
 agus in Airteagal 90(a) ach sna cásanna seo a leanas:
 (a) go gcomhlíonann an bhunaíocht na
 ceanglais, más cuí, maidir le:
 (i) coraintín, leithlisiú agus bearta
 bithshlándála eile agus na ceanglais dá bhforáiltear in Airteagal 9(1)(b)
 agus rialacha arna glacadh de bhun Airteagal 9(2) á gcur san áireamh acu;
 (ii) ceanglais faireachais dá bhforáiltear
 in Airteagal 22, agus más ábhartha don chineáil bunaíochta agus don riosca
 dá dtagraítear in Airteagal 23 do rialacha arna nglacadh de bhun Airteagal 24;
 (iii) coimeád taifead dá bhforáiltear in Airteagal 97
 agus in Airteagal 98 agus na rialacha arna nglacadh de bhun Airteagal 100
 agus Airteagal 101;
 (b) go bhfuil saoráidí agus trealamh ag an
 mbunaíocht:
 (i) ar leor iad chun an riosca go dtabharfar
 isteach agus go leathnóidh galair a laghdú go leibhéal is inghlactha, agus
 cineál na bunaíochta á chur san áireamh;
 (ii) ina bhfuil toilleadh mór go leor i
 dtaca leis an líon ainmhithe talún ar coimeád nó an toirt táirgí geirmeacha;
 (c) nach bhfuil riosca nach inghlactha leis
 an mbunaíocht maidir le leathadh galar, agus na bearta maolaithe riosca atá ar
 bun á gcur san áireamh;
 (d) go bhfuil leorlíon ball foirne atá oilte
 go leor do ghníomhaíocht na bunaíochta;
 (e) go bhfuil córas ar bun ag an mbunaíocht a
 chuireann ar chumas an oibreora comhlíonadh phointí (a) go (d) a léiriú don
 údarás inniúil.
 2. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 i ndáil leis na ceanglais dá bhforáiltear i mír 1 den Airteagal seo maidir
 leis na nithe seo a leanas:
 (a) bearta maidir le coraintín, leithlisiú
 agus bearta bithshlándála eile dá dtagraítear i mír 1(a)(i);
 (b) faireachas dá dtagraítear i mír 1(a)(ii);
 (c) saoráidí agus trealamh dá dtagraítear i mír 1(b);
 (d) freagrachtaí, inniúlacht agus oiliúint
 ball foirne agus tréidlianna dá bhforáiltear i mír 1(d);
 (e) an faireachas agus an rialú atá
 riachtanach a dhéanann an t‐údarás inniúil.
 3. Cuirfidh an Coimisiún na nithe seo a
 leanas san áireamh agus é ag bunú na rialacha atá le leagan síos sna
 gníomhartha tarmligthe atá le glacadh de bhun mhír 2;
 (a) na rioscaí le gach cineál bunaíochta;
 (b) catagóirí agus speicis ainmhithe talún ar
 coimeád;
 (c) cineál an táirgthe;
 (d) patrúin ghluaiseachta thipiciúla an
 chineáil bunaíochta agus speiceas agus catagóirí ainmhithe ar coimeád sna
 bunaíochtaí sin.
 Airteagal 93
 Raon formheasa bunaíochtaí
 Sonróidh an t‐údarás inniúil go
 sainráite san fhormheas a thabharfar do bhunaíocht de bhun Airteagal 92(1)
 i ndiaidh iarratais a cuireadh isteach i gcomhréir le hAirteagal 89(1)
 agus Airteagal 90(a):
 (a) cé na cineálacha bunaíochtaí dá
 dtagraítear in Airteagal 89(1), in Airteagal 90 agus i rialacha a
 glacadh de bhun 89(3)(b) a mbaineann an formheas leo;
 (b) cé na catagóirí agus na speicis
 ainmhithe talún ar coimeád nó na táirgí geirmeacha de thionscamh na speiceas
 sin a mbaineann a formheas leo.
 Airteagal 94
 Nósanna imeachta le haghaidh an t‐údarás inniúil an formheas a thabhairt
 1. Cuirfidh an t‐údarás inniúil
 nósanna imeachta ar bun a mbeidh ar oibreoirí iad a leanúint agus iad ag cur
 iarratais isteach ar fhormheas a mbunaíochtaí i gcomhréir le hAirteagal 89(1),
 Airteagal 90 agus Airteagal 91(1).
 2. I ndiaidh dóibh iarratas ar
 fhormheas a fháil ó oibreoir, tabharfaidh an t‐údarás inniúil cuairt ar
 an suíomh i gcomhréir le hAirteagal 89(1)(a) agus Airteagal 90(a).
 3. Féadfaidh an t‐údarás inniúil
 formheas ar choinníoll a thabhairt do bhunaíocht i gcás inar cosúil, ar bhonn
 iarratas an oibreora agus na cuairte a thug an t‐údarás ar shuíomh na
 bunaíochta ina dhiaidh sin dá bhforáiltear i mír 2 den Airteagal seo, go
 gcomhlíonann sé na príomhcheanglais lena dtugtar ráthaíochtaí leordhóthanacha
 nach bhfuil riosca suntasach leis an mbunaíocht sin, chun go n‐áiritheofar
 go gcomhlíonfar na ceanglais uile le haghaidh formheasa dá bhforáiltear in Airteagal 92(1)
 agus sna rialacha arna nglacadh de bhun Airteagal 92(2).
 4. I gcás inar thug an t‐údarás
 inniúil formheas ar choinníoll i gcomhréir le mír 3 den Airteagal seo, ní
 thabharfaidh sé formheas iomlán ach más cosúil i ndiaidh cuairte eile ar
 láthair na bunaíochta arna tabhairt faoi cheann trí mhí ón dáta a tugadh an
 formheas ar choinníoll, go gcomhlíonann an bhunaíocht na ceanglais uile maidir
 le formheas dá bhforáiltear in Airteagal 92(1) agus sna rialacha arna
 nglacadh de bhun Airteagal 92(2).
 I gcás inar léir ó chuairt ar shuíomh go ndearnadh
 dul chun cinn soiléir ach nach gcomhlíonann an bhunaíocht na ceanglais sin uile
 fós, féadfaidh an t‐údarás inniúil síneadh a chur leis an bhformheas ar
 choinníoll. Ní bheidh tréimhse an fhormheasa ar choinníoll níos mó ná sé mhí,
 áfach.
 Airteagal 95
 Formheas a athbhreithniú, a chur ar fionraí agus a tharraingt siar ag an údarás
 inniúil
 1. Déanfaidh an t‐údarás inniúil
 athbhreithniú leantach ar gach formheas ar bhunaíocht arna tabhairt i gcomhréir
 le hAirteagal 92 agus Airteagal 94.
 2. I gcás ina sainaithníonn an t‐údarás
 inniúil easnaimh thromchúiseacha sa bhunaíocht maidir leis na ceanglais a
 chomhlíonadh atá leagtha amach in Airteagal 92(1) agus na rialacha a
 glacadh de bhun Airteagal 92(2) agus nach féidir leis an oibreoir ráthaíochtaí
 leordhóthanacha a thabhairt go réiteofar na heasnaimh sin, cuirfidh an t‐údarás
 inniúil sin nósanna imeachta ar bun chun formheas na bunaíochta sin a
 tharraingt siar.
 Ar a shon sin, féadfaidh an t‐údarás inniúil
 formheas bunaíochta a chur ar fionraí más féidir leis an oibreoir a ráthú
 go réiteoidh sé na heasnaimh faoi cheann tréimhse réasúnta.
 3. Ní thabharfar formheas tar éis
 tarraingte siar nó fionraí i gcomhréir le mír 2 ach i gcás ina mbeidh an t‐údarás
 inniúil sásta go gcomhlíonann an bhunaíocht go hiomlán ceanglais uile an
 Rialúcháin seo atá oiriúnach don chineál sin bunaíochta.
 Roinn 3
 clár ag an údarás inniúil de na bunaíochtaí agus de na hiompróirí
 Airteagal 96
 Clár na mbunaíochtaí agus na n‐iompróirí
 1. Cuirfidh an t‐údarás inniúil
 ar bun agus coinneoidh cothrom le dáta clár de:
 (a) na bunaíochtaí agus na hiompróirí uile de
 bhun Airteagal 88;
 (b) na bunaíochtaí uile arna bhformheas i
 gcomhréir le hAirteagal 92 agus Airteagal 94.
 Cuirfidh sé an clár sin ar fáil do na Ballstáit
 eile agus don phobal.
 2. Más cuí agus más ábhartha, féadfaidh
 an t‐údarás inniúil an clárú dá dtagraítear i mír 1(a) agus an
 formheas dá dtagraítear i mír 1(b) a chur le chéile le clárú chun críoch
 eile.
 3. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis na nithe seo a leanas:
 (a) an fhaisnéis atá le cur ar an gclár dá
 bhforáiltear i mír 1;
 (b) ceanglais bhreise maidir le cláir
 bunaíochtaí táirgí geirmeacha, tar éis dóibh stad dá ngníomhaíochtaí;
 (c) rochtain phoiblí ar an gclár dá
 bhforáiltear i mír 1.
 4. Féadfaidh an Coimisiún, trí bhíthin
 gníomhartha tarmligthe, rialacha a leagan síos maidir le formáid nósanna
 imeachta maidir le clár na mbunaíochtaí agus na n‐iompróirí agus na
 mbunaíochtaí arna bhformheas dá bhforáiltear i mír 1 den Airteagal seo.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 255(2).
 Roinn 4
 Taifid a Choinneáil
 Airteagal 97
 Na hoibleagáidí coinneála taifeadta ar oibreoirí bunaíochtaí seachas
 bunaíochtaí táirgí geirmeacha
 1. Déanfaidh oibreoirí bunaíochtaí atá
 faoi réir cláraithe i gcomhréir le hAirteagal 88, nó formheasta i
 gcomhréir le hAirteagal 92(1) agus coinneoidh siad agus cothabhálfaidh
 siad taifid ina mbeidh an fhaisnéis seo a leanas ar a laghad:
 (a) speicis, catagóirí, líonta agus
 aitheantas ainmhithe talún ar coimeád ar a mbunaíocht;
 (b) gluaiseachtaí ainmhithe talún ar coimeád
 isteach ina mbunaíocht agus amach aisti, a shonrú mar is cuí:
 (i) a n‐áit tionscnaimh nó a gceann
 scríbe;
 (ii) dátaí na ngluaiseachtaí sin;
 (c) na doiciméid i bhfoirm páipéir nó
 leictreonach a cheanglaítear a ghabháil le hainmhithe talún ar agus iad ag
 sroicheadh a mbunaíochta nó á fágáil i gcomhréir le hAirteagail 106(b), 107(b),
 109(c), 110(b), 113(b), Airteagal 140(1) agus (2), Airteagal 162(2)
 agus rialacha arna nglacadh de bhun Airteagal 114, Airteagal 117 agus
 Airteagal 141(1)(b) agus (c);
 (d) aon fhadhbanna sláinte ainmnithe a
 bhaineann le hainmhithe ar coimeád ar a mbunaíocht;
 (e) bearta bithshlándála, faireachas,
 cóireálacha, torthaí tástála agus faisnéis ábhartha eile atá oiriúnach do na
 nithe seo a leanas:
 (i) catagóir agus speiceas ainmhithe talún
 ar coimeád ar an mbunaíocht;
 (ii) cineál an táirgthe;
 (iii) cineál agus méid na bunaíochta;
 (f) torthaí aon chuairteanna sláinte
 ainmhithe a cheanglaítear i gcomhréir le hAirteagal 23(1) agus rialacha
 arna nglacadh de bhun Airteagal 24.
 2. Féadfaidh an Ballstát bunaíochtaí
 atá díolmhaithe ón gceanglas clárúcháin i gcomhréir le hAirteagal 83 a
 dhíolmhú ón gceanglas taifid a choinneáil den fhaisnéis atá liostaithe i mír 1
 den Airteagal seo.
 3. Coinneoidh oibreoirí bunaíochtaí na
 taifid dá bhforáiltear i mír 1 sa bhunaíocht agus:
 (a) iad a chur ar fáil don údarás inniúil má
 iarrtar sin;
 (b) iad a choinneáil ar feadh íostréimhse atá
 le cinneadh ag an údarás inniúil ach nach lú ná trí bliana.
 Airteagal 98
 Taifid a choinneáil ar bhunaíochtaí táirgí geirmeacha
 1. Coinneoidh agus cothabhálfaidh
 oibreoirí bunaíochta geirmeacha ina mbeidh an fhaisnéis seo a leanas, ar a
 laghad:
 (a) pór, aois agus aitheantas ainmhithe
 bronntacha a úsáidtear chun táirgí geirmeacha a tháirgeadh;
 (b) am agus áit bailiúcháin, próiseála agus
 stórála táirgí geirmeacha a bhailítear, a tháirgtear nó a phróiseáiltear;
 (c) aitheantas na dtáirgí geirmeacha maille
 le sonraí i ndáil lena gceann scríbe, más eol;
 (d) na doiciméid i bhfoirm páipéir nó
 leictreonach a bhfuil sé ceangailte ina leith go ngabhfaidh siad le táirgí
 geirmeacha agus iad ag sroicheadh na bunaíochta nó á fágáil i gcomhréir le hAirteagal 159
 agus Airteagal 162(2) agus rialacha arna nglacadh de bhun Airteagal 160(3)
 agus (4);
 (e) teicnící saotharlainne a úsáidtear.
 2. Féadfaidh an Ballstát bunaíochtaí
 atá díolmhaithe ón gceanglas clárúcháin i gcomhréir le hAirteagal 84 a
 dhíolmhú ón gceanglas taifid a choinneáil den fhaisnéis atá liostaithe i mír 1
 den Airteagal seo.
 3. Coinneoidh oibreoirí bunaíochtaí
 táirgí geirmeacha na taifid dá bhforáiltear i mír 1 ar an mbunaíocht agus:
 (a) cuirfidh siad ar fáil iad láithreach don
 údarás inniúil má iarrtar sin;
 (b) coinneoidh siad iad ar feadh íostréimhse
 atá le cinneadh ag an údarás inniúil ach nach lú ná trí bliana.
 Airteagal 99
 Na hiompróirí taifid a choinneáil
 1. Coinneoidh agus cothabhálfaidh
 iompróirí táirgí geirmeacha taifid ina mbeidh an fhaisnéis seo a leanas ar a
 laghad:
 (a) na bunaíochtaí ar thug siad cuairt orthu;
 (b) catagóirí, speicis agus líon na dtáirgí
 geirmeacha a d’iompair siad;
 (c) ní, dífhabhtú agus dímhíolú an mhodha
 iompair.
 2. Féadfaidh an Ballstát iompróirí atá
 díolmhaithe ón gceanglas clárúcháin i gcomhréir le hAirteagal 86 a
 dhíolmhú ón gceanglas taifid a choinneáil den fhaisnéis atá liostaithe i mír 1
 den Airteagal seo.
 3. Coinneoidh iompróirí na taifid dá
 bhforáiltear i mír 1:
 (a) ar dhóigh lenar féidir iad a chur ar fáil
 láithreach don údarás inniúil má iarrtar sin;
 (b) ar feadh íostréimhse atá le cinneadh ag
 an údarás inniúil ach nach lú ná trí bliana.
 Airteagal 100
 Tarmligean cumhachtaí maidir le taifid a choinneáil
 1. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir le rialacha lena bhforlíontar na ceanglais choinneála taifid dá
 bhforáiltear in Airteagal 97, in Airteagal 98 agus in Airteagal 99
 maidir leis na nithe seo a leanas:
 (a) maolaithe ó na ceanglais maidir le taifid
 a choinneáil le haghaidh:
 (i) oibreoirí cineálacha áirithe bunaíochtaí
 agus cineálacha áirithe iompróirí;
 (ii) bunaíochtaí a choimeádann nó iompróirí
 a láimhseálann líon beag ainmhithe talún ar coimeád nó méid beag táirgí
 geirmeacha;
 (iii) catagóirí nó speiceas áirithe ainmhithe
 talún ar coimeád nó táirgí geirmeacha;
 (b) faisnéis atá le taifeadadh sa bhreis ar
 an méid dá bhforáiltear in Airteagal 97(1), in Airteagal 98(1) agus
 in Airteagal 99(1);
 (c) ceanglais bhreise maidir le taifid a
 choinneáil ar tháirgí geirmeacha arna mbailiú, nó arna bpróiseáil i mbunaíocht
 táirgí geirmeacha, tar éis dóibh stad dá ngníomhaíochtaí.
 2. Cuirfidh an Coimisiún san áireamh na
 nithe seo a leanas agus iad ag socrú na rialacha atá le leagan síos i
 ngníomhartha tarmligthe dá bhforáiltear i mír 1:
 (a) na rioscaí atá le gach cineál bunaíochta
 nó iompróra;
 (b) catagóir agus speicis ainmhithe talún ar
 coimeád nó táirgí geirmeacha sa bhunaíocht nó atá á n‐iompar;
 (c) cineál an táirgthe sa bhunaíocht nó
 cineál an iompair;
 (d) patrúin ghluaiseachta thipiciúla an
 chineáil bunaíochta agus speiceas agus catagóir na n‐ainmhithe lena
 mbaineann;
 (e) líon na n‐ainmhithe talún ar
 coimeád nó toirt na dtáirgí geirmeacha a choinneáiltear sa bhunaíocht nó a
 iompraíonn an t‐iompróir.
 Airteagal 101
 Cumhachtaí cur chun feidhme maidir le taifid a choinneáil
 Leagfaidh an Coimisiún síos, trí bhíthin
 gníomhartha cur chun feidhme, rialacha maidir leis na nithe seo a leanas:
 (a) formáid na dtaifead dá bhforáiltear
 in Airteagal 97(1), in Airteagal 98(1) agus in Airteagal 99(1)
 agus rialacha arna nglacadh de bhun Airteagal 100;
 (b) coinneáil leictreonach taifead dá
 bhforáiltear in Airteagal 97(1), in Airteagal 98(1) agus in Airteagal 99(1)
 agus rialacha arna nglacadh de bhun Airteagal 100;
 (c) nósanna imeachta maidir le taifid a
 choinneáil dá bhforáiltear in Airteagal 97(1), in Airteagal 98(1)
 agus in Airteagal 99(1) agus rialacha arna nglacadh de bhun Airteagal 100;
 Glacfar na gníomhartha cur chun feidhme
 sin i gcomhréir leis an nós imeachta scrúdúcháin dá dtagraítear in Airteagal 255(2).
 Caibidil 2
 Ceanglais inrianaitheachta i gcás ainmhithe talún agus táirgí geirmeacha
 Roinn 1
 ainmhithe talún ar coimeád
 Airteagal 102
 An fhreagracht atá ar na Ballstáit maidir le córas a chur ar bun chun ainmhithe
 talún ar coimeád a shainaithint agus a chlárú
 1. Beidh córas ar bun ag na Ballstáit
 le haghaidh ainmhithe talún ar coimeád a shainaithint agus a chlárú, agus, más
 cuí, le haghaidh a ngluaiseachtaí a thaifeadadh, agus na nithe seo a leanas á
 gcur san áireamh:
 (a) speiceas nó catagóir ainmhithe talún ar
 coimeád;
 (b) an riosca atá leis an speiceas sin nó
 leis an gcatagóir sin.
 2. Ar na heilimintí a bheidh sa chóras
 dá bhforáiltear i mír 1 beidh:
 (a) na modhanna lena sainaithneofar ainmhithe
 talún ar coimeád ina n‐aonar nó i ngrúpaí;
 (b) doiciméid aitheantais, doiciméid
 ghluaiseachta agus doiciméid eile le haghaidh ainmhithe talún ar coimeád a
 shainaithint agus a rianú dá dtagraítear in Airteagal 104;
 (c) taifid a bheidh cothrom le dáta dá
 bhforáiltear in Airteagal 97(1)(a) agus (b);
 (d) bunachar sonraí ríomhaireachta
 d’ainmhithe talún ar coimeád dá bhforáiltear in Airteagal 103(1).
 3. Beidh an córas dá bhforáiltear i mír 1
 deartha ionas:
 (a) go n‐áiritheofar go gcuirfear i
 bhfeidhm go héifeachtúil cosc galar agus bearta rialaithe dá bhforáiltear sa
 Rialachán seo;
 (b) go n‐éascófar inrianaitheacht
 ainmhithe talún ar coimeád agus a ngluaiseachtaí laistigh de na Ballstáit agus
 eatarthu agus a dteacht isteach san Aontas;
 (c) go n‐áiritheofar go mbeidh idir‐inoibríocht,
 comhtháthú agus comhoiriúnacht eilimintí an chórais sin éifeachtúil;
 (d) go n‐áiritheofar go mbeidh an
 córas, a mhéid is cuí, oiriúnaithe do na nithe seo a leanas:
 (i) an córas faisnéise ríomhairithe le
 haghaidh fhógairt agus thuairisciú an Aontais dá bhforáiltear in Airteagal 20;
 (ii) IMSOC;
 (e) go n‐áiritheofar go mbeidh cur
 chuige comhleanúnach ann maidir leis na hainmhithe a chumhdóidh an córas.
 4. Féadfaidh na Ballstáit, más cuí:
 (a) an córas dá bhforáiltear i mír 1 a
 úsáid ina iomláine nó cuid de a úsáid chun críoch seachas na críocha dá
 dtagraítear i mír 3(a) agus (b);
 (b) na doiciméid aitheantais, na doiciméid
 ghluaiseachta agus doiciméid eile dá dtagraítear in Airteagal 104 a
 chomhtháthú le deimhnithe sláinte ainmhithe nó le doiciméid féindearbhúcháin dá
 bhforáiltear in Airteagal 140(1) agus (2) agus Airteagal 148(1) i
 rialacha arna nglacadh de bhun Airteagal 141(b) agus (c) agus Airteagal 148(3)
 agus(4);
 (c) údarás
 eile a ainmniú nó comhalta eile nó duine nádúrtha a údarú an córas
 sainaitheanta agus clárúcháin dá bhforáiltear i mír 1 a chur i bhfeidhm i
 ngníomh.
 Airteagal 103
 An oibleagáid ar na Ballstáit bunachar sonraí ríomhaireachta ainmhithe
 talún ar coimeád a chur ar bun
 1. Cuirfidh na Ballstáit ar bun agus
 cothabhálfaidh siad bunachar sonraí ríomhaireachta chun na nithe seo a leanas a
 thaifeadadh:
 (a) an fhaisnéis seo a leanas maidir le
 hainmhithe ar coimeád den speiceas buaibheach, den speiceas caorach agus den
 speiceas gabhair;
 (i) a n‐aitheantas aonair dá
 bhforáiltear in Airteagal 106(a) agus in Airteagal 107(a);
 (ii) na bunaíochtaí a choimeádann iad;
 (iii) a ngluaiseachtaí isteach sna
 bunaíochtaí agus amach astu;
 (b) faisnéis maidir le hainmhithe ar coimeád
 den speiceas mucach agus na bunaíochtaí a choimeádann iad;
 (c) an fhaisnéis seo a leanas maidir le hainmhithe
 ar coimeád de speicis eachaí:
 (i) a n‐uimhir beatha aonair dá
 bhforáiltear in Airteagal 109(1)(a);
 (ii) an modh sainaitheanta lena nasctar an t‐ainmní
 sin leis an doiciméad aitheantais dá dtagraítear in (iii), más ábhartha;
 (iii) an uimhir aitheantais dá bhforáiltear
 in Airteagal 109(1)(c);
 (iv) na bunaíochtaí ina mbíonn na hainmhithe
 sin ar coimeád;
 (d) faisnéis maidir le hainmhithe talún ar
 coimeád de speicis seachas na speicis dá dtagraítear in (a), in (b) agus in (c)
 má fhoráiltear dó sin i rialacha arna nglacadh de bhun mhír 2.
 2. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir le faisnéis a thaifeadadh i ndáil le speicis ainmhí seachas na speicis
 dá dtagraítear i mír 1(a), (b) agus (c) den Airteagal seo sa bhunachar
 sonraí ríomhaireachta dá bhforáiltear sa mhír sin más gá, agus na rioscaí atá
 leis na speicis sin á gcur san áireamh, chun:
 (a) a áirithiú go gcuirfear i bhfeidhm go
 héifeachtúil cosc galar agus bearta rialaithe dá bhforáiltear sa Rialachán seo;
 (b) inrianaitheacht ainmhithe talún ar
 coimeád agus a ngluaiseachtaí laistigh de na Ballstáit agus eatarthu agus a
 dteacht isteach san Aontas a éascú;
 Airteagal 104
 An oibleagáid ar an údarás inniúil maidir le doiciméid aitheantais, doiciméid
 ghluaiseachta agus doiciméid eile le haghaidh ainmhithe talún ar coimeád a
 shainaithint agus a rianú
 Eiseoidh an t‐údarás inniúil:
 (a) doiciméid aitheantais d'ainmhithe
 talún ar coimeád má cheanglaítear sin le hAirteagail 106(b), 109(c), 112(1)(b)
 agus (2)(b), agus le hAirteagal 113(b) agus le rialacha arna nglacadh de
 bhun Airteagal 114 agus Airteagal 117;
 (b) doiciméid ghluaiseachta agus
 doiciméid eile le haghaidh ainmhithe talún ar coimeád a shainaithint agus a
 rianú, má cheanglaítear sin le hAirteagal 107(b), le hAirteagal 110(b)
 nó le hAirteagal 113(b) agus le rialacha arna nglacadh de bhun Airteagal 114
 agus Airteagal 117.
 Airteagal 105
 Rochtain phoiblí ar fhaisnéis maidir le modhanna sainaitheanta
 Tabharfaidh an t‐údarás inniúil faisnéis
 don Choimisiún agus cuirfidh sé an fhaisnéis sin ar fáil don phobal má
 bhaineann sí le:
 (a) pointí teagmhála do na bunachair
 sonraí ríomhaireachta arna gcur ar bun ag na Ballstáit i gcomhréir le hAirteagal 103(1);
 (b) na húdaráis nó na comhaltaí a bheidh
 freagrach as doiciméid aitheantais, doiciméid gluaiseachta agus doiciméid eile
 a eisiúint i gcomhréir le hAirteagal 104, agus Airteagal 102(4)(c) á
 chur san áireamh;
 (c) na modhanna sainaitheanta atá le
 húsáid le haghaidh gach catagóire agus speicis d’ainmhithe talún ar coimeád i
 gcomhréir le hAirteagail 106(a), 107(a), 109(1), 110(a), Airteagal 112(1)(a)
 agus (2)(a) agus Airteagal 113(a) agus rialacha arna nglacadh de bhun Airteagal 114
 agus Airteagal 117;
 (d) an fhormáid atá leagtha síos le
 haghaidh doiciméid aitheantais agus doiciméid eile dá dtagraítear in Airteagal 104
 a eisiúint.
 Airteagal 106
 Na hoibleagáidí ar oibreoirí maidir le hainmhithe ar coimeád den speiceas
 buaibheach a shainaithint
 Déanfaidh oibreoirí a choimeádann ainmhithe talún
 den speiceas buaibheach:
 (a) a áirithiú go sainaithneofar go
 haonarach na hainmhithe ar coimeád le modh fisiciúil sainaitheanta;
 (b) a áirithiú go n‐eiseofaidh an t‐údarás
 inniúil nó an t‐údarás ainmnithe nó an comhlacht údaraithe doiciméad
 aitheantais do na hainmhithe ar coimeád sin ar doiciméad saolré aonair é agus:
 (i) go gcoinneoidh an t‐oibreoir an
 doiciméad sin , go líonfaidh sé i gceart é agus go gcoinneoidh sé cothrom le
 dáta é;
 ii) go ngabhfaidh an doiciméad sin leis na
 hainmhithe talún ar coimeád tráth a ngluaiseachta;
 (c) faisnéis maidir le gluaiseachtaí na n‐ainmhithe
 ar coimeád sin a chur ón mbunaíocht sin agus isteach inti a chur isteach sa
 bhunachar sonraí ríomhaireachta dá dtagraítear in Airteagal 103(1) agus
 sna rialacha arna nglacadh de bhun Airteagal 114 agus Airteagal 117.
 Airteagal 107
 Na hoibleagáidí ar oibreoirí maidir le hainmhithe ar coimeád den speiceas
 caorach agus den speiceas gabhair a shainaithint
 Déanfaidh oibreoirí a choimeádann ainmhithe ar
 coimeád de na speicis chaorach agus ghabhair:
 (a) a áirithiú go sainaithneofar go
 haonarach na hainmhithe ar coimeád le modh fisiciúil sainaitheanta;
 (b) a áirithiú go ngabhfaidh doiciméad
 gluaiseachta arna líonadh go cruinn a d’eisigh an t‐údarás inniúil i
 gcomhréir le hAirteagal 104 leis na hainmhithe ar coimeád tráth a
 ngluaiseachta ón mbunaíocht ina gcoimeádtar na hainmhithe sin:
 (c) faisnéis maidir le gluaiseachtaí na n‐ainmhithe
 ar coimeád sin a chur ón mbunaíocht sin agus isteach inti a chur isteach sa
 bhunachar sonraí ríomhaireachta dá dtagraítear in Airteagal 103(1) agus
 sna rialacha arna nglacadh de bhun Airteagal 114 agus Airteagal 117.
 Airteagal 108
 Maoluithe maidir le doiciméid aitheantais agus doiciméid ghluaiseachta
 d’ainmhithe den speiceas buaibheach, den speiceas caorach agus den speiceas gabhair
 De mhaolú ar Airteagal 104, ar Airteagal 106(b)
 agus ar Airteagal 107(b), féadfaidh na Ballstáit oibreoirí a dhíolmhú ón
 gceanglas lena áirithiú go ngabhfaidh doiciméid aitheantais nó doiciméid
 ghluaiseachta le hainmhithe ar coimeád den speiceas buaibheach, den speiceas
 caorach agus den speiceas gabhair le linn gluaiseachtaí laistigh den Bhallstát,
 ar choinníoll:
 (a) go bhfuil an fhaisnéis atá sa
 doiciméad gluaiseachta nó sa doiciméad aitheantais istigh sa bhunachar sonraí
 ríomhaireachta dá bhforáiltear in Airteagal 103(1);
 (b) go dtugann an córas le haghaidh
 ainmhithe ar coimeád den speiceas buaibheach, den speiceas caorach agus den
 speiceas gabhair leibhéal inrianaitheachta is comhionann leis an leibhéal a
 áirithítear leis na doiciméid aitheantais agus leis na doiciméid ghluaiseachta.
 Airteagal 109
 Na hoibleagáidí ar oibreoirí maidir le hainmhithe ar coimeád den speiceas
 eachaí a shainaithint
 1. Déanfaidh oibreoirí a choimeádann
 ainmhithe ar coimeád den speiceas eachaí a áirithiú go sainaithneofar iad go
 haonarach leis na nithe seo a leanas:
 (a) uimhir shaolré aonair arna taifeadadh sa
 bhunachar sonraí ríomhaireachta dá bhforáiltear in Airteagal 103(1);
 (b) modh a nascann go soiléir an t‐ainmhí
 ar coimeád agus an doiciméad aitheantais dá bhforáiltear i bpointe (c) den
 mhír seo arna eisiúint ag an údarás inniúil i gcomhréir le hAirteagal 104;
 (c) doiciméad aitheantais saolré aonair arna
 líonadh i gceart.
 2. Déanfaidh oibreoirí ainmhithe ar
 coimeád den speiceas eachaí faisnéis maidir le gluaiseachtaí na n‐ainmhithe
 talún ar coimeád sin a chur isteach sa bhunachar sonraí ríomhaireachta dá
 bhforáiltear in Airteagal 103(1) agus sna rialacha arna nglacadh de bhun Airteagal 114
 agus Airteagal 117.
 Airteagal 110
 Na hoibleagáidí ar oibreoirí maidir le hainmhithe ar coimeád den speiceas
 mucach a shainaithint
 Déanfaidh oibreoirí a choimeádann ainmhithe
 den speiceas mucach:
 (a) a áirithiú go sainaithneofar
 ainmhithe ar coimeád sin le modh fisiciúil sainaitheanta;
 (b) a áirithiú go ngabhfaidh doiciméad
 gluaiseachta arna líonadh i gceart arna eisiúint ag an údarás inniúil i
 gcomhréir le hAirteagal 104 leis na hainmhithe talún ar coimeád tráth a
 ngluaiseachta ón mbunaíocht ina gcoimeádtar na hainmhithe sin;
 (c) faisnéis faoin mbunaíocht ina
 gcoimeádtar na hainmhithe sin a chur isteach sa bhunachar sonraí ríomhaireachta
 dá dtagraítear in Airteagal 103(1) agus sna rialacha arna nglacadh de bhun
 Airteagal 114 agus Airteagal 117.
 Airteagal 111
 Maoluithe a bhaineann le gluaiseachtaí ainmhithe ar coimeád den speiceas mucach
 De mhaolú ó Airteagal 110(b), féadfaidh
 na Ballstáit oibreoirí a dhíolmhú ón gceanglas atá leagtha síos nach mór a
 áirithiú go ngabhfaidh doiciméid ghluaiseachta arna líonadh i gceart a d’eisigh
 an t‐údarás inniúil maidir le gluaiseachtaí laistigh den Bhallstát le
 hainmhithe ar coimeád den speiceas mucach, ar choinníoll:
 (a) go bhfuil an fhaisnéis sna doiciméid
 ghluaiseachta sin istigh sa bhunachar sonraí ríomhaireachta arna chur ar bun ag
 an mBallstát i gcomhréir le hAirteagal 103(1);
 (b) go dtugann an córas le haghaidh
 ainmhithe talún ar coimeád den speiceas mucach a shainaithint agus a chlárú
 leibhéal inrianaitheachta is comhionann leis na doiciméid ghluaiseachta sin.
 Airteagal 112
 An oibleagáid ar choimeádaithe peataí a shainaithint agus a chlárú
 1. Áiritheoidh coimeádaithe peataí
 talún de na speicis atá liostaithe i Roinn A d’Iarscríbhinn I a
 aistrítear ó Bhallstát go Ballstát eile:
 (a) go sainaithneofar iad le modh
 sainaitheanta fisiciúil;
 (b) go ngabhann doiciméad aitheantais leo
 arna líonadh agus arna choinneáil cothrom le dáta a d’eisigh an t‐údarás
 inniúil i gcomhréir le hAirteagal 104.
 2. Áiritheoidh coimeádaithe peataí i
 gcás peataí ar coimeád de na speicis atá liostaithe i Roinn B d’Iarscríbhinn I
 agus a aistrítear ó Ballstát go Ballstát eile, nuair a cheanglaítear sin le
 rialacha arna nglacadh de bhun Airteagal 114 agus Airteagal 117:
 (a) go sainaithneofar na hainmhithe talún ar
 coimeád, go haonarach nó i ngrúpaí;
 (b) go ngabhann doiciméad aitheantais,
 doiciméid ghluaiseachta nó doiciméid eile le haghaidh ainmhithe a shainaithint
 agus a rianú leo arna líonadh agus arna choinneáil cothrom le dáta, de réir mar
 is cuí i gcás an speicis ainmhithe lena mbaineann.
 Airteagal 113
 Na hoibleagáidí ar oibreoirí maidir le hainmhithe talún ar coimeád seachas
 ainmhithe den speiceas buaibheach, den speiceas caorach, den speiceas gabhair,
 den speiceas mucach agus den speiceas eachaí agus ainmhithe atá ina bpeataí a
 shainaithint
 Áiritheoidh oibreoirí go gcomhlíonfaidh
 ainmhithe talún ar coimeád, seachas ainmhithe den speiceas buaibheach, den
 speiceas caorach, den speiceas gabhair, den speiceas mucach agus den speiceas
 eachaí agus ainmhithe atá ina bpeataí, leis na ceanglais seo a leanas nuair a
 cheanglaítear sin leis na rialacha arna nglacadh de bhun Airteagal 114
 agus Airteagal 117:
 (a) go sainaithneofar iad, go haonarach
 nó i ngrúpaí;
 (b) go ngabhann doiciméad aitheantais,
 doiciméid ghluaiseachta nó doiciméid eile le haghaidh ainmhithe a shainaithint
 agus a rianú leo arna líonadh agus arna choinneáil cothrom le dáta, de réir mar
 is cuí i gcás an speicis ainmhithe lena mbaineann.
 Airteagal 114
 Cumhachtaí a tharmligean maidir le sainaithint agus clárú
 Tabharfar de chumhacht don Choimisiún
 gníomhartha tarmligthe a ghlacadh i gcomhréir le hAirteagal 253 maidir
 leis na nithe seo a leanas:
 (a) údaráis eile a ainmniú, comhaltaí nó
 daoine nádúrtha a údarú dá bhforáiltear in Airteagal 102(4)(c);
 (b) mioncheanglais maidir leis:
 (i) an modh sainaitheanta d’ainmhithe talún
 ar coimeád dá dtagraítear in Airteagail 106(a), 107(a), 109(1), 110(a), 112(1)(a)
 agus (2)(a), agus 113(a);
 (ii) an modh sainaitheanta sin a chur i
 bhfeidhm agus a úsáid;
 (c) an fhaisnéis atá le bheith:
 (i) sna bunachair sonraí dá bhforáiltear in Airteagal 103(1);
 (ii) sa doiciméad aitheantais d'ainmhithe ar
 coimeád den speiceas buaibheach dá bhforáiltear in Airteagal 105(b);
 (iii) sa doiciméad gluaiseachta d'ainmhithe
 ar coimeád den speiceas gabhair agus den speiceas caorach dá bhforáiltear in Airteagal 107(b);
 (iv) sa doiciméad aitheantais d'ainmhithe ar
 coimeád den speiceas eachaí dá bhforáiltear in Airteagal 109(1);
 (v) sa doiciméad gluaiseachta d'ainmhithe ar
 coimeád den speiceas mucach dá bhforáiltear in Airteagal 110(b);
 (vi) sna doiciméid aitheantais do pheataí
 talún dá bhforáiltear in Airteagal 112(1)(b) nó doiciméid aitheantais,
 doiciméid ghluaiseachta nó doiciméid eile d'ainmhithe talún atá ina bpeataí dá
 bhforáiltear in Airteagal 112(2)(b);
 (vii) sna doiciméid aitheantais nó doiciméid
 ghluaiseachta d’ainmhithe talún ar coimeád seachas ainmhithe den speiceas
 buaibheach, den speiceas gabhair, den speiceas mucach, den speiceas eachaí agus
 ainmhithe atá ina bpeataí dá bhforáiltear in Airteagal 113(b);
 (d) mioncheanglais do speicis éagsúla
 agus do chatagóirí éagsúla ainmhithe talún ar coimeád lena áirithiú go n‐oibreoidh
 an córas sainaitheanta agus clárúcháin dá bhforáiltear in Airteagal 102(1)
 go héifeachtúil;
 (e) mioncheanglais d’ainmhithe talún ar
 coimeád ar a mbealach isteach san Aontas ó thríú tíortha agus ó thríú críocha;
 (f) ceanglais sainaitheanta agus chlárúcháin
 d’ainmhithe talún ar coimeád atá ina bpeataí de na speicis atá liostaithe i Roinn B
 d’Iarscríbhinn I agus ainmhithe talún ar coimeád seachas an speiceas
 buaibheach, an speiceas caorach, an speiceas gabhair, an speiceas mucach agus
 an speiceas eachaí más gá, agus na rioscaí atá leis an speiceas sin á gcur san
 áireamh chun:
 (i) a áirithiú go gcuirfear i bhfeidhm go
 héifeachtúil na bearta cosanta galar agus rialaithe dá bhforáiltear sa
 Rialachán seo;
 (ii) inrianaitheacht ainmhithe talún ar
 coimeád, a ngluaiseachtaí laistigh de na Ballstáit agus eatarthu agus a dteacht
 isteach san Aontas a éascú.
 Airteagal 115
 Cumhachtaí a tharmligean a bhaineann le maoluithe ó na ceanglais
 inrianaitheachta
 Tabharfar de chumhacht don Choimisiún
 gníomhartha tarmligthe a ghlacadh i gcomhréir le hAirteagal 253 maidir le
 maoluithe d’oibreoirí ó na ceanglais sainaitheanta agus chlárúcháin dá
 bhforáiltear in Airteagail 106, 107 agus 109 agus 110:
 (a) i gcásanna nach gá ceann amháin nó
 níos mó de na heilimintí sin chun na ceanglais a chomhlíonadh dá dtagraítear in
 Airteagal 102(3)(a) agus (b);
 (b) i gcás ina ráthaítear le bearta
 inrianaitheachta eile ar bun sna Ballstáit nach ndéanfar dochar do leibhéal
 inrianaitheachta na n‐ainmhithe lena mbaineann.
 Airteagal 116
 Nithe atá le cur san áireamh agus gníomhartha tarmligthe dá dtagraítear in Airteagal 114
 agus in Airteagal 115 á nglacadh
 Cuirfidh an Coimisiún na nithe seo a leanas
 san áireamh agus é ag socrú na rialacha atá le leagan síos sna gníomhartha
 tarmligthe dá dtagraítear in Airteagal 114 agus in Airteagal 115:
 (a) catagóirí agus speicis na n‐ainmhithe
 talún ar coimeád;
 (b) na rioscaí atá leis na hainmhithe
 talún ar coimeád sin;
 (c) líon na n‐ainmhithe sa
 bhunaíocht;
 (d) an cineál táirgthe sna bunaíochtaí
 sin ina gcoimeádtar na hainmhithe talún sin;
 (e) patrúin ghluaiseachta na speiceas
 agus na gcatagóirí ainmhithe talún ar coimeád;
 (f) gnéithe de chosaint agus de
 chaomhnú speiceas ainmhithe talún ar coimeád;
 (g) feidhmíocht eilimintí
 inrianaitheachta eile den chóras sainaitheanta agus cláraithe ainmhithe talún
 ar coimeád dá dtagraítear in Airteagal 102(2).
 Airteagal 117
 Cumhachtaí cur chun feidhme a bhaineann le hinrianaitheacht ainmhithe talún ar
 coimeád
 Déanfaidh an Coimisiún, trí bhíthin
 gníomhartha tarmligthe, rialacha a leagan síos maidir le cur chun feidhme na
 gceanglas dá bhforáiltear in Airteagail 106, 107, 109, 110, 112 agus 113
 agus na gceanglas arna leagan síos i ngníomhartha tarmligthe arna nglacadh de
 bhun Airteagal 103(2), Airteagal 114 agus Airteagal 115 a
 bhaineann leis na nithe seo a leanas:
 (a) sonraíochtaí teicniúla, formáidí
 agus rialacha oibríochtúla na nithe seo a leanas:
 (i) modhanna, dóigheanna agus úsáid
 sainaitheanta;
 (ii) an doiciméad gluaiseachta nó an
 doiciméad gluaiseachta d’ainmhithe den speiceas buaibheach, den speiceas
 caorach agus den speiceas gabhair;
 (iii) an doiciméad aitheantais d'ainmhithe ar
 coimeád den speiceas eachaí;
 (iv) doiciméid aitheantais, ghluaiseachta agus
 eile d’ainmhithe talún ar coimeád den speicis seachas an speiceas buaibheach,
 an speiceas caorach, an speiceas gabhair agus an speiceas eachaí;
 (v) bunachair sonraí ríomhaireachta.
 (b) na spriocamanna maidir leis na nithe
 seo a leanas:
 (i) na hoibreoirí faisnéis a chur isteach sa
 bhunachar sonraí ríomhaireachta;
 (ii) ainmhithe talún ar coimeád a chlárú;
 (iii) ainmhithe talún ar coimeád a
 shainaithint agus marcanna aitheantais a athrú;
 (c) cur chun faidhme praiticiúil
 maoluithe ón tsainaithint agus ón gclárúchán dá bhforáiltear sna rialacha arna
 nglacadh de bhun Airteagal 115.
 Is i gcomhréir leis an nós imeachta
 scrúdúcháin dá dtagraítear in Airteagal 255(2) a ghlacfar na gníomhartha
 cur chun feidhme sin.
 Roinn 2
 Táirgí geirmeacha
 Airteagal 118
 Ceanglais inrianaitheachta maidir le táirgí geirmeacha ó ainmhithe ar coimeád
 den speiceas buaibheach, den speiceas caorach, den speiceas gabhair, den
 speiceas eachaí agus ó éanlaithe chlóis
 1. Oibreoirí a tháirgeann, a
 phróiseálann nó a stórálann táirgí geirmeacha, marcálfaidh siad táirgí
 geirmeacha ó ainmhithe ar coimeád den speiceas buaibheach, den speiceas
 gabhair, den speiceas caorach, den speiceas eachaí agus den speiceas mucach
 ionas gur féidir iad a rianú go dtí:
 (a) na hainmhithe bronntacha;
 (b) an dáta bailiúcháin;
 (c) na bunaíochtaí táirgí inar bailíodh,
 táirgeadh, próiseáladh agus stóráladh iad.
 2. Déanfar an mharcáil dá bhforáiltear
 i mír 1 ionas go n‐áiritheofar:
 (a) go gcuirfear chun feidhme go héifeachtúil
 na bearta coiscthe galar agus rialaithe dá bhforáiltear sa Rialachán seo;
 (b) inrianaitheacht na dtáirgí geirmeacha
 agus a ngluaiseachtaí laistigh de na Ballstáit agus eatarthu agus a dteacht
 isteach san Aontas.
 Airteagal 119
 Cumhacht tarmligthe a bhaineann le ceanglais inrianaitheachta do tháirgí
 geirmeacha
 1. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis na nithe seo a leanas:
 (a) ceanglais inrianaitheachta do tháirgí
 geirmeacha ó ainmhithe talún den speiceas buaibheach, den speiceas gabhair, den
 speiceas caorach, den speiceas mucach agus den speiceas eachaí lena leasaítear
 agus lena bhforlíontar na rialacha arna leagan síos in Airteagal 118;
 (b) ceanglais inrianaitheachta do tháirgí
 geirmeacha ó ainmhithe talún de speicis seachas den speiceas buaibheach, den
 speiceas gabhair, den speiceas caorach, den speiceas mucach agus den speiceas
 eachaí, nuair is gá chun:
 (i) go gcuirfear chun feidhme go
 héifeachtúil na bearta cosanta galar agus rialaithe dá bhforáiltear sa
 Rialachán seo;
 (ii) inrianaitheacht na dtáirgí geirmeacha
 sin, a ngluaiseachtaí laistigh de na Ballstáit agus eatarthu agus a dteacht
 isteach san Aontas a éascú.
 2. Cuirfidh an Coimisiún na nithe seo a
 leanas san áireamh agus na gníomhartha tarmligthe dá bhforáiltear i mír 1
 á nglacadh acu:
 (a) na speicis ainmhithe talún ar coimeád óna
 bhfuarthas na táirgí geirmeacha;
 (b) stádas sláinte na n‐ainmhithe
 bronntacha;
 (c) an riosca atá leis na táirgí geirmeacha
 sin;
 (d) cineál na dtáirgí geirmeacha;
 (e) cineál an bhailiúcháin, na próiseála nó
 na stórála;
 (f) patrúin ghluaiseachta na speiceas agus
 na gcatagóirí ainmhithe talún ar coimeád agus a dtáirgí geirmeacha;
 (g) gnéithe de chosaint agus de chaomhnú
 speiceas ainmhithe talún ar coimeád;
 (h) nithe eile ab fhéidir a d'fheabhsódh
 inrianaitheacht táirgí geirmeacha.
 Airteagal 120
 Cumhachtaí cur chun feidhme a bhaineann le ceanglais inrianaitheachta do
 tháirgí geirmeacha
 Déanfaidh an Coimisiún, trí bhíthin
 gníomhartha cur chun feidhme, rialacha a leagan síos maidir le:
 (a) ceanglais theicniúla agus
 sonraíochtaí maidir le marcáil dá bhforáiltear in Airteagal 118(1);
 (b) ceanglais oibríochtúla maidir leis
 na ceanglais inrianaitheachta dá bhforáiltear i ngníomhartha tarmligthe arna
 nglacadh de bhun Airteagal 119(1).
 Is i gcomhréir leis an nós imeachta
 scrúdúcháin dá dtagraítear in Airteagal 255(2) a ghlacfar na gníomhartha
 cur chun feidhme sin.
 Caibidil 3
 Gluaiseachtaí ainmhithe talún ar coimeád seachas ainmhithe talún atá ina
 bpeataí laistigh den Aontas
 Roinn 1
 Ceanglais ghinearálta maidir le gluaiseachtaí
 Airteagal 121
 Ceanglais ghinearálta maidir le gluaiseachtaí ainmhithe talún ar coimeád
 1. Déanfaidh oibreoirí bearta
 coisctheacha cuí lena áirithiú nach gcuirfidh gluaiseacht ainmhithe talún ar
 coimeád an stádas sláinte ag an gceann scríbe maidir leis na nithe seo a
 leanas:
 (a) na galair liostaithe dá dtagraítear in Airteagal 8(1)(d);
 (b) galair atá ag teacht chun cinn.
 2. Ní dhéanfaidh oibreoirí ainmhithe a
 aistriú ón mbunaíocht ná a ghlacadh isteach ach i gcás ina gcomhlíonann siad na
 coinníollacha seo a leanas:
 (a) go dtagann siad ó bhunaíochtaí:
 (i) a chuir an t‐údarás inniúil
 isteach sa chlár bunaíochtaí i gcomhréir le hAirteagal 88(a) agus nár thug
 an Ballstát tionscnaimh aon mhaolú i gcomhréir le hAirteagal 83;
 (ii) a d’fhormheas an t‐údarás inniúil
 gcomhréir le hAirteagal 92(1) má cheanglaítear sin le hAirteagal 89(1)
 nó le hAirteagal 90;
 (b) go gcomhlíonann siad ceanglais
 sainaitheanta agus chlárúcháin 106, 107, 109, 110 agus 113 agus le rialacha
 arna nglacadh de bhun Airteagal 114 (a) go dtí (d) agus le hAirteagal 117.
 Airteagal 122
 Bearta coiscthe galar maidir le hiompar
 1. Déanfaidh oibreoirí na bearta
 cosanta is cuí agus is gá lena áirithiú:
 (a) nach gcuirfear i gcontúirt stádas sláinte
 ainmhithe talún ar coimeád le linn a n‐iompair;
 (b) nach cúis iad oibríochtaí iompair
 ainmhithe talún ar coimeád le leathadh féideartha galar liostaithe dá
 dtagraítear in Airteagal 8(1)(d) go dtí daoine agus ainmhithe ag áiteanna
 cruinnithe, scíthe agus ag cinn scríbe;
 (c) go ndéanfar bearta maidir le glanadh,
 díghalrú, dímhíolú trealaimh agus modhanna iompair agus bearta eile bithshlándála
 leordhóthanacha, de réir mar a oireann do na rioscaí atá leis an iompar.
 2. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir le:
 (a) glanadh, díghalrú agus dímhíolú trealaimh
 agus modhanna iompair agus úsáid táirgí bithicíde chun na gcríoch sin;
 (b) bearta bithshlándála eile dá bhforáiltear
 i mír 1(c).
 Roinn 2
 Gluaiseachtaí idir na Ballstáit
 Airteagal 123
 Ceanglais ghinearálta maidir le gluaiseacht ainmhithe talún ar coimeád
 1. Ní aistreoidh oibreoirí ainmhithe
 talún ar coimeád ar bun acu go Ballstát ach má chomhlíonann siad na
 coinníollacha seo a leanas:
 (a) gur tháinig siad as bunaíocht:
 (i) nach raibh aon bhás mínormálta nó
 comharthaí sóirt galair inti nár fionnadh cad ba chúis leo;
 (ii) nach bhfuil faoi réir srianta
 gluaiseachta maidir leis an speiceas atá le haistriú i gcomhréir leis na
 rialacha atá leagtha síos in Airteagail 55(1)(d), 61(1)(a), 62, 65(1)(c), 74(1),
 Airteagal 78(1) agus (2) agus sna rialacha arna nglacadh de bhun Airteagail 55(2)(d),
 Airteagal 63, Airteagal 67, Airteagal 71(3), Airteagal 74(3),
 Airteagal 79 agus Airteagal 81(2) nó sna bearta éigeandála dá
 bhforáiltear in Airteagal 246 agus in Airteagal 247 agus i rialacha
 arna nglacadh de bhun Airteagal 248 murar tugadh maoluithe maidir le
 srianta gluaiseachta i gcomhréir leis na rialacha sin;
 (iii) nach bhfuil lonnaithe i gcrios srianta
 i gcomhréir leis na rialacha atá leagtha síos in Airteagal 55(1)(f)(ii),
 in Airteagal 64, in Airteagal 65, in Airteagal 74(1), in Airteagal 78
 agus i rialacha arna nglacadh de bhun Airteagail 67, 71(3), 74(3), 79 agus
 in Airteagal 81(2) nó sna bearta éigeandála dá bhforáiltear in Airteagal 246
 agus in Airteagal 247 agus i rialacha arna nglacadh de bhun Airteagal 248
 murar tugadh maoluithe i gcomhréir leis na rialacha sin;
 (b) nach raibh siad i dteagmháil le
 hainmhithe talún ar coimeád faoi réir srianta gluaiseachta dá dtagraítear i
 bpointe (a)(ii) agus i bpointe (iii) nó le hainmhithe talún ar coimeád de
 speiceas liostaithe de stádas sláinte níos ísle, le linn tréimhse ama
 leordhóthanaí, roimh dháta na gluaiseachta atá beartaithe go Ballstát eile,
 ionas gur íoslaghdaíodh an fhéidearthacht go leathfaí galar, agus na nithe seo
 a leanas á gcur san áireamh:
 (i) tréimhse goir agus bealaí tarchurtha na
 ngalar liostaithe agus na ngalar atá ag teacht chun cinn;
 (ii) cineál na bunaíochta;
 (iii) catagóirí speicis agus ainmhithe talún
 a aistríodh;
 (iv) sonraí eipidéimeolaíocha eile;
 (c) go gcomhlíonann na ceanglais ábhartha dá
 bhforáiltear i Roinn 3 agus i Roinn 8.
 2. Glacfaidh siad na bearta uile is gá lena
 áirithiú go seachadfar ainmhithe talún ar coimeád arna n_aistriú go
 Ballstát eile go díreach go dtí a gceann scríbe deiridh i mBallstát eile mura
 gá go stadfaidh siad ag láthair scíthe ar chúiseanna a bhaineann le leas
 ainmhithe.
 Airteagal 124
 Na hoibleagáidí ar oibreoirí ag an gceann scríbe
 1. Déanfaidh oibreoirí bunaíochtaí agus
 seamlas a ghlacann le hainmhithe talún ar coimeád ó Ballstát eile:
 (a) a sheiceáil:
 (i) go bhfuil an modh aitheantais dá
 bhforáiltear in Airteagail 106(a), 107(a), 109(1), 110(a), 113(a) agus i
 rialacha arna nglacadh de bhun Airteagal 114 agus Airteagal 117 le
 feiceáil ann;
 (ii) go bhfuil na doiciméid aitheantais dá
 bhforáiltear in Airteagail 106(b), 107(b), 109(1)(c), 113(b) agus sna
 rialacha arna nglacadh de bhun Airteagal 114 agus Airteagal 117 le
 feiceáil ann;
 (b) a sheiceáil go bhfuil na deimhnithe
 sláinte ainmhithe dá bhforáiltear in Airteagal 140 agus i rialacha arna
 nglacadh de bhun Airteagal 141(b) agus (c) nó na doiciméid
 féindearbhúcháin dá bhforáiltear in Airteagal 148 agus sna rialacha arna
 nglacadh de bhun Airteagal 148(2) le feiceáil ann;
 (c) an t‐údarás inniúil a chur ar an
 eolas faoi aon mhírialtacht maidir leis na nithe seo a leanas:
 (i) na hainmhithe talún ar coimeád a fuarthas;
 (ii) an modh aitheantais a bheith le
 feiceáil ann mar a dtagraítear dó i bpointe (a)(i);
 (iii) na doiciméid dá dtagraítear i
 bpointe (a)(ii) agus (b).
 2. Má bhíonn aon mhírialtacht ann dá
 dtagraítear i mír 1(c), leithliseoidh an t‐oibreoir na
 hainmhithe a mbaineann an mhírialtacht sin leo go dtí go mbeidh cinneadh déanta
 ag an údarás inniúil ina leith.
 Airteagal 125
 Cosc ar ghluaiseachtaí ainmhithe talún ar coimeád idir na Ballstáit
 Ní aistreoidh oibreoirí ainmhithe talún ar
 coimeád go Ballstát eile, mura dtabharfaidh an Ballstát cinn scríbe údarú
 soiléir sula ndéanfar an ghluaiseacht i gcás ainmnithe a bhfuil sé beartaithe
 go marófar chun críocha díothaithe iad galair mar chuid de chlár díothaithe dá
 bhforáiltear in Airteagal 30(1),(2) agus (3).
 Airteagal 126
 Ceanglais ginearálta ar oibreoirí maidir le gluaiseachtaí ainmhithe talún ar
 coimeád ar idirthuras trí Bhallstáit agus nach bhfuil beartaithe iad a
 onnmhairiú as an Aontas go tríú tíortha nó críocha
 Áiritheoidh oibreoirí go gcomhlíonann
 ainmhithe talún ar coimeád a bhfuil sé beartaithe iad a onnmhairiú go tríú tír
 nó go tríú críoch agus atá ag dul trí chríoch Ballstáit eile na ceanglais atá
 leagtha síos in Airteagail 121, 122, 123 agus 125.
 Roinn 3
 Ceanglais shonracha maidir le gluaiseachtaí crúbach agus éanlaithe clóis go
 Ballstáit eile
 Airteagal 127
 Gluaiseacht crúbach agus éanlaithe clóis go Ballstáit eile
 Ní aistreoidh oibreoirí crúbaigh agus éanlaith
 chlóis ó bhunaíocht i mBallstáit amháin go Ballstáit eile ach má chomhlíonann
 siad na coinníollacha seo a leanas maidir le galair liostaithe dá dtagraítear
 in Airteagal 8(1)(d):
 (a) nach bhfuil comharthaí sóirt
 cliniciúla nó comharthaí de na galair liostaithe dá dtagraítear in Airteagal 8(1)(d),
 tráth a ngluaiseachta;
 (b) gur chomhlíon siad tréimhse
 chónaithe atá oiriúnach do ghalair liostaithe, agus speiceas nó catagóir
 crúbach nó éanlaithe clóis atá le gluaiseacht á gcur san áireamh;
 (c) le tréimhse ama atá oiriúnach do na
 galair liostaithe sin agus do speiceas agus do chatagóir na gcrúbach nó na
 héanlaithe clóis atá le gluaiseacht, nár tugadh isteach aon chrúbaigh nó aon
 éanlaith chlóis sa bhunaíocht tionscnaimh;
 (d) nach bhfuil riosca suntasach leo
 maidir le leathadh na ngalar liostaithe sin go dtí ainmhithe ag an gceann
 scríbe.
 Airteagal 128
 Cumhachtaí maidir le gluaiseacht crúbach agus éanlaithe clóis a tharmligean do
 Bhallstáit eile
 1. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis an méid seo a leanas:
 (a) tréimhsí cónaithe dá bhforáiltear in Airteagal 127(b);
 (b) an tréimhse ama is gá chun teorainn a
 chur le tabhairt isteach crúbach nó éanlaithe clóis i mbunaíochtaí roimh
 ghluaiseacht dá bhforáiltear in Airteagal 127(c).
 (c) ceanglais bhreise lena áirithiú nach
 bhfuil riosca suntasach leis na crúbaigh nó leis an éanlaith chlóis maidir le
 leathadh galar liostaithe dá dtagraítear in Airteagal 8(1)(d), dá
 bhforáiltear in Airteagal 127(d);
 (d) bearta laghdaithe riosca éagsúla lena
 leasaítear agus lena bhforlíontar na ceanglais atá leagtha síos in Airteagal 127.
 2. Cuirfidh an Coimisiún na nithe seo a
 leanas san áireamh, agus na rialacha á socrú acu atá le leagan síos sna
 gníomhartha tarmligthe dá bhforáiltear i mír 1:
 (a) na galair liostaithe dá dtagraítear in Airteagal 8(1)(d)
 atá oiriúnach do speicis liostaithe nó do chatagóir na gcrúbach nó na
 héanlaithe clóis atá le gluaiseacht;
 (b) an stádas sláinte maidir le galair
 liostaithe dá dtagraítear in Airteagal 8(1)(d) ag na bunaíochtaí, ag na
 deighleoga, ag na criosanna agus sna Ballstáit tionscnaimh agus chinn scríbe;
 (c) cineál na bunaíochta agus cineál an
 táirgthe ag na háiteanna tionscnaimh agus cinn scríbe;
 (d) cineál na gluaiseachta;
 (e) catagóirí agus speicis na gcrúbach agus
 na héanlaithe clóis atá le haistriú;
 (f) aois na gcrúbach ar coimeád agus na
 héanlaithe clóis ar coimeád atá le haistriú;
 (g) sonraí eipidéimeolaíocha eile.
 Airteagal 129
 Crúbaigh agus éanlaith chlóis a aistríodh go Ballstáit eile agus atá beartaithe
 a mharú
 1. Ní mór d’oibreoirí na seamlais a
 fhaigheann crúbaigh agus éanlaith chlóis ó Bhallstát eile na hainmhithe sin a
 mharú a luaithe is féidir i ndiaidh dóibh teacht agus ar a dhéanaí laistigh de
 thréimhse ama atá le leagan síos i ngníomhartha tarmligthe arna nglacadh de
 bhun mhír 2.
 2. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 i ndáil leis na ceanglais dá bhforáiltear i mír 1 den Airteagal seo.
 Roinn 4
 Oibríochtaí cruinnithe i gcás crúbach agus éanlaithe clóis ar coimeád
 Airteagal 130
 Maolú maidir le hoibríochtaí cruinnithe
 1. De mhaolú ar Airteagal 123(2),
 féadfaidh oibreoirí oibríocht chruinnithe a chur ar chrúbaigh agus ar éanlaith
 chlóis
 (a) uair amháin sa Bhallstát tionscnaimh;
 (b) uair amháin sa Bhallstát trasnaithe;
 (c) uair amháin sa Bhallstát cinn scríbe;
 2. Ní dhéanfar na hoibríochtaí
 cruinnithe dá bhforáiltear i mír 1 den Airteagal seo ach i mbunaíocht arna
 formheas chun na críche sin i gcomhréir le hAirteagal 92(1) agus le hAirteagal 94(3)
 agus (4).
 Thairis sin, féadfaidh an Ballstát
 tionscnaimh oibríochtaí cruinnithe a cheadú ina gcríoch má dhéantar iad ar
 mhodh iompair lena gcruinnítear crúbaigh agus éanlaith chlóis ar coimeád go
 díreach óna mbunaíochtaí tionscnaimh, ar choinníoll nach ndíluchtófar iad arís
 i ndiaidh na n‐oibríochtaí sin roimh:
 (a) dóibh a mbunaíocht nó a gceann scríbe
 deiridh a bhaint amach; nó
 (b) oibríocht chruinnithe dá bhforáiltear i mír 1(b)
 agus (c).
 Airteagal 131
 Ceanglais maidir le galair a chosc d’oibríochtaí cruinnithe
 Áiritheoidh oibreoirí a dhéanann oibríochtaí
 cruinnithe:
 (a) go bhfuil an stádas sláinte céanna
 ag na crúbaigh agus ag an éanlaith chlóis ar coimeád arna gcruinniú, nó mura
 bhfuil, go mbeidh an stádas sláinte is ísle i bhfeidhm ar na hainmhithe sin
 uile arna gcruinniú;
 (b) go cruinneofar agus go n‐aistreofar
 na crúbaigh agus an éanlaith ar coimeád go dtí a gceann scríbe deiridh i
 mBallstát eile a luaithe agus is féidir i ndiaidh dóibh a mbunaíocht
 tionscnaimh a fhágáil, agus laistigh de thréimhse atá le leagan síos i
 ngníomhartha tarmligthe de bhun Airteagal 132(c) ar a dhéanaí;
 (c) go ndéanfar na bearta bithshlándála
 is gá lena áirithiú i leith na gcrúbach agus na héanlaithe clóis arna
 gcruinniú:
 (i) nach ndéanfaidh siad teagmháil le
 crúbaigh nó le héanlaith chlóis a bhfuil stádas sláinte níos ísle acu;
 (ii) nach bhfuil riosca suntasach leo maidir
 le leathadh na ngalar liostaithe dá dtagraítear in Airteagal 8(1)(d) go
 dtí na crúbaigh agus an éanlaith chlóis ar coimeád ag áit na hoibríochta
 cruinnithe;
 (d) go sainaithneofar na crúbaigh nó an
 éanlaith chlóis ar coimeád agus, má cheanglaítear sin, go bhfuil na doiciméid
 seo a leanas ag gabháil leo:
 (i) na doiciméid aitheantais agus
 chlárúcháin, má fhoráiltear dóibh in Airteagal 106(b), 107(b), 109(c), 110(b),
 113(b) agus i rialacha arna nglacadh de bhun Airteagal 114 agus Airteagal 117
 mura bhforáiltear do mhaoluithe de réir Airteagal 115.
 (ii) na deimhnithe sláinte ainmhithe, má
 fhoráiltear dóibh in Airteagal 140 agus in Airteagal 141(c) mura
 bhforáiltear do mhaoluithe sna rialacha arna nglacadh de bhun Airteagal 141(a);
 (iii) an doiciméad féindearbhúcháin má fhoráiltear
 dó in Airteagal 148.
 Airteagal 132
 Cumhachtaí a tharmligean maidir le hoibríochtaí cruinnithe
 Tabharfar de chumhacht don Choimisiún
 gníomhartha tarmligthe a ghlacadh i gcomhréir le hAirteagal 253 maidir
 leis an méid seo a leanas:
 (a) rialacha sonracha maidir le
 hoibríochtaí cruinnithe, má tá bearta eile laghdaithe riosca, sa bhreis ar na
 bearta lena bhforáiltear i d'Airteagal 131(b) agus (c), ar bun;
 (b) critéir lena bhféadfaidh Ballstáit
 tionscnaimh a cheadú go ndéanfar oibríochtaí cruinnithe ar mhodh iompair dá
 bhforáiltear sa dara fomhír d’Airteagal 130(2);
 (c) an tréimhse idir am imeachta na
 gcrúbach nó na héanlaithe ar coimeád óna mbunaíocht tionscnaimh agus am a n‐imeachta
 go dtí an mBallstát dá dtagraítear in Airteagal 131(b);
 (d) bearta bithshlándála dá bhforáiltear
 in Airteagal 131(c).
 Roinn 5
 Gluaiseachtaí ainmhithe talún ar coimeád seachas crúbaigh agus éanlaith chlóis
 ar coimeád go Ballstáit eile
 Airteagal 133
 Gluaiseacht ainmhithe talún ar coimeád seachas crúbaigh agus éanlaith chlóis ar
 coimeád go Ballstáit eile agus gníomhartha tarmligthe
 1. Ní aistreoidh oibreoirí ainmhithe
 talún ar coimeád seachas crúbaigh agus éanlaith chlóis ó bhunaíocht i mBallstát
 go Ballstát eile ach mura mbeidh riosca leo maidir le galair liostaithe dá
 dtagraítear in Airteagal 8(1)(d) a leathadh go hainmhithe ag an gceann
 scríbe.
 2. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir le rialacha mionsonraithe lena áirithiú nach bhfuil riosca le ainmhithe
 talún ar coimeád seachas crúbaigh agus éanlaithe clóis maidir le galair
 liostaithe dá dtagraítear in Airteagal 8(1)(d) a leathadh dá bhforáiltear
 i mír 1 den Airteagal seo.
 3. Cuirfidh an Coimisiún na nithe seo a
 leanas san áireamh, agus na rialacha á socrú acu atá le leagan síos sna
 gníomhartha tarmligthe dá bhforáiltear i mír 2:
 (a) na galair liostaithe dá dtagraítear in Airteagal 8(1)(d)
 atá oiriúnach do speicis liostaithe nó do chatagóir na n‐ainmhithe talún
 ar coimeád atá le haistriú;
 (b) an stádas sláinte maidir leis na galair
 liostaithe dá dtagraítear in Airteagal 8(1)(d) ag na bunaíochtaí, ag na
 deighleoga, ag na criosanna agus sna Ballstáit tionscnaimh agus na cinn scríbe;
 (c) na cineálacha bunaíochta agus na
 cineálacha táirgthe ag na háiteanna tionscnaimh agus cinn scríbe;
 (d) na cineálacha gluaiseachta maidir le
 húsáid deiridh na n‐ainmhithe ag an gceann scríbe;
 (e) speicis agus catagóirí ainmhithe talún a
 aistríodh;
 (f) aois na n‐ainmhithe talún ar
 coimeád atá le haistriú;
 (g) sonraí eipidéimeolaíocha eile.
 Roinn 6
 Lena maolaítear agus lena bhforlíontar bearta laghdaithe riosca
 Airteagal 134
 Ainmhithe a bhfuil sé beartaithe iad a chur i mbunaíochtaí comhdhúnta
 1. Ní aistreoidh oibreoirí ainmhithe
 talún go bunaíocht chomhdhúnta ach má chomhlíonann siad na coinníollacha seo a
 leanas:
 (a) go bhfuil siad de thionscnamh bunaíochta
 comhdhúnta eile;
 (b) nach bhfuil riosca suntasach leo maidir
 le galair liostaithe dá dtagraítear in Airteagal 8(1)(d) a leathadh go dtí
 speicis nó catagóirí liostaithe ainmhithe sa bhunaíocht chomhdhúnta chinn
 scríbe, ach amháin i gcás ina bhfuil an ghluaiseacht sin ceadaithe chun críoch
 eolaíoch.
 2. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis na nithe seo a leanas:
 (a) ceanglais mhionsonraithe maidir le
 gluaiseachtaí ainmhithe talún ar coimeád isteach i mbunaíochtaí comhdhúnta sa
 bhreis ar na ceanglais dá bhforáiltear san mír 1 den Airteagal seo
 (b) rialacha sonracha maidir le gluaiseachtaí
 ainmhithe talún ar coimeád isteach i mbunaíochtaí i gcás ina ráthaítear le
 bearta laghdaithe riosca atá ar bun nach bhfuil riosca suntasach maidir le
 sláinte ainmhithe talún ar coimeád laistigh den bhunaíocht agus de bhunaíochtaí
 thart uirthi.
 Airteagal 135
 Maoluithe do ghluaiseachtaí ainmhithe talún ar coimeád chun críoch eolaíoch
 agus cumhacht a tharmligean
 1. Féadfaidh údarás inniúil an chinn
 scríbe, má thoilíonn údarás inniúil na háite tionscnaimh leis, gluaiseachtaí
 ainmhithe talún ar coimeád isteach ina gcríoch chun críoch eolaíoch nach
 gcomhlíonann ceanglais Ranna 1 go dtí 5, seachas Airteagal 121 agus Airteagal 122,
 , Airteagal 123(1)(a)(ii) agus Airteagal 124 a údarú.
 2. Ní thabharfaidh na húdaráis inniúla
 maoluithe dá bhforáiltear i mír 1 ach ar na coinníollacha seo a leanas:
 (a) go bhfuil an méid seo a leanas déanta ag
 údaráis inniúla na háite tionscnaimh agus an chinn scríbe:
 (i) d'aontaigh siad maidir le coinníollacha
 na gluaiseachta sin;
 (ii) rinne siad na bearta laghdaithe riosca
 is gá chun a áirithiú nach gcuirfidh gluaiseachtaí na n‐ainmhithe sin
 stádas sláinte na n‐áiteanna ar an mbealach agus ag an gceann scríbe i gcontúirt
 maidir leis na galair liostaithe dá dtagraítear in Airteagal 8(1)(d);
 (iii) thug siad fógra d’údarás inniúil na
 mBallstát trasnaithe maidir leis an maolú a tugadh agus na coinníollacha ar a
 bhfuil sé tugtha;
 (b) go bhfuil gluaiseachtaí na n‐ainmhithe
 sin faoi mhaoirseacht údaráis inniúla na n‐áiteanna tionscnaimh agus cinn
 scríbe, agus, más ábhartha, údarás inniúil an Bhallstáit trasnaithe.
 3. Tabharfadh de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 a bhaineann le leasú agus forlíonadh a dhéanamh na rialacha maidir le húdaráis
 inniúla maoluithe a thabhairt dá bhforáiltear i mír 1 agus mír 2 den Airteagal
 seo.
 Airteagal 136
 Maoluithe a bhaineann le húsáid áineasa, le himeachtaí spóirt agus cultúrtha,
 le hinnilt agus le hobair gar do theorainneacha
 1. Féadfaidh údarás inniúil an chinn
 scríbe maoluithe a thabhairt ó cheanglais Ranna 2 agus 5, seachas Airteagal 123(a)
 agus (b) agus Airteagal 124 agus Airteagal 125, maidir le
 gluaiseachtaí ainmhithe talún ar coimeád idir na Ballstáit laistigh den Aontas
 i gcás inarb iad cuspóirí na ngluaiseachtaí sin:
 (a) úsáid áineasa gar do theorainneacha;
 (b) taispeántais, agus imeachtaí spóirt,
 imeachtaí cultúrtha agus imeachtaí eile den chineál céanna a reáchtáiltear gar
 do theorainneacha;
 (c) innilt ainmhithe talún ar coimeád i
 limistéir innilte a chomhroinneann Ballstáit le chéile;
 (d) obair ainmhithe talún ar coimeád gar do
 theorainneacha Ballstát.
 2. Déanfaidh na Ballstáit comhaontú
 maidir le húdarás inniúil an chinn scríbe maoluithe a thabhairt maidir le
 gluaiseachtaí dá dtagraítear i mír 1 agus déanfar bearta laghdaithe riosca
 cuí chun a áirithiú nach bhfuil riosca suntasach leis na gluaiseachtaí sin.
 3. Cuirfidh na Ballstáit dá dtagraítear
 i mír 2 an Coimisiún ar an eolas faoi thabhairt maoluithe dá dtagraítear i
 mír 1.
 4. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis na rialacha maidir le maolú an údaráis inniúla ag an gceann scríbe
 a leasú agus a fhorlíonadh, dá bhforáiltear i mír 1 den Airteagal seo.
 Airteagal 137
 Cumhacht a tharmligean maidir le maoluithe a bhaineann le sorcais,
 taispeántais, imeachtaí spóirt agus úsáid áineasa, zúnna, mórdhíoltóirí do
 shiopaí peataí agus éin i mbroid
 Tabharfar de chumhacht don Choimisiún
 gníomhartha tarmligthe i gcomhréir le hAirteagal 252 maidir le maoluithe ó
 Ranna 2 go dtí 5 i sorcais, i zúnna, in ionaid dídine ainmhithe agus in
 ionaid mhórdhíola; le haghaidh taispeántas agus imeachtaí spóirt, cultúrtha
 agus imeachtaí eile den chineál sin seachas Airteagal 123(a) agus (b),
 agus Airteagal 124 agus Airteagal 124 maidir le ceanglais shonracha
 maoluithe den chineál sin agus lena bhforlíontar na rialacha arna leagan síos i
 Ranna 2 go dtí 5 maidir le gluaiseachtaí ainmhithe talún ar coimeád:
 Airteagal 138
 Cumhacht cur chun feidhme i gcás maoluithe sealadacha maidir le gluaiseachtaí
 speiceas sonracha nó catagóirí ainmhithe talún ar coimeád
 Féadfaidh an Coimisiún, trí bhíthin
 gníomhartha cur chun feidhme, rialacha a leagan síos maidir le maoluithe
 sealadacha ó na rialacha atá leagtha síos sa Chaibidil seo maidir le
 gluaiseachtaí speiceas sonrach nó catagóirí sonracha ainmhithe talún ar coimeád
 sna cásanna seo a leanas:
 (a) nach laghdaítear go héifeachtach
 leis na ceanglais ghluaiseachta dá bhforáiltear, in Airteagal 127, in Airteagal 129(1),
 in Airteagal 130 agus in Airteagal 131, in Airteagal 133(1), in Airteagal 134(1)
 agus in Airteagal 135(1) agus (2) agus in Airteagal 136 agus sna
 rialacha arna nglacadh de bhun Airteagal 128(1) agus Airteagal 129(2),
 Airteagal 132, Airteagal 133(2), Airteagal 134(2), Airteagal 135(3)
 agus Airteagal 136(4) agus Airteagal 137, na rioscaí atá le
 gluaiseacht na n‐ainmhithe sin; nó
 (b) gur cosúil go bhfuil an galar
 liostaithe dá dtagraítear in Airteagal 8(1)(a) á leathadh d’ainneoin na
 gceanglas arna leagan síos i gcomhréir le Ranna 1 go dtí 6.
 Glacfar na gníomhartha cur chun feidhme
 sin i gcomhréir leis an nós imeachta scrúdúcháin dá dtagraítear in Airteagal 255(2).
 Ar mhórchúiseanna práinne ar tugadh bonn cirt
 cuí leo a bhaineann le riosca tionchair shárshuntasaigh a bheith le galar agus
 na nithe dá dtagraítear in Airteagal 139, glacfaidh an Coimisiún
 láithreach gníomhartha cur chun feidhme is infheidhme láithreach i gcomhréir
 leis an nós imeachta dá bhforáiltear in Airteagal 255(3).
 Airteagal 139
 Nithe le cur san áireamh agus gníomhartha tarmligthe agus cur chun feidhme á
 nglacadh dá bhforáiltear sa Roinn seo
 Cuirfidh an Coimisiún na nithe seo a leanas
 san áireamh agus é ag socrú na rialacha atá le leagan síos sna gníomhartha
 tarmligthe dá dtagraítear in Airteagail 134(2), 135(3),136(4), 137 agus 138:
 (a) na rioscaí atá le gluaiseachtaí dá
 dtagraítear sna forálacha sin;
 (b) an stádas sláinte maidir leis na
 galair sin ag na háiteanna tionscnaimh agus ag an gceann scríbe dá dtagraítear
 in Airteagal 8(1)(d);
 (c) speicis ainmhithe liostaithe a
 bhaineann leis na galair liostaithe dá dtagraítear in Airteagal 8(1)(d);
 (d) bearta bithshlándála atá ar bun ag
 na háiteanna tionscnaimh, ag na cinn scríbe agus ar an mbealach;
 (e) aon choinníollacha sonracha faoina
 gcoimeádtar ainmhithe talún ar coimeád;
 (f) patrúin ghluaiseachta shonracha a
 bhaineann le cineál na bunaíochta agus le speiceas agus catagóir na n‐ainmhithe
 talún ar coimeád lena mbaineann;
 (g) fachtóirí eipidéimeolaíocha
 eile.
 Roinn 7
 Deimhniú sláinte ainmhithe
 Airteagal 140
 An oibleagáid ar oibreoirí a áirithiú go ngabhfaidh deimhniú sláinte ainmhithe
 le hainmhithe
 1. Ní aistreoidh oibreoirí na speicis
 agus na catagóirí ainmhithe talún ar coimeád go Ballstát eile ach má ghabhann
 deimhniú sláinte ainmhithe leo arna eisiúint ag údarás inniúil an Bhallstáit
 tionscnaimh i gcomhréir le hAirteagal 146(1):
 (a) crúbaigh;
 (b) éanlaith chlóis,
 (c) ainmhithe talún ar coimeád seachas
 crúbaigh agus éanlaith chlóis, a bhfuil sé beartaithe iad a chur i mbunaíocht
 chomhdhúnta;
 (d) ainmhithe talún ar coimeád seachas na
 hainmhithe dá dtagraítear i bpointí (a),(b) agus (c) den mhír seo, má cheanglaítear
 sin i gcomhréir le gníomhartha tarmligthe arna nglacadh de bhun
 phointe (c) d'Airteagal 141(1).
 2. Ní aistreoidh oibreoirí ainmhithe
 talún ar coimeád laistigh de Bhallstát nó ó Bhallstát go Ballstát eile mura
 ngabhfaidh deimhniú sláinte ainmhithe leo arna eisiúint ag údarás inniúil an
 Bhallstáit tionscnaimh i gcomhréir le hAirteagal 146(1), i gcás ina
 gcomhlíontar na coinníollacha dá dtagraítear i bpointe (a) agus i
 bpointe (b) mar a leanas:
 (a) go mbeidh cead ag na hainmhithe talún ar
 coimeád crios srianta a fhágáil dá bhforáiltear in Airteagal 55(1)(f)(ii),
 Airteagal 56 agus Airteagal 64(1) agus atá faoi réir beart rialaithe
 galar dá bhforáiltear in Airteagal 55(1), in Airteagal 65(1), in Airteagal 74(1)
 nó in Airteagal 78(1) agus (2) nó i rialacha arna nglacadh de bhun Airteagal 55(2), Airteagal 67,
 Airteagal 71(3) agus Airteagal 74(3), Airteagal 79, Airteagal 81(3)
 nó Airteagal 248;
 (b) go bhfuil na hainmhithe talún ar coimeád
 faoi réir na mbeart rialaithe galar sin.
 3. Déanfaidh oibreoirí gach beart is gá
 chun a áirithiú go ngabhfaidh an deimhniú sláinte ainmhithe leis na hainmhithe
 talún ar coimeád óna n‐áit tionscnaimh go dtí a gceann scríbe deiridh,
 mura bhforáilfear do bhearta sonracha sna rialacha arna nglacadh de bhun Airteagal 144.
 Airteagal 141
 Cumhachtaí a tharmligean maidir leis an oibleagáid ar oibreoirí a áirithiú go
 ngabhfaidh deimhniú sláinte ainmhithe le hainmhithe
 1. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis na nithe seo a leanas:
 (a) maoluithe ó na ceanglais maidir leis an
 deimhniú sláinte ainmhithe dá bhforáiltear in Airteagal 140(1) maidir le
 gluaiseachtaí ainmhithe talún ar coimeád nach bhfuil riosca suntasach leo i
 leith leata galair de dheasca na nithe seo a leanas:
 (i) catagóirí nó speicis na n‐ainmhithe
 talún ar coimeád atá á n‐aistriú agus na galair liostaithe dá dtagraítear
 in Airteagal 8(1)(d) ina bhfuil siad luaite mar speicis liostaithe;
 (ii) modhanna coimeádta agus cineál táirgthe
 na speiceas sin agus catagóirí na n‐ainmhithe talún ar coimeád;
 (iii) an úsáid atá beartaithe i leith na n‐ainmhithe
 talún ar coimeád;
 (iv) ceann scríbe na n‐ainmhithe talún
 ar coimeád; nó
 (b) rialacha ar leith maidir le sláinte
 ainmnithe a dheimhniú dá bhforáiltear in Airteagal 140(1) i gcás ina
 ndéanfaidh an t‐údarás inniúil bearta laghdaithe riosca sonracha maidir
 le faireachas nó bithshlándáil, agus na nithe dá bhforáiltear i mír 2,
 lena n‐áirithítear:
 (i) inrianaitheacht na n‐ainmhithe
 talún ar coimeád atá á n‐aistriú;
 (ii) go gcomhlíonann na hainmhithe talún ar
 coimeád atá á n‐aistriú coinníollacha maidir le sláinte ainmhithe dá
 bhforáiltear i Ranna 1 go dtí 6;
 (c) an ceanglas go ndéanfar sláinte ainmhithe
 a dheimhniú maidir le gluaiseachtaí speiceas agus catagóirí ainmhithe talún ar
 coimeád seachas na ceanglais dá dtagraítear in Airteagal 140(1)(a)(b) agus
 (c) i gcásanna ina bhfuil deimhniú sláinte ainmhithe ríthábhachtach chun a
 áirithiú go gcomhlíonann an ghluaiseacht lena mbaineann na ceanglais
 ghluaiseachta atá leagtha síos i Ranna 1 go dtí 6.
 2. Agus é ag socrú rialacha ar leith dá
 bhforáiltear i mír 1(b), cuirfidh an Coimisiún na nithe seo a leanas san
 áireamh:
 (a) muinín an údaráis inniúil as an
 mbithshlándáil arna cur ar bun ag oibreoirí dá bhforáiltear in Airteagal 9(1)(b)
 agus rialacha arna nglacadh de bhun Airteagal 9(2);
 (b) a ábalta atá an t‐údarás inniúil
 bearta a ghlacadh atá leagtha síos sa Rialachán seo dá bhforáiltear in Airteagal 12(1);
 (c) leibhéal an bhuneolais arna fháil ar
 shláinte ainmhithe dá bhforáiltear in Airteagal 10 agus an tacaíocht dá
 bhforáiltear in Airteagal 12(2);
 (d) feidhmíocht na gcuairteanna sláinte
 ainmhithe dá bhforáiltear in Airteagal 23 agus rialacha arna nglacadh de
 bhun Airteagal 24, i gcás nach bhfuil faireachas ábhartha, scéimeanna
 áirithithe cáilíochta nó rialuithe oifigiúla eile dá dtagraítear in Airteagal 23(1)(c)
 ar bun;
 (e) feidhmíocht thabhairt fógraí agus thuairisciú
 an Aontais dá bhforáiltear in Airteagail 17 go dtí 20 agus na rialacha dá
 bhforáiltear in Airteagal 17(3) agus in Airteagal 18(3) agus in Airteagal 21
 mar a dhéanann an t‐údarás inniúil iad;
 (f) cur chun feidhme faireachais dá
 bhforáiltear in Airteagal 25 agus cláir faireachais dá bhforáiltear in Airteagal 27
 agus rialacha arna nglacadh de bhun Airteagal 28 agus Airteagal 29.
 3. Cuirfidh an Coimisiún na nithe dá
 dtagraítear i mír 1(a)(i) go dtí (iv) san áireamh agus é ag socrú na
 gceanglas maidir le deimhniú sláinte ainmhithe dá bhforáiltear i mír (1)(c)
 den Airteagal seo.
 Airteagal 142
 Ábhar na ndeimhnithe sláinte ainmhithe
 1. Beidh an fhaisnéis seo a leanas sa
 deimhniú sláinte ainmhithe:
 (a) an bhunaíocht nó an áit tionscnaimh, an
 bhunaíocht chinn scríbe nó an ceann scríbe agus, más ábhartha, bunaíochta le
 haghaidh oibríochtaí cruinnithe nó tréimhsí scíthe na n‐ainmhithe talún
 ar coimeád;
 (b) tuairisc ar ainmhithe talún ar coimeád;
 (c) líon na n‐ainmhithe talún ar
 coimeád;
 (d) sainaithint agus clárú na n‐ainmhithe
 talún ar coimeád, má cheanglaítear sin in Airteagail 106, 107, 109, 110
 agus 113 agus rialacha arna nglacadh de bhun Airteagal 114 agus 117, mura
 bhforáiltear do mhaoluithe i gcomhréir le hAirteagal 115; agus
 (e) an fhaisnéis is gá chun a léiriú go
 gcomhlíonann na hainmhithe talún ar coimeád na ceanglais ghluaiseachta ábhartha
 dá bhforáiltear i Ranna 1 go dtí 6.
 2. Féadfar go mbeidh faisnéis eile sa
 deimhniú sláinte ainmhithe, má cheanglaítear sin i reachtaíocht eile de chuid
 an Aontais .
 Airteagal 143
 Cumhachtaí a tharmligean agus gníomhartha cur chun feidhme maidir le hábhar na
 ndeimhnithe sláinte ainmhithe
 1. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis na nithe seo a leanas:
 (a) rialacha mionsonraithe maidir le hábhar
 na ndeimhnithe sláinte ainmhithe dá bhforáiltear in Airteagal 142(1)
 maidir le catagóirí agus speicis éagsúla ainmhithe talún ar coimeád agus maidir
 le cásanna sonracha dá bhforáiltear sna rialacha arna nglacadh de bhun Airteagal 144;
 (b) faisnéis bhreise atá le bheith sa
 deimhniú sláinte ainmhithe dá bhforáiltear in Airteagal 142(1).
 2. Féadfaidh an Coimisiún, trí bhíthin
 gníomhartha cur chun feidhme , rialacha a leagan síos maidir le foirmeacha
 samplacha de dheimhnithe sláinte ainmhithe. Glacfar na gníomhartha cur
 chun feidhme sin i gcomhréir leis an nós imeachta scrúdúcháin
 dá dtagraítear in Airteagal 255(2).
 Airteagal 144
 Cumhachtaí a tharmligean maidir le cineálacha sonracha gluaiseachtaí ainmhithe
 talún ar coimeád
 Tabharfar de chumhacht don Choimisiún
 gníomhartha tarmligthe a ghlacadh i gcomhréir le hAirteagal 253 maidir le
 bearta sonracha lena bhforlíontar an oibleagáid ar oibreoirí a áirithiú go
 ngabhann deimhniú sláinte ainmhithe le hainmhithe dá bhforáiltear in Airteagal 140
 agus i rialacha arna nglacadh de bhun Airteagal 141 maidir leis na
 cineálacha gluaiseachta ainmhithe talún ar coimeád seo a leanas:
 (a) gluaiseachtaí crúbach agus éanlaithe
 clóis ar coimeád ar a mbealach trí na hoibríochtaí cruinnithe dá bhforáiltear
 in Airteagal 130 roimh dóibh a gceann scríbe deiridh a shroicheadh;
 (b) gluaiseachtaí ainmhithe talún ar
 coimeád nach bhféadfaidh leanúint dá mbealach do dtí a gceann scríbe deiridh
 agus nach mór iad a fhilleadh ar a n‐áit tionscnaimh nó a ghluaiseacht
 chuig ceann scríbe eile, ar cheann amháin nó níos mó de na cúiseanna seo a
 leanas:
 (i) gur cuireadh isteach gan choinne ar an
 mbealach a bhí beartaithe dóibh ar chúiseanna leasa ainmhithe;
 (ii) timpistí nó tarluithe neamhthuartha ar
 an mbealach;
 (iii) gur diúltaíodh na hainmhithe talún ar
 coimeád ag an gceann scríbe i mBallstát nó ag teorainn sheachtrach an Aontais;
 (iv) gur diúltaíodh na hainmhithe talún ar
 coimeád ag áiteanna cruinnithe nó scíthe;
 (v) gur diúltaíodh na hainmhithe talún ar
 coimeád i dtríú tír;
 (c) gluaiseachtaí ainmhithe talún ar
 coimeád a bhfuil sé beartaithe iad a chur i dtaispeántais agus in imeachtaí
 spóirt, cultúrtha agus imeachtaí den chineál sin, agus a bhfilleadh ina dhiaidh
 sin ar a n‐áit tionscnamh.
 Airteagal 145
 Na hoibleagáidí ar oibreoirí comhoibriú leis na húdaráis inniúla i gcás sláinte
 ainmhithe a dheimhniú
 Déanfaidh oibreoirí:
 (a) an fhaisnéis uile is gá a thabhairt
 don údarás inniúil chun an deimhniú sláinte ainmhithe a chomhlánú dá
 bhforáiltear in Airteagal 140(1) agus (2) agus i rialacha arna nglacadh de
 bhun Airteagal 143(1) nó Airteagal 144;
 (b) más gá, ainmhithe a chur faoi
 shainaithint dhoiciméadach agus faoi sheiceálacha fisiceacha dá bhforáiltear in
 Airteagal 146(3).
 Airteagal 146
 An fhreagracht ar údaráis inniúla maidir le sláinte ainmhithe a dheimhniú
 1. Eiseoidh an t‐údarás inniúil
 deimhniú sláinte ainmhithe do ghluaiseacht ainmhithe talún ar coimeád go
 Ballstát eile arna iarraidh sin don oibreoir, má cheanglaítear sin in Airteagal 140
 nó i ngníomhartha tarmligthe arna nglacadh de bhun Airteagal 141(1) agus Airteagal 143(2)
 ar choinníoll gur comhlíonadh na ceanglais ghluaiseachta seo a leanas:
 (a) na ceanglais dá bhforáiltear in Airteagal 121,
 in Airteagal 122(1), in Airteagail 123, 125, 126, 127, 129, 130 agus131,
 in Airteagal 133(1) agus in Airteagal 134(1), in Airteagal 135
 agus in Airteagal 136;
 (b) na ceanglais dá bhforáiltear i
 ngníomhartha tarmligthe arna nglacadh de bhun Airteagal 122(2) agus Airteagal 128(1),
 Airteagal 132, agus Airteagal 133(2), 134(2), 135(4) agus 136(4) agus
 Airteagal 137;
 (c) na ceanglais dá bhforáiltear i
 ngníomhartha tarmligthe de bhun Airteagal 138.
 2. Gach deimhniú sláinte ainmhithe:
 (a) seiceálfaidh agus síneoidh tréidlia
 oifigiúil é;
 (b) beidh sé bailí ar feadh na tréimhse sin,
 dá bhforáiltear sna rialacha arna nglacadh de bhun mhír 4(c), a leanfaidh
 na hainmhithe talún ar coimeád atá cumhdaithe fúithi de na ráthaíochtaí sláinte
 ainmhithe atá ann a chomhlíonadh lena linn.
 3. Déanfaidh an tréidlia oifigiúil,
 roimh dó deimhniú sláinte ainmhithe a shíniú, a sheiceáil an gcomhlíonann na
 hainmhithe talún ar coimeád atá cumhdaithe fúithi ceanglais na Caibidle seo trí
 bhíthin seiceálacha doicméadacha, aitheantais agus fisiciúla arna nglacadh de
 bhun mhír 4.
 4. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 lena leagfar síos rialacha maidir leis an méid seo a leanas:
 (a) na cineálacha seiceálacha doiciméadacha,
 sainaitheanta agus fisiciúla do speicis éagsúla agus do chatagóirí éagsúla
 ainmhithe talún ar coimeád nach mór don tréidlia oifigiúil a dhéanamh i
 gcomhréir le mír 3 den Airteagal seo chun comhlíonadh cheanglais na
 Caibidle seo a sheiceáil;
 (b) na tréimhsí ama maidir leis na
 seiceálacha doiciméadacha, sainaitheanta agus fisiciúla a dhéanamh agus
 eisiúint deimhnithe sláinte ainmhithe ón tréidlia oifigiúil roimh ghluaiseacht
 coinsíneachtaí ainmhithe talún ar coimeád;
 (c) fad bailíochta na ndeimhnithe sláinte
 ainmhithe.
 Airteagal 147
 Deimhnithe sláinte ainmhithe leictreonacha
 Deimhnithe sláinte ainmhithe leictreonacha a
 tháirgtear, a phróiseáltar agus a tharchuirtear trí bhíthin IMSOC in ionad
 deimhnithe sláinte ainmhithe a ghabhann leis na hainmhithe dá bhforáiltear in Airteagal 146(1)
 sna cásanna seo a leanas:
 (a) go bhfuil an fhaisnéis uile iontu a
 cheanglaítear a bheith i bhfoirm shamplach an deimhnithe sláinte ainmhithe i
 gcomhréir le hAirteagal 142 agus na rialacha arna nglacadh de bhun Airteagal 143;
 (b) go n‐áirítear leo
 inrianaitheacht na n‐ainmhithe talún ar coimeád agus an nasc go dtí an
 deimhniú sláinte ainmhithe.
 Airteagal 148
 Na hoibreoirí féindearbhú a dhéanamh maidir le gluaiseachtaí go Ballstáit eile
 1. Eiseoidh oibreoirí ag an áit
 tionscnaimh doiciméad féindearbhúcháin maidir le gluaiseachtaí ainmhithe talún
 ar coimeád óna n‐áit tionscaimh i mBallstát amháin go dtí an ceann scríbe
 i mBallstát eile agus áiritheoidh siad go ngabhfaidh sé leis na hainmhithe, i
 gcás nach bhfuil sé de cheanglas go ngabhfaidh deimhniú sláinte ainmhithe dá
 bhforáiltear in Airteagal 140(1) agus (2) leo.
 2. Beidh an fhaisnéis seo a leanas
 maidir leis na hainmhithe talún ar coimeád sa doiciméad féindearbhúcháin dá
 bhforáiltear i mír 1:
 (a) an áit tionscnaimh, an ceann scríbe agus,
 más ábhartha, aon áiteanna cruinnithe nó láithreacha scíthe;
 (b) tuairisc ar na hainmhithe talún ar
 coimeád, ar a speiceas agus ar a gcainníocht;
 (c) sainaithint agus clárú, má tá sin de
 cheanglas i gcomhréir le hAirteagail 106, 107, 109 agus 110, agus Airteagal 113(a)
 agus rialacha arna nglacadh de bhun Airteagal 114 agus 117;
 (d) an fhaisnéis is gá chun a léiriú go
 gcomhlíonann na hainmhithe talún ar coimeád na ceanglais ghluaiseachta dá
 bhforáiltear i Ranna 1 go dtí 6.
 3. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis na nithe seo a leanas:
 (a) rialacha mionsonraithe maidir le hábhar
 an doiciméid féindearbhúcháin dá bhforáiltear i mír 2 den Airteagal seo i
 gcás catagóirí éagsúla agus speiceas éagsúil ainmhithe;
 (b) faisnéis atá le bheith sa doiciméad
 féindearbhúcháin sa bhreis ar an bhfaisnéis dá bhforáiltear i mír 2 den Airteagal
 seo.
 4. Féadfaidh an Coimisiún, trí bhíthin
 gníomhartha cur chun feidhme, rialacha a leagan síos maidir le foirmeacha
 samplacha na ndoiciméad féindearbhúcháin dá bhforáiltear i mír 2. Glacfar
 na gníomhartha cur chun feidhme sin i gcomhréir leis an nós imeachta
 scrúdúcháin dá dtagraítear in Airteagal 255(2).
 Roinn 8
 Fógra a thabhairt i leith gluaiseachtaí táirgí de bhunadh ainmhíoch go
 Ballstáit eile
 Airteagal 149
 An oibleagáid ar oibreoirí maidir le fógra a thabhairt i leith gluaiseachtaí
 ainmhithe talún ar coimeád go Ballstáit eile
 Tabharfaidh oibreoirí fógra don údarás inniúil
 ina mBallstát tionscnaimh roimh an ngluaiseacht ainmhithe talún ar coimeád atá
 beartaithe ón mBallstát sin go Ballstát eile sna cásanna seo a leanas:
 (a) go bhfuil sé ceangailte go
 ngabhfaidh deimhniú sláinte ainmhithe arna eisiúint ag údarás inniúil an
 Bhallstáit tionscnaimh leis na hainmhithe i gcomhréir le hAirteagal 146
 agus le hAirteagal 147 agus rialacha arna nglacadh de bhun Airteagal 146(4);
 (b) go bhfuil sé ceangailte go
 ngabhfaidh deimhniú sláinte ainmhithe leis na hainmhithe talún ar coimeád i
 gcás ina bhfuil siad á n‐aistriú ó chrios srianta agus ina bhfuil siad
 faoi réir bearta rialaithe galar dá bhforáiltear in Airteagal 140(2);
 (c) go bhfuil sé de cheanglas fógra a
 thabhairt i gcomhréir leis na gníomhartha tarmligthe arna nglacadh de
 bhun Airteagal 151(1).
 Chun críocha chéad mhír an Airteagail seo,
 tabharfaidh na hoibreoirí d'údarás inniúil an Bhallstáit tionscnaimh an
 fhaisnéis uile is gá chun é a chur ar a chumas fógra a thabhairt i leith
 gluaiseachtaí ainmhithe talún ar coimeád d’údarás inniúil an Bhallstáit chinn
 scríbe i gcomhréir le hAirteagal 150(1).
 Airteagal 150
 An fhreagracht ar údaráis inniúla fógra a thabhairt do Bhallstáit eile i leith
 gluaiseachtaí
 1. Tabharfaidh údarás inniúil an
 Bhallstáit tionscnaimh fógra d'údarás inniúil an Bhallstáit chinn scríbe maidir
 le gluaiseachtaí ainmhithe talún ar coimeád dá dtagraítear in Airteagal 149.
 2. Tabharfar an fógra dá dtagraítear i mír 1
 den Airteagal seo tráth ar bith is féidir é trí IMSOC.
 3. Ainmneoidh na Ballstáit réigiúin le
 haghaidh bainistiú fógraí maidir le gluaiseachtaí dá bhforáiltear i mír 1.
 4. De mhaolú ar mhír 1, féadfaidh
 údarás inniúil an Ballstáit tionscnaimh údarú a thabhairt don oibreoir fógra
 a thabhairt go páirteach nó go hiomlán d’údarás inniúil an Bhallstáit chinn
 scríbe maidir le gluaiseachtaí ainmhithe talún ar coimeád trí IMSOC
 Airteagal 151
 Cumhacht a tharmligean agus gníomhartha tarmligthe maidir leis an údarás
 inniúil fógra a thabhairt i leith gluaiseachtaí ainmhithe talún ar coimeád
 1. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis na nithe seo a leanas:
 (a) an ceanglas fógra a thabhairt roimh ré
 atá ar oibreoirí i leith gluaiseachtaí ainmhithe talún ar coimeád idir na
 Ballstáit i gcomhréir le hAirteagal 149 ar de chatagóirí nó de speicis
 ainmhithe talún ar coimeád iad seachas iad siúd dá dtagraítear in i
 bpointe (a) agus i bpointe (b) den Airteagal sin i gcás inar gá
 inrianaitheacht na ngluaiseachtaí sin chun a áirithiú go gcomhlíonfar na
 ceanglais sláinte ainmhithe atá leagtha síos sa i Ranna 1 go dtí 6;
 (b) an fhaisnéis is gá chun fógra a thabhairt
 i leith gluaiseachtaí ainmhithe talún ar coimeád dá dtagraítear in Airteagal 149
 agus in Airteagal 150;
 (c) na nósanna imeachta éigeandála maidir le
 fógra a thabhairt i leith gluaiseachtaí ainmhithe talún ar coimeád i gcás
 gearrtha leictreachais agus cur isteach eile ar IMSOC;
 (d) na ceanglais maidir leis na Ballstáit
 réigiúin a ainmniú le haghaidh bainistiú fógraí maidir le gluaiseachtaí dá
 bhforáiltear in Airteagal 150(3).
 2. Féadfaidh an Coimisiún, trí bhíthin
 gníomhartha cur chun feidhme, rialacha a leagan síos maidir leis na nithe seo a
 leanas:
 (a) formáid na bhfógraí maidir le
 gluaiseachtaí talún ar coimeád a thugann:
 (i) oibreoirí d’údarás inniúil an Ballstáit
 tionscnaimh i gcomhréir le hAirteagal 149;
 (ii) údarás inniúil an Ballstáit tionscnaimh
 don Bhallstát cinn scríbe i gcomhréir le hAirteagal 150;
 (b) na spriocamanna maidir leis an méid seo a
 leanas:
 (i) an fhaisnéis dá dtagraítear in Airteagal 149
 atá le tabhairt ag oibreoirí d’údarás inniúil an Bhallstáit tionscnaimh;
 (ii) údarás inniúil an Bhallstáit
 tionscnaimh fógra a thabhairt i leith ainmhithe talún ar coimeád dá
 bhforáiltear in Airteagal 150(1).
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 255(2).
 Caibidil 4
 Gluaiseachtaí peataí talún ar coimeád laistigh den Aontas
 Airteagal 152
 Gluaiseachtaí neamhthráchtála peataí talún ar coimeád agus cumhachtaí
 tarmligthe agus gníomhartha cur chun feidhme
 1. Ní aistreoidh coimeádaithe peataí
 peataí talún de na speicis atá liostaithe in Iarscríbhinn I ó Bhallstát
 amháin go Ballstát eile ar bhonn neamhthráchtála ach sna cásanna seo a leanas:
 (a) go bhfuil na peataí talún sin
 sainaitheanta agus go bhfuil doiciméad aitheantais ag gabháil leo má cheanglaítear
 sin i gcomhréir le hAirteagal 112 nó rialacha arna nglacadh de bhun Airteagal 114
 agus Airteagal 117;
 (b) go ndearnadh bearta cuí rialaithe galar
 le linn na gluaiseachta sin chun a áirithiú nach bhfuil riosca suntasach leis
 na peataí talún ar coimeád maidir le leathadh galar liostaithe dá dtagraítear
 in Airteagal 8(1)(d) agus galar atá ag teacht chun cinn go dtí ainmhithe
 talún ar coimeád ag an gceann scríbe agus le linn a n‐iompartha.
 2. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis na bearta coisctheacha agus rialaithe galar dá dtagraítear i mír 1
 den Airteagal seo chun a áirithiú nach bhfuil riosca suntasach leis na peataí
 talún ar coimeád maidir leis an leathadh galar dá dtagraítear in Airteagal 8(1)(d)
 agus galar atá ag teacht chun cinn go dtí ainmhithe le linn a n‐iompartha
 agus ag an gceann scríbe, agus stádas sláinte an chinn scríbe á chur san
 áireamh aige más ábhartha.
 3. Féadfaidh an Coimisiún, trí bhíthin
 gníomhartha cur chun feidhme, rialacha a leagan síos maidir leis na bearta
 coisctheacha agus rialaithe galar dá bhforáiltear i mír 1 den Airteagal seo
 agus sna rialacha arna nglacadh de bhun mhír 2 den Airteagal seo.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 254(2).
 Caibidil 5
 Gluaiseacht ainmhithe talún fiáine
 Airteagal 153
 Ainmhithe talún fiáine
 1. Ní aistreoidh oibreoirí ainmhithe
 fiáine as gnáthóg i mBallstát amháin go gnáthóg i mBallstát eile nó go
 bunaíocht i mBallstát eile ach sna cásanna seo a leanas:
 (a) go stiúrtar gluaiseachtaí na n‐ainmhithe
 fiáine ón a ngnáthóg ar dhóigh nach bhfuil riosca suntasach leo maidir le
 leathadh galar liostaithe dá dtagraítear in Airteagal 8(1)(d) nó galar atá
 ag teacht chun cinn ar an mbealach nó ag an gceann scríbe;
 (b) nach dtagann na hainmhithe fiáine ó
 ghnáthóg i gcrios srianta faoi réir srianta gluaiseachta de dheasca galar
 liostaithe a bheith ann dá dtagraítear in Airteagal 8(1)(d) nó galar atá
 ag teacht chun cinn a bhaineann leis an speiceas liostaithe i gcomhréir le
 rialacha atá leagtha síos in Airteagal 70(2)(c), Airteagal 80(1) agus
 (2) agus rialacha arna nglacadh de bhun Airteagal 70(3)(b), Airteagal 71(3),
 Airteagal 80(4) agus Airteagal 81(3) nó na mbeart éigeandála dá
 bhforáiltear in Airteagal 245 agus in Airteagal 246 agus i rialacha
 arna nglacadh de bhun Airteagal 248, murar tugadh maoluithe i gcomhréir
 leis na rialacha sin;
 (c) go bhfuil deimhniú sláinte ainmhithe nó
 doiciméid eile ag gabháil leis na hainmhithe sin más gá sláinte ainmhithe a
 dheimhniú chun a áirithiú go gcomhlíontar na ceanglais ghluaiseachta atá
 leagtha síos i bpointe (a) agus i bpointe (b) den mhír seo agus i
 rialacha arna nglacadh de bhun Airteagal 154(1)(c) agus (d);
 (d) go dtugann údarás inniúil an Bhallstáit
 fógra i leith an ngluaiseacht d’údarás inniúil an Bhallstáit chinn scríbe, má
 cheanglaítear an deimhniú sláinte ainmhithe a bheith ann leis na rialacha arna
 nglacadh i gcomhréir le hAirteagal 154(1)(c).
 2. Má cheanglaítear sláinte ainmhithe a
 dheimhniú leis na rialacha arna nglacadh i gcomhréir le hAirteagal 154(1)(c),
 beidh feidhm ag na ceanglais dá bhforáiltear in Airteagal 142 agus in Airteagal 145,
 in Airteagal 146(1),(2) agus (3), in Airteagal 147 agus sna rialacha
 arna nglacadh de bhun Airteagal 143 agus Airteagal 144 agus Airteagal 146(4)
 maidir le gluaiseachtaí ainmhithe talún fiáine.
 3. Má cheanglaítear fógra a thabhairt i
 leith gluaiseachtaí i gcomhréir le mír 1(d) den Airteagal seo, beidh
 feidhm ag na ceanglais dá bhforáiltear in Airteagal 149, in Airteagal 150
 agus sna rialacha arna nglacadh de bhun gníomhartha tarmligthe atá leagtha síos
 in Airteagal 151 maidir le gluaiseachtaí ainmhithe talún fiáine.
 Airteagal 154
 Tabhairt cumhachta a bhaineann le gluaiseacht í ainmhithe talún fiáine
 1. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis na nithe seo a leanas:
 (a) ceanglais sláinte ainmhithe maidir le
 gluaiseachtaí ainmhithe talún fiáine dá bhforáiltear in Airteagal 153(1)(a)
 agus (b);
 (b) más ábhartha, ceanglais sláinte ainmhithe
 maidir le tabhairt isteach ainmhithe talún fiáine nuair a aistrítear iad as an
 bhfiántas:
 (i) isteach i mbunaíochtaí;
 (ii) chun iad a choimeád mar pheataí:
 (c) na cineálacha gluaiseachtaí ainmhithe talún
 fiáine nach mór, nó i gcásanna nach mór, deimhniú sláinte ainmhithe nó
 doiciméad eile a ghabháil leo agus na ceanglais maidir le hábhar na ndeimhnithe
 sin nó na ndoiciméad sin.
 (d) an fógra a thugann údarás inniúil an
 Bhallstáit tionscnaimh d’údarás inniúil an Ballstáit chinn scríbe i gcás
 gluaiseachtaí ainmhithe talún fiáine idir na Ballstát agus an fhaisnéis atá le
 cur isteach san fhógra sin.
 2. Féadfaidh an Coimisiún, trí bhíthin
 gníomhartha cur chun feidhme, rialacha a leagan síos lena sonraítear na ceanglais
 dá bhforáiltear in Airteagal 153 agus sna rialacha tarmligthe arna
 nglacadh de bhun mhír 1 maidir leis na nithe seo a leanas:
 (a) foirmeacha samplacha deimhnithe sláinte
 ainmhithe agus doiciméad eile a bhfuil sé de cheanglas iad a bheith ag gabháil
 le gluaiseachtaí ainmhithe fiáine, má fhoráiltear dó sin i ngníomhartha
 tarmligthe arna nglacadh i mír 1(c);
 (b) formáid an fhógra ó údarás inniúil an
 Bhallstáit tionscnaimh agus na spriocamanna maidir leis na fógraí sin, i gcás
 ina bhforáiltear dó sin i rialacha arna nglacadh de bhun mhír 1(d).
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 255(2).
 Caibidil 6
 Gluaiseachtaí táirgí geirmeacha laistigh den Aontas
 Roinn 1
 Ceanglais ghinearálta
 Airteagal 155
 Ceanglais ghinearálta maidir le gluaiseacht táirgí geirmeacha
 1. Déanfaidh oibreoirí bearta
 coisctheacha cuí chun a áirithiú nach gcuirfidh gluaiseacht táirgí geirmeacha
 stádas sláinte ainmhithe talún ar coimeád i gcontúirt ag an gceann scríbe
 maidir leis na nithe seo a leanas:
 (a) na galair liostaithe dá dtagraítear in Airteagal 8(1)(a)
 (b) galair atá ag teacht chun cinn.
 2. Ní aistreoidh oibreoirí táirgí
 geirmeacha agus ní ghlacfaidh siad na táirgí geirmeacha sin ach má chomhlíonann
 siad na coinníollacha seo a leanas:
 (a) go dtagann siad ó bhunaíochtaí:
 (i) a chuir an t‐údarás inniúil i
 gclár na mbunaíochtaí i gcomhréir le hAirteagal 88(a) agus nár thug an
 Ballstát tionscnaimh aon mhaolú i gcomhréir le hAirteagal 83;
 (ii) atá formheasta ag an údarás inniúil i
 gcomhréir le hAirteagal 92(1), má cheanglaítear sin le hAirteagal 89(1)
 nó Airteagal 90;
 (b) go gcomhlíonann siad ceanglais
 inrianaitheachta Airteagal 118(1) nó rialacha arna nglacadh de bhun Airteagal 119(1).
 3. Comhlíonfaidh oibreoirí ceanglais Airteagal 122
 maidir le táirgí geirmeacha ó ainmhithe talún ar coimeád a iompar.
 4. Ní aistreoidh oibreoirí táirgí
 geirmeacha ó bhunaíocht i mBallstát amháin go bunaíocht i mBallstát eile mura
 dtabharfaidh údarás inniúil an Bhallstáit chinn scríbe formheas go sainráite
 maidir leis an ngluaiseacht sin, más rud é go bhfuil na táirgí geirmeacha sin
 faoi réir scriosadh chun críocha díothaithe mar chuid de chlár díothaithe dá
 bhforáiltear in Airteagal 30(1) nó (2).
 Airteagal 156
 Na hoibleagáidí ar oibreoirí ag an gceann scríbe
 1. Oibreoirí
 bunaíochtaí ag an gceann scríbe a fhaigheann táirgí geirmeacha ó bhunaíocht i
 mBallstát eile, déanfaidh siad:
 (a) a
 sheiceáil an bhfuil na nithe seo a leanas ann:
 (i) marcanna aitheantais i gcomhréir le hAirteagal 118
 agus rialacha arna nglacadh de bhun Airteagal 119;
 (ii) deimhnithe sláinte ainmhithe dá
 bhforáiltear in Airteagal 159;
 (b) an t‐údarás inniúil a chur ar an
 eolas faoi aon mhíréireacht; maidir leis:
 (i) na táirgí geirmeacha arna bhfáil;
 (ii) an modh aitheantais dá dtagraítear i
 bpointe (a)(i) a bheith ann;
 (iii) na doiciméid dá dtagraítear i
 bpointe (a)(ii).
 2. Má bhíonn aon mhírialtacht ann dá
 dtagraítear i mír 1(b), coinneoidh an t‐oibreoir na táirgí
 geirmeacha atá faoina mhaoirseacht leo go dtí go mbeidh cinneadh déanta ag
 an údarás inniúil ina leith.
 Roinn 2
 Gluaiseachtaí táirgí geirmeacha ó ainmhithe ar coimeád den speiceas buaibheach,
 den speiceas caorach, den speiceas gabhair, den speiceas mucach agus den
 speiceas eachaí agus ó éanlaith chlóis
 Airteagal 157
 Na hoibleagáidí ar oibreoirí maidir le gluaiseachtaí táirgí geirmeacha ó
 ainmhithe ar coimeád den speiceas buaibheach, den speiceas caorach, den
 speiceas gabhair, den speiceas mucach agus den speiceas eachaí agus ó éanlaith
 chlóis go Ballstáit eile
 1. Ní aistreoidh oibreoirí táirgí
 geirmeacha ó ainmhithe ar coimeád den speiceas buaibheach, den speiceas
 caorach, den speiceas gabhair, den speiceas mucach agus den speiceas eachaí
 agus ó éanlaith chlóis go Ballstáit eile ach i gcás ina gcomhlíonann na táirgí
 geirmeacha sin na coinníollacha seo a leanas:
 (a) go mbailítear, go dtáirgtear, go
 bpróiseáltar agus go stóráltar iad i mbunaíochtaí táirgí geirmeacha arna
 bhformheas chun na críche sin i gcomhréir le hAirteagal 92(1) agus le hAirteagal 94;
 (b) go gcomhlíonann siad na ceanglais
 inrianaitheachta maidir leis an gcineál táirge gheirmigh i gcomhréir le hAirteagal 118
 agus rialacha arna nglacadh de bhun Airteagal 119;
 (c) gur bailíodh iad ó na hainmhithe
 bronntacha a chomhlíonann na ceanglais sláinte ainmhithe is gá chun a áirithiú
 nach leathfaidh na táirgí geirmeacha galair liostaithe;
 (d) gur bailíodh, gur táirgeadh, gur
 próiseáladh, gur stóráladh agus gur iompraíodh iad ar dhóigh lena n‐áirítear
 nach leathfaidh siad galair liostaithe.
 2. Ní aistreoidh oibreoirí táirgí
 geirmeacha ó ainmhithe den speiceas buaibheach, den speiceas caorach, den
 speiceas gabhair, den speiceas mucach agus den speiceas eachaí agus ó éanlaith
 chlóis ó bhunaíocht táirgí geirmeacha atá faoi réir srianta gluaiseachta maidir
 leis na speicis liostaithe i gcomhréir le:
 (a) Airteagal 55(1)(a), (c), (e) agus Airteagal 55(1)(f)(ii),
 Airteagal 56 agus Airteagal 61(1)(a), Airteagal 62(1), Airteagal 65(1)(c),
 Airteagal 74(1) agus Airteagal 78(1) agus (2);
 (b) rialacha arna nglacadh de bhun Airteagal 55(2),
 Airteagal 63, Airteagal 67, Airteagal 71(3), Airteagal 74(3),
 Airteagal 79 agus Airteagal 81(2); agus
 (c) bearta éigeandála dá bhforáiltear in Airteagail 246
 agus 247 agus na rialacha a nglacfar leo de bhun Airteagal 248 mura
 bhforáiltear maoluithe sna rialacha sin.
 Airteagal 158
 Cumhacht a tharmligean maidir le gluaiseachtaí táirgí geirmeacha ó ainmhithe ar
 coimeád den speiceas buaibheach, den speiceas caorach, den speiceas gabhair,
 den speiceas mucach agus den speiceas eachaí agus ó éanlaith chlóis go
 Ballstáit eile
 Tabharfar de chumhacht don Choimisiún
 gníomhartha tarmligthe a ghlacadh i gcomhréir le hAirteagal 253 maidir le
 ceanglais sláinte ainmhithe i ndáil le gluaiseachtaí táirgí geirmeacha ó
 ainmhithe ar coimeád den speiceas buaibheach, den speiceas caorach, den
 speiceas gabhair, den speiceas mucach agus den speiceas eachaí agus ó éanlaith
 chlóis go Ballstáit eile, ina sonrófar:
 (a) rialacha maidir le bailiú,
 táirgeadh, próiseáil agus stóráil táirgí geirmeacha ó na hainmhithe ar coimeád
 sin i mbunaíochtaí arna bhformheas dá dtagraítear in Airteagal 157(1)(a);
 (b) ceanglais sláinte ainmhithe dá
 bhforáiltear in Airteagal 157(1)(c):
 (i) maidir le hainmhithe ónar bailíodh
 táirgí geirmeacha;
 (ii) maidir le
 leithlisiú nó coraintín na n‐ainmhithe bronntacha dá dtagraítear in (i);
 (c) tástálacha saotharlainne nó
 tástálacha eile ar ainmhithe bronntacha ar coimeád agus ar tháirgí geirmeacha;
 (d) ceanglais sláinte ainmhithe maidir
 le nósanna imeachta i leith bailiú, táirgeadh, próiseála, stórála nó nósanna
 imeachta eile agus iompar dá bhforáiltear in Airteagal 157(1)(d);
 (e) maoluithe ó na rialacha dá
 bhforáiltear in Airteagal 157, agus na rioscaí atá leis na táirgí
 geirmeacha sin agus aon bhearta laghdaithe riosca atá ar bun á gcur san
 áireamh.
 Roinn 3
 Sláinte ainmhithe a dheimhniú agus fógra a thabhairt i leith gluaiseachtaí
 Airteagal 159
 Na hoibleagáidí ar oibreoirí i leith sláinte ainmhithe a dheimhniú maidir le
 gluaiseachtaí táirgí geirmeacha ó ainmhithe ar coimeád den speiceas buaibheach,
 den speiceas caorach, den speiceas gabhair, den speiceas mucach agus den
 speiceas eachaí agus ó éanlaith chlóis agus cumhacht a tharmligean
 1. Ní
 aistreoidh oibreoirí táirgí geirmeacha ó ainmhithe den speiceas buaibheach, den
 speiceas caorach, den speiceas gabhair, den speiceas mucach agus den speiceas
 eachaí agus ó éanlaith chlóis ach i gcás ina ngabhann deimhniú sláinte
 ainmhithe leo arna eisiúint ag údarás inniúil an Bhallstáit tionscnaimh i
 gcomhréir le mír 3 má a aistrítear iad:
 (a) go Ballstát eile;
 (b) laistigh de Bhallstát nó go Ballstát
 eile, i gcás:
 (i) ina bhfuil cead táirgí geirmeacha ó
 ainmhithe ar coimeád crios srianta a fhágáil atá faoi réir bearta rialaithe
 galar dá bhforáiltear in Airteagal 55(1)(f)(ii) agus Airteagal 56, Airteagal 64
 agus Airteagal 65, Airteagal 74(1) agus Airteagal 78 agus
 rialacha arna nglacadh de bhun Airteagal 55(2), Airteagal 67, Airteagal 71(3)
 agus 74(3), Airteagal 79 agus Airteagal 81(2) nó na mbeart éigeandála
 dá bhforáiltear in Airteagal 246 agus in Airteagal 247 agus na
 rialacha arna nglacadh de bhun Airteagal 248 murar tugadh maoluithe ó
 gceanglas maidir le sláinte ainmhithe a dheimhniú i gcomhréir leis na rialacha
 dá dtagraítear sa phointe seo; agus
 (ii) na dtáirgí geirmeacha ó ainmhithe ar
 coimeád atá de speiceas atá faoi réir na mbeart rialaithe galar dá dtagraítear
 i bpointe (i).
 2. Déanfaidh na hoibreoirí na bearta
 riachtanacha uile is gá chun a áirithiú go ngabhfaidh na deimhnithe sláinte
 ainmhithe leis na tairgí geirmeacha óna n‐áit tionscnaimh go dtí a gceann
 scríbe.
 3. Eiseoidh an t‐údarás inniúil,
 ar a iarraidh sin don oibreoir, deimhniú sláinte ainmhithe maidir le
 gluaiseachtaí táirgí geirmeacha dá dtagraítear i mír 1.
 4. Airteagail 142, 145, 146 agus 147
 agus ag na rialacha arna nglacadh de bhun Airteagal 143 agus Airteagal 144
 agus Airteagal 146(4) maidir le deimhniúchán sláinte ainmhithe i leith
 táirgí geirmeacha agus Airteagal 148(1) agus na rialacha arna nglacadh de
 bhun Airteagal 148(2), beidh feidhm acu maidir le gluaiseachtaí táirgí
 geirmeacha a fhéindearbhú.
 5. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir le maoluithe ó na ceanglais i ndáil le deimhnithe sláinte ainmhithe dá
 bhforáiltear i mír 1 maidir le gluaiseachtaí táirgí geirmeacha ó ainmhithe
 ar coimeád den speiceas buaibheach, den speiceas caorach, den speiceas gabhair,
 den speiceas mucach agus den speiceas eachaí agus ó éanlaith chlóis, nach
 bhfuil riosca suntasach leo maidir le leathadh galar liostaithe mar gheall ar
 na nithe seo a leanas:
 (a) cineál na dtáirgí geirmeacha nó an
 speicis ainmhí óna dtagann na táirgí sin;
 (b) na modhanna táirgthe agus próiseála ag an
 mbunaíocht táirgí geirmeacha;
 (c) an úsáid atá beartaithe do tháirgí
 geirmeacha;
 (d) bearta laghdaithe riosca malartacha atá
 ar bun maidir le cineál agus catagóir táirgí geirmeacha agus bunaíochtaí táirgí
 geirmeacha.
 Airteagal 160
 Ábhar na ndeimhnithe sláinte ainmhithe
 1. Beidh an fhaisnéis seo a leanas ar a
 laghad sa deimhniú sláinte ainmhithe maidir le táirgí geirmeacha dá
 bhforáiltear in Airteagal 159:
 (a) an bhunaíocht táirgí geirmeacha
 tionscnaimh nó an áit tionscnaimh agus an bhunaíocht chinn scríbe nó an ceann
 scríbe;
 (b) cineál na dtáirgí geirmeacha agus speicis
 ainmhithe bronntacha ar coimeád;
 (c) toirt na dtáirgí geirmeacha;
 (d) marcáil na dtáirgí geirmeacha, má
 cheanglaítear sin le hAirteagal 118(1) agus le rialacha arna nglacadh de
 bhun Airteagal 119(1);
 (e) faisnéis is gá chun a léiriú go
 gcomhlíonann na táirgí geirmeacha sa choinsíneacht na ceanglais gluaiseachta
 maidir leis na speicis ábhartha dá bhforáiltear in Airteagal 155 agus 157
 agus i rialacha arna nglacadh de bhun Airteagal 158.
 2. Féadfar faisnéis eile a bhfuil sé de
 cheanglas í a bheith ann i reachtaíocht an Aontais a bheith sa deimhniú sláinte
 ainmhithe maidir leis na táirgí geirmeacha dá bhforáiltear in Airteagal 159.
 [FÉINDEARBHÚ]
 3. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis na nithe seo a leanas:
 (a) an fhaisnéis atá le bheith sa deimhniú
 sláinte ainmhithe de bhun mhír 1
 (b) sláinte ainmhithe a dhearbhú i leith
 táirgí geirmeacha atá éagsúil agus a thagann ó speicis éagsúla ainmhithe.
 4. Féadfaidh an Coimisiún, trí bhíthin
 gníomhartha tarmligthe, rialacha a leagan síos maidir le foirmeacha samplacha
 de dheimhnithe sláinte ainmhithe maidir le táirgí geirmeacha. Glacfar
 na gníomhartha cur chun feidhme sin i gcomhréir leis an nós imeachta
 scrúdúcháin dá dtagraítear in Airteagal 255(2).
 Airteagal 161
 Fógra a thabhairt i leith gluaiseachtaí táirgí geirmeacha ó ainmhithe ar
 coimeád den speiceas buaibheach, den speiceas caorach, den speiceas gabhair,
 den speiceas mucach agus den speiceas eachaí agus ó éanlaith chlóis go
 Ballstáit eile
 1. Déanfaidh
 oibreoirí:
 (a) an t‐údarás
 inniúil ina mBallstát tionscnaimh a chur ar an eolas roimh ré maidir leis an
 ngluaiseacht táirgí geirmeacha ó ainmhithe ar coimeád den speiceas buaibheach,
 den speiceas caorach, den speiceas gabhair, den speiceas mucach agus den
 speiceas eachaí agus ó éanlaith chlóis go Ballstát eile atá beartaithe i gcás:
 (i) ina gceanglaítear go ngabhfaidh deimhniú
 sláinte ainmhithe le táirgí geirmeacha i gcomhréir le hAirteagal 159(1);
 (ii) in gceanglaítear fógra a thabhairt i
 gcomhréir leis na gníomhartha tarmligthe arna nglacadh de bhun Airteagal 151(1)
 maidir le táirgí geirmeacha.
 (b) an fhaisnéis uile a thabhairt is gá chun
 é a chur ar chumas údarás inniúil an Bhallstáit tionscnaimh fógra a thabhairt
 d’údarás inniúil an Bhallstáit chinn scríbe i leith gluaiseacht táirgí
 geirmeacha i gcomhréir le mír 2.
 2. Tabharfaidh údarás inniúil an
 Bhallstáit tionscnaimh fógra d’údarás inniúil an Bhallstáit chinn scríbe maidir
 le gluaiseachtaí táirgí geirmeacha ó ainmhithe den speiceas buaibheach, den
 speiceas caorach, den speiceas gabhair, den speiceas mucach agus den speiceas
 eachaí agus ó éanlaith chlóis i gcomhréir leis na rialacha arna nglacadh de
 bhun Airteagal 151.
 3. Beidh feidhm ag Airteagal 149
 agus ag Airteagal 150 agus ag rialacha arna nglacadh de bhun Airteagal 151
 maidir le fógra a thabhairt i leith táirgí geirmeacha.
 Roinn 4
 Gluaiseachtaí táirgí geirmeacha ó ainmhithe ar coimeád de speicis seachas an
 speiceas buaibheach, an speiceas caorach, an speiceas mucach agus an speiceas
 eachaí agus éanlaith chlóis
 Airteagal 162
 Táirgí geirmeacha ó speicis ainmhíocha eile
 1. Ní
 aistreoidh oibreoirí táirgí geirmeacha ó ainmhithe ar coimeád de speicis
 seachas an speiceas buaibheach, an speiceas caorach, an speiceas mucach agus an
 speiceas eachaí agus éanlaith chlóis go Ballstát eile ach i gcás nach bhfuil
 riosca suntasach leis na táirgí geirmeacha sin maidir le leathadh galar
 liostaithe dá dtagraítear in Airteagal 8(1)(d) go dtí speicis liostaithe
 ag an gceann scríbe, agus an stádas sláinte ag an gceann scríbe á chur san
 áireamh acu.
 2. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir le ceanglais sláinte ainmhithe, sláinte ainmhithe a dheimhniú agus
 ceanglais maidir le fógra a thabhairt i leith gluaiseachtaí táirgí geirmeacha ó
 ainmhithe ar coimeád de speicis seachas an speiceas buaibheach, an speiceas
 caorach, an speiceas mucach agus an speiceas eachaí agus éanlaith chlóis agus
 na nithe seo a leanas á gcur san áireamh acu:
 (a) na galair liostaithe dá dtagraítear in Airteagal 8(1)(a)
 maidir leis na speicis liostaithe;
 (b) na speicis ainmhithe ónar bailíodh na
 táirgí geirmeacha agus cineál na dtáirgí geirmeacha;
 (c) an stádas sláinte ag an áit tionscnaimh
 agus ag an gceann scríbe;
 (d) na cineálacha bailithe, táirgthe,
 próiseála agus stórála
 (e) fachtóirí eipidéimeolaíocha eile.
 3. I gcás ina gceanglaítear go
 ndeimhneofar sláinte ainmhithe agus go dtabharfar fógra i leith na dtáirgí
 geirmeacha i gcomhréir le mír 2 den Airteagal seo,
 beidh feidhm ag na rialacha dá bhforáiltear in Airteagal 159,
 in Airteagal 160 agus in Airteagal 161 agus sna rialacha arna
 nglacadh de bhun Airteagal 159(5) agus Airteagal 160(3) maidir leis
 an deimhniúchán sin agus
 na rialacha dá bhforáiltear in Airteagal 161(1)
 agus (2) maidir le fógra a thabhairt i leith gluaiseachta. [FÉINDEARBHÚ]
 Roinn 5
 Maoluithe
 Airteagal 163
 Táirgí geirmeacha atá beartaithe chun críoch eolaíoch agus cumhacht a
 tharmligean
 1. De mhaolú ar Ranna 1 go dtí 4,
 féadfaidh údarás inniúil an chinn scríbe gluaiseacht táirgí geirmeacha chun
 críoch eolaíoch nach gcomhlíonann ceanglais na Ranna sin, seachas Airteagal 155(1),
 155(2)(c), Airteagal 155(3) agus Airteagal 156, faoi réir
 chomhlíonadh na gcoinníollacha seo a leanas:
 (a) roimh dó an t‐údarú sin a
 thabhairt, ní mór d'údarás inniúil an chinn scríbe na bearta laghdaithe riosca
 is gá a dhéanamh chun a áirithiú nach gcuirfidh gluaiseachtaí na dtáirgí
 geirmeacha sin stádas sláinte na n‐áiteanna ar an mbealach agus na cinn
 scríbe i gcontúirt maidir leis na galair liostaithe dá dtagraítear in Airteagal 8(1)(d);
 (b) go mbeidh gluaiseachtaí na dtáirgí
 geirmeacha sin faoi mhaoirseacht údarás inniúil an chinn scríbe.
 2. Agus
 é ag tabhairt maolaithe i gcomhréir le mír 1, tabharfaidh údarás inniúil
 an chinn scríbe fógra do na Ballstáit tionscnaimh agus do na Ballstáit
 trasnaithe maidir leis an maolú arna thabhairt agus na coinníollacha ar ar
 tugadh é.
 3. Tabharfar
 de chumhacht don Choimisiún gníomhartha tarmligthe i gcomhréir le hAirteagal 253
 maidir le coinníollacha atá le maoluithe a thug an t‐údaras inniúil ag an
 gceann scríbe, dá bhforáiltear i mír 1 den Airteagal seo.
 Caibidil 7
 Táirgí de thionscnamh ainmhíoch a tháirgeadh, a phróiseáil agus a scaipeadh
 laistigh den Aontas
 Airteagal 164
 Na hoibleagáidí ginearálta sláinte ainmhithe ar oibreoirí agus cumhacht a
 tharmligean
 1. Déanfaidh oibreoirí bearta
 coisctheacha cuí chun a áirithiú, ag gach céim de tháirgeadh, de phróiseáil,
 agus de scaipeadh táirgí de thionscnamh ainmhíoch san Aontas, nach cúis iad na
 táirgí sin le leathadh na nithe a leanas:
 (a) galair liostaithe dá dtagraítear in Airteagal 8(1)(d),
 agus stádas sláinte na háite táirgthe, próiseála nó an chinn scríbe á chur san
 áireamh;
 (b) galair atá ag teacht chun cinn.
 2. Áiritheoidh oibreoirí nach mbeidh
 táirgí de thionscnamh ainmhíoch ag teacht ó bhunaíochtaí nó ó bhunaíochtaí gnó
 bia ná go bhfuarthas iad ó ainmhithe a thagann ó bhunaíochtaí faoi réir na
 nithe seo a leanas:
 (a) bearta éigeandála dá bhforáiltear in Airteagal 246
 agus Airteagal 247 agus rialacha de bhun Airteagal 248 mura
 bhforáiltear do mhaoluithe sna rialacha sin;
 (b) srianta ar ghluaiseacht is infheidhme
 maidir le hainmhithe talún ar coimeád agus táirgí de thionscnamh ainmhíoch, dá
 bhforáiltear in Airteagal 31(1), Airteagal 55(1)(e), Airteagal 56,
 Airteagal 61(1)(a), Airteagal 62(1), Airteagal 65(1)(c), Airteagal 70(1)(b),
 Airteagal 74(1)(a), Airteagal 78(1) agus (2) agus na rialacha arna
 nglacadh de bhun Airteagal 55(2), Airteagal 63 agus Airteagal 66,
 Airteagal 71(3), Airteagal 74(3) agus Airteagal 79 agus Airteagal 81(2).
 3. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir le ceanglais mhionsonraithe lena leasaítear agus lena bhforlíontar
 ceanglais mhír 2 den Airteagal seo maidir le gluaiseacht táirgí de
 thionscnamh ainmhíoch, agus an galar agus an speiceas lena mbaineann an galar
 agus na rioscaí atá leis á gcur san áireamh.
 Airteagal 165
 Oibleagáidí ar oibreoirí maidir le deimhnithe sláinte ainmhithe agus cumhacht
 a tharmligean
 1. Ní aistreoidh oibreoirí na táirgí de
 thionscnamh ainmhíoch seo a leanas laistigh de Bhallstát ná go Ballstát eile
 ach i gcás ina ngabhann deimhniú sláinte ainmhithe leo arna eisiúint ag údarás
 inniúil an Bhallstáit tionscnaimh i gcomhréir le mír 3:
 (a) táirgí de ainmhíoch:
 (i) a bhfuil cead acu crios srianta a
 fhágáil faoi réir beart éigeandála dá bhforáiltear i rialacha arna nglacadh de
 bhun Airteagal 248;
 (ii) ar de thionscnamh ainmhithe de speicis
 atá faoi réir na mbeart rialaithe galar sin iad.
 (b) táirgí de thionscnamh ainmhíoch:
 (i) a bhfuil cead acu crios srianta a
 fhágáil faoi réir beart rialaithe galar i gcomhréir le hAirteagal 31(1), Airteagal 55(1)(f)(ii),
 Airteagal 56, Airteagal 61(1)(a), Airteagal 62(1), Airteagal 64,
 Airteagal 65(1)(c), Airteagal 70(1)(b) agus Airteagal 74(1)(a)
 agus Airteagal 78(1) agus (2) agus rialacha arna nglacadh de bhun Airteagal 55(2),
 Airteagal 67, Airteagal 71(3), Airteagal 74(3) agus Airteagal 79
 agus Airteagal 81(2),
 (ii) ar de thionscnamh ainmhithe de speicis
 atá faoi réir na mbeart rialaithe galar sin iad.
 2. Déanfaidh oibreoirí gach beart is gá
 chun a áirithiú go ngabhfaidh an deimhniú sláinte ainmhithe leis na táirgí de
 thionscnamh ainmhithe óna n‐áit tionscnamh go dtí a gceann scríbe.
 3. Eiseoidh an t‐údarás inniúil,
 má iarrann an t‐oibreoir é, deimhniú sláinte ainmhithe maidir le
 gluaiseachtaí táirgí de thionscnamh ainmhithe dá dtagraítear i mír 1.
 4. Beidh feidhm ag Airteagal 145,
 ag Airteagal 146 gus ag Airteagal 147 agus ag na rialacha arna
 nglacadh de bhun Airteagal 143 agus Airteagal 144 agus Airteagal 146(4)
 ar dheimhniú gluaiseachtaí táirgí de thionscnamh ainmhithe.
 5. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir le maoluithe ó cheanglais maidir le deimhnithe sláinte ainmhithe dá
 bhforáiltear i mír 1 den Airteagal seo agus na coinníollacha atá leis na
 maoluithe sin, i ndáil le gluaiseachtaí táirgí de thionscnamh ainmhithe nach
 bhfuil riosca suntasach leo i leith leata galar de dheasca na nithe seo a
 leanas:
 (a) cineálacha na dtáirgí de thionscnamh
 ainmhithe;
 (b) na bearta laghdaithe riosca a chuirtear i
 bhfeidhm ar tháirgí de thionscnamh ainmhithe, trína laghdaítear rioscaí leata
 galar;
 (c) an úsáid atá beartaithe do na táirgí de
 thionscnamh ainmhithe;
 (d) ceann scríbe na dtáirgí de thionscnamh
 ainmhithe.
 Airteagal 166
 Ábhar na ndeimhnithe sláinte ainmhithe agus cumhacht a tharmligean agus
 gníomhartha cur chun feidhme
 1. Sa deimhniú sláinte ainmhithe do
 tháirgí de thionscnamh ainmhithe beidh an fhaisnéis seo a leanas ar a laghad:
 (a) an bhunaíocht nó an áit tionscnaimh agus
 an bhunaíocht chinn scríbe nó an ceann scríbe;
 (b) tuairisc ar na táirgí de thionscnamh
 ainmhithe;
 (c) cainníocht na dtáirgí de thionscnamh
 ainmhithe;
 (d) sainaithint na dtáirgí de thionscnamh
 ainmhithe, má cheanglaítear sin le hAirteagal 65(1)(h) nó le rialacha de
 bhun Airteagal 67(a);
 (e) faisnéis is gá chun a léiriú go
 gcomhlíonann táirgí de thionscnamh ainmhithe na ceanglais srianta gluaiseachta
 dá bhforáiltear in Airteagal 164(2) agus i rialacha arna nglacadh de bhun Airteagal 164(3).
 2. Féadfar go mbeidh faisnéis eile atá
 ceangailte i reachtaíocht eile de chuid an Aontais sa deimhniú sláinte
 ainmhithe do tháirgí de thionscnamh ainmhithe.
 3. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 252
 maidir leis an bhfaisnéis atá le bheith sa deimhniú sláinte ainmhithe dá
 bhforáiltear i mír 1 den Airteagal seo.
 4. Féadfaidh an Coimisiún, trí bhíthin
 gníomhartha cur chun feidhme, rialacha a leagan síos maidir le foirmeacha
 samplacha de dheimhnithe sláinte ainmhithe. Glacfar na gníomhartha cur
 chun feidhme sin i gcomhréir leis an nós imeachta scrúdúcháin
 dá dtagraítear in Airteagal 254(2).
 Airteagal 167
 Fógra a thabhairt i leith gluaiseachtaí táirgí de thionscnamh ainmhithe go Ballstáit
 eile
 1. Déanfaidh oibreoirí:
 (a) údarás inniúil a mBallstáit tionscnaimh a
 chur ar an eolas roimh ghluaiseacht na dtáirgí de thionscnamh ainmhithe i gcás
 ina gceanglaítear go ngabhfaidh deimhniú sláinte ainmhithe leis na
 coinsíneachtaí i gcomhréir le hAirteagal 165(1);
 (b) an fhaisnéis uile a thabhairt is gá chun
 ar a chur ar chumas údarás inniúil an Bhallstát tionscnaimh fógra a thabhairt i
 leith ghluaiseacht na dtáirgí de thionscnamh ainmhithe chuig an mBallstát
 tionscnamh i gcomhréir le mír 2.
 2. Tabharfaidh údarás inniúil an
 Bhallstáit tionscnaimh fógra d'údarás inniúil an Bhallstáit maidir le ceann
 scríbe gluaiseachtaí táirgí de thionscnamh ainmhithe i gcomhréir le hAirteagal 150
 agus na rialacha arna nglacadh de bhun Airteagal 151.
 3. Beidh feidhm ag Airteagal 149
 agus ag Airteagal 150 arna nglacadh de bhun Airteagal 151 ar
 thabhairt fógraí i leith táirgí de thionscnamh ainmhithe.
 Caibidil 8
 Raon feidhme beart náisiúnta
 Airteagal 168
 Bearta náisiúnta maidir le gluaiseachtaí ainmhithe agus táirgí geirmeacha
 1. Beidh sé de rogha ag na Ballstáit
 fós bearta náisiúnta a dhéanamh maidir le gluaiseacht ainmhithe agus táirgí
 geirmeacha laistigh dá gcríoch féin.
 2. Maidir leis na bearta náisiúnta sin:
 (a) cuirfear san áireamh iontu na rialacha
 maidir le gluaiseacht ainmhithe agus táirgí geirmeacha atá leagtha síos i
 gCaibidlí 3 go dtí 6 agus ní bheidh siad ag teacht salach ar na rialacha
 sin;
 (b) ní chuirfear bac le gluaiseacht ainmhithe
 agus táirgí idir na Ballstáit leo;
 (c) ní sháróidh siad na treoracha maidir leis
 an méid is oiriúnach agus is riachtanach agus tabhairt isteach agus leathadh na
 ngalar dá dtagraítear in Airteagal 8(1)(d) á gcosc.
 Airteagal 169
 Bearta náisiúnta maidir le tionchar galar seachas galair liostaithe a theorannú
 I gcás ina bhfuil riosca suntasach le galar
 seachas galair liostaithe maidir le fachtóirí sláinte ainmhithe ainmhithe talún
 i mBallstát, féadfaidh an Ballstát lena mbaineann bearta náisiúnta a dhéanamh
 chun an galar sin a rialú, ar choinníoll nach ndéanfaidh na rialacha sin:
 (a) bac a chur ar ghluaiseacht ainmhithe
 agus táirgí idir na Ballstáit;
 (b) na treoracha a shárú maidir leis an
 méid is oiriúnach agus is riachtanach agus tabhairt isteach agus leathadh na
 ngalar á gcosc.
 TEIDEAL II
 Ainmhithe uisceacha agus táirgí de thionscnamh ainmhithe ó ainmhithe uisceacha
 Caibidil 1
 Clárú, formheas, coimeád taifead agus cláir
 Roinn 1
 Clárú bunaíochtaí dobharshaothraithe
 Airteagal 170
 An oibleagáid ar oibreoirí bunaíochtaí dobharshaothraithe a chlárú
 1. Déanfaidh oibreoirí bunaíochtaí dobharshaothraithe, chun go mbeidh siad
 cláraithe i gcomhréir le hAirteagal 171, an méid seo a leanas roimh dóibh
 tosú ar na gníomhaíochtaí sin:
 (a) an t‐údarás inniúil a chur ar an
 eolas faoi aon bhunaíochta dobharshaothraithe as a bhfuil siad freagrach;
 (b) faisnéis a thabhairt don údarás inniúil
 maidir leis na nithe seo a leanas:
 (i) ainm agus seoladh an oibreora;
 (ii) láthair na saoráidí agus tuairisc
 orthu;
 (iii) catagóirí, speicis agus líonta na n‐ainmhithe
 dobharshaothraithe sa bhunaíocht dobharshaothraithe agus toilleadh na
 bunaíochta dobharshaothraithe;
 (iv) cineál na bunaíochta dobharshaothraithe;
 (v) gnéithe eile den bhunaíocht atá ábhartha
 agus an riosca atá leis an mbunaíocht dobharshaothraithe á chinneadh.
 2. Cuirfidh oibreoirí bunaíochtaí dobharshaothraithe
 dá dtagraítear i mír 1 an t‐údarás inniúil faoi aon:
 (a) athruithe suntasacha sna bunaíochtaí
 dobharshaothraithe a bhaineann le nithe dá dtagraítear i mír 1(b);
 (b) stad de ghníomhaíocht sa bhunaíocht
 dobharshaothraithe.
 3. Ní bheidh sé de cheanglas ar
 bhunaíochtaí dobharshaothraithe atá faoi réir formheasa i gcomhréir Airteagal 174(1)
 an fhaisnéis a thabhairt dá dtagraítear i mír 1 den Airteagal seo.
 4. Féadfaidh oibreoir iarratas a
 chur isteach ar chlárú dá bhforáiltear i mír 1 a chumhdóidh grúpa
 bunaíochtaí dobharshaothraithe ar choinníoll go bhfuil siad i gcomhlíonadh na
 gcoinníollacha atá leagtha síos i bpointe (a) nó i bpointe (b):
 (a) oibreoidh na hoibreoirí uile atá
 lonnaithe i limistéar atá nasctha le chéile go heipidéimeolaíoch faoi chóras
 bithshlándála amháin;
 (b) tá an t‐aon oibreoir amháin
 freagrach astu uile, agus tá siad
 (i) faoi aon chóras bithshlándála amháin;
 agus
 (ii) lonnaithe i ngaire gheografach le
 chéile
 I gcás ina gcumhdóidh iarratas ar chlárú grúpa
 bunaíochtaí, beidh feidhm ag na rialacha atá leagtha síos in Airteagal 170
 agus in Airteagal 171(2) agus ag na rialacha arna nglacadh de bhun Airteagal 173,
 is infheidhme maidir le bunaíocht dobharshaothraithe aonair, ar ghrúpa iomlán
 na mbunaíochtaí dobharshaothraithe.
 Airteagal 171
 Na hoibleagáidí ar an údarás inniúil maidir le bunaíochtaí dobharshaothraithe a
 chlárú
 Déanfaidh an t‐údarás inniúil clárú ar:
 (a) bhunaíochtaí
 dobharshaothraithe i gclár na mbunaíochtaí dobharshaothraithe dá bhforáiltear
 in Airteagal 183(1), i gcás inar thug an t‐oibreoir an
 fhaisnéis atá ceangailte i gcomhréir le hAirteagal 170(1);
 (b) ghrúpaí
 bunaíochtaí dobharshaothraithe i gclár sin na mbunaíochtaí dobharshaothraithe
 ar choinníoll go gcomhlíontar na critéir atá leagtha síos in Airteagal 170(4).
 Airteagal 172
 Maoluithe ón oibleagáid ar oibreoirí bunaíochtaí dobharshaothraithe a chlárú
 De mhaolú ar Airteagal 170(1), féadfaidh
 na Ballstáit catagóirí áirithe bunaíochtaí dobharshaothraithe a dhíolmhú ón
 gceanglas clárúcháin agus na critéir seo a leanas á gcur san áireamh acu:
 (a) catagóirí, speicis agus líon nó
 toirt na n‐ainmhithe dobharshaothraithe sa bhunaíocht dobharshaothraithe
 agus toilleadh na bunaíochta dobharshaothraithe;
 (b) cineál na bunaíochta
 dobharshaothraithe;
 (c) gluaiseachtaí na n‐ainmhithe
 dobharshaothraithe isteach sa bhunaíocht dobharshaothraithe agus amach aisti.
 Airteagal 173
 Cumhachtaí cur chun feidhme maidir le maoluithe ón oibleagáid bunaíochtaí
 dobharshaothraithe a chlárú
 Féadfaidh an Coimisiún, trí bhíthin
 gníomhartha cur chun feidhme, rialacha a leagan síos maidir leis na nithe seo a
 leanas:
 (a) an fhaisnéis atá le tabhairt ag
 oibreoirí chun críche chlárú na bunaíochta dobharshaothraithe dá bhforáiltear
 in Airteagal 170(1);
 (b) cineálacha bunaíochtaí
 dobharshaothraithe a fhéadfaidh na Ballstáit a dhíolmhú ón gceanglas clárúcháin
 dá bhforáiltear in Airteagal 172 ar choinníoll nach suntasach an riosca
 atá leo agus na critéir dá bhforáiltear in Airteagal 172 á gcur san
 áireamh.
 Glacfar na gníomhartha cur chun feidhme
 sin i gcomhréir leis an nós imeachta scrúdúcháin dá dtagraítear in Airteagal 255(2).
 Roinn 2
 Cineálacha áirithe bunaíochtaí dobharshaothraithe a fhormheas
 Airteagal 174
 Cineálacha áirithe bunaíochtaí dobharshaothraithe a fhormheas agus gníomhacha
 tarmligthe
 1. Iarrfaidh oibreoirí na cineálacha
 seo a leanas bunaíochtaí dobharshaothraithe formheas ar an údarás inniúil i
 gcomhréir le hAirteagal 178(1) agus ní thosóidh siad ar a ngníomhaíochtaí
 go dtí go mbeidh a mbunaíocht dobharshaothraithe formheasta i gcomhréir le hAirteagal 179(1):
 (a) bunaíochtaí dobharshaothraithe ina
 gcoimeádtar ainmhithe dobharshaothraithe d’fhonn iad a aistriú ón mbunaíocht
 dobharshaothraithe, bíodh sé ina mbeatha nó mar tháirgí de thionscnamh
 ainmhithe dobharshaothraithe, ní cheanglaítear an méid sin a chur i bhfeidhm,
 áfach, mura ndéanfar iad a aistriú ach ar cheann den dá cúis seo a leanas:
 (i) chun cainníochtaí beaga díobh a sholáthar
 go díreach mar bhia don duine don tomhaltóir deiridh; nó
 (ii) chun iad a chur go bunaíochtaí
 miondíola a sholáthraíonn don tomhaltóir deiridh go díreach.
 (b) bunaíochtaí dobharshaothraithe eile a
 bhfuil riosca ard leo de dheasca na nithe seo a leanas:
 (i) catagóirí, speicis agus líon ainmhithe
 dobharshaothraithe;
 (ii) cineál na bunaíochta
 dobharshaothraithe;
 (iii) gluaiseachtaí ainmhithe
 dobharshaothraithe isteach sa bhunaíocht dobharshaothraithe agus amach aisti.
 2. Stadfaidh oibreoirí de ghníomhaíocht
 ag bunaíocht dobharshaothraithe dá dtagraítear i mír 1 sna cásanna seo a
 leanas:
 (a) go dtarraingíonn an t‐údarás
 inniúil siar nó go gcuireann sé ar fionraí a fhormheas i gcomhréir le hAirteagal 182(2);
 nó
 (b) má tugadh formheas coinníollach i
 gcomhréir le hAirteagal 181(3), nach gcomhlíonann an bhunaíocht
 dobharshaothraithe na ceanglais dá dtagraítear in Airteagal 181(3) atá le
 comhlíonadh agus nach bhfaigheann sé formheas deiridh i gcomhréir le hAirteagal 182(4).
 3. Tabharfar de chumhacht don
 Choimisiún gníomhartha tarmligthe i gcomhréir le hAirteagal 252 maidir
 leis na rialacha maidir le bunaíochtaí dobharshaothraithe a fhormheas a
 fhorlíonadh agus a leasú dá bhforáiltear i mír 1 den Airteagal seo maidir
 leis na nithe seo a leanas:
 (a) maoluithe ón gceanglas ar oibreoirí
 fhormheas a fháil do na cineálacha bunaíochta dobharshaothraithe dá dtagraítear
 i mír 1(a);
 (b) na cineálacha bunaíochtaí
 dobharshaothraithe nach mór a bheith formheasta i gcomhréir le mír 1(b).
 4. Cuirfidh an Coimisiún na critéir seo
 a leanas san áireamh agus gníomhartha tarmligthe dá bhforáiltear i mír 3 á
 nglacadh acu:
 (a) speicis agus catagóirí ainmhithe
 dobharshaothraithe a choimeádtar i mbunaíocht dobharshaothraithe;
 (b) cineál na bunaíochta dobharshaothraithe
 agus cineál an táirgthe;
 (c) patrúin ghluaiseachta thipiciúla an
 chineáil bunaíochta agus speicis nó catagóire ainmhithe dobharshaothraithe lena
 mbaineann.
 5. Féadfaidh oibreoir iarratas a
 chur isteach ar ghrúpa bunaíochtaí dobharshaothraithe a fhormheas ar choinníoll
 go gcomhlíontar na ceanglais dá bhforáiltear in Airteagal 175(a) agus (b).
 Airteagal 175
 An t‐údarás inniúil grúpa bunaíochtaí dobharshaothraithe a fhormheas
 Féadfaidh an t‐údarás inniúil an
 formheas a thabhairt dá bhforáiltear in Airteagal 179(1) a chumhdaíonn
 grúpa bunaíochtaí dobharshaothraithe, ar choinníoll go gcomhlíonann siad na
 coinníollacha atá leagtha síos i bpointe (a) nó i bpointe (b):
 (a) go bhfuil siad lonnaithe i limistéar
 atá nasctha le chéile go heipidéimeolaíoch agus go n‐oibríonn na
 hoibreoirí uile faoi aon chóras amháin bithshlándála; os a choinne sin, ní mór
 ionaid seolta, ionaid íonúcháin agus bunaíochtaí den chineál céanna atá
 lonnaithe laistigh de limistéar atá nasctha le chéile go heipidéimeolaíoch a
 fhormheas ar bhonn aonarach;
 (b) go bhfuil an t‐aon oibreoir amháin
 freagrach astu uile, agus tá siad agus
 (i) faoi aon chóras bithshlándála amháin;
 (ii) lonnaithe i ngaire gheografach le chéile
 I gcás ina dtugtar formheas aonair do ghrúpa
 bunaíochtaí dobharshaothraithe, beidh feidhm ag na rialacha atá leagtha síos in
 Airteagal 176 agus in Airteagal 178 go dtí 182 agus sna rialacha arna
 nglacadh de bhun Airteagal 178(2) agus Airteagal 179(2) is infheidhme
 maidir le bunaíocht dobharshaothraithe aonair maidir leis an ngrúpa bunaíochtaí
 dobharshaothraithe.
 Airteagal 176
 Stádas bunaíochtaí dobharshaothraithe comhdhúnta a fhormheas
 Na hoibreoirí bunaíochtaí dobharshaothraithe
 sin ar mian leo stádas bunaíochtaí comhdhúnta a fháil:
 (a) cuirfidh siad iarratas chuig an
 údarás inniúil ar fhormheas i gcomhréir le hAirteagal 178(1);
 (b) ní aistreoidh siad ainmhithe
 dobharshaothraithe go bunaíocht dobharshaothraithe chomhdhúnta mar a
 fhoráiltear in Airteagal 203(1) agus i ngach gníomh tarmligthe arna
 ghlacadh i gcomhréir le hAirteagal 203(2) go dtí go bhfaighidh a
 mbunaíocht formheas an stádais sin ón údarás inniúil i gcomhréir le hAirteagal 179
 nó Airteagal 181.
 Airteagal 177
 Formheas bunaíochtaí rialaithe galar do bhia uisceach
 Áiritheoidh oibreoirí bunaíochtaí rialaithe
 galar do bhia uisceach go mbeidh formheas ag a mbunaíochtaí ón údarás inniúil
 ainmhithe dobharshaothraithe a mharú chun críocha rialaithe galar i gcomhréir
 le hAirteagal 61(1)(b), Airteagal 62, Airteagal 68(1) agus Airteagal 78(1)
 agus (2) agus na rialacha arna nglacadh de bhun Airteagal 63 agus Airteagal 70(3),
 Airteagal 71(3) agus Airteagal 78(3).
 Airteagal 178
 An oibleagáid faisnéise ar oibreoirí maidir le formheas a fháil agus
 gníomhartha cur chun feidhme
 1. Tabharfaidh oibreoirí, chun críocha
 a n‐iarratais ar fhormheas a mbunaíochta dá bhforáiltear in Airteagal 174(1),
 Airteagal 175, Airteagal 176(a) agus Airteagal 177 faisnéis don
 údarás inniúil maidir leis na nithe seo a leanas:
 (a) ainm agus seoladh an oibreora;
 (b) láthair na saoráide agus tuairisc uirthi;
 (c) catagóirí, speicis agus líon ainmhithe
 dobharshaothraithe sa bhunaíocht;
 (d) cineál na bunaíochta;
 (e) más ábhartha, mionsonraithe formheasa bunaíochtaí
 dobharshaothraithe i gcomhréir le hAirteagal 175;
 (f) gnéithe eile den bhunaíocht
 dobharshaothraithe atá ábhartha agus an riosca atá léi á chinneadh.
 2. Cuirfidh oibreoirí bunaíochtaí dá
 dtagraítear i mír 1 an t‐údarás inniúil ar an eolas faoi aon:
 (a) athruithe suntasacha sna bunaíochtaí a
 bhaineann le nithe dá dtagraítear i mír 1(c);
 (b) stad le gníomhaíocht sa bhunaíocht.
 3. Féadfaidh an Coimisiún, trí bhíthin
 gníomhartha cur chun feidhme, rialacha a leagan síos maidir leis an bhfaisnéis
 atá le tabhairt ag oibreoirí san iarratas ar fhormheas a mbunaíochta, i
 gcomhréir le mír 1 den Airteagal seo. Glacfar na gníomhartha cur chun
 feidhme sin i gcomhréir leis an nós imeachta scrúdúcháin dá dtagraítear in
 Airteagal 255(2).
 Airteagal 179
 Formheas a thabhairt agus coinníollacha le formheas agus le cumhacht a
 tharmligean
 1. Ní thabharfaidh an t‐údarás
 inniúil formheas bunaíochtaí dobharshaothraithe dá dtagraítear in Airteagal 174(1)
 agus in Airteagal 176(a) agus bunaíochtaí dobharshaothraithe rialaithe galar
 dá dtagraítear in Airteagal 177 agus grúpaí bunaíochtaí dobharshaothraithe
 dá dtagraítear in Airteagal 175 ach sna cásanna seo a leanas:
 (a) go gcomhlíonann na bunaíochtaí sin na
 ceanglais, más cuí, maidir le:
 (i) coraintín, leithlisiú agus bearta bithshlándála
 eile agus na ceanglais dá bhforáiltear in Airteagal 9(1)(b) agus rialacha
 arna nglacadh de bhun Airteagal 9(2) á gcur san áireamh acu;
 (ii) ceanglais faireachais dá dtagraítear in
 Airteagal 22 agus más ábhartha i gcás chineál na bunaíochta agus an riosca
 lena mbaineann, in Airteagal 23 agus i rialacha arna nglacadh de bhun Airteagal 24;
 (iii) coinneáil taifead dá bhforáiltear in Airteagal 185
 agus in Airteagal 187 agus i rialacha arna nglacadh de bhun Airteagal 188
 agus Airteagal 189;
 (b) go bhfuil áiseanna agus trealamh acu:
 (i) atá leordhóthanach maidir leis an riosca
 go dtabharfar isteach agus go leathfaidh galair go dtí leibhéal neamh‐inghlactha,
 agus an cineál bunaíochta dobharshaothraithe á chur san áireamh;
 (ii) a bhfuil toilleadh go leor iontu le
 haghaidh na cainníochta ainmhithe dobharshaothraithe;
 (c) gan riosca neamh‐inghlactha a
 theacht astu maidir le leathadh galair, agus na bearta laghdaithe riosca atá ar
 bun á gcur san áireamh;
 (d) córas a bheith ar bun acu lenar féidir
 leis an oibreoir a léiriú don údarás inniúil go gcomhlíontar na ceanglais
 atá leagtha síos i bpointe (a), i bpointe (b) agus i
 bpointe (c).
 2. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 252
 maidir leis na ceanglais dá bhforáiltear i mír 1 den Airteagal seo maidir
 le:
 (a) coraintín, scoitheadh agus bearta
 bithshlándála eile dá dtagraítear i mír 1(a)(i);
 (b) faireachas dá dtagraítear i mír 1(a)(ii);
 (c) saoráidí agus trealamh dá dtagraítear i mír 1(b).
 3. Cuirfidh an Coimisiún san áireamh na
 nithe seo a leanas agus é ag socrú rialacha atá le leagan síos i ngníomhartha
 tarmligthe de bhun mhír 2:
 (a) na rioscaí le gach cineál bunaíochta;
 (b) speicis agus catagóirí ainmhithe
 dobharshaothraithe nó uisceacha;
 (c) cineál an táirgthe;
 (d) patrúin ghluaiseachta thipiciúla an
 chineáil bunaíochta dobharshaothraithe agus speiceas agus catagóirí ainmhithe a
 choimeádtar sna bunaíochtaí sin.
 Airteagal 180
 Raon feidhme formheasa bunaíochtaí
 Sonróidh an t‐údarás inniúil go
 sainráite i ngach formheas bunaíochta dobharshaothraithe nó bunaíochta bia
 uiscigh rialaithe galar a thabharfar de bhun Airteagal 178(1) cé acu de na
 nithe seo a leanas a chumhdaíonn anformheas:
 (a) cé
 na cineálacha bunaíochtaí dobharshaothraithe dá dtagraítear in Airteagal 174(1),
 in Airteagal 176(a), grúpaí bunaíochtaí dá dtagraítear in Airteagal 175
 agus bunaíochtaí rialaithe galar do bhia uiscigh dá dtagraítear in Airteagal 177,
 agus i rialacha arna nglacadh de bhun Airteagal 174(3)(b) a mbaineann an
 formheas leo;
 (b) speicis
 agus catagóirí ainmhithe dobharshaothraithe atá cumhdaithe ag anbhformheas.
 Airteagal 181
 Nósanna imeachta maidir leis an údarás inniúil formheas a thabhairt
 1. Cuirfidh údaráis inniúla nósanna
 imeachta ar bun a mbeidh ar oibreoirí iad a leanúint agus iad ag cur iarratais
 isteach ar fhormheas a mbunaíochtaí i gcomhréir le hAirteagal 174(1), Airteagal 176
 agus Airteagal 177.
 2. Ar fháil iarratais ar fhormheas dó ó
 oibreoir i gcomhréir le hAirteagal 174, Airteagal 176 agus Airteagal 177,
 tabharfaidh an t‐údarás inniúil cuairt ar an suíomh.
 3. Féadfaidh an t‐udarás inniúil
 formheas ar choinníoll a thabhairt do bhunaíocht i gcás inar cosúil, ar bhonn
 iarratais an oibreora agus na cuairte a thug an t‐údarás inniúil ar an
 mbunaíocht ina dhiaidh sin dá bhforáiltear i mír 1 den Airteagal seo, go
 gcomhlíonann sé na príomhcheanglais lena dtugtar ráthaíochtaí leordhóthanacha
 nach bhfuil riosca suntasach le bunaíocht, chun a áirithiú go gcomhlíonfar na
 ceanglais formheasa atá le comhlíonadh dá bhforáiltear in Airteagal 179(1)
 agus sna rialacha arna nglacadh de bhun Airteagal 179(2).
 4. I gcás inar thug an t‐údarás
 inniúil formheas ar choinníoll i gcomhréir le mír 3, ní thabharfaidh sé
 formheas iomlán ach i gcás inar cosúil ar bhonn torthaí cuairte eile ar an suíomh
 a tugadh faoi cheann trí mhí ón dáta a tugadh formheas ar choinníoll, go
 gcomhlíonann an bhunaíocht na ceanglais formheasa uile dá bhforáiltear in Airteagal 179(1)
 agus sna rialacha arna nglacadh de bhun Airteagal 179(2).
 I gcás inar léir ó chuairt ar an suíomh go
 ndearnadh dul chun cinn go soiléir ach nach gcomhlíonann an bhunaíocht na
 ceanglais sin uile fós, féadfaidh an t‐údarás inniúil síneadh a chur leis
 an bhformheas ar choinníoll. Ní mhairfidh formheas coinníollach, áfach, níos mó
 ná sé mhí san iomlán.
 Airteagal 182
 An t‐údarás inniúil formheas a athbhreithniú, a chur ar fionraí agus a
 tharraingt siar
 1. Déanfaidh an t‐údarás inniúil
 gach formheas bunaíochta dobharshaothraithe agus bunaíochta rialaithe galar do
 bhia uisceach arna thabhairt i gcomhréir le hAirteagal 179(1) a
 athbhreithniú ar bhonn leanúnach.
 2. I gcás ina sainaithníonn an t‐údarás
 inniúil easnaimh thromchúiseacha ar an mbunaíocht maidir leis na ceanglais atá
 leagtha amach in Airteagal 179(1) agus na rialacha arna nglacadh de bhun Airteagal 179(2)
 a chomhlíonadh agus nach féidir leis an oibreoir ráthaíochtaí
 leordhóthanacha a thabhairt go réiteofar na heasnaimh sin, tionscnóidh an t‐údarás
 inniúil nósanna imeachta chun formheas na bunaíochta a tharraingt siar.
 Os a choinne sin, féadfaidh an t‐údarás
 inniúil formheas na bunaíochta a chur ar fionraí i gcás inar féidir leis na oibreoir ráthaíocht
 a thabhairt go réiteoidh sé easnaimh laistigh de thréimhse réasúnta.
 3. Ní thabharfadh formheas ar ais i
 ndiaidh tarraingt siar nó cur ar fionraí i gcomhréir le mír 2 ach i gcás
 ina mbeidh an t‐údarás inniúil sásta go gcomhlíonann an bhunaíocht
 ceanglais uile an Rialacháin seo a oireann don chineál sin bunaíochta go
 hiomlán.
 Roinn 3
 Clár na n‐údarás inniúil maidir le bunaíochtaí dobharshaothraithe agus
 bunaíochtaí rialaithe galar bia uiscigh
 Airteagal 183
 Clár na mbunaíochtaí dobharshaothraithe agus na mbunaíochtaí rialaithe galar
 bia uiscigh
 1. Bunóidh an t‐údarás inniúil
 agus coinneoidh sé cothrom le dáta clár:
 (a) de na bunaíochtaí dobharshaothraithe uile
 arna gclárú i gcomhréir le hAirteagal 171;
 (b) de na bunaíochtaí dobharshaothraithe uile
 arna gclárú i gcomhréir le hAirteagal 179(1);
 (c) de na bunaíochtaí rialaithe galar bia
 uiscigh arna bhformheas i gcomhréir le hAirteagal 179(1).
 2. I gclár na mbunaíochtaí
 dobharshaothraithe dá bhforáiltear i mír 1, beidh faisnéis maidir leis na
 nithe seo a leanas:
 (a) ainm agus seoladh an oibreora agus a
 uimhir clárúcháin;
 (b) láthair gheografach na bunaíochta
 dobharshaothraithe nó, más infheidhme, an ghrúpa bunaíochtaí
 dobharshaothraithe;
 (c) cineál an táirgthe sa bhunaíocht;
 (d) soláthar agus doirteadh uisce na
 bunaíochta, más ábhartha;
 (e) speicis na n‐ainmhithe
 dobharshaothraithe ar coimeád sa bhunaíocht;
 (f) faisnéis atá cothrom le dáta maidir le
 stádas sláinte na bunaíochta dobharshaothraithe cláraithe nó, más infheidhme,
 an ghrúpa bunaíochtaí, i dtaca leis na galair liostaithe dá dtagraítear in Airteagal 8(1)(d).
 3. I gcás bunaíochtaí arna bhformheas i
 gcomhréir le hAirteagal 179(1), cuirfidh an t‐údarás inniúil an
 fhaisnéis dá dtagraítear i mír 1(a), (c), (e) agus (f) den Airteagal seo
 ar a laghad ar fáil don phobal.
 4. Más oiriúnach agus más ábhartha,
 féadfaidh an t‐údarás inniúil an clárú dá bhforáiltear i mír 1 a
 chur agus clárú chun críoch eile a chur le chéile.
 Airteagal 184
 Cumhachtaí agus gníomhartha cur chun feidhme maidir le clár na mbunaíochtaí
 dobharshaothraithe a tharmligean
 1. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 254
 maidir leis na nithe seo a leanas:
 (a) an fhaisnéis atá le bheith i gclár na
 mbunaíochtaí dobharshaothraithe dá bhforáiltear in Airteagal 183(1);
 (b) an clár bunaíochtaí sin a bheith ar fáil
 ag an bpobal.
 2. Féadfaidh an Coimisiún, trí bhíthin
 gníomhartha tarmligthe, rialacha a leagan síos maidir le formáid an chláir
 bunaíochtaí dá bhforáiltear in Airteagal 183(1) agus (3) agus na nósanna
 imeachta a bhaineann leis.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 255(2).
 Roinn 4
 Taifid a choinneáil agus inrianaitheacht
 Airteagal 185
 Na hoibleagáidí ar oibreoirí bunaíochtaí dobharshaothraithe maidir le taifid a
 choinneáil
 1. Déanfaidh oibreoirí bunaíochtaí
 dobharshaothraithe atá faoi réir clárúcháin i gcomhréir le hAirteagal 171
 nó formheasta i gcomhréir le hAirteagal 179(1) taifid cothrom le dáta a
 choinneáil ina bhfuil an fhaisnéis seo a leanas, ar a laghad:
 (a) gluaiseachtaí uile na n‐ainmhithe
 dobharshaothraithe agus na dtáirgí de thionscnamh ainmhíoch arna bhfáil ó na
 hainmhithe sin isteach sa bhunaíocht dobharshaothraithe agus amach aisti, ina
 bhfuil na nithe seo a leanas luaite, más oiriúnach:
 (i) a n‐áit tionscnaimh nó a gceann
 scríbe;
 (ii) dátaí na ngluaiseachtaí sin;
 (b) na deimhnithe sláinte ainmhithe i bhfoirm
 páipéir nó leictreonach a gceanglaítear go ngabhfaidh siad leis na
 gluaiseachtaí ainmhithe dobarshaothraithe agus iad ag teacht isteach sa
 bhunaíocht i gcomhréir le hAirteagal 208 agus rialacha arna nglacadh le hAirteagal 211(b)
 agus (c) agus Airteagal 213(2);
 (c) an ráta báis i ngach aonad
 eipidéimeolaíoch agus fadhbanna galair eile sa bhunaíocht dobharshaothraithe de
 réir mar is ábhartha don chineál táirgthe;
 (d) bearta bithshlándála, faireachas,
 cóireálacha, torthaí tástála agus faisnéis eile is ábhartha, mar a oireann do
 na nithe seo a leanas:
 (i) catagóir agus speiceas na n‐ainmhithe
 dobharshaothraithe sa bhunaíocht;
 (ii) cineál an táirgthe ag an mbunaíocht
 dobharshaothraithe;
 (iii) cineál na bunaíochta
 dobharshaothraithe;
 (e) torthaí na gcuairteanna sláinte
 ainmhithe, má cheanglaítear sin i gcomhréir le hAirteagal 23(1) agus
 rialacha arna nglacadh de bhun Airteagal 24;
 2. Déanfaidh oibreoirí bunaíochtaí
 dobharshaothraithe:
 (a) an fhaisnéis a thaifeadadh dá
 bhforáiltear i mír 1(a) ionas gur féidir a ráthú go rianófar áit
 tionscnaimh agus ceann scríbe ainmhithe uisceacha.
 (b) an fhaisnéis a choinneáil dá bhforáiltear
 i mír 1 maidir leis an mbunaíocht dobharshaothraithe agus é a cur ar fáil
 don údarás inniúil má iarrann sé sin;
 (c) an fhaisnéis a choinneáil dá bhforáiltear
 i mír 1 ar feadh íostréimhse atá le socrú ag an údarás inniúil, ach nach
 bhféadfaidh bheith faoi bhun trí bliana.
 Airteagal 186
 An oibleagáid ar bhunaíochtaí rialaithe galar do bhia uisceach taifid a
 choinneáil
 1. Déanfaidh oibreoirí bunaíochtaí
 rialaithe galar do bhia uisceacha atá faoi réir formheasa i gcomhréir le hAirteagal 117
 taifid cothrom le dáta a choinneáil ar gach gluaiseacht ainmhithe
 dobharshaothraithe, agus táirgí de thionscnamh ainmhithe a fuarthas ó na hainmhithe
 sin, isteach sna bunaíochtaí sin agus amach astu.
 2. Déanfaidh bunaíochtaí rialaithe
 galar do bhia uisceach:
 (a) na taifid a choinneáil dá bhforáiltear i mír 1
 maidir leis an mbunaíocht rialaithe galar do bhia uisceach agus iad a cur ar
 fáil don údarás inniúil má iarrann sé sin;
 (b) na taifid a choinneáil dá bhforáiltear i mír 1
 ar feadh íostréimhse atá le socrú ag an údarás inniúil, ach nach bhféadfaidh
 bheith faoi bhun trí bliana.
 Airteagal 187
 An oibleagáid ar iompróirí taifid a choinneáil
 1. Déanfaidh iompróirí ainmhithe
 dobharshaothraithe agus ainmhithe uisceacha fiáine a bhfuil sé beartaithe iad a
 dhobharshaothrú taifid cothrom le dáta a choinneáil ar an nithe seo a leanas:
 (a) rátaí báis na n‐ainmhithe
 dobharshaothraithe agus na n‐ainmhithe uisceacha fiáine le linn a n‐iompartha,
 de réir mar is féidir i gcás an chineáil iompair agus na speiceas ainmhithe
 dobharshaothraithe agus ainmhithe uisceacha fiáine a bheidh á n‐iompar;
 (b) bunaíochtaí dobharshaothraithe agus
 bunaíochtaí rialaithe galar do bhia uisceach ar a dtabharfaidh an modh iompair
 cuairt;
 (c) aon mhalartú uisce a rinneadh le
 linn iompair, agus na foinsí uisce nua agus suímh an scaoilte uisce á sonrú acu.
 2. Déanfaidh iompróirí:
 (a) na taifid a choinneáil dá bhforáiltear i mír 1
 agus iad a chur ar fáil don údarás inniúil má iarrann sé sin;
 (b) na taifid a choinneáil dá bhforáiltear i mír 1
 ar feadh íostréimhse atá le socrú ag an údarás inniúil, ach nach bhféadfaidh
 bheith faoi bhun trí bliana.
 Airteagal 188
 Cumhachtaí a tharmligean maidir le taifid a choinneáil
 1. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir le rialacha lena bhforlíontar na ceanglais choinneála taifead dá
 bhforáiltear in Airteagal 185, in Airteagal 186 agus in Airteagal 187,
 lena leagfar síos rialacha maidir leis na nithe seo a leanas:
 (a) maoluithe ó na ceanglais choinneála
 taifead maidir leis na nithe seo a leanas:
 (i) oibreoirí catagóirí áirithe bunaíochtaí
 dobharshaothraithe agus iompróirí;
 (ii) bunaíochtaí dobharshaothraithe ina
 gcoimeádtar líon beag ainmhithe nó iompróirí a iompraíonn líon beag ainmhithe;
 (iii) catagóirí nó speicis áirithe ainmhithe;
 (b) faisnéis atá le taifeadadh ag oibreoirí
 sa bhreis ar an bhfaisnéis dá bhforáiltear in Airteagal 185(1), in Airteagal 186(1)
 agus in Airteagal 187(1);
 (c) an íostréimhse a bhfuil sé ceangailte
 taifid dá bhforáiltear in Airteagal 185, in Airteagal 186 agus in Airteagal 187
 a choinneáil lena linn.
 2. Cuirfidh an Coimisiún na nithe seo a
 leanas san áireamh agus na gníomhartha tarmligthe dá bhforáiltear i mír 1
 á nglacadh acu:
 (a) na rioscaí le gach cineál bunaíochta
 dobharshaothraithe;
 (b) catagóirí agus speicis na n‐ainmhithe
 dobharshaothraithe sa bhunaíocht dobharshaothraithe;
 (c) cineál táirgthe na bunaíochta;
 (d) patrúin ghluaiseachta thipiciúla an
 chineáil bunaíochta dobharshaothraithe nó bunaíochta rialaithe galar do bhia
 uisceach;
 (e) líon nó toirt na n‐ainmhithe
 dobharshaothraithe sa bhunaíocht nó á n‐iompar.
 Airteagal 189
 Cumhachtaí cur chun feidhme maidir le taifid a choinneáil
 Féadfaidh an
 Coimisiún, trí bhíthin gníomhartha cur chun feidhme, rialacha a leagan síos
 maidir leis na nithe seo a leanas:
 (a) formáid na dtaifead atá le coinneáil
 i gcomhréir le hAirteagal 185, Airteagal 186 agus Airteagal 187;
 (b) na taifid sin a choinneáil go
 leictreonach;
 (c) sonraíochtaí oibríochtúla maidir le
 taifid a choinneáil.
 Glacfar na gníomhartha cur chun feidhme
 sin i gcomhréir leis an nós imeachta scrúdúcháin dá dtagraítear in Airteagal 255(2).
 Caibidil 2
 Gluaiseachtaí ainmhithe uisceacha seachas ainmhithe uisceacha atá ina
 bpeataí laistigh den Aontas
 Roinn 1
 Ceanglais Ghinearálta
 Airteagal 190
 Ceanglais ghinearálta maidir le gluaiseachtaí ainmhithe uisceacha
 1. Déanfaidh oibreoirí bearta
 coisctheacha cuí chun a áirithiú nach gcuirfidh gluaiseacht ainmhithe uisceacha
 an stádas sláinte ag an gceann scríbe i gcontúirt maidir leis na nithe seo a
 leanas:
 (a) na galair liostaithe dá dtagraítear in Airteagal 8(1)(d);
 (b) galair atá ag teacht chun cinn.
 2. Ní
 aistreoidh oibreoirí ainmhithe uisceacha isteach i mbunaíocht
 dobharshaothraithe nó iad a chur ar fáil mar bhia do dhaoine nó iad a
 scaoileadh amach san fhiadhúlra i gcás ina bhfuil na hainmhithe uisceacha sin
 faoi réir:
 (a) srianta gluaiseachta a bhfuil feidhm acu
 ar an gcatagóir agus ar an speiceas lena mbaineann i gcomhréir le rialacha atá
 leagtha síos in Airteagal 55(1), in Airteagal 56, in Airteagal 61(1),
 in Airteagal 64, in Airteagal 65, in Airteagal 70(1) agus (2),
 in Airteagal 74(2), in Airteagal 78(1) agus (2), in Airteagal 80(1)
 agus (2) agus na rialacha arna nglacadh de bhun Airteagal 247, Airteagal 63,
 Airteagal 67, Airteagal 70(3), Airteagal 71(3), Airteagal 74(3),
 Airteagal 79, Airteagal 80(4) agus Airteagal 81(2); nó
 (b) na mbeart éigeandála atá leagtha síos in Airteagal 244
 agus in Airteagal 247 agus na rialacha arna nglacadh de bhun Airteagal 248.
 Thairis sin, féadfaidh oibreoirí na hainmhithe sin
 a aistriú i gcás ina bhforáiltear do mhaoluithe ó na srianta gluaiseachta leis
 na gluaiseachtaí sin i dTeideal II de Roinn III nó de Roinn VI
 nó maoluithe ó bhearta éigeandála arna nglacadh de bhun Airteagal 248.
 3. Déanfaidh
 oibreoirí na bearta uile is gá chun a áirithiú go gcoinsíneofar ainmhithe
 uisceacha, i ndiaidh dóibh a n‐áit tionscnaimh a fhágáil, gan mhoill go
 dtí an ceann scríbe deiridh.
 Airteagal 191
 Bearta coiscthe galar a bhaineann le hiompar agus gníomhartha tarmligthe
 1. Déanfaidh oibreoirí na bearta
 coiscthe galar is cuí agus is gá chun a áirithiú:
 (a) nach gcuirfear i gcontúirt stádas sláinte
 ainmhithe uisceacha le linn a n‐iompartha;
 (b) nach cúis iad oibríochtaí iompair
 ainmhithe uisceacha le leathadh féideartha galar liostaithe dá dtagraítear in Airteagal 8(1)(d)
 go dtí daoine nó ainmhithe ag áiteanna ar an mbealach agus ag cinn scríbe;
 (c) go ndéanfar bearta maidir le glanadh,
 díghalrú agus dímhíolú trealaimh agus modhanna iompair agus bearta eile
 bhithshlándála leordhóthanacha, de réir mar a oireann do na rioscaí atá leis an
 iompar.
 (d) go ndéanfar aon mhalartuithe uisce le
 linn iompair ainmhithe uisceacha a bhfuil sé beartaithe iad a dhobharshaothrú
 ag áiteanna agus i gcúinsí nach gcuirfidh i gcontúirt stádas sláinte na n‐ainmhithe
 seo a leanas maidir leis na galair liostaithe dá dtagraítear in Airteagal 8(1)(d):
 (i) na hainmhithe uisceacha a bheidh á n‐iompar;
 (ii) aon ainmhithe uisceacha ar an mbealach
 go dtí an ceann scríbe;
 (iii) ainmhithe uisceacha ag an gceann
 scríbe.
 2. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis na nithe seo a leanas:
 (a) glanadh, díghalrú agus dímhíolú trealaimh
 agus modhanna iompair i gcomhréir le mír 1(c) agus úsáid táirgí bithicíde
 chun na gcríoch sin;
 (b) bearta bithshlándála cuí eile le linn
 iompair dá bhforáiltear i mír 1(c).
 (c) malartuithe uisce le linn iompair dá
 bhforáiltear i mír 1(d).
 Airteagal 192
 Athrú ar an úsáid atá beartaithe
 1. Ní úsáidfear ainmhithe uisceacha a
 aistreofar chun a ndíothaithe nó chun a marfa i gcomhréir leis na bearta dá
 dtagraítear i bpointe (a) nó i bpointe (b) chun aon chríche eile:
 (a) bearta rialaithe galar dá bhforáiltear in
 Airteagal 31(1) agus in Airteagal 55(1), in Airteagail 56, 61, 62,
 64, 65, 67 agus 70, in Airteagal 74(1) agus in Airteagal 78 agus in Airteagal 80
 agus sna rialacha arna nglacadh de bhun Airteagal 55(2), Airteagal 63
 agus Airteagal 66, Airteagal 70(3) agus Airteagal 71(3) agus Airteagal 74(3),
 Airteagal 79 agus Airteagal 80(3) agus Airteagal 81(2);
 (b) bearta éigeandála dá bhforáiltear in Airteagal 246
 agus in Airteagal 247 agus i rialacha arna nglacadh de bhun Airteagal 248.
 2. Ní úsáidfear ainmhithe uisceacha a
 aistrítear mar bhia don duine, le haghaidh dobharshaothrú, lena scaoileadh
 amach san fhiadhúlra nó chun aon chríche sonraí eile chun aon chríche seachas
 an chríoch atá beartaithe.
 Airteagal 193
 Na hoibleagáidí ar oibreoirí ag an gceann scríbe
 1. Déanfaidh oibreoirí bunaíochtaí agus
 bunaíochtaí ghnó an bhia a ghlacann ainmhithe dobharshaothraithe:
 (a) a sheiceáil go bhfuil ceann de na
 doiciméid seo a leanas ar fáil:
 (i) na deimhnithe sláinte ainmhithe dá
 bhforáiltear in Airteagal 208(1), in Airteagal 209 agus in Airteagal 224(1)
 agus sna rialacha arna nglacadh de bhun Airteagal 188, Airteagal 211
 agus Airteagal 213;
 (ii) na doiciméid féindearbhúcháin dá
 bhforáiltear in Airteagal 218(1) agus sna rialacha arna nglacadh de bhun Airteagal 218(3)
 agus (4);
 (b) an t‐údarás inniúil a chur ar an
 eolas faoi aon mhírialtacht maidir leis na nithe seo a leanas:
 (i) na hainmhithe dobharshaothraithe arna
 nglacadh;
 (ii) na doiciméid dá dtagraítear i bpointe (a)
 (i) agus (ii) a bheith ar fáil.
 2. Má bhíonn aon mhírialtacht ann dá
 dtagraítear i mír 1(b), leithliseoidh an t‐oibreoir na
 hainmhithe dobharshaothraithe lena mbaineann an mhírialtacht sin go dtí go
 ndéanfaidh an t‐údarás inniúil cinneadh ina leith.
 Airteagal 194
 Ceanglais ghinearálta maidir le gluaiseachtaí ainmhithe dobharshaothraithe a
 thrasnaíonn Ballstáit ach a bhfuil beartaithe iad a onnmhairiú as an Aontas go
 tríú tíortha nó go tríú críocha
 Áiritheoidh oibreoirí go gcomhlíonfaidh
 ainmhithe dobharshaothraithe a bhfuil sé beartaithe iad a onnmhairiú go tríú
 tír nó go tríú críoch agus a thrasnaíonn críoch Ballstát eile na ceanglais atá
 leagtha síos in Airteagal 190, in Airteagal 191 agus in Airteagal 192.
 Roinn 2
 Ainmhithe uisceacha a bhfuil sé beartaithe iad a chur i mbunaíochtaí
 dobharshaothraithe nó iad a scaoileadh san fhiadhúlra
 Airteagal 195
 Báis mhínormálta nó comharthaí sóirt galar eile
 1. Ní aistreoidh oibreoirí ainmhithe
 uisceacha ó bhunaíocht dobharshaothraithe nó ón bhfiadhúlra chuig bunaíocht
 dobharshaothraithe eile nó ní scaoilfidh siad amach san fhiadhúlra iad más de
 thionscnaimh bunaíochta nó timpeallachta dobharshaothraithe iad ina bhfuil:
 (a) báis mhínormálta; nó
 (b) comharthaí sóirt galar tromchúiseach eile
 nár fionnadh cad is cúis leo.
 2. De mhaolú ar mhír 1, féadfaidh
 an t‐údarás inniúil an ghluaiseacht sin nó an scaoileadh amach sin san
 fhiadhúlra a údarú, ar bhonn meastóireachta rioscaí, ar choinníoll gur de
 thionscnamh cuid den bhunaíocht dobharshaothraithe nó an fhiadhúlra na
 hainmhithe uisceacha sin atá neamhspleách ar an aonad eipidéimeolaíoch inar
 tharla na báis mhínormálta nó na comharthaí sóirt galar eile.
 Airteagal 196
 Gluaiseacht ainmhithe dobharshaothraithe a bhfuil sé beartaithe iad a chur go
 Ballstáit, criosanna nó deighleoga ar dearbhaíodh ina leith go raibh siad saor
 ó ghalair nó atá faoi réir clár díothaithe agus gníomhartha tarmligthe
 1. Ní aistreoidh oibreoirí ainmhithe
 dobharshaothraithe ó bhunaíocht dobharshaothraithe chun na gcríoch dá
 dtagraítear i bpointe (a) nó i bpointe (b) den Airteagal seo ach más
 de thiosncnamh Ballstáit, nó creasa nó deighleoige iontu na hainmhithe
 dobharshaothraithe sin ar dearbhaíodh ina leith go bhfuil sé saor ó ghalair i
 gcomhréir le hAirteagal 36(3) nó Airteagal 37(4) maidir le galair
 liostaithe agus gur de speicis liostaithe do na galair liostaithe sin iad agus:
 (a) go bhfuil na hainmhithe
 dobharshaothraithe sin le tabhairt isteach i mBallstát, nó i gcrios nó i
 ndeighleog inti:
 (i) ar dearbhaíodh ina leith go bhfuil sé
 saor ó ghalair i gcomhréir le hAirteagal 36(3) nó Airteagal 37(4); nó
 (ii) atá faoi réir cláir dhíothaithe dá
 bhforáiltear in Airteagal 30(1) agus (2) maidir le ceann amháin nó níos mó
 de na galair liostaithe dá dtagraítear in Airteagal 8(1)(b) agus (c);
 (b) go bhfuil sé beartaithe:
 (i) iad a chur go bunaíocht
 dobharshaothraithe faoi réir:
 –
 clárúcháin i gcomhréir le hAirteagal 171: nó
 –
 formheasta i gcomhréir le hAirteagail 174, 175,
 176 agus 177; nó
 (ii) iad a scaoileadh amach san fhiadhúlra.
 2. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir le maoluithe ó na ceanglais ghluaiseachta nó scaoilte amach i mír 1
 den Airteagal seo, nach bhfuil riosca suntasach leo maidir le leathadh galar
 liostaithe dá dtagraítear in Airteagal 8(1)(d) de dheasca na nithe seo a
 leanas:
 (a) speicis, catagóirí agus céim bheatha na n‐ainmhithe
 dobharshaothraithe;
 (b) cineál na bunaíochta tionscnaimh agus
 cineál na bunaíochta cinn scríbe;
 (c) an úsáid atá beartaithe i leith na n‐ainmhithe
 dobharshaothraithe;
 (d) ceann scríbe na n‐ainmhithe
 dobharshaothraithe;
 (e) cóireálacha, modhanna próiseála agus
 bearta laghdaithe riosca ar leith eile a chuirtear i bhfeidhm ag an áit
 tionscnaimh nó ag an gceann scríbe.
 Airteagal 197
 Maoluithe ó na Ballstáit ón oibleagáid ar oibreoirí maidir le gluaiseacht
 ainmhithe dobharshaothraithe idir na Ballstáit, na criosanna nó na deighleoga
 atá faoi raon feidhme cláir dhíothaithe
 De mhaolú ar Airteagal 196(1), féadfaidh
 na Ballstáit údarás a thabhairt d'oibreoirí ainmhithe dobharshaothraithe a
 aistriú isteach i gcrios nó i ndeighleog i mBallstát eile ar bunaíodh clár
 díothaithe ina leith i gcomhréir le hAirteagal 30(1) agus (2) maidir leis
 na galair liostaithe dá dtagraítear in Airteagal 8(1)(b) agus (c), ó chrios
 nó ó dheighleog eile ar bunaíodh clár den chineál sin ina leith freisin maidir
 leis na galair liostaithe chéanna, ar choinníoll nach gcuirfidh an ghluaiseacht
 sin stádas sláinte an Bhallstáit, an chreasa nó na deighleoige cinn scríbe i
 gcontúirt.
 Airteagal 198
 Bearta a dhéanann na Ballstáit maidir le hainmhithe dobharshaothraithe a
 scaoileadh amach san fhiadhúlra
 Féadfaidh na Ballstáit é a cheangal nach
 scaoilfear ainmhithe dobharshaothraithe amach san fhiadhúlra ach más de
 thionscnamh Ballstáit, creasa nó deighleoige iad ar dearbhaíodh ina leith go
 bhfuil sé saor ó ghalair i gcomhréir le hAirteagal 36(1) nó Airteagal 37(1)
 maidir leis na galair liostaithe dá dtagraítear in Airteagal 8(1)(b) agus
 (c) más speiceas liostaithe é an speiceas ainmhithe dobharshaothraithe atá le
 haistriú i gcás na ngalar sin, is cuma cén stádas sláinte atá ag an limistéar
 ina bhfuil na hainmhithe dobharshaothraithe le scaoileadh amach.
 Airteagal 199
 Gluaiseacht ainmhithe uisceacha fiáine a bhfuil sé beartaithe iad a chur go Ballstáit,
 criosanna nó deighleoga ar dearbhaíodh ina leith go raibh siad saor ó ghalair
 nó atá faoi réir clár díothaithe agus gníomhartha tarmligthe
 1. Beidh feidhm ag Airteagal 196
 agus ag Airteagal 197 ar ghluaiseachtaí ainmhithe uisceacha fiáine a
 bhfuil sé beartaithe iad a chur go bunaíocht dobharshaothraithe nó go bunaíocht
 bhia uisceach rialaithe galar atá faoi réir:
 (a) clárúcháin i gcomhréir le hAirteagal 171:
 nó
 (b) formheas i gcomhréir le hAirteagail 174
 go dtí177;
 2. Déanfaidh
 oibreoirí bearta coiscthe galar agus iad ag aistriú ainmhithe uisceacha fiáine
 idir ghnáthóga ionas nach mbeidh riosca suntasach leis na gluaiseachtaí sin
 maidir le leathadh galar liostaithe dá dtagraítear in Airteagal 8(1)(d) i
 gcás ainmhithe uisceacha ag an gceann scríbe.
 3. Tabharfar
 de chumhacht don Choimisiún gníomhartha tarmligthe a ghlacadh i gcomhréir le hAirteagal 253
 maidir leis na bearta coiscthe galar atá le déanamh ag oibreoirí dá
 bhforáiltear i mír 2 den Airteagal seo.
 Roinn 3
 Ainmhithe uisceacha atá beartaithe a bheith mar bhia ag an duine
 Airteagal 200
 Gluaiseacht ainmhithe dobharshaothraithe a bhfuil sé beartaithe iad a chur go
 Ballstáit, criosanna nó deighleoga ar dearbhaíodh ina leith go raibh siad saor
 ó ghalair nó atá faoi réir clár díothaithe agus gníomhartha tarmligthe
 1. Ní aistreoidh oibreoirí ainmhithe
 dobharshaothraithe ó bhunaíocht dobharshaothraithe chun na gcríoch dá
 dtagraítear i bpointe (a) nó i bpointe (b) den mhír seo ach más de
 thionscnamh Ballstáit, creasa nó deighleoige na hainmhithe dobharshaothraithe
 sin ar dearbhaíodh ina leith go bhfuil sé saor ó ghalair i gcomhréir le hAirteagal 36(3)
 nó Airteagal 37(4) maidir le galair liostaithe agus gur de speicis
 liostaithe do na galair liostaithe sin iad agus:
 (a) go bhfuil siad le tabhairt isteach i
 mBallstát, nó i gcrios nó i ndeighleog ann ar dearbhaíodh ina leith go bhfuil
 sé saor ó ghalar i gcomhréir le hAirteagal 36(3) nó Airteagal 37(4)
 nó ar bunaíodh clár díothaithe ina leith i gcomhréir le hAirteagal 30(1)
 nó (2) maidir le ceann amháin nó níos mó de na galair liostaithe dá dtagraítear
 in Airteagal 8(1)(b) agus (c);
 (b) atá beartaithe a bheith mar bhia ag an
 duine;
 2. De mhaolú ar mhír 1 den Airteagal
 seo, féadfaidh na Ballstáit údarás a thabhairt d'oibreoirí ainmhithe
 dobharshaothraithe a thabhairt isteach i gcrios nó i ndeighleog ar bunaíodh
 clár díothaithe ina leith maidir leis na galair liostaithe dá dtagraítear in Airteagal 8(1)(b)
 agus (c) i gcomhréir le hAirteagal 30(1) agus (2), ó chrios nó ó
 dheighleog eile ar bunaíodh clár den chineál sin ina leith freisin maidir leis
 na galair liostaithe chéanna, ar choinníoll nach gcuirfidh an ghluaiseacht sin
 stádas sláinte an Bhallstáit, nó an chreasa nó na deighleoige ann atá i
 gcontúirt.
 3. Tabharfar de chumhacht don
 Choimisiún gníomhartha tarmligthe a glacadh i gcomhréir le hAirteagal 252
 maidir leis na maoluithe ó na ceanglais ghluaiseachta dá bhforáiltear i mír 2
 den Airteagal seo maidir leis na gluaiseachtaí ainmhithe dobharshaothraithe
 nach bhfuil riosca suntasach leo maidir le leathadh galar de dheasca na nithe
 seo a leanas:
 (a) speicis, catagóirí agus céim bheatha na n‐ainmhithe
 dobharshaothraithe;
 (b) na modhanna ar a gcoimeádtar na hainmhithe
 dobharshaothraithe agus an cineál táirgthe sna bunaíochtaí dobharshaothraithe
 tionscnaimh agus cinn scríbe;
 (c) an úsáid atá beartaithe i leith na n‐ainmhithe
 dobharshaothraithe;
 (d) ceann scríbe na n‐ainmhithe
 dobharshaothraithe;
 (e) cóireálacha, modhanna próiseála agus
 bearta laghdaithe riosca ar leith eile a chuirtear i bhfeidhm ag an áit
 tionscnamh nó ag an gceann scríbe.
 Airteagal 201
 Gluaiseacht ainmhithe uisceacha fiáine a bhfuil sé beartaithe iad a chur go
 Ballstáit, criosanna nó go deighleoga ar dearbhaíodh ina leith go raibh siad
 saor ó ghalair nó atá faoi réir clár díothaithe agus gníomhartha tarmligthe
 1. Beidh feidhm ag Airteagal 200(1)
 agus (2) agus ag na rialacha arna nglacadh de bhun Airteagal 200(3)
 freisin ar ghluaiseachtaí ainmhithe uisceacha fiáine atá beartaithe lena
 gcaitheamh ag an duine agus a bhfuil sé beartaithe iad a chur go Ballstáit, nó
 criosanna nó deighleoga iontu ar dearbhaíodh ina leith go bhfuil siad saor ó
 ghalair i gcomhréir le hAirteagal 36(3) nó Airteagal 37(4) nó atá
 faoi raon feidhme cláir dhíothaithe i gcomhréir le hAirteagal 30(1) nó (2),
 i gcás ina bhfuil gá leis na bearta sin chun a áirithiú nach mbeidh riosca
 suntasach leis na hainmhithe uisceacha sin maidir le leathadh galar liostaithe
 dá dtagraítear in Airteagal 8(1)(d) go dtí ainmhithe uisceacha ag an
 gceann scríbe.
 2. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir le ceanglais ghluaiseachta i dtaca le hainmhithe uisceacha fiáine atá
 beartaithe lena gcaitheamh ag an duine lena bhforlíontar mír 1 den Airteagal
 seo.
 Roinn 4
 Ainmhithe uisceacha nach bhfuil beartaithe iad a chur go bunaíochtaí, iad a
 scaoileadh amach san fhiadhúlra nó a chaitheamh ag an duine
 Airteagal 202
 Gluaiseacht ainmhithe uisceacha nach bhfuil beartaithe iad a chur go
 bunaíochtaí, iad a scaoileadh amach san fhiadhúlra nó a chaitheamh ag an duine
 agus gníomhartha tarmligthe
 1. Déanfaidh oibreoirí na bearta
 coisctheacha is gá chun a áirithiú nach mbeidh riosca suntasach le
 gluaiseachtaí ainmhithe uisceacha, nach bhfuil sé beartaithe iad a chur go
 bunaíochtaí, a scaoileadh amach san fhiadhúlra nó a chaitheamh ag an duine,
 maidir le leathadh galar liostaithe dá dtagraítear in Airteagal 8(1)(d) go
 hainmhithe uisceacha ag an gceann scríbe.
 2. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis na bearta coisctheacha dá bhforáiltear i mír 1 den Airteagal seo
 chun a áirithiú nach leathfaidh ainmhithe uisceacha na galair dá dtagraítear in
 Airteagal 8(1)(d), agus iad ag cur na nithe dá dtagraítear i mír 3
 den Airteagal seo san áireamh san am céanna.
 3. Cuirfidh an Coimisiún na nithe seo a
 leanas san áireamh agus na gníomhartha tarmligthe dá bhforáiltear i mír 2
 á nglacadh acu:
 (a) na galair liostaithe dá dtagraítear in Airteagal 8(1)(d)
 is ábhartha don speiceas nó don chatagóir ainmhithe uisceacha atá liostaithe;
 (b) an stádas sláinte maidir le galair
 liostaithe dá dtagraítear in Airteagal 8(1)(d) ag na deighleoga, ag na
 criosanna nó ag na Ballstáit tionscnaimh nó chinn scríbe;
 (c) na háiteanna tionscnaimh agus na cinn
 scríbe;
 (d) cineál ghluaiseachtaí na n‐ainmhithe
 uisceacha;
 (e) speicis agus catagóirí na n‐ainmhithe
 uisceacha;
 (f) aois na n‐ainmhithe uisceacha;
 (g) fachtóirí eipidéimeolaíocha
 eile.
 Roinn 5
 Maoluithe ó ranna 1 go dtí 4 agus Bearta breise laghdaithe riosca
 Airteagal 203
 Ainmhithe uisceacha a bhfuil sé beartaithe iad a chur i mbunaíochtaí comhdhúnta
 agus gníomhartha tarmligthe
 1. Ní aistreoidh oibreoirí ainmhithe
 uisceacha go bunaíocht dobharshaothraithe chomhdhúnta ach má chomhlíonann siad
 na coinníollacha seo a leanas:
 (a) go bhfuil siad de thionscnamh bunaíochta
 comhdhúnta dobharshaothraithe eile;
 (b) nach bhfuil riosca suntasach leo maidir
 le galair liostaithe dá dtagraítear in Airteagal 9(1)(d) a leathadh go dtí
 speicis nó catagóirí ainmhithe sa bhunaíocht chomhdhúnta cinn scríbe, ach
 amháin i gcás ina bhfuil an ghluaiseacht sin ceadaithe chun críoch eolaíoch.
 2. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis na nithe seo a leanas:
 (a) ceanglais mhionsonraithe maidir le
 gluaiseachtaí ainmhithe dobharshaothraithe isteach i mbunaíochtaí
 dobharshaothraithe chomhdhúnta sa bhreis ar na ceanglais dá bhforáiltear i mír 1
 den Airteagal seo.
 (b) rialacha sonracha maidir le gluaiseachtaí
 ainmhithe dobharshaothraithe isteach i mbunaíochtaí dobharshaothraithe
 comhdhúnta i gcás ina ráthaíonn na bearta laghdaithe riosca atá ar bun nach
 bhfuil riosca suntasach leis na gluaiseachtaí sin maidir le sláinte ainmhithe
 dobharshaothraithe laistigh den bhunaíocht dobharshaothraithe chomhdhúnta sin
 agus de na bunaíochtaí máguaird.
 Airteagal 204
 Maoluithe maidir le gluaiseachtaí ainmhithe uisceacha chun críoch eolaíoch agus
 gníomhartha tarmligthe
 1. Féadfaidh údarás inniúil an chinn
 scríbe, faoi réir toiliú ó údarás inniúil na háite tionscnaimh, gluaiseachtaí
 ainmhithe uisceacha isteach ina gcríoch nach gcomhlíonann ceanglais Ranna 1
 go dtí 4 seachas Airteagal 190(1) agus (3) agus Airteagal 191, Airteagal 192
 agus Airteagal 193 a údarú chun críoch eolaíoch.
 2. Ní thabharfaidh na húdaráis inniúla
 ach maoluithe maidir le gluaiseachtaí ainmhithe uisceacha chun críoch eolaíocha
 dá bhforáiltear i mír 1 ar na coinníollach seo a leanas:
 (a) go bhfuil na nithe seo a leanas déanta ag
 údaráis inniúla an chinn scríbe agus na háite tionscnaimh:
 (i) gur chomhaontaigh siad maidir le
 coinníollacha na ngluaiseachtaí sin;
 (ii) go ndearna siad na bearta laghdaithe
 riosca is gá chun a áirithiú nach gcuirfidh gluaiseachtaí na n‐ainmhithe
 uisceacha sin stádas sláinte na n‐aiteanna ar an mbealach agus an ceann
 scríbe i gcontúirt maidir leis na galair liostaithe dá dtagraítear in Airteagal 8(1)(d);
 (iii) gur thug siad, más ábhartha, fógra
 d’údarás inniúil na mBallstáit trasnaithe i leith an maolú a tugadh agus na
 coinníollacha faoina bhfuil an t‐údarás sin tugtha;
 (b) go dtarlaíonn gluaiseachtaí na n‐ainmhithe
 uisceacha sin faoi mhaoirseacht údaráis inniúla na háite tionscnaimh agus an
 chinn scríbe agus, más ábhartha, údarás inniúil an Bhallstáit trasnaithe.
 3. Tabharfar de chumhacht don
 Choimisiún gníomhartha tarmligthe i gcomhréir le hAirteagal 253 maidir
 leis na rialacha maidir le bunaíochtaí dobharshaothraithe a leasú agus a
 fhorlíonadh dá bhforáiltear i mír 1 agus i mír 2 den Airteagal seo.
 Airteagal 205
 Tarmligean cumhachta a bhaineann le ceanglais agus maoluithe sonracha maidir le
 taispeántais, zúnna, siopaí peataí, linnte gairdín, uisceadáin tráchtála agus
 mórdhíoltóirí
 Tabharfar de chumhacht don Choimisiún
 gníomhartha tarmligthe a ghlacadh i gcomhréir le hAirteagal 253 maidir le:
 ceanglas sonrach lena bhforlíontar na
 rialacha arna leagan síos i Ranna 1 go dtí 4 agus na rialacha maidir le
 gluaiseachtaí ainmhithe uisceacha chun na gcríoch seo a leanas:
 (a) ó zúnna, ó shiopaí peataí agus ó
 mhórdhíoltóirí;
 (b) taispeántais agus imeachtaí spóirt,
 cultúrtha agus imeachtaí eile den chineál sin, nó
 (c) atá beartaithe a chur in uisceadáin
 tráchtála;
 maoluithe ó Ranna 1 go dtí 4 seachas Airteagal 190(1)
 go dtí (3) agus Airteagal 191, Airteagal 192 agus Airteagal 193
 maidir le gluaiseachtaí ainmhithe uisceacha dá dtagraítear i bpointe (a).
 Airteagal 206
 Cumhacht cur chun feidhme i gcás maoluithe sealadacha maidir le gluaiseachtaí
 speiceas sonracha nó catagóirí ainmhithe uisceacha
 Leagfaidh an
 Coimisiún síos, trí bhíthin gníomhartha cur chun feidhme, rialacha maidir le
 maoluithe sealadacha ón na rialacha atá leagtha síos sa Chaibidil seo maidir le
 gluaiseachtaí speiceas sonrach nó catagóirí sonracha ainmhithe uisceacha sna
 cásanna seo a leanas:
 (a) nach
 laghdaíonn na ceanglais ghluaiseachta dá bhforáiltear in Airteagal 195, in
 Airteagal 196(1), in Airteagal 197 agus in Airteagal 198, in Airteagal 199(1)
 agus (2), in Airteagal 200, agus in Airteagail 201(1), 202(1), 203(1),
 204(1) agus (2) agus sna rialacha arna nglacadh de bhun Airteagail 196(2),
 199(3), 201(2), 202(2), 203(2) agus 204(3) agus Airteagal 205 na rioscaí
 atá le gluaiseachtaí áirithe de chuid na n‐ainmhithe uisceacha sin go
 héifeachtúil. nó
 (b) gur
 cosúil go bhfuil an galar liostaithe dá dtagraítear in Airteagal 8(1)(d) á
 leathadh d’ainneoin na gceanglas arna leagan síos i gcomhréír le Ranna 1
 go dtí 5.
 Glacfar
 na gníomhartha cur chun feidhme sin i gcomhréir leis an nós imeachta
 scrúdúcháin dá dtagraítear in Airteagal 255(2).
 Ar mhórchúiseanna
 práinne ar tugadh bonn cirt cuí leo a bhaineann le riosca tionchair
 sárshuntasaigh a bheith le galar liostaithe agus na nithe dá dtagraítear in Airteagal 205,
 glacfaidh an Coimisiún láithreach gníomhartha cur chun feidhme is infheidhme
 láithreach i gcomhréir leis an nós imeachta dá bhforáiltear in Airteagal 255(3).
 Airteagal 207
 Nithe le cur san áireamh agus gníomhartha tarmligthe agus cur chun feidhme á
 nglacadh dá bhforáiltear sa Roinn seo
 Cuirfidh an Coimisiún na nithe seo a leanas
 san áireamh agus é ag socrú na rialacha atá le leagan síos sna gníomhartha
 tarmligthe dá dtagraítear in Airteagal 203(2), in Airteagal 204(3),
 in Airteagal 205 agus in Airteagal 206:
 (a) na rioscaí atá leis an ngluaiseacht;
 (b) an stádas sláinte maidir le galair
 liostaithe dá dtagraítear in Airteagal 8(1)(d) ag na háiteanna tionscnaimh
 nó cinn scríbe;
 (c) speicis ainmhithe uisceacha
 liostaithe a bhaineann leis na galair liostaithe dá dtagraítear in Airteagal 8(1)(d);
 (d) bearta bithshlándala atá ar bun;
 (e) aon choinníollacha sonracha faoina
 gcoimeádtar na hainmhithe dobharshaothraithe;
 (f) patrúin ghluaiseachta shonracha an
 chineáil bunaíochta agus speicis nó catagóire ainmhithe dobharshaothraithe lena
 mbaineann;
 (g) fachtóirí eipidéimeolaíocha
 eile.
 Roinn 6
 sláinte ainmhithe a Dheimhniú
 Airteagal 208
 An oibleagáid ar oibreoirí a áirithiú go ngabhfaidh deimhniú sláinte ainmhithe
 le hainmhithe uisceacha
 1. Ní aistreoidh oibreoirí ainmhithe
 dobharshaothraithe ach má ghabhann deimhniú sláinte ainmhithe leo arna eisiúint
 ag an údarás inniúil ag an áit tionscnaimh i gcomhréir le hAirteagal 216(1)
 i gcás inar de speicis liostaithe iad maidir leis na galair liostaithe dá
 dtagraítear i bpointe (a) agus go bhfuil siad á n‐aistriú chun ceann
 de na críocha seo a leanas:
 (a) go bhfuil sé beartaithe iad tabhairt
 isteach i mBallstát, nó i gcrios nó i ndeighleog iontu ar dearbhaíodh ina leith
 go bhfuil sé saor ó ghalar i gcomhréir le hAirteagal 36(3) nó Airteagal 37(4)
 nó ar bunaíodh clár díothaithe ina leith dá bhforáiltear in Airteagal 30(1)
 nó (2) maidir le ceann amháin nó níos mó de na galair liostaithe dá dtagraítear
 in Airteagal 8(1)(b) agus (c); agus
 (b) go bhfuil ceann de na húsáidí seo a
 leanas beartaithe dóibh:
 (i) iad a chur i mbunaíocht
 dobharshaothraithe;
 (ii) iad a scaoileadh amach san fhiadhúlra.
 (iii) lena gcaitheamh ag an duine.
 2. Ní aistreoidh oibreoirí ainmhithe
 dobharshaothraithe ach má ghabhann deimhniú sláinte ainmhithe leo arna eisiúint
 ag an údarás inniúil ag an áit tionscnaimh i gcomhréir le hAirteagal 216(1)
 i gcás inar de speicis liostaithe iad maidir leis an ngalar/na galair ábhartha
 dá dtagraítear i bpointe (a) agus go bhfuil siad á n‐aistriú ar
 cheann de na cúiseanna seo a leanas:
 (a) go gceadaítear iad crios srianta a
 fhágáil faoi réir beart rialaithe galar dá bhforáiltear in Airteagal 55(1)(f)(ii),
 in Airteagal 56 agus in Airteagal 64, in Airteagal 65(1), in Airteagal 74(1),
 in Airteagal 78(1) agus (2) nó sna rialacha arna nglacadh de bhun Airteagal 55(2),
 Airteagal 67 agus Airteagal 68, Airteagal 71(3) agus Airteagal 74(3),
 Airteagal 79, Airteagal 81(2) agus Airteagal 248 maidir le ceann
 amháin nó níos mó de na galair liostaithe dá dtagraítear in Airteagal 8(1)(a)
 agus (b);
 (b) go bhfuil ceann de na húsáidí seo a
 leanas beartaithe dóibh:
 (i) iad a chur i mbunaíocht
 dobharshaothraithe;
 (ii) iad a scaoileadh amach san fhiadhúlra.
 (iii) lena gcaitheamh ag an duine.
 3. Déanfaidh oibreoirí gach beart is gá
 chun a áirithiú go ngabhann an deimhniú sláinte ainmhithe leis na hainmhithe
 uisceacha óna n‐áit tionscnaimh go dtí a gceann scríbe, mura bhforáilfear
 do bhearta sonracha sna rialacha arna nglacadh de bhun Airteagal 214.
 Airteagal 209
 An oibleagáid ar oibreoirí a áirithiú go ngabhfaidh deimhniú sláinte ainmhithe
 le hainmhithe uisceacha eile
 1. Ní aistreoidh oibreoirí ainmhithe
 uisceacha seachas ainmhithe dobharshaothraithe dá dtagraítear in Airteagal 208(1)
 agus (2) má ghabhann deimhniú sláinte ainmhithe leo arna eisiúint ag an údarás
 inniúil ag an áit tionscnaimh i gcomhréír le hAirteagal 216(1) i gcás, de
 dheasca an riosca atá le gluaiseacht na n‐ainmhithe uisceacha sin, inar
 gá deimhniú chun a áirithiú go gcomhlíonfar na ceanglais ghluaiseachta seo a
 leanas maidir le speicis ainmhithe liostaithe:
 (a) na ceanglais dá bhforáiltear i
 Ranna 1 go dtí 5 agus na rialacha arna nglacadh de bhun na Ranna sin;
 (b) bearta rialaithe galar dá bhforáiltear in
 Airteagal 55(1), in Airteagal 56, in Airteagal 61(1), in Airteagal 62
 agus in Airteagal 64, in Airteagal 74(1) agus in Airteagal 78(1)
 agus (2) nó sna rialacha arna nglacadh de bhun Airteagal 55(2), Airteagal 63,
 Airteagal 67 agus Airteagal 68, Airteagal 71(3), Airteagal 74(3),
 Airteagal 79 agus Airteagal 81(2);
 (c) bearta éigeandála dá dtagraítear sna
 rialacha arna nglacadh de bhun Airteagal 248.
 2. Beidh feidhm ag Airteagal 208
 freisin ar ainmhithe uisceacha fiáine a bhfuil sé beartaithe iad a chur i
 mbunaíocht dobharshaothraithe, mura gcinnfidh an t‐údarás inniúil nach
 bhfuil an deimhniú indéanta de dheasca chineál áit tionscnaimh na n‐ainmhithe
 uisceacha.
 3. Déanfaidh an Coimisiún, trí bhíthin
 gníomhartha cur chun feidhme, rialacha a leagan síos maidir leis an oibleagáid
 ar oibreoirí, da bhforáiltear i mír 2 den Airteagal seo, a airithiú go
 ngabhfaidh deimhniú sláinte ainmhithe le hainmhithe uisceacha fiáine a bhfuil
 sé beartaithe iad a chur i mbunaíocht dobharshaothraithe.
 Glacfar na gníomhartha cur chun
 feidhme sin i gcomhréir leis an nós imeachta scrúdúcháin dá dtagraítear in Airteagal 255(2).
 Airteagal 210
 Na Ballstáit maoluithe a thabhairt maidir le sláinte ainmhithe a dheimhniú
 De mhaolú ar cheanglais deimhniúcháin sláinte
 ainmhithe Airteagal 208 agus Airteagal 209, féadfaidh na Ballstáit
 maoluithe a thabhairt maidir le gluaiseachtaí coinsíneachtaí áirithe
 d’ainhmhithe uisceacha gan deimhniú sláinte ainmhithe laistigh dá gcríoch ar
 choinníoll go bhfuil córas malartach ar bun acu chun a áirithiú go mbeidh na
 coinsíneachtaí sin inrianaithe agus go gcomhlíonfaidh siad na ceanglais sláinte
 ainmhithe maidir leis an ngluaiseacht sin dá bhforáiltear i Ranna 1 go dtí
 5.
 Airteagal 211
 Tarmligean cumhachtaí a bhaineann le sláinte ainmhithe a dheimhniúi gcás
 ainmhithe uisceacha
 Tabharfar de chumhacht don Choimisiún
 gníomhartha tarmligthe a ghlacadh i gcomhréir le hAirteagal 253 maidir
 leis na nithe seo a leanas:
 (a) maoluithe ó na ceanglais
 deimhniúcháin sláinte ainmhithe dá bhforáiltear in Airteagal 208 agus in Airteagal 209
 agus na coinníollacha atá leis na maoluithe sin maidir le gluaiseachtaí
 ainmhithe uisceacha nach bhfuil riosca suntasach leo maidir le galair a
 leathadh, de bharr na nithe seo a leanas:
 (i) catagóirí, céim bheatha nó speicis na n‐ainmhithe
 uisceacha;
 (ii) modhanna coimeádta agus cineál táirgthe
 na speiceas sin agus catagóirí na n‐ainmhithe uisceacha;
 (iii) an úsáid atá beartaithe i leith na n‐ainmhithe
 uisceacha;
 (iv) ceann scríbe na n‐ainmhithe
 uisceacha;
 (b) rialacha ar leith maidir le sláinte
 ainmhithe a dheimhniú dá bhforáiltear in Airteagal 208 agus in Airteagal 209
 i gcás ina n‐áirithíonn bearta malartacha laghdaithe riosca arna nglacadh
 ag an údarás inniúil:
 (i) inrianaitheacht na n‐ainmhithe
 uisceacha;
 (ii) go gcomhlíonfaidh na hainmhithe
 uisceacha atá á n‐aistriú coinníollacha maidir le sláinte ainmhithe dá
 bhforáiltear i Ranna 1 go dtí 5;
 (c) rialacha
 mionsonraithe maidir le deimhnithe sláinte ainmhithe a bhfuil sé de cheanglas
 go ngabhfaidh siad le gluaiseachtaí ainmhithe uisceacha chun críoch eolaíoch dá
 dtagraítear in Airteagal 204(1).
 Airteagal 212
 Ábhar na ndeimhnithe sláinte ainmhithe
 1. Beidh an fhaisnéis seo a leanas ar a
 laghad sa deimhniú sláinte ainmhithe:
 (a) an bhunaíocht nó an áit tionscnaimh, an
 bhunaíocht chinn scríbe nó an ceann scríbe agus, más ábhartha do leathadh
 galar, aon bhunaíochta nó aon áit ar tugadh cuairt uirthi ar an mbealach;
 (b) tuairisc ar na hainmhithe uisceacha;
 (c) líon, toirt nó meáchan ainmhithe
 uisceacha;
 (d) an fhaisnéis is gá chun a léiriú go
 gcomhlíonann na hainmhithe uisceacha na ceanglais ghluaiseachta dá bhforáiltear
 i Ranna 1 go dtí 5.
 2. Féadfar go mbeidh faisnéis eile atá
 ceangailte i reachtaíocht eile de chuid an Aontais sa deimhniú sláinte
 ainmhithe.
 Airteagal 213
 Cumhachtaí a tharmligean agus gníomhartha cur chun feidhme maidir le hábhar na
 ndeimhnithe sláinte ainmhithe
 1. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir le hábhar deimhnithe sláinte ainmhithe dá bhforáiltear in Airteagal 212(1):
 (a) rialacha mionsonraithe maidir le hábhar
 na ndeimhnithe sláinte ainmhithe sin dá bhforáiltear in Airteagal 212(1)
 do chatagóirí agus speicis éagsúla ainmhithe uisceacha;
 (b) faisnéis bhreise atá le bheith sa
 deimhniú sláinte ainmhithe dá bhforáiltear in Airteagal 212(1).
 2. Féadfaidh an Coimisiún, trí bhíthin
 gníomhartha cur chun feidhme , rialacha a leagan síos maidir le foirmeacha
 samplacha na ndeimhnithe sláinte ainmhithe. Glacfar na gníomhartha cur
 chun feidhme sin i gcomhréir leis an nós imeachta scrúdúcháin
 dá dtagraítear in Airteagal 255(2).
 Airteagal 214
 An oibleagáid ar oibreoirí a áirithiú go ngabhfaidh deimhnithe sláinte
 ainmhithe uisceacha leis na hainmhithe chuig an gceann scríbe agus gníomhartha
 tarmligthe
 Tabharfar de chumhacht don Choimisiún
 gníomhartha tarmligthe a ghlacadh i gcomhréir le hAirteagal 253 maidir le
 beart sonracha lena bhforlíontar na ceanglais maidir le sláinte ainmhithe a
 dheimhniú dá bhfortáiltear in Airteagal 208 do na cineálacha gluaiseachtaí
 ainmhithe uisceacha seo a leanas:
 (a) gluaiseachtaí ainmhithe uisceacha
 nach bhféadfaidh leanúint dá mbealach go dtí a gceann scríbe deiridh agus nach
 mór iad a fhilleadh ar a n‐áit tionscnaimh nó a aistriú go dtí ceann
 scríbe eile, ar cheann amháin nó níos mó de na cúiseanna seo a leanas:
 (i) gur cuireadh isteach ar an mbealach a
 bhí beartaithe dóibh ar chúiseanna leasa ainmhithe;
 (ii) timpistí nó tarluithe neamhthuartha ar
 an mbealach;
 (iii) gur diúltaíodh na hainmhithe uisceacha
 ag an gceann scríbe i mBallstát eile nó ag teorainn sheachtrach an Aontais;
 (iv) gur diúltaíodh na hainmhithe uisceacha i
 dtríú tír;
 (b) gluaiseachtaí ainmhithe
 dobharshaothraithe a bhfuil sé beartaithe iad a chur i dtaispeántais agus in
 imeachtaí spóirt, cultúrtha agus imeachtaí den chineál sin, agus a bhfilleadh
 ina dhiaidh sin ar a n‐áit tionscnamh.
 Airteagal 215
 An oibleagáid ar oibreoirí comhoibriú leis na húdaráis inniúla chun críocha
 deimhniúcháin sláinte ainmhithe
 Déanfaidh oibreoirí:
 (a) an fhaisnéis uile is gá a thabhairt
 don údarás inniúil chun an deimhniú sláinte ainmhithe a chomhlíonadh dá
 bhforáiltear in Airteagal 208 agus in Airteagal 209 agus i rialacha
 arna nglacadh de bhun Airteagal 211, Airteagal 213 agus Airteagal 214;
 (b) más gá, seiceálacha aitheantais,
 fisiceacha agus doiciméadacha dá bhforáiltear in Airteagal 216(3) agus sna
 rialacha arna nglacadh de bhun Airteagal 216(4) a dhéanamh ar ainmhithe
 uisceacha.
 Airteagal 216
 An fhreagracht ar údaráis inniúla maidir le sláinte ainmhithe a dheimhniú agus
 gníomhartha tarmligthe
 1. Eiseoidh an t‐údarás inniúil,
 má iarrann an t‐oibreoir é, deimhniú sláinte ainmhithe maidir le
 gluaiseacht ainmhithe uisceacha, má tá sin ceangailte in Airteagal 208
 agus in Airteagal 209, nó i rialacha arna nglacadh de bhun Airteagal 211
 agus Airteagal 214 ar choinníoll gur comhlíonadh na ceanglais sláinte
 ainmhithe seo a leanas, de réir mar is ábhartha:
 (a) na ceanglais dá bhforáiltear in Airteagal 190,
 Airteagal 191(1), Airteagal 192, Airteagal 194 agus Airteagal 195,
 Airteagal 196(1), Airteagal 197 agus Airteagal 198, Airteagal 199(1)
 agus (2), Airteagal 200, Airteagal 202(1), Airteagal 203(1) agus
 Airteagal 204 (1) agus (2);
 (b) na ceanglais dá bhforáiltear i
 ngníomhartha tarmligthe de bhun Airteagail 191(2), 196(2), 199(3), 200(3),
 201(2), 202(2), 203(2), 204(3) agus 205;
 (c) na ceanglais dá bhforáiltear i
 ngníomhartha tarmligthe de bhun Airteagal 206.
 2. Gach deimhniú sláinte ainmhithe:
 (a) seiceálfaidh agus síneoidh tréidlia
 oifigiúil é;
 (b) beidh sé bailí ar feadh na tréimhse sin,
 dá bhforáiltear sna rialacha arna nglacadh de bhun mhír 4(b), nach mór do
 na hainmhithe dobharshaothraithe atá cumhdaithe fúithi leanúint de na
 ráthaíochtaí sláinte ainmhithe atá ann a chomhlíonadh lena linn.
 3. Seiceálfaidh an tréidlia oifigiúil,
 roimh dó an deimhniú sláinte ainmhithe a shíniú, an gcomhlíonann na hainmhithe
 uisceacha atá cumhdaithe faoi ceanglais na Caibidle seo trí bhíthin seiceálacha
 doiciméadacha, aitheantais agus fisiceacha dá bhforáiltear le gníomhartha
 tarmligthe arna nglacadh de bhun mhír 4 más cuí, agus speicis agus
 catagóirí na n‐ainmhithe uisceacha lena mbaineann agus na ceanglais
 sláinte ainmhithe á gcur san áireamh.
 4. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 lena leagfar síos rialacha maidir leis an méid seo a leanas:
 (a) na cineálacha seiceálacha agus scrúduithe
 doiciméadacha, aitheantais agus fisiceacha ar speicis agus ar chatagóirí
 éagsúla ainmhithe uisceacha nach mór don tréidlia oifigeach a dhéanamh i
 gcomhréir le mír 3 den Airteagal seo chun a sheiceáil an gcomhlíontar
 ceanglais na Caibidle seo;
 (b) na tréimhsí ama maidir leis an tréidlia
 oifigiúl seiceálacha doiciméadacha, aitheantais agus fhisiceacha a dhéanamh,
 scrúdú a dhéanamh agus deimhnithe sláinte ainmhithe a dhéanamh sula n‐aistreofar
 coinsíneachtaí ainmhithe uisceacha.
 Airteagal 217
 Deimhnithe sláinte leictreonacha
 Féadfaidh deimhnithe sláinte ainmhithe a
 tháirgfear, a láimhseálfar agus a tharchuirfear trí bhíthin IMSOC a theacht in
 ionad deimhnithe sláinte ainmhithe a ghabhann leis na hainmhithe dá
 bhforáiltear in Airteagal 208 i gcás ina bhfuil na deimhnithe sláinte
 ainmhithe leictreonacha sin ann:
 (a) ina bhfuil an fhaisnéis uile a
 bhfuil sé ceangailte a bheith sa deimhniú sláinte ainmhithe samplach i gcomhréir
 le hAirteagal 212(1) agus na rialacha arna nglacadh de bhun Airteagal 213;
 (b) a áirithíonn inrianaitheacht na n‐ainmhithe
 uisceacha agus an nasc idir na hainmhithe sin agus an deimhniú sláinte
 ainmhithe.
 Airteagal 218
 Féindearbhú ó oibreoirí maidir le gluaiseachtaí ainmhithe dobharshaothraithe go
 Ballstáit eile agus gníomhartha tarmligthe
 1. Eiseoidh oibreoirí ag an áit
 tionscnamh doiciméad féindearbhúcháin maidir le gluaiseachtaí ainmhithe
 dobharshaothraithe óna n‐áit tionscnaimh sa Bhallstát sin go dtí an
 gceann scríbe i mBallstát eile agus áiritheoidh siad go ngabhfaidh sé leis na
 hainmhithe dobharshaothraithe sin, i gcás nach gceanglaítear deimhniú sláinte
 ainmhithe a ghabháil leo dá bhforáiltear in Airteagal 208 agus in Airteagal 209
 nó i rialacha arna nglacadh de bhun Airteagal 211 agus Airteagal 214.
 2. Sa doiciméad féindearbhúcháin sin dá
 bhforáiltear i mír 1 beidh an fhaisnéis seo a leanas ar a laghad maidir
 leis na hainmhithe dobharshaothraithe:
 (a) a n‐áiteanna tionscnaimh agus a
 gcinn scríbe, agus, más ábhartha, aon áiteanna ar an mbealach;
 (b) tuairisc ar na hainmhithe
 dobharshaothraithe lena luaitear an speiceas, an chainníocht, an meáchan nó an
 toirt de réir mar is ábhartha do na hainmhithe lena mbaineann;
 (c) an fhaisnéis is gá chun a léiriú go
 gcomhlíonann na hainmhithe dobharshaothraithe na ceanglais ghluaiseachta dá
 bhforáiltear i Ranna 1 go dtí 5.
 3. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis na nithe seo a leanas:
 (a) rialacha mionsonraithe maidir le hábhar
 an doiciméid féindearbhúcháin dá bhforáiltear i mír 2 den Airteagal seo
 maidir le speicis agus catagóirí éagsúla ainmhithe dobharshaothraithe;
 (b) faisnéis atá le bheith sa doiciméad
 féindearbhúcháin sa bhreis ar an bhfaisnéis dá bhforáiltear i mír 2 den Airteagal
 seo.
 4. Féadfaidh an Coimisiún, trí bhíthin
 gníomhartha cur chun feidhme, rialacha a leagan síos maidir le foirm shamplach
 an doiciméid féindearbhúcháin dá bhforáiltear i mír 1 den Airteagal seo.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 255(2).
 Roinn 7
 Fógra a thabhairt i leith gluaiseachtaí ainmhithe uisceacha go Ballstáit eile
 Airteagal 219
 An oibleagáid ar oibreoirí maidir le fógra a thabhairt i leith gluaiseachtaí
 ainmhithe uisceacha idir na Ballstáit
 Tabharfaidh oibreoirí fógra don údarás inniúil
 ina mBallstát roimh an ngluaiseacht ainmhithe uisceacha a bheidh beartaithe ó
 Bhallstát go Ballstát eile sna cásanna seo a leanas:
 (a) go bhfuil sé ceangailte go
 ngabhfaidh deimhniú sláinte ainmhithe arna eisiúint ag údarás inniúil an
 Bhallstáit tionscnaimh leis na hainmhithe uisceacha i gcomhréir le hAirteagal 208
 agus le hAirteagal 209 nó rialacha arna nglacadh de bhun Airteagal 211
 agus Airteagal 214(2);
 (b) go bhfuil sé ceangailte go
 ngabhfaidh deimhniú sláinte ainmhithe d’ainmhithe uisceacha leis na hainmhithe
 uisceacha agus iad ag gluaiseacht ó chrios srianta dá dtagraítear in Airteagal 208(2)(a);
 (c) go bhfuil sé beartaithe na hainmhithe
 dobharshaothraithe agus na hainmhithe uisceacha fiáine:
 (i) a chur isteach i mbunaíocht atá faoi
 réir clárúcháin i gcomhréir le hAirteagal 171 nó faoi réir formheasa i
 gcomhréir le hAirteagail 174 go dtí 177;
 (ii) a scaoileadh amach san fhiántas;
 (d) go bhfuil sé de cheanglas fógra a
 thabhairt i gcomhréir leis na gníomhartha tarmligthe arna nglacadh de
 bhun Airteagal 221.
 Chun críocha an fhógra dá bhforáiltear i gcéad
 mhír an Airteagail seo, tabharfaidh na hoibreoirí d'údarás inniúil an
 Bhallstáit tionscnaimh an fhaisnéis uile is gá chun é a chur ar a chumas fógra
 a thabhairt d’údarás inniúil an Bhallstáit chinn scríbe maidir leis an
 ngluaiseacht i gcomhréir le hAirteagal 220(1).
 Airteagal 220
 An fhreagracht atá ar an údarás inniúil maidir le fógra a thabhairt do
 Bhallstáit eile i leith gluaiseachtaí ainmhithe uisceacha
 1. Tabharfaidh an Ballstát tionscnaimh
 fógra d’údarás inniúil an Bhallstáit chinn scríbe i leith gluaiseachtaí
 ainmhithe uisceacha dá dtagraítear in Airteagal 219(1), murar tugadh maolú
 i gcomhréir le hAirteagal 221(1)(c) maidir leis an bhfógra sin.
 2. Tabharfar an fógra dá dtagraítear i mír 1
 den Airteagal seo tráth ar bith is féidir é trí IMSOC.
 3. Ainmneoidh na Ballstáit réigiúin le
 haghaidh bainistiú fógraí ón údarás inniúil maidir le gluaiseachtaí dá
 bhforáiltear i mír 1 den Airteagal seo.
 4. De mhaolú ar mhír 1, féadfaidh
 údarás inniúil an Ballstáit tionscnaimh údarú a thabhairt don oibreoir fógra
 a thabhairt go páirteach nó go hiomlán d’údarás inniúil an Bhallstáit chinn
 scríbe i leith gluaiseachtaí ainmhithe uisceacha trí IMSOC
 Airteagal 221
 Cumhachtaí a tharmligean agus gníomhartha tarmligthe maidir leis an údarás
 inniúil fógra a thabhairt i leith gluaiseachtaí ainmhithe uisceacha
 1. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis na nithe seo a leanas:
 (a) an ceanglas fógra a thabhairt atá ar
 oibreoirí i gcomhréir le hAirteagal 219(1) i leith gluaiseachtaí ainmhithe
 uisceacha idir na Ballstáit ar de chatagóirí nó de speicis ainmhithe uisceacha
 iad seachas iad siúd dá dtagraítear in Airteagal 219(1)(a), (b) agus (c) i
 gcás inar gá inrianaitheacht na ngluaiseachtaí sin chun a áirithiú go
 gcomhlíonfar na ceanglais sláinte ainmhithe atá leagtha síos sa Chaibidil seo;
 (b) an fhaisnéis is gá chun go dtabharfaidh
 na hoibreoirí agus an t‐údarás inniúil fógra maidir le gluaiseachtaí
 ainmhithe uisceacha dá bhforáiltear in Airteagal 219(1) agus in Airteagal 220(1);
 (c) maoluithe ó na ceanglais maidir le fógra
 a thabhairt dá bhforáiltear in Airteagal 219(1)(c) i gcás catagóirí agus
 speiceas ainmhithe uisceacha nó cineálacha gluaiseachtaí a bhfuil riosca
 neamhshuntasach leo;
 (d) na nósanna imeachta éigeandála maidir le fógra
 a thabhairt i leith gluaiseachtaí ainmhithe uisceacha i gcás gearrtha
 leictreachais nó cur isteach eile ar an gcóras IMSOC;
 (e) na ceanglais maidir leis na Ballstáit
 réigiúin a ainmniú dá bhforáiltear in Airteagal 220(3).
 2. Féadfaidh an Coimisiún, trí bhíthin
 gníomhartha cur chun feidhme, rialacha a leagan síos maidir leis na nithe seo a
 leanas:
 (a) formáid na bhfógraí:
 (i) ó oibreoirí d’údarás inniúil an
 Bhallstáit tionscnaimh maidir le gluaiseachtaí ainmhithe uisceacha i gcomhréir
 le hAirteagal 219(1);
 (ii) ó údarás inniúil an Bhallstáit
 tionscnaimh don Bhallstát cinn scríbe maidir le gluaiseachtaí ainmhithe
 uisceacha i gcomhréir le hAirteagal 220(1);
 (b) na spriocamanna i gcás na nithe seo a
 leanas:
 (i) an fhaisnéis riachtanach atá le tabhairt
 ag oibreoirí dá dtagraítear in Airteagal 219(1) d’údarás inniúil an
 Bhallstáit tionscnaimh;
 (ii) údarás inniúil an Bhallstáit
 tionscnaimh fógra a thabhairt dá bhforáiltear in Airteagal 220(1).
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 255(2).
 Caibidil 3
 Gluaiseachtaí peataí uisceacha laistigh den Aontas
 Airteagal 222
 Gluaiseachtaí neamhthráchtála peataí uisceacha agus gníomhartha tarmligthe agus
 cur chun feidhme
 1. Ní aistreoidh coimeádaithe de na
 speicis atá liostaithe in Iarscríbhinn 1 peataí ar bhonn neamhthráchtála
 ach i gcás ina ndearnadh bearta rialaithe chun a áirithiú nach bhfuil riosca
 suntasach leo maidir le leathadh galar liostaithe dá dtagraítear in Airteagal 8(1)(d)
 agus galar atá ag teacht chun cinn go dtí ainmhithe ag an gceann scríbe agus le
 linn a n‐iompartha.
 2. Beidh feidhm ag Airteagal 112
 agus ag na rialacha arna leagan síos i ngníomhartha tarmligthe de bhun Airteagal 114(f)
 agus i ngníomhartha cur chun feidhme arna nglacadh de bhun Airteagal 117
 maidir le sainaithint, clárú agus inrianaitheacht peataí uisceacha.
 3. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis na bearta coiscthe agus rialaithe galar dá dtagraítear i mír 1
 den Airteagal seo chun a áirithiú nach bhfuil riosca suntasach leis an peataí
 uisceacha maidir leis an leathadh galar dá dtagraítear in Airteagal 8(1)(d)
 agus galar atá ag teacht chun cinn go dtí ainmhithe le linn a n‐iompartha
 agus ag an gceann scríbe, agus stádas sláinte an chinn scríbe á chur san
 áireamh aige más ábhartha.
 4. Féadfaidh an Coimisiún, trí bhíthin
 gníomhartha cur chun feidhme, rialacha a leagan síos maidir leis na bearta
 coiscthe agus rialaithe galar dá bhforáiltear i mír 1 den Airteagal seo
 agus sna rialacha arna nglacadh de bhun mhír 2 den Airteagal seo.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 255(2).
 Caibidil 4
 Táirgí de bhunadh ainmhíoch ó ainmhithe uisceacha a tháirgeadh, a phróiseáil
 agus a dháileadh laistigh den Aontas
 Airteagal 223
 Na hoibleagáidí sláinte ainmhithe ginearálta ar oibreoirí agus gníomhartha
 tarmligthe
 1. Déanfaidh oibreoirí bearta
 coisctheacha atá oiriúnach lena áirithiú ag gach céim de phróiseas táirgthe,
 próiseála agus dáileadh táirgí de bhunadh ainmhíoch, nach cúis iad na táirgí
 sin le leathadh na ngalar seo a leanas:
 (a) galair liostaithe dá dtagraítear in Airteagal 8(1)(d),
 agus stádas sláinte na áite táirgthe, na háite próiseála nó an chinn scríbe á
 chur san áireamh acu;
 (b) galair atá ag teacht chun cinn.
 2. áiritheoidh
 oibreoirí nach dtiocfaidh táirgí de bhunadh ainmhíoch ó ainmhithe uisceacha ó
 bunaíochtaí ná ó bunaíochtaí gnó bia eile ná a fuarthas ó ainmhithe a thagann ó
 bunaíochtaí atá faoi réir:
 (a) beart éigeandála dá bhforáiltear in Airteagail 246
 agus 247 agus rialacha arna nglacadh de bhun Airteagal 248 mura
 bhforáiltear do mhaoluithe ó na rialacha i Roinn VI;
 (b) srianta gluaiseachta is infheidhme maidir
 le hainmhithe uisceacha agus táirgí de bhunadh ainmhíoch ó ainmhithe uisceacha
 dá bhforáiltear in Airteagal 31(1) agus in Airteagal 55(1), in Airteagal 56,
 in Airteagal 61(1)(a), in Airteagal 62(1), in Airteagal 65(1)(c),
 in Airteagal 70(1)(b) agus in Airteagal 74(1)(a), in Airteagal 78(1)
 agus (2), agus in Airteagal 80(1) agus (2) agus sna rialacha arna nglacadh
 de bhun Airteagal 55(2), Airteagal 63 agus Airteagal 67, Airteagal 71(3)
 agus Airteagal 74(3) agus Airteagal 79, Airteagal 80(3) agus Airteagal 81(2)
 murar foráladh do mhaoluithe sna rialacha sin.
 3. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir le ceanglais mhionsonraithe lena bhforlíonfar mír 2 den Airteagal seo
 maidir le gluaiseachtaí de bhunadh ainmhíoch ó ainmhithe uisceacha seachas
 ainmhithe uisceacha beo, agus na nithe seo a leanas a gcur san áireamh aige:
 (a) na galair agus na speicis ainmhithe
 uisceacha lena mbaineann an galar, ar infheidhme bearta éigeandála nó srianta
 gluaiseachta dá dtagraítear i mír 2 maidir leo;
 (b) na cineálacha táirgí de bhunadh ainmhíoch
 ó ainmhithe uisceacha;
 (c) na bearta laghdaithe riosca a chuirtear i
 bhfeidhm ar na táirgí de bhunadh ainmhíoch ó ainmhithe uisceacha ag na
 háiteanna tionscnaimh agus ag na cinn scríbe;
 (d) an úsáid atá beartaithe do tháirgí de
 bhunadh ainmhíoch ó ainmhithe uisceacha;
 (e) ceann scríbe na dtáirgí de bhunadh
 ainmhithe uisceacha.
 Airteagal 224
 Deimhnithe
 sláinte ainmhithe agus gníomhartha tarmligthe
 1. Ní dhéanfaidh oibreoirí na tairgí de
 bhunadh ainmhíoch ó ainmhithe uisceacha seachas ainmhithe uisceacha beo seo a
 leanas a aistriú ach má ghabhann deimhniú sláinte ainmhithe leo arna eisiúint
 ag údarás inniúil an Bhallstáit tionscnamh i gcomhréir le mír 3:
 (a) táirgí de bhunadh ainmhíoch ó ainmhithe
 uisceacha a bhfuil cead tugtha iad crios srianta a fhágáil faoi réir beart
 éigeandála dá dtagraítear i rialacha arna nglacadh de bhun Airteagal 248
 agus na táirgí sin de bhunadh ainmhíoch ó ainmhithe uisceacha atá faoi réir na
 mbeart éigeandála sin;
 (b) táirgí de bhunadh ainmhíoch ó ainmhithe
 uisceacha a bhfuil cead tugtha iad crios srianta a fhágáil faoi réir beart
 rialaithe galar i gcomhréir le hAirteagal 31(1), Airteagal 55(1)(c), Airteagal 56,
 Airteagal 61(1)(a), Airteagal 62(1) agus Airteagal 63(1), Airteagal 65(1)(c),
 Airteagal 70(1)(b) agus Airteagal 74(1)(a), Airteagal 78(1) agus
 Airteagal (2), Airteagal 80(1) agus (2) agus na rialacha arna
 nglacadh de bhun Airteagal 55(2), Airteagal 63 agus Airteagal 67,
 Airteagal 71(3) agus Airteagal 74(3), Airteagal 79 agus Airteagal 83(3)
 agus Airteagal 82(2) agus na táirgí sin de bhunadh ainmhíoch ó ainmhithe
 uisceacha ar de speicis iad atá faoi réir na mbeart rialaithe galar sin.
 2. Déanfaidh na hoibreoirí na bearta
 riachtanacha uile is gá chun a áirithiú go ngabhfaidh na deimhnithe sláinte
 ainmhithe leis na tairgí de bhunadh ainmhíoch óna n‐áit tionscnaimh go
 dtí a gceann scríbe.
 3. Eiseoidh an t‐údarás inniúil,
 ar a iarraidh sin don oibreoir, deimhniú sláinte ainmhithe maidir le
 gluaiseachtaí táirgí de bhunadh ainmhíoch seachas ainmhithe uisceacha beo dá
 dtagraítear i mír 1.
 4. Beidh feidhm ag Airteagal 212
 agus ag Airteagail 214 go dtí 217 agus ag na rialacha arna nglacadh de
 bhun Airteagal 213 agus Airteagal 216(4) maidir le deimhniú
 gluaiseachtaí táirgí de bhunadh ainmhithe, seachas ainmhithe uisceacha beo, dá
 dtagraítear i mír 1 den Airteagal seo.
 5. Tabharfar de chumhacht don Choimisiún
 gníomhartha tarmligthe a ghlacadh i gcomhréir le hAirteagal 253 maidir le
 ceanglais agus rialacha mionsonraithe maidir leis an deimhniú sláinte ainmhithe
 atá le gabháil le táirgí de bhunadh ainmhíoch, seachas ainmhithe uisceacha beo,
 dá dtagraítear i mír 1 den Airteagal seo agus na nithe seo a leanas á gcur
 san áireamh aige:
 (a) na cineálacha táirgí de bhunadh
 ainmhíoch;
 (b) na bearta laghdaithe riosca a chuirtear i
 bhfeidhm ar tháirgí de bhunadh ainmhíoch, lena laghdaítear an riosca go
 leathfaidh galair;
 (c) an úsáid atá beartaithe do tháirgí de
 bhunadh ainmhíoch;
 (d) ceann scríbe na dtáirgí de bhunadh
 ainmhíoch;
 Airteagal 225
 Ábhar na ndeimhnithe sláinte ainmhithe agus gníomhartha tarmligthe agus cur
 chun feidhme
 1. Beidh an fhaisnéis seo a leanas ar a
 laghad sa deimhniú sláinte ainmhithe do tháirgí de bhunadh ainmhíoch seachas
 ainmhithe uisceacha beo:
 (a) an bhunaíocht tionscnaimh nó an áit
 tionscnaimh agus an bhunaíocht chinn scríbe nó an ceann scríbe;
 (b) tuairisc ar na táirgí de bhunadh
 ainmhíoch;
 (c) cainníocht nó toirt na dtáirgí de bhunadh
 ainmhíoch;
 (d) aitheantas na dtáirgí de bhunadh
 ainmhíoch, má cheanglaítear sin le hAirteagal 65(1)(h) nó le rialacha arna
 nglacadh de bhun Airteagal 66;
 (e) faisnéis is gá chun a léiriú go
 gcomhlíonann na táirgí de bhunadh ainmhíoch sa choinsíneacht na ceanglais
 srianta gluaiseachta dá bhforáiltear in Airteagal 223(2) agus i rialacha
 arna nglacadh de bhun Airteagal 223(3).
 2. Féadfar go mbeidh faisnéis eile a
 bhfuil sé de cheanglas í a bheith ann i reachtaíocht eile de chuid an Aontais
 sa deimhniú sláinte ainmhithe do tháirgí de thionscnamh ainmhíoch seachas
 ainmhithe uisceacha beo.
 3. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis an bhfaisnéis atá le bheith sa deimhniú sláinte ainmhithe a leasú
 agus a fhorlíonadh mar a bhforáiltear dó i mír 1 den Airteagal seo.
 4. Féadfaidh an Coimisiún, trí bhíthin
 gníomhartha tarmligthe, rialacha a leagan síos maidir le foirmeacha samplacha
 de dheimhnithe sláinte ainmhithe dá bhforáiltear i mír 1 den Airteagal seo.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 255(2).
 Airteagal 226
 Fógra a thabhairt i leith gluaiseachtaí táirgí de bhunadh ainmhíoch go Ballstáit
 eile
 1. Déanfaidh oibreoirí:
 (a) an t‐údarás
 inniúil ina mBallstát tionscnaimh a chur ar an eolas roimh ré faoin
 ghluaiseacht táirgí de bhunadh ainmhíoch, seachas ainmhithe uisceacha beo, atá
 beartaithe, i gcás ina bhfuil sé de cheanglas go ngabhfaidh deimhniú sláinte
 ainmhithe leis na coinsíneachtaí i gcomhréir le hAirteagal 224(1);
 (b) an fhaisnéis uile a thabhairt is gá chun
 é a chur ar chumas údarás inniúil an Bhallstáit tionscnaimh fógra a thabhairt
 don Bhallstát cinn scríbe maidir le gluaiseacht táirgí de bhunadh ainmhíoch,
 seachas ainmhithe uisceacha beo, i gcomhréir le mír 2.
 2. Tabharfaidh údarás inniúil an
 Bhallstáit tionscnaimh fógra d’údarás inniúil an Bhallstáit chinn scríbe i
 leith gluaiseachtaí táirgí de bhunadh ainmhíoch, seachas ainmhithe uisceacha
 beo, i gcomhréir le hAirteagal 220(1).
 3. Is infheidhme Airteagal 219
 agus Airteagal 220 agus rialacha arna nglacadh de bhun Airteagal 221 maidir
 le fógra a thabhairt i leith táirgí de bhunadh ainmhíoch seachas ainmhithe
 uisceacha beo.
 Caibidil 5
 Bearta náisiúnta
 Airteagal 227
 Bearta náisiúnta maidir le tionchar galar seachas galair liostaithe a shrianadh
 1. I gcás ina bhfuil riosca suntasach
 le galar seachas galar liostaithe dá dtagraítear in Airteagal 8(1)(d)
 maidir le hainmhithe uisceacha i mBallstát, féadfaidh an Ballstát lena
 mbaineann bearta náisiúnta a dhéanamh chun teacht isteach an ghalair sin a
 chosc nó chun a leathadh a rialú.
 Áiritheoidh na Ballstáit nach mbeidh na bearta
 náisiúnta sin os cionn na dteorainneacha maidir leis an rud is cuí agus is gá
 chun teacht isteach galair a chosc nó chun a leathadh a rialú laistigh den
 Bhallstát.
 2. Tabharfaidh na Ballstáit fógra don
 Choimisiún roimh ré maidir le haon bhearta náisiúnta atá beartaithe dá
 dtagraítear i mír 1 a d’fhéadfadh tionchar a imirt ar ghluaiseachtaí idir
 na Ballstáit.
 3. Formheasfaidh an Coimisiún agus
 leasóidh sé, más gá, na bearta náisiúnta dá dtagraítear i mír 2 den Airteagal
 seo trí bhíthin gníomhartha tarmligthe. Glacfar na gníomhartha cur chun
 feidhme sin i gcomhréir leis an nós imeachta scrúdúcháin dá dtagraítear in
 Airteagal 255(2).
 4. Ní thabharfar an formheas dá
 dtagraítear i mír 3 ach i gcás inar gá srianta maidir le gluaiseacht idir
 na Ballstáit a chur ar bun chun teacht isteach an ghalair dá dtagraítear i mír 1
 a chosc nó chun a leathadh a rialú, agus tionchar foriomlán an ghalair agus na
 mbeart arna ndéanamh san Aontas á gcur san áireamh.
 TEIDEAL III
 Ainmhithe ar de speicis seachas speicis a shainítear mar ainmhithe talún agus
 uisceacha, agus táirgí geirmeacha agus táirgí de bhunadh ainmhíoch ó na
 hainmhithe eile sin
 Airteagal 228
 Ceanglais sláinte ainmhithe maidir le hainmhithe eile agus táirgí geirmeacha
 agus táirgí de bhunadh ainmhíoch ó na hainmhithe eile sin
 I gcás ina
 bhfuil ainmhithe eile ina n‐ainmhithe liostaithe maidir le galar
 liostaithe dá dtagraítear in Airteagal 8(1)(d), agus ina bhfuil riosca
 maidir le sláinte phoiblí nó sláinte na n‐ainmhithe leis na hainmhithe
 eile sin, leis na táirgí geirmeacha uathu nó le táirgí de bhunadh ainmhíoch,
 beidh feidhm ag na ceanglais sláinte ainmhithe seo a leanas:
 (a) na ceanglais maidir le clárú,
 formheas, coinneáil taifead agus cláir a bhaineann le bunaíochtaí agus le
 hiompróirí dá bhforáiltear i gCaibidil 1 de Theideal I agus i gCaibidil I
 de Theideal II;
 (b) na ceanglais maidir le
 inrianaitheacht dá bhforáiltear in Airteagail 102 go dtí 105 agus in Airteagal 112
 agus in Airteagal 113 i gcás ainmhithe eile agus in Airteagal 119 i
 gcás táirgí geirmeacha;
 (c) ceanglais ghluaiseachta:
 (i) i gcás ainmhithe eile a mbíonn cónaí
 orthu go príomha i dtimpeallacht talún, nó a mbíonn tionchar ag galair
 ainmhithe talún orthu de ghnáth, agus na critéir dá bhforáiltear i mír 3(d)
 agus (e) d’Airteagal 229 á gcur san áireamh, na ceanglais dá bhforáiltear
 i Roinn 1 agus i Roinn 6 de Chaibidil 3 de Theideal I de Chuid IV,
 i gCaibidil 4 agus i gCaibidil 5 de Theideal I de Chuid IV;
 (ii) i gcás ainmhithe eile a mbíonn cónaí
 orthu go príomha i dtimpeallacht uisce, nó a mbíonn tionchar ag galair
 ainmhithe uisceacha orthu de ghnáth, agus na critéir dá bhforáiltear in Airteagal 229(3)(d)
 agus (e) á gcur san áireamh, na ceanglais dá bhforáiltear i Roinn 1 go
 dtí 5 de Chaibidil 2 de Theideal II;
 (iii) i gcás peataí eile, na ceanglais dá
 bhforáiltear in Airteagal 112 agus in Airteagal 152;
 (iv) i gcás táirgí geirmeacha, na ceanglais
 ginearálta maidir le gluaiseachtaí dá bhforáiltear in Airteagal 155 agus
 in Airteagal 156 agus na ceanglais speisialta maidir le gluaiseachtaí go
 Ballstáit eile dá bhforáiltear in Airteagal 162 agus in Airteagal 163;
 (v) i gcás táirgí de bhunadh ainmhíocha, na
 ceanglais sláinte ainmhithe ginearálta ar oibreoirí maidir le táirgí de bhunadh
 ainmhíoch a tháirgeadh, a phróiseáil agus a dháileadh laistigh den Aontas dá
 bhforáiltear in Airteagal 164 agus in Airteagal 223;
 (d) an oibleagáid maidir le sláinte
 ainmhithe a dheimhniú ar oibreoirí agus ar an údarás inniúil agus féindearbhú ó
 oibreoirí:
 (i) i gcás ainmhithe eile, de bhun na
 rialacha dá bhforáiltear in Airteagail 140 go dtí 148 nó in Airteagail 208
 go dtí 218;
 (ii) i gcás táirgí geirmeacha, de bhun na
 rialacha dá bhforáiltear in Airteagal 159 agus in Airteagal 160;
 (ii) i gcás táirgí de bhunadh ainmhíoch, de
 bhun na rialacha dá bhforáiltear in Airteagail 165 go dtí 166 nó in Airteagal 224
 agus in Airteagal 225;
 (e) oibreoirí agus an t‐údarás
 inniúil fógraí a thabhairt maidir le gluaiseachtaí, agus na ceanglais dá
 bhforáiltear in Airteagail 149, 150, 151, 161, 167 agus in Airteagail 219
 go dtí 221 agus in Airteagal 226.
 Airteagal 229
 Cumhachtaí a tharmligean agus gníomhartha tarmligthe maidir le ceanglais
 sláinte ainmhithe a bhaineann le hainmhithe eile agus le táirgí geirmeacha agus
 le táirgí de bhunadh ainmhíoch ó ainmhithe eile
 1. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir le ceanglais maidir le hainmhithe eile, na táirgí geirmeacha uathu nó
 táirgí de bhunadh ainmhíoch a leasú nó a fhorlíonadh, da bhforáiltear in Airteagal 228,
 a bhfuil gá leo chun riosca na ngalar dá dtagraítear ann, a bhaineann leis na
 nithe seo a leanas:
 (a) na ceanglais maidir le clárú, formheas,
 coinneáil taifead agus cláir i gcás bunaíochtaí ina gcoimeádtar nó iompróirí a
 iompraíonn ainmhithe eile, agus na táirgí geirmeacha uathu nó táirgí de bhunadh
 ainmhíoch, dá bhforáiltear in Airteagal 228(a);
 (b) ceanglais inrianaitheachta maidir le
 hainmhithe eile agus na táirgí geirmeacha uathu agus táirgí de bhunadh
 ainmhíoch, dá bhforáiltear in Airteagal 228(b);
 (c) ceanglais ghluaiseachta maidir le
 hainmhithe eile agus na táirgí geirmeacha uathu agus táirgí de bhunadh
 ainmhíoch, dá dtagraítear in Airteagal 228(c);
 (d) ceanglais maidir leis na hoibleagáidí
 deimhnithe sláinte ainmhithe ar oibreoirí agus ar an údarás inniúil agus
 oibleagáidí féindearbhúcháin ar oibreoirí i gcás ainmhithe eile agus na táirgí
 geirmeacha uathu agus táirgí de bhunadh ainmhíoch, dá bhforáiltear in Airteagal 228(d);
 (e) ceanglais maidir le hoibreoirí agus an t‐údarás
 inniúil fógra a thabhairt i leith gluaiseachta i gcás ainmhithe eile agus na
 táirgí geirmeacha uathu agus táirgí de bhunadh ainmhíoch, dá bhforáiltear in Airteagal 228(e).
 2. Féadfaidh an Coimisiún gníomhartha
 tarmligthe a ghlacadh maidir le rialacha mionsonraithe maidir le cur chun
 feidhme na mbeart rialaithe galar agus na mbeart rialaithe coiscthe galar dá
 bhforáiltear i mír 1 den Airteagal seo.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 254(2).
 3. Cuirfidh an Coimisiún ceann amháin
 nó níos mó de na critéir seo a leanas san áireamh agus é ag glacadh na
 ngníomhartha tarmligthe agus na ngníomhartha cur chun feidhme dá bhforáiltear i
 mír 1 agus i mír 2:
 (a) go bhfuil speicis agus catagóirí
 ainmhithe eile liostaithe i gcomhréir le hAirteagal 7(2) mar speicis
 liostaithe maidir le galar liostaithe amháin nó níos mó, ar a bhfuil bearta
 coiscthe agus rialaithe galar áirithe dá bhforáiltear sa Rialachán seo i
 bhfeidhm;
 (b) próifíl an ghalair liostaithe, a
 bhaineann le speicis agus le catagóirí ainmhithe eile dá dtagraítear i
 bpointe (a);
 (c) indéantacht, infhaighteacht agus éifeacht
 beart coiscthe agus rialaithe galar i gcás an speicis lena mbaineann na bearta
 sin;
 (d) gnáthdhálaí timpeallachta beatha talún nó
 uisce na n‐ainmhithe eile sin;
 (e) na cineálacha galair a imríonn
 tionchar ar na hainmhithe eile sin bíodh siad ina ngalar a imríonn tionchar ar
 ainmhithe talún nó ina ngalar imríonn tionchar de ghnáth ar ainmhithe
 uisceacha, is cuma cad é na gnáthdhálaí timpeallachta beatha dá dtagraítear i
 bpointe (b).
 CUID V
 TEACHT ISTEACH SAN AONTAS AGUS ONNMHAIRIÚ
 Caibidil 1
 Ainmhithe, táirgí geirmeacha agus táirgí de bhunadh ainmhíoch ó thríú
 tíortha agus tríú críocha a theacht isteach san Aontas
 Roinn 1
 Ceanglais maidir le teacht isteach san Aontas
 Airteagal 230
 Ceanglais maidir le hainmhithe, táirgí geirmeacha agus táirgí de bhunadh
 ainmhíoch a theacht isteach san Aontas
 1. Ní cheadóidh na Ballstáit do
 choinsíneachtaí ainmhithe, táirgí geirmeacha agus táirgí de bhunadh ainmhíoch ó
 thríú tíortha nó ó thríú críocha teacht isteach san Aontas, ach amháin má
 chomhlíonann siad na ceanglais seo a leanas:
 (a) go dtagann siad as tríú tír nó tríú
 críoch atá liostaithe i gcomhréir le hAirteagal 231 don speiceas áirithe
 agus don chatagóir áirithe ainmhithe sin, nó do na táirgí geirmeacha sin nó na
 táirgí sin de bhunadh ainmhíoch, nó as crios nó as deighleog den tír nó den
 chríoch sin, mura bhfuil siad cumhdaithe faoi mhaolú nó faoi rialacha breise a
 glacadh de bhun Airteagal 241(1);
 (b) go dtagann siad as bunaíochtaí atá
 formheasta agus liostaithe má cheanglaítear an formheas agus an liostú sin faoi
 Airteagal 234 agus faoi rialacha arna nglacadh de bhun Airteagal 235;
 (c) go gcomhlíonann siad na ceanglais sláinte
 ainmhithe maidir le teacht isteach san Aontas atá leagtha síos i ngníomhartha
 tarmligthe arna nglacadh de bhun Airteagal 236(1) má tá na ceanglais sin
 leagtha síos don ainmhí, don táirge geirmeach nó don táirge de bhunadh
 ainmhíoch atá sa choinsíneacht;
 (d) go ngabhann deimhniú sláinte ainmhithe,
 dearbhuithe agus doiciméid eile leo má cheanglaítear sin le hAirteagal 239(1)
 nó le rialacha arna nglacadh de bhun Airteagal 239(4).
 2. Déanfaidh
 oibreoirí coinsíneachtaí ainmhithe, táirgí geirmeacha
 agus táirgí de bhunadh ainmhíoch ó thríú tíortha nó ó thríú críocha a thabhairt
 i láthair chun críocha rialaithe oifigiúil dá bhforáiltear in Airteagal 45
 de Rialachán (AE) Uimh. XXX/XXX [Oifig na bhFoilseachán: cuir isteach an uimhir], mura bhfuil
 foráil déanta maidir le maolú de bhun an Rialacháin sin ag an bpointe teacht
 isteach san Aontas.
 Roinn 2
 Tríú tíortha agus tríú críocha a liostú
 Airteagal 231
 Liostaí de thríú tíortha agus de thríú críocha óna gceadaítear d’ainmhithe, do
 tháirgí geirmeacha agus do tháirgí de bhunadh ainmhíoch teacht isteach san
 Aontas agus gníomhartha cur chun feidhme agus tarmligthe
 1. Tarraingeoidh an Coimisiún suas, trí
 bhíthin gníomhartha tarmligthe, liostaí de thríú tíortha agus de thríú críocha
 óna gceadófar do speicis shonracha agus do chatagóirí sonracha ainmhithe,
 táirgí geirmeacha agus táirgí de bhunadh ainmhíoch teacht isteach san Aontas,
 agus na critéir seo a leanas á gcur san áireamh aige:
 (a) reachtaíocht sláinte ainmhithe an tríú
 tír nó an tríú críoch agus na rialacha maidir le teacht isteach ainmhithe,
 táirgí geirmeacha agus táirgí de bhunadh ainmhíoch ó thríú tíortha nó ó thríú
 críocha;
 (b) na dearbhuithe
 a thug údarás inniúil an tríú tír nó an tríú críoch maidir le cur chun feidhme
 agus rialú éifeachtúla na reachtaíochta sláinte ainmhithe dá dtagraítear i
 bpointe (a);
 (c) eagrú, struchtúr, acmhainní agus
 cumhachtaí dlí an údaráis inniúla sa tríú tír nó sa tríú críoch;
 (d) na nósanna imeachta deimhnithe maidir le
 sláinte ainmhithe sa tríú tír nó sa tríú críoch;
 (e) stádas sláinte ainmhithe an tríú tír nó
 an tríú críoch, nó na gcriosanna agus na ndeighleog inti, maidir leis na nithe
 seo a leanas:
 (i) galair liostaithe agus galair atá ag
 teacht chun cinn;
 (ii) aon ghnéithe den tsláinte phoiblí nó de
 shláinte na n‐ainmhithe nó na cúinsí comhshaoil sa tríú tír nó sa tríú
 críoch, nó sa chrios nó sa deighleog inti, a d’fhéadfadh riosca a bheith leo
 maidir le sláinte ainmhithe nó sláinte phoiblí nó stádas comhshaoil an Aontais;
 (f) na ráthaíochtaí is féidir le húdarás
 inniúil an tríú tír nó an tríú críoch a thabhairt maidir le comhlíonadh nó
 coibhéis na gceanglas sláinte ainmhithe ábhartha is infheidhme san Aontas;
 (g) a rialta agus a ghasta a thugann an tríú
 tír nó an tríú críoch an fhaisnéis maidir le galair ainmhithe atá
 ionfhabhtaíoch nó gabhálach ina críoch don Eagraíocht Dhomhanda um Shláinte
 Ainmhithe, go háirithe faisnéis maidir leis na galair atá liostaithe i gCód um
 Shláinte na nAinmhithe Uisceacha nó i gCód um Shláinte na nAinmhithe Talún de
 chuid na hEagraíochta Domhanda um Shláinte Ainmhithe.
 (h) torthaí rialuithe an Choimisiúin a rinneadh sa
 tríú tír nó sa tríú críoch;
 (i) aon taithí a fuarthas ó theacht isteach
 ainmhithe, táirgí geirmeacha agus táirgí de bhunadh ainmhíoch roimhe seo ón
 tríú tír nó ón tríú críoch sin agus torthaí rialuithe oifigiúla a rinneadh ag
 an bpointe teacht isteach san Aontas ar na hainmhithe sin, ar na táirgí
 geirmeacha sin agus ar na táirgí sin de bhunadh ainmhíoch.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 255(2).
 2. Go dtí go nglacfar liostaí de na
 tríú tíortha agus de na tríú críocha dá bhforáiltear i mír 1, agus ar
 choinníoll nár tarraingíodh suas na liostaí sin de bhun reachtaíocht an Aontais
 dá dtagraítear in Airteagal 258(2), socróidh na Ballstáit cé na tríú
 tíortha agus na tríú críocha óna bhféadfaidh speicis shonracha agus catagóirí
 sonracha ainmhithe, táirgí geirmeacha nó táirgí de bhunadh ainmhíoch teacht
 isteach san Aontas.
 Chun críocha na chéad fhomhíre, cuirfidh na Ballstáit
 san áireamh na critéir maidir le tríú tíortha agus tríú críocha a chur ar na
 liostaí de thríú tíortha agus de thríú críocha dá bhforáiltear i mír 1(a)
 go dtí (i) den Airteagal seo.
 3. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir le maoluithe ó mhír 2 den Airteagal seo, lena dteorannaítear an
 deis atá ag Ballstáit a shocrú cé na tríú tíortha agus na tríú críocha óna
 bhféadfaidh speiceas sonrach nó catagóir shonrach ainmhí, táirge gheirmigh nó
 táirge de bhunadh ainmhíoch teacht isteach san Aontas, agus, más gá, ar bhonn
 an riosca atá leis an speiceas áirithe sin nó leis an gcatagóir áirithe sin
 ainmhithe, táirgí geirmeacha nó táirgí de bhunadh ainmhíoch.
 Airteagal 232
 Faisnéis atá le cur sna liostaí de thríú tíortha agus de thríú críocha
 Sonróidh an Coimisiún an fhaisnéis seo a
 leanas maidir le gach tríú tír nó gach tríú críoch atá sna liostaí dá
 bhforáiltear in Airteagal 231(1):
 (a) na catagóirí nó na speicis
 ainmhithe, táirgí geirmeacha nó táirgí de bhunadh ainmhíoch a fhéadfaidh teacht
 isteach san Aontas ón tríú tír nó ón tríú críoch sin;
 (b) an bhféadfaidh nó nach bhféadfaidh
 na hainmhithe, na táirgí geirmeacha nó na táirgí de bhunadh ainmhíoch arna
 sonrú i gcomhréir le pointe (a) teacht isteach san Aontas ó chríoch uile
 an tríú tír nó an tríú críoch sin nó ó cheann amháin nó níos mó dá criosanna nó
 dá deighleoga.
 Airteagal 233
 Tríú tíortha nó tríú críocha a chur ar fionraí ón liosta nó a tharraingt siar
 as an liosta agus gníomhartha cur chun feidhme
 1. Déanfaidh an Coimisiún, trí bhíthin
 gníomhartha cur chun feidhme, tríú tír nó tríú críoch, nó crios nó deighleog dá
 cuid, a chur ar fionraí ón liosta nó a tharraingt siar as an liosta ar aon
 cheann de na cúiseanna seo a leanas:
 (a) nach bhfuil an tríú tír nó an tríú
 críoch, nó ceann amháin nó níos mó dá criosanna nó dá deighleoga, ag
 comhlíonadh na gcritéar a thuilleadh atá leagtha síos in Airteagal 231(1),
 más ábhartha le go bhféadfaidh speiceas nó catagóir áirithe ainmhithe, táirgí
 geirmeacha nó táirgí de bhunadh ainmhíoch teacht isteach san Aontas;
 (b) gur gá, mar gheall ar na cúinsí sláinte
 ainmhithe sa tríú tír nó sa tríú críoch, nó i gcrios nó i ndeighleog dá cuid, í
 a chur ar fionraí ón liosta sin nó í a tharraingt siar as an liosta sin chun
 stádas sláinte ainmhithe an Aontais a chosaint;
 (c) d'ainneoin gur iarr an Coimisiún ar an
 tríú tír sin nó ar an tríú críoch sin faisnéis nuashonraithe a thabhairt maidir
 leis na cúinsí sláinte ainmhithe nó nithe eile dá dtagraítear in Airteagal 231(1),
 nár thug an tríú tír nó an tríú críoch sin an fhaisnéis sin uaithi;
 (d) gur dhiúltaigh an tríú tír nó an tríú
 críoch a aontú go ndéanfaidh an Coimisiún rialú thar ceann an Aontais ina
 críoch.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 255(2).
 Ar mhórchúiseanna práinne cuí‐réasúnaithe a
 bhaineann le riosca tromchúiseach go dtabharfaí isteach san Aontas galar
 liostaithe dá dtagraítear in Airteagal 8(1)(d), glacfaidh an Coimisiún
 gníomhartha cur chun feidhme a bheidh infheidhme láithreach i gcomhréir leis an
 nós imeachta dá dtagraítear in Airteagal 255(3).
 2. Féadfaidh an Coimisiún, trí bhíthin
 gníomhartha tarmligthe, tríú tír nó tríú críoch, nó crios nó deighleog dá cuid,
 a cuireadh ar fionraí ón liosta nó a tarraingíodh siar as an liosta dá
 dtagraítear in Airteagal 231(1) a athchur leis an liosta ar cheann de na
 cúiseanna seo a leanas:
 (a) ar na cúiseanna dá dtagraítear i mír 1(a)
 go dtí (c) den Airteagal seo, ar choinníoll go léiríonn an tríú tír nó an tríú
 críoch go gcomhlíonann sí na critéir maidir le liostú dá bhforáiltear in Airteagal 231(1);
 (b) ar na cúiseanna dá dtagraítear i mír 1(b)
 den Airteagal seo, ar choinníoll go dtugann an tríú tír nó an tríú críoch na
 ráthaíochtaí cuí uaithi gur réitíodh na cúinsí sláinte ainmhithe as ar tháinig
 an cur ar fionraí sin nó an tarraingt siar sin as an liosta nó nach bhfuil
 bagairt ar an tsláinte phoiblí ná ar shláinte ainmhithe san Aontas ag baint leo
 níos mó;
 (c) ar na cúiseanna dá dtagraítear i mír 1(d)
 den Airteagal seo, ar choinníoll:
 (i) gur aontaigh an tríú tír nó an tríú
 críoch go ndéanfaidh an Coimisiún rialú thar ceann an Aontais ina críoch; agus
 (ii) gur léir ó thorthaí an rialaithe sin a
 rinne an Coimisiún go gcomhlíonann an tríú tír nó an tríú críoch, agus na
 criosanna agus na deighleoga dá cuid, na critéir maidir le liostú atá leagtha
 síos in Airteagal 231(1).
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 255(2).
 3. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir le rialacha lena leasaítear agus lena bhforlíontar na critéir maidir le
 tríú tír nó tríú críoch, nó criosanna nó deighleoga dá cuid, a chur ar fionraí
 ón liosta nó a tharraingt siar as an liosta dá bhforáiltear in Airteagal 231(1),
 rud a bhforáiltear dó i mír 1 den Airteagal seo.
 Roinn 3
 Bunaíochtaí i dtríú tíortha agus i dtríú críocha a fhormheas agus a liostú
 Airteagal 234
 Bunaíochtaí a fhormheas agus a liostú
 1. Ní cheadóidh na Ballstáit
 d’ainmhithe talún agus táirgí geirmeacha uathu a thagann ó chineál bunaíochta a
 bhfuil sé de cheanglas san Aontas formheas a fháil di i gcomhréir le hAirteagal 89(2)
 agus na rialacha arna nglacadh de bhun Airteagal 89(3) agus Airteagal 90
 a theacht isteach san Aontas, más fíor i leith na bunaíochta sin sa tríú tír nó
 sa tríú críoch:
 (a) go gcomhlíonann sí ceanglais sláinte
 ainmhithe sa tríú tír nó sa tríú críoch sin atá coibhéiseach leis na rialacha
 maidir leis an gcineál sin bunaíochta is infheidhme san Aontas;
 (b) go bhfuil sí formheasta agus liostaithe
 ag údarás inniúil thríú tír nó thríú críoch a seolta.
 2. Baileoidh an Coimisiún na liostaí de
 na bunaíochtaí formheasta dá dtagraítear i mír 1(b) a fuarthas ó údaráis
 inniúla na dtríú tíortha nó na dtríú críocha.
 3. Déanfaidh an Coimisiún aon liostaí
 nua nó aon liostaí nuashonraithe de na bunaíochtaí formheasta a fuarthas ó
 thríú tíortha agus ó thríú críocha a thabhairt do na Ballstáit agus cuirfidh
 siad ar fáil don phobal iad.
 Airteagal 235
 Cumhachtaí a tharmligean maidir le bunaíochtaí a fhormheas agus a liostú
 Tabharfar de chumhacht don Choimisiún
 gníomhartha tarmligthe a ghlacadh i gcomhréir le hAirteagal 253 maidir le
 rialacha lena n‐imítear ó cheanglais Airteagal 234(1)(b) i gcás ina
 dtugann bearta malartacha laghdaithe riosca atá ar bun sa tríú tír nó sa tríú
 críoch ráthaíochtaí coibhéiseacha maidir leis an tsláinte ainmhithe laistigh
 den Aontas.
 Roinn 4
 Speicis agus catagóirí ainmhithe, táirgí geirmeacha agus táirgí de bhunadh
 ainmhíoch a theacht isteach san Aontas
 Airteagal 236
 Cumhachtaí a tharmligean le haghaidh ceanglas sláinte ainmhithe maidir le
 speicis agus catagóirí ainmhithe, táirgí geirmeacha agus táirgí de bhunadh
 ainmhíoch a theacht isteach san Aontas
 1. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis na ceanglais sláinte ainmhithe a bhaineann leis na nithe seo a
 leanas:
 (a) speicis agus catagóirí ainmhithe, táirgí
 geirmeacha agus táirgí de bhunadh ainmhíoch ó thríú tíortha nó ó thríú críocha
 a theacht isteach san Aontas;
 (b) gluaiseacht laistigh den Aontas agus
 láimhseáil na n‐ainmhithe sin, na dtáirgí geirmeacha sin agus na dtáirgí
 sin de bhunadh ainmhíoch tar éis dóibh teacht isteach san Aontas.
 2. Beidh na ceanglais sláinte ainmhithe
 dá dtagraítear i mír 1(a):
 (a) chomh dian céanna leis na ceanglais
 sláinte ainmhithe atá leagtha síos sa Rialachán seo agus leis na rialacha arna
 nglacadh dá bhun agus is infheidhme maidir le gluaiseacht na speiceas agus na
 gcatagóirí ainmhithe, táirgí geirmeacha nó táirgí de bhunadh ainmhíoch lena
 mbaineann laistigh den Aontas; nó
 (b) coibhéiseach leis na ceanglais sláinte
 ainmhithe is infheidhme maidir leis na speicis agus na catagóirí ainmhithe, táirgí
 geirmeacha nó táirgí de bhunadh ainmhíoch dá bhforáiltear i Roinn IV den
 Rialachán seo.
 3. Go dtí go nglacfar gníomhartha
 tarmligthe lena leagfar síos ceanglais sláinte ainmhithe maidir le speiceas nó
 catagóir áirithe ainmhithe, táirgí geirmeacha nó táirgí de bhunadh ainmhíoch dá
 bhforáiltear i mír 1 den Airteagal seo agus ar choinníoll nár leagadh síos
 na ceanglais sin cheana de bhun reachtaíocht an Aontais dá dtagraítear in Airteagal 258(2),
 féadfaidh na Ballstáit rialacha náisiúnta a chur i bhfeidhm ar choinníoll:
 (a) go gcomhlíonann na rialacha sin na
 ceanglais atá leagtha síos i mír 2 den Airteagal seo agus go gcuirtear san
 áireamh iontu na nithe dá dtagraítear in Airteagal 237 agus in Airteagal 238;
 (b) go bhfuil na rialacha sin lán chomh dian
 leis na rialacha atá leagtha síos i dTeideal 1 agus i dTeideal II de Roinn IV.
 Airteagal 237
 Nithe le cur san áireamh i ngníomhartha tarmligthe dá bhforáiltear in Airteagal 236
 maidir le hainmhithe a theacht isteach san Aontas
 Cuirfidh an Coimisiún na nithe seo a leanas
 san áireamh agus é ag leagan síos ceanglais maidir le sláinte ainmhithe i
 ngníomhartha tarmligthe dá bhforáiltear in Airteagal 236(1) maidir le
 speicis agus catagóirí áirithe ainmhithe a theacht isteach san Aontas:
 (a) na galair liostaithe dá dtagraítear
 in Airteagal 8(1)(d) agus galair atá ag teacht chun cinn;
 (b) stádas sláinte an Aontais maidir
 leis na galair liostaithe dá dtagraítear in Airteagal 8(1)(d) agus galair
 atá ag teacht chun cinn;
 (c) na speicis liostaithe maidir leis na
 galair liostaithe sin dá dtagraítear in Airteagal 8(1)(d) agus na galair
 sin atá ag teacht chun cinn;
 (d) aois agus gnéas na n‐ainmhithe;
 (e) tionscnamh na n‐ainmhithe;
 (f) cineál na bunaíochta agus cineál an
 táirgthe ag an háiteanna tionscnaimh agus ag na cinn scríbe;
 (g) an ceann scríbe atá beartaithe;
 (h) an úsáid atá beartaithe i leith na n‐ainmhithe;
 (i) aon bhearta laghdaithe riosca atá
 ar bun sna tríú tíortha nó sna tríú críocha tionscnaimh nó idirthurais, nó a rinneadh tar
 éis do na hainmhithe teacht isteach san Aontas;
 (j) ceanglais sláinte ainmhithe is
 infheidhme maidir le gluaiseachtaí na n‐ainmhithe sin laistigh den
 Aontas;
 (k) fachtóirí eipidéimeolaíocha
 eile;
 (l) caighdeáin trádála idirnáisiúnta
 maidir le sláinte ainmhithe is ábhartha do speicis agus do chatagóirí na n‐ainmhithe
 sin.
 Airteagal 238
 Nithe le cur san áireamh i ngníomhartha tarmligthe dá bhforáiltear in Airteagal 236
 maidir le táirgí geirmeacha agus táirgí de bhunadh ainmhíoch a theacht isteach
 san Aontas
 Cuirfidh an Coimisiún na nithe seo a leanas
 san áireamh agus é ag leagan síos na gceanglas sláinte ainmhithe i ngníomhartha
 tarmligthe dá bhforáiltear in Airteagal 236(1) maidir le táirgí geirmeacha
 agus táirgí de bhunadh ainmhíoch a theacht isteach san Aontas:
 (a) na
 galair liostaithe dá dtagraítear in Airteagal 8(1)(d) agus galair atá ag
 teacht chun cinn;
 (b) stádas
 sláinte na n‐ainmhithe is tionscnamh do na táirgí geirmeacha nó do na
 táirgí de bhunadh ainmhíoch agus stádas sláinte an Aontais maidir leis na
 galair liostaithe dá dtagraítear in Airteagal 8(1)(d) agus galair atá ag
 teacht chun cinn;
 (c) cineál
 agus nádúr táirgí geirmeacha áirithe nó táirgí áirithe de bhunadh ainmhíoch,
 cóireálacha áirithe, modhanna próiseála áirithe agus bearta eile laghdaithe
 riosca a cuireadh i bhfeidhm ag an áit tionscnaimh, ag áit seolta na
 coinsíneachta nó ag an gceann scríbe;
 (d) cineál
 na bunaíochta agus cineál an táirgthe ag an háiteanna tionscnaimh agus ag na
 cinn scríbe;
 (e) an
 ceann scríbe atá beartaithe;
 (f) an
 úsáid atá beartaithe do na táirgí geirmeacha nó do na táirgí de bhunadh
 ainmhíoch;
 (g) ceanglais
 sláinte ainmhithe is infheidhme maidir le gluaiseachtaí na dtáirgí geirmeacha
 agus na dtáirgí de bhunadh ainmhíoch laistigh den Aontas;
 (h) fachtóirí
 eipidéimeolaíocha eile;
 (i) caighdeáin
 trádála idirnáisiúnta maidir le sláinte ainmhithe, is ábhartha do tháirgí
 geirmeacha áirithe agus do tháirgí áirithe de bhunadh ainmhíoch.
 Roinn 5
 Deimhnithe sláinte ainmhithe, dearbhuithe agus doiciméid eile
 Airteagal 239
 Deimhnithe sláinte ainmhithe, dearbhuithe agus doiciméid eile maidir le teacht
 isteach san Aontas
 1. Ní cheadóidh na Ballstáit
 coinsíneachtaí ainmhithe, táirgí geirmeacha agus táirgí de bhunadh ainmhíoch a
 theacht isteach san Aontas ach amháin má tá na nithe seo a leanas ag gabháil
 leo:
 (a) deimhniú sláinte ainmhithe arna eisiúint
 ag údarás inniúil an tríú tír nó an tríú críoch tionscnaimh;
 (b) dearbhuithe nó doiciméid eile, má
 cheanglaítear sin leis na rialacha arna nglacadh de bhun mhír 4(a).
 2. Ní cheadóidh na Ballstáit do
 choinsíneachtaí ainmhithe, táirgí geirmeacha agus táirgí de bhunadh ainmhíoch
 teacht isteach san Aontas mura mbeidh an deimhniú sláinte ainmhithe dá
 bhforáiltear i mír 1(a) fíoraithe agus sínithe ag tréidlia oifigiúil i
 dtríú tír nó tríú críoch i gcomhréir leis na ceanglais deimhniúcháin is
 coibhéiseach leis na ceanglais atá leagtha síos in Airteagal 146(3) nó in Airteagal 216(3)
 agus leis na rialacha arna nglacadh de bhun Airteagal 146(4) nó Airteagal 216(4).
 3. Ceadóidh na Ballstáit deimhnithe
 sláinte ainmhithe leictreonacha a tháirgtear, a láimhseáiltar agus a
 tharchuirtear trí bhíthin IMSOC a chur in ionad na ndeimhnithe sláinte
 ainmhithe a ghabhann leis na hainmhithe dá bhforáiltear i mír 1, más rud
 é, i gcás deimhnithe sláinte ainmhithe leictreonacha:
 (a) go bhfuil an fhaisnéis uile a
 cheanglaítear i gcomhréir le hAirteagal 240(1) agus rialacha arna nglacadh
 de bhun Airteagal 240(3) curtha sa deimhniú sláinte ainmhithe dá
 dtagraítear i mír 1(a) den Airteagal seo;
 (b) go n‐áirithíonn siad
 inrianaitheacht na gcoinsíneachtaí ainmhithe, táirgí geirmeacha agus táirgí de
 bhunadh ainmhíoch agus go nascann siad na coinsíneachtaí sin leis an deimhniú
 sláinte leictreonach.
 4. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis na nithe seo a leanas:
 (a) maoluithe ó na ceanglais sláinte
 ainmhithe dá bhforáiltear i mír 1(a), maidir le coinsíneachtaí ainmhithe,
 táirgí geirmeacha agus táirgí de bhunadh ainmhíoch agus rialacha sonracha
 maidir le deimhniú sláinte ainmhithe na gcoinsíneachtaí sin, a bhfuil riosca
 suntasach leo maidir le sláinte ainmhithe nó leis an tsláinte phoiblí laistigh
 den Aontas, ar cheann amháin nó níos mó de na cúiseanna seo a leanas:
 (i) catagóir nó speiceas ainmhithe, táirgí
 geirmeacha nó táirgí de bhunadh ainmhíoch;
 (ii) modhanna coimeádta agus cineálacha
 táirgthe na n‐ainmhithe, na dtáirgí geirmeacha agus na dtáirgí de bhunadh
 ainmhíoch;
 (iii) an úsáid atá beartaithe dóibh;
 (iv) bearta malartacha laghdaithe riosca atá
 ar bun sna tríú tíortha nó tríú críocha tionscnaimh nó idirthurais, nó tar éis
 do na hainmhithe teacht isteach san Aontas, lena dtugtar an chosaint is
 coibhéiseach le sláinte ainmhithe nó sláinte phoiblí an Aontais dá bhforáiltear
 sa Rialachán seo;
 (v) ráthaíochtaí arna dtabhairt ag an tríú tír
 nó an tríú críoch go léireofar comhlíonadh na gceanglas maidir le teacht
 isteach san Aontas le modhanna seachas an deimhniú sláinte ainmhithe;
 (b) na ceanglais maidir le coinsíneachtaí
 ainmhithe, táirgí geirmeacha agus táirgí de bhunadh ainmhíoch a bheidh ag
 teacht isteach san Aontas, go ngabhfaidh dearbhuithe agus doiciméid eile leo is
 gá chun a léiriú go gcomhlíonann na hainmhithe, na táirgí geirmeacha agus na
 táirgí de bhunadh ainmhíoch atá ag teacht isteach san Aontas na ceanglais
 sláinte ainmhithe maidir le teacht isteach san Aontas atá leagtha síos sna
 rialacha arna nglacadh de bhun Airteagal 236(1).
 Airteagal 240
 Ábhar na ndeimhnithe sláinte ainmhithe
 1. Sa deimhniú sláinte ainmhithe dá
 dtagraítear in Airteagal 239(1)(a), beidh na nithe seo a leanas ar a
 laghad:
 (a) ainm agus seoladh na nithe seo a leanas:
 (i) an bhunaíocht nó an áit tionscnaimh;
 (ii) an bhunaíocht nó an ceann scríbe;
 (iii) bunaíochtaí le haghaidh oibríochtaí
 cruinnithe nó thréimhsí scíthe na n‐ainmhithe ar coimeád, más infheidhme;
 (b) tuairisc ar na hainmhithe, ar na táirgí
 geirmeacha nó ar na táirgí de bhunadh ainmhíoch;
 (c) líon nó toirt na n‐ainmhithe, na
 dtáirgí geirmeacha nó na dtáirgí de bhunadh ainmhíoch;
 (d) aitheantas agus clárú na n‐ainmhithe
 nó na dtáirgí geirmeacha, más infheidhme;
 (e) an fhaisnéis is gá chun a léiriú go
 gcomhlíonann na hainmhithe, na táirgí geirmeacha agus na táirgí de bhunadh
 ainmhíoch sa choinsíneacht na ceanglais sláinte ainmhithe maidir le teacht
 isteach san Aontas dá bhforáiltear in Airteagal 230 agus in Airteagal 236(3)
 agus sna rialacha arna nglacadh de bhun Airteagal 236(1) agus Airteagal 241.
 2. Féadfar go mbeidh faisnéis eile a
 cheanglaítear i bpíosaí eile reachtaíochta de chuid an Aontais sa deimhniú
 sláinte ainmhithe dá dtagraítear in Airteagal 239(1)(a).
 3. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir leis na nithe seo a leanas:
 (a) an fhaisnéis atá le bheith sa deimhniú
 sláinte ainmhithe dá dtagraítear in Airteagal 239(1)(a) maille leis an
 bhfaisnéis dá dtagraítear i mír 1 den Airteagal seo;
 (b) an fhaisnéis atá le bheith sna
 dearbhuithe nó i ndoiciméid eile dá dtagraítear in Airteagal 239(1)(b).
 4. Féadfaidh an Coimisiún, trí bhíthin
 gníomhartha cur chun feidhme, rialacha a leagan síos maidir le foirmeacha
 samplacha de dheimhnithe sláinte ainmhithe, de dhearbhuithe agus de dhoiciméid
 eile dá dtagraítear in Airteagal 239(1). Glacfar na gníomhartha cur
 chun feidhme sin i gcomhréir leis an nós imeachta scrúdúcháin
 dá dtagraítear in Airteagal 255(2).
 5. Go dtí go socrófar rialacha i
 ngníomhartha tarmligthe agus i ngníomhartha cur chun feidhme arna nglacadh de
 bhun mhír 3 agus mhír 4 den Airteagal seo, maidir le speicis áirithe
 nó catagóirí áirithe ainmhithe, táirgí geirmeacha nó táirgí de bhunadh
 ainmhíoch, agus ar choinníoll nár leagadh na rialacha sin síos de bhun
 reachtaíocht an Aontais dá dtagraítear in Airteagal 258(2), féadfaidh na
 Ballstáit rialacha náisiúnta a chur i bhfeidhm, ar choinníoll go gcomhlíonann
 siad na coinníollacha atá leagtha síos i mír 1 den Airteagal seo.
 Roinn 6
 Maoluithe agus ceanglais bhreise maidir le catagóirí áirithe ainmhithe, táirgí
 geirmeacha agus táirgí de bhunadh ainmhíoch
 Airteagal 241
 Maoluithe agus ceanglais bhreise maidir le catagóirí áirithe ainmhithe, táirgí
 geirmeacha agus táirgí de bhunadh ainmhíoch
 1. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir le maoluithe ó na ceanglais dá bhforáiltear in Airteagal 230(1), in
 Airteagal 234, agus in Airteagal 239 agus i gceanglais bhreise maidir
 leis na nithe seo a leanas a theacht isteach san Aontas:
 (a) ainmhithe:
 (i) a bhfuil sé beartaithe iad a chur i
 sorcais, in imeachtaí, i dtaispeántais, ar taispeántas, i seónna agus i
 mbunaíochtaí comhdhúnta;
 (ii) ar peataí iad;
 (iii) a bhfuil sé beartaithe iad a úsáid chun
 críocha eolaíochta;
 (iv) nach é an tAontas a gceann scríbe
 deiridh;
 (v) ar de thionscnamh an Aontais iad agus go n‐aistrítear
 iad chuig tríú tír nó tríú críoch, agus go n‐aistrítear ar ais ansin iad
 chuig an Aontas ón tríú tír nó ón tríú críoch sin;
 (vi) ar de thionscnamh an Aontais iad agus go
 n‐iompraítear iad trí thríú tír nó trí thríú críoch ar an mbealach chuig
 cuid eile den Aontas;
 (vii) a bhfuil sé beartaithe iad a úsáid chun
 críocha innilte ar bhonn sealadach, gar do chríocha an Aontais;
 (viii) a bhfuil riosca neamhshuntasach leo
 maidir leis an stádas sláinte ainmhithe laistigh den Aontas;
 (b) táirgí de bhunadh ainmhíoch:
 (i) ar úsáid phearsanta atá beartaithe ina
 leith;
 (ii) ar tomhaltas atá beartaithe ina leith
 ar mhodh iompair a thagann as tríú tíortha nó tríú críocha;
 (c) táirgí geirmeacha agus táirgí de bhunadh
 ainmhíoch:
 (i) a bhfuil sé beartaithe iad a úsáid mar
 shamplaí trádála;
 (ii) a bhfuil sé beartaithe iad a úsáid mar
 shamplaí taighde agus diagnóiseacha;
 (iii) arb é an tAontas a gceann scríbe
 deiridh;
 (iv) ar de thionscnamh an Aontais iad agus go
 n‐aistrítear iad chuig tríú tír nó tríú críoch, agus go n‐aistrítear
 ar ais ansin iad chuig an Aontas ón tríú tír nó ón tríú críoch sin;
 (v) ar de thionscnamh an Aontais iad agus go n‐iompraítear
 trí thríú tír nó trí thríú críoch iad ar an mbealach chuig cuid eile den
 Aontas;
 (vi) a bhfuil riosca neamhshuntasach leo
 maidir leis an stádas sláinte ainmhithe laistigh den Aontas.
 Cuirfear na nithe dá dtagraítear in Airteagal 237
 agus in Airteagal 238 san áireamh sna gníomhartha tarmligthe sin.
 2. Féadfaidh an Coimisiún, trí bhíthin
 gníomhartha cur chun feidhme, rialacha a leagan síos:
 (a) maidir le foirmeacha samplacha de
 dheimhnithe sláinte ainmhithe, de dhearbhuithe agus de dhoiciméid eile maidir
 leis na catagóirí ainmhithe, táirgí geirmeacha agus táirgí de bhunadh ainmhíoch
 dá dtagraítear i mír 1;
 (b) lena léirítear, i gcás na dtáirgí dá
 dtagraítear i mír 1 den Airteagal seo, na cóid ón Ainmníocht
 Chomhcheangailte, i gcás nach bhfuil foráil déanta maidir leis na cóid sin sna
 rialacha arna nglacadh de bhun Airteagal 45(2)(b) de Rialachán (AE) Uimh. XXX/XXX[uimhir
 le cur isteach...maidir le rialuithe oifigiúla].
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 255(2).
 Caibidil 2
 Earraí áirithe seachas ainmhithe, táirgí geirmeacha agus táirgí de
 bhunadh ainmhíoch ó thríú tíortha agus ó thríú críocha a theacht isteach san Aontas
 Airteagal 242
 Oibreáin galar agus gníomhartha tarmligthe
 1. Déanfaidh aon duine nádúrtha nó
 dlítheanach a thabharfaidh oibreáin galar isteach san Aontas na nithe seo a
 leanas:
 (a) a áirithiú nach gcruthaíonn a dteacht
 isteach san Aontas riosca do shláinte ainmhithe nó sláinte phoiblí laistigh den
 Aontas maidir le galair liostaithe dá dtagraítear in Airteagal 8(1)(d)
 agus galair atá ag teacht chun cinn;
 (b) bearta cuí rialaithe galar agus
 coisctheacha a dhéanamh chun a áirithiú nach mbeidh riosca bithsceimhlitheoireachta
 ann de thoradh theacht isteach san Aontas na n‐oibreán galar sin.
 2. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 d’fhonn ceanglais a leagan síos maidir le hoibreáin galar a theacht isteach san
 Aontas i gcás na nithe seo a leanas:
 (a) pacáistiú oibreán galar;
 (b) bearta laghdaithe riosca eile is gá chun
 scaoileadh agus leathadh oibreán galar a chosc.
 Airteagal 243
 Ábhar plandaí agus gníomhartha cur chun feidhme agus tarmligthe
 1. Tabharfar de chumhacht don
 Choimisiún gníomhartha cur chun feidhme agus tarmligthe a ghlacadh i gcomhréir
 le hAirteagal 253 maidir leis na nithe seo a leanas:
 (a) ceanglais sláinte ainmhithe shonracha
 maidir le hábhar plandaí ar conair tarchuir galar liostaithe é a theacht
 isteach san Aontas;
 (b) ceanglais maidir le:
 (i) deimhniú sláinte ainmhithe, agus na
 rialacha dá bhforáiltear in Airteagal 239(1)(a), agus Airteagal 239(2)
 agus (3) á gcur san áireamh, nó
 (ii) deimhnithe agus doiciméid eile, agus na
 rialacha dá bhforáiltear in Airteagal 239(1)(b) á gcur san áireamh.
 2. Leagfaidh an Coimisiún síos na
 ceanglais sláinte ainmhithe dá bhforáiltear i mír 1 den Airteagal seo má
 bhíonn cás neamhfhabhrach galair ann i dtríú tíortha nó i dtríú críocha maidir
 le galair liostaithe dá dtagraítear in Airteagal 8(2)(d) nó galair atá ag
 teacht chun cinn, agus na critéir seo a leanas á gcur san áireamh aige:
 (a) an bhfuil nó nach bhfuil galar liostaithe
 nó galar atá ag teacht chun cinn is féidir a tharchur leis an ábhar plandaí ina
 riosca tromchúiseach maidir le sláinte ainmhithe nó sláinte phoiblí san Aontas;
 (b) a dhóiche atá sé go mbeidh ainmhithe de
 speicis liostaithe maidir le galar liostaithe áirithe nó galar áirithe atá ag
 teacht chun cinn i dteagmháil dhíreach nó neamhdhíreach leis an ábhar plandaí
 dá dtagraítear i mír 1;
 (c) an bhfuil nó nach bhfuil bearta
 laghdaithe riosca ar fáil agus a éifeachtúla atá siad maidir leis an ábhar
 plandaí sin, lenar féidir an riosca tarchuir dá dtagraítear in 2(a) a chealú nó
 a íoslaghdú.
 3. Féadfaidh an Coimisiún, trí bhíthin
 gníomhartha cur chun feidhme, rialacha a leagan síos lena léirítear, i gcás na
 an ábhair phlandaí dá dtagraítear i mír 1 den Airteagal seo, na cóid ón
 Ainmníocht Chomhcheangailte, i gcás nach bhfuil foráil déanta maidir leis an
 léiriú sin sna rialacha arna nglacadh de bhun Airteagal 45(2)(b) de
 Rialachán (CE) Uimh. XXX/XXX [uimir le cur isteach - maidir le
 rialuithe oifigiúla].
 Glacfar na gníomhartha cur chun feidhme sin i gcomhréir
 leis an nós imeachta scrúdúcháin dá dtagraítear in Airteagal 255(2).
 Airteagal 244
 Modhanna iompair, trealamh, ábhar pacáistithe, uisce iompair agus beatha agus
 farae agus gníomhartha cur chun feidhme
 1. Déanfaidh oibreoirí a thugann
 ainmhithe agus táirgí isteach san Aontas bearta coiscthe galar cuí agus
 riachtanacha le linn a n‐iompair, dá bhforáiltear in Airteagal 122(1)
 agus in Airteagal 191(1).
 2. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 253
 maidir le:
 (a) ceanglais sláinte ainmhithe shonracha
 maidir leis na nithe seo a leanas a theacht isteach san Aontas:
 (a) modhanna iompar ainmhithe, táirgí
 geirmeacha, táirgí de thionscnamh ainmhíoch, fotháirgí ainmhíocha agus táirgí
 díorthaithe;
 (b) trealamh, ábhar pacáistithe nó uisce
 iompair d’ainmhithe, táirgí geirmeacha, táirgí de thionscnamh ainmhíoch,
 fotháirgí ainmhíocha agus táirgí díorthaithe, nó beatha agus farae lenar féidir
 galair ainmhithe a tharchur;
 (b) ceanglais maidir le:
 (i) deimhniú sláinte ainmhithe, agus na
 rialacha dá bhforáiltear in Airteagal 239(1)(a) agus Airteagal 239 (2)
 agus (3) á gcur san áireamh aige; nó
 (ii) dearbhuithe nó doiciméid eile, agus na
 rialacha dá bhforáiltear in Airteagal 239(1)(b) á gcur san áireamh aige.
 3. Leagfaidh an Coimisiún síos na
 ceanglais sláinte ainmhithe dá bhforáiltear i mír 2 má bhíonn cás
 neamhfhabhrach galair ann a bhaineann le ceann amháin nó níos mó de na galair
 liostaithe dá dtagraítear in Airteagal 8(1)(d) nó de na galair atá ag
 teacht chun cinn, a bhfuil riosca tromchúiseach leo maidir le sláinte ainmhithe
 agus sláinte an duine san Aontas sna háiteanna seo a leanas:
 (a) tríú tír chomharsanach;
 (b) an tríú tír tionscnaimh;
 (c) tríú tír trasdula.
 4. Féadfaidh an Coimisiún, trí bhíthin
 gníomhartha cur chun feidhme, rialacha a leagan síos lena léirítear, i gcás na n‐earraí
 dá dtagraítear i mír 2(a) den Airteagal seo, na cóid ón Ainmníocht
 Chomhcheangailte, i gcás nach bhfuil foráil déanta maidir leis an léiriú sin
 sna rialacha arna nglacadh de bhun Airteagal 45(2)(b) de Rialachán (AE) Uimh. XXX/XXX
 [Oifig na bhFoilseachán: Uimh. an Rialacháin] maidir le rialuithe
 oifigiúla.
 Is i gcomhréir leis an nós imeachta scrúdúcháin dá
 dtagraítear in Airteagal 255(2) a ghlacfar na gníomhartha cur chun feidhme
 sin.
 Caibidil 3
 Onnmhairiú
 Airteagal 245
 Onnmhairiú as an Aontas
 1. Glacfaidh na Ballstáit na bearta cuí
 chun a áirithiú go mbeidh onnmhairiú agus ath‐onnmhairiú ainmhithe agus
 táirgí ón Aontas chuig tríú tír nó tríú críoch i gcomhréir leis na rialacha
 maidir le gluaiseacht ainmhithe agus táirgí idir na Ballstáit dá bhforáiltear i
 gCuid IV, agus an stádas sláinte ainmhithe laistigh den tríú tír nó tríú
 críoch cinn scríbe, nó laistigh den chrios nó den deighleog dá cuid, á chur san
 áireamh acu, maidir leis na galair liostaithe dá dtagraítear in Airteagal 8(1)(d)
 agus galair atá ag teacht chun tosaigh.
 Os a choinne sin, má iarrann údarás inniúil an
 tríú tír nó an tríú críoch é, nó má tá sé bunaithe i ndlíthe, i rialacháin, i
 gcaighdeáin, i gcóid chleachtais agus i nósanna imeachta eile dlí agus riaracháin
 atá i bhfeidhm sa tír nó sa chríoch sin, féadfar onnmhairiú agus ath‐onnmhairiú
 ón Aontas a dhéanamh i gcomhréir leis na forálacha sin.
 2. I gcás ina bhfuil feidhm ag
 forálacha i gcomhaontú déthaobhach arna thabhairt i gcrích idir an tAontas agus
 tríú tír nó tríú críoch, comhlíonfaidh ainmhithe agus táirgí a onnmhairítear ón
 Aontas go dtí an tríú tír nó an tríú críoch sin na forálacha sin.
 CUID VI
 BEARTA ÉIGEANDÁLA
 Roinn 1
 Bearta éigeandála maidir le gluaiseachtaí ainmhithe agus táirgí laistigh den
 Aontas agus modhanna iompair agus ábhar eile is féidir a tháinig i dteagmháil leis na hainmhithe
 agus na táirgí sin
 Airteagal 246
 Bearta éigeandála atá le déanamh ag údarás inniúil an Bhallstáit lena mbaineann
 i gcás ráige de ghalar liostaithe nó de ghalar atá ag teacht chun cinn nó i
 gcás guaise ina gcríoch
 1. I gcás ráige de ghalar liostaithe nó
 de ghalar atá ag teacht chun cinn, nó i gcás guaise is dócha a mbeidh riosca
 tromchúiseach léi, déanfaidh údarás inniúil an Bhallstáit inar tharla sí, de
 réir a thromchúisí atá an cás agus de réir an ghalair nó na guaise lena
 mbaineann, ceann amháin nó níos mó de na bearta éigeandála seo a leanas
 láithreach chun leathadh an ghalair nó na guaise a chosc:
 (a) i gcás galar liostaithe:
 (i) dá dtagraítear in Airteagal 8(1)(a),
 na bearta rialaithe galar atá leagtha síos i gCaibidil 1 de Theideal II
 de Chuid III;
 (ii) dá dtagraítear in Airteagal 8(1)(b)
 agus (c), na bearta rialaithe galar atá leagtha síos i gCaibidil 2 de Theideal II
 de Chuid III;
 (b) i gcás galar agus guaiseacha atá ag
 teacht chun cinn:
 (i) srianta gluaiseachta ar ainmhithe agus
 ar tháirgí ar de thionscnamh na mbunaíochtaí nó, más ábhartha, de thionscnamh
 na gcriosanna nó na ndeighleog srianta iad, inar tharla an ráig nó an ghuais,
 agus ar mhodhanna iompair agus ar ábhar eile is féidir a tháinig i dteagmháil
 leis na hainmhithe sin nó leis na táirgí sin;
 (ii) coraintín ainmhithe agus leithlisiú
 táirgí;
 (iii) bearta faireachais agus
 inrianaitheachta;
 (iv) aon bhearta éigeandála rialaithe galar
 dá bhforáiltear i gCaibidil 1 de Theideal II de Chuid III, más
 oiriúnach;
 (c) aon bheart éigeandála eile a mheasann sé
 a bheith oiriúnach le leathadh an ghalair nó na guaise a chosc go héifeachtach
 agus go héifeachtúil.
 2. Cuirfidh an t‐údarás inniúil
 dá dtagraítear i mír 1 an Coimisiún agus na Ballstáit eile ar an eolas:
 (a) láithreach faoi ráig nó faoi ghuais dá
 dtagraítear i mír 1 a bheith ann;
 (b) gan mhoill faoi na bearta éigeandála arna
 ndéanamh de bhun mhír 1.
 Airteagal 247
 Bearta éigeandála atá le déanamh ag na Ballstáit seachas an Ballstát ina raibh
 an ráig nó an ghuais
 1. Déanfaidh údaráis inniúla na
 mBallstát seachas údarás inniúil an Bhallstáit ina raibh an ráig nó an ghuais
 dá dtagraítear in Airteagal 246(1) ceann amháin nó níos mó de na bearta
 éigeandála dá dtagraítear in Airteagal 246(1), má bhraitheann sé go bhfuil
 ainmhithe, táirgí ón mBallstát dá dtagraítear in Airteagal 246(1) ar a
 chríoch nó go bhfuil modhanna iompair nó aon ábhar eile is féidir a tháinig i
 dteagmháil leis na hainmhithe sin agus leis na táirgí sin ón ar a chríoch.
 2. I gcás ina bhfuil riosca
 tromchúiseach ann go dtí go nglacfaidh an Coimisiún bearta éigeandála i
 gcomhréir le hAirteagal 248, féadfaidh an t‐údarás inniúil dá
 dtagraítear i mír 1 den Airteagal seo na bearta éigeandála dá dtagraítear
 in Airteagal 246(1) a ghlacadh idir an dá linn, de réir a thromchúisí atá
 an cás maidir le hainmhithe nó táirgí ar de thionscnamh na mbunaíochtaí nó aon
 áiteanna eile iad, nó más ábhartha ar ó chriosanna srianta an Bhallstáit ina
 raibh an galar nó an ghuais dá dtagraítear in Airteagal 246(1) iad, nó
 modhanna iompair nó ábhar eile is féidir a tháinig i dteagmháil leis na
 hainmhithe sin nó leis na táirgí sin
 3. Cuirfidh an t‐údarás inniúil
 dá dtagraítear i mír 1 an Choimisiún agus na Ballstáit eile ar an eolas:
 (a) láithreach faoi ráig galair nó faoi
 ghuais dá dtagraítear i mír 1 a bheith ann;
 (b) gan mhoill faoi na bearta éigeandála arna
 ndéanamh de bhun mhír 1 agus mhír 2.
 Airteagal 248
 Bearta éigeandála ón gCoimisiún
 1. I gcás ráige galair nó i gcás guaise
 dá dtagraítear in Airteagal 245(1) agus i gcás beart éigeandála arna
 nglacadh ag údaráis inniúla na mBallstát i gcomhréir le hAirteagal 246(1)
 agus Airteagal 247(1) agus (2), athbhreithneoidh an Coimisiún an cás agus
 na bearta éigeandála a glacadh agus glacfaidh sé, trí bhíthin gnímh cur chun
 feidhme, ceann amháin nó níos mó de na bearta éigeandála dá bhforáiltear in Airteagal 246(1)
 maidir leis na hainmhithe agus na táirgí agus na modhanna iompair agus maidir
 le hábhar eile is féidir a tháinig i dteagmháil leis na hainmhithe sin nó leis
 na táirgí sin in aon cheann de na cásanna seo a leanas:
 (a) nár cuireadh an Coimisiún ar an eolas
 faoi aon bhearta arna nglacadh de bhun Airteagal 246(1) agus Airteagal 247(1)
 agus (2);
 (b) go measann an Coimisiún nach leor na
 bearta arna nglacadh de bhun Airteagal 247(1) agus (2);
 (c) go measann an Coimisiún gur gá na bearta
 arna nglacadh ag údaráis inniúla na mBallstát de bhun Airteagal 246(1)
 agus Airteagal 247(1) agus (2) a fhormheas nó a ionadú d’fhonn cur isteach
 gan údar maith ar ghluaiseacht ainmhithe agus táirgí a sheachaint.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 255(2).
 2. Ar mhórchúiseanna práinne
 cuí-réasúnaithe a bhaineann le rioscaí tromchúiseacha go leathfadh galar nó
 guais, féadfaidh an Coimisiún gníomhartha cur chun feidhme is infheidhme a
 ghlacadh láithreach i gcomhréir le hAirteagal 255(3).
 Roinn 2
 Bearta éigeandála maidir le coinsíneachtaí ainmhithe agus táirgí de thionscnamh
 tríú tíortha agus tríú críocha agus modhanna iompair agus ábhar eile is féidir
 a tháinig i dteagmháil leis na coinsíneachtaí sin
 Airteagal 249
 Bearta éigeandála atá le glacadh ag údarás inniúil an Bhallstáit
 I gcás ina dtugann údarás inniúil Ballstáit
 faoi deara go bhfuil coinsíneacht ainmhithe nó táirgí de thionscnamh tríú tír
 nó tríú críoch, nó modh iompair nó ábhar is féidir a tháinig i dteagmháil leis
 an gcoinsíneacht sin ann, is dócha a mbeidh riosca tromchúiseach leis san
 Aontas de dheasca ionfhabhtú nó éilliú a d’fhéadfadh teacht ó ghalair
 liostaithe nó ó ghalair atá ag teacht chun cinn nó ó ghuaiseanna, déanfaidh sé
 an méid seo a leanas láithreach:
 (a) ceann nó níos mó de na bearta
 éigeandála seo a leanas is gá chun an riosca sin a mhaolú a ghlacadh de réir a
 thromchúisí atá an cás:
 (i) scriosadh na coinsíneachta;
 (ii) coraintín ainmhithe agus leithlisiú
 táirgí;
 (iii) bearta faireachais agus
 inrianaitheachta;
 (iv) aon bhearta rialaithe galar dá
 dtagraítear i gCaibidil 1 de Theideal II de Chuid III, más
 oiriúnach;
 (v) aon bheart éigeandála eile a mheasann sé
 a bheith oiriúnach le leathadh an ghalair nó na guaise isteach san Aontas a
 chosc;
 (b) an Coimisiún agus na Ballstáit eile
 a chur ar an eolas láithreach trí IMSOC faoi na rioscaí a bhaineann leis an
 gcoinsíneacht lena mbaineann agus faoi thionscnamh na coinsíneachta.
 Airteagal 250
 Bearta éigeandála ón gCoimisiún
 1. I gcás inar dócha go mbeidh riosca
 tromchúiseach le galar liostaithe, le galar atá ag teacht chun cinn nó le guais
 nó go leathann ceann acu i dtríú tír nó i dtríú críoch, nó má tá cúis throm
 leis ó thaobh ainmhithe nó sláinte poiblí, féadfaidh an Coimisiún, trí bhíthin
 gnímh cur chun feidhme agus ag gníomhú dó as a stuaim féin nó ar iarratas ó
 Bhallstát, ceann amháin nó níos mó de na bearta éigeandála seo a leanas a
 ghlacadh agus, de réir a thromchúisí atá an cás:
 (a) teacht isteach coinsíneachtaí ainmhithe
 agus táirgí san Aontas a chur ar fionraí, maille le modhanna iompair nó ábhar
 eile is féidir a tháinig i dteagmháil leis na coinsíneachtaí sin, a d’fhéadfadh
 an galar sin nó an ghuais sin a leathadh isteach san Aontas;
 (b) ceanglais faoi leith a chur ar bun maidir
 le teacht isteach coinsíneachtaí ainmhithe agus táirgí san Aontas, agus maidir
 le modhanna iompair nó ábhar eile is féidir a tháinig i dteagmháil leis na
 coinsíneachtaí sin, a d’fhéadfadh an galar sin nó an ghuais sin a leathadh
 isteach san Aontas;
 (c) bearta éigeandála rialaithe galar
 oiriúnacha eile a dhéanamh chun leathadh an ghalair nó na guaise sin isteach
 san Aontas a chosc.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 255(2).
 2. Ar mhórchúiseanna práinne
 cuí-réasúnaithe le rioscaí tromchúiseacha, déanfaidh an Coimisiún, tar éis dó
 dul i gcomhairle leis an mBallstát lena mbaineann, gníomhartha cur chun feidhme
 a bheidh infheidhme láithreach bonn a ghlacadh i gcomhréir leis an nós imeachta
 dá dtagraítear in Airteagal 255(3).
 Airteagal 251
 Na Ballstáit bearta éigeandála a dhéanamh nuair nach ngníomhaíonn an Coimisiún
 1. I gcás ina n‐iarrann Ballstát
 ar an gCoimisiún bearta éigeandála a dhéanamh i gcomhréir le hAirteagal 250
 agus nach ndearna an Coimisiún na bearta sin:
 (a) féadfaidh an Ballstát sin, go dtí go
 nglacfaidh an Coimisiún bearta éigeandála i gcomhréir le mír 2 den Airteagal
 seo, ceann amháin nó níos mó de na bearta éigeandála dá dtagraítear i
 bpointe (a) d'Airteagal 249 a dhéanamh, idir an dá linn, maidir le
 coinsíneachtaí ainmhithe agus táirgí agus maidir le modhanna iompair agus ábhar
 eile is féidir a tháinig i dteagmháil leis na coinsíneachtaí sin, ar de
 thionscnamh tríú tír nó tríú críoch dá dtagraítear in Airteagal 250(1)
 iad, de réir a thromchúisí atá an cás laistigh dá chríoch féin;
 (b) cuirfidh an Ballstát sin an Coimisiún
 agus údaráis inniúla na mBallstát eile ar an eolas faoi na bearta éigeandála
 sin gan mhoill, agus tabharfaidh sé an chúis lena nglacadh uaidh.
 2. Athbhreithneoidh an Coimisiún an cás
 agus na bearta éigeandála arna nglacadh ag an mBallstát i gcomhréir le mír 1
 den Airteagal seo agus déanfaidh sé, más gá, ceann amháin nó níos mó de na
 bearta éigeandála dá bhforáiltear in Airteagal 250 a ghlacadh trí ghníomh
 cur chun feidhme.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 255(2).
 3. Ar mhórchúiseanna práinne
 cuí-réasúnaithe le rioscaí tromchúiseacha, déanfaidh an Coimisiún gníomhartha
 cur chun feidhme a bheidh infheidhme láithreach bonn a ghlacadh i gcomhréir
 leis an nós imeachta dá dtagraítear in Airteagal 255(3).
 CUID VII
 FORÁLACHA COITEANNA
 TEIDEAL I
 Forálacha nós imeachta
 Airteagal 252
 Leasú ar Iarscríbhinn I agus ar Iarscríbhinn II
 Tabharfar de chumhacht don Choimisiún
 gníomhartha tarmligthe a ghlacadh i gcomhréir le hAirteagal 253 maidir le
 leasuithe ar Iarscríbhinn I agus ar Iarscríbhinn II d’fhonn dul chun
 cinn teicniúil, forbairtí eolaíocha agus cúinsí nua i sláinte ainmhíoch agus i
 sláinte an duine a chur san áireamh.
 Airteagal 253
 An tarmligean a fheidhmiú
 1. Tugtar an chumhacht don Choimisiún gníomhartha
 tarmligthe a ghlacadh faoi réir na gcoinníollacha a leagtar síos san Airteagal
 seo.
 2. Tabharfar an chumhacht don
 Choimisiún, ar feadh tréimhse neamhchinntithe, gníomhartha tarmligthe dá
 dtagraítear in Airteagail 4(2), 6(2), 9(2), 11(3), 13(2), 15(2), 16(3), 18(3),
 24, 28, 30(4), 31(2), 34(2), 37(5), 39, 41(3), 42(5), 44(1), 47, 48(3), 53(2), 54(3),
 55(2), 58(2), 63, 64(4), 67, 68(2), 70(3), 72(2), 73(3), 74(3), 76(2), 79, 80(4),
 85(3), 89(3), 92(2), 96(3), 100(1), 103(2), 114, 115, 119(1), 122(2), 128(1), 129(2),
 132, 133(2), 134(2), 135(3), 136(4), 137, 141(1), 143(1), 144, 146(4), 148(3), 151(1),
 152(2), 154(1), 158, 159(5), 160(3), 162(2), 163(3), 164(3), 165(5), 166(3), 174(3),
 179(2), 184(1), 188(1), 191(2), 196(2), 199(3), 200(3), 201(2), 202(2), 203(2),
 204(3), 205, 211, 213(1), 214, 216(4), 218(3), 221(1), 222(3), 223(3), 224(5), 225(3),
 229(1), 231(3), 233(3), 235, 236(1), 239(4), 240(3), 241(1), 242(2), 243(1), 244(2),
 252, 259(2), 260(2) agus 261(2) a ghlacadh.(*)
 3. Déanfar an chumhacht don Choimisiún
 go ceann tréimhse cúig bliana ón (*) gníomhartha tarmligthe dá dtagraítear in Airteagal 229(1)
 a ghlacadh.
 (*) Dáta
 theacht i bhfeidhm an ghnímh bhunúsaigh reachtaigh nó dáta ar bith eile arna
 shocrú ag an reachtóir.
 4. Féadfaidh Parlaimint na hEorpa nó an
 Chomhairle an tarmligean cumhachta atá liostaithe i mír 1 den Airteagal seo
 agus dá dtagraítear in Airteagal 229(1) a chúlghairm tráth ar bith. I gcás
 cinnidh maidir le cúlghairm, cuirfear deireadh le tarmligean na cumhachta atá
 sonraithe sa chinneadh sin. Beidh feidhm aige ón lá tar éis fhoilsiú an
 chinnidh in Iris Oifigiúil an Aontais Eorpaigh nó ar dháta níos déanaí a
 shonrófar ann. Ní dhéanfaidh sé difear do bhailíocht aon cheann de na
 gníomhartha tarmligthe atá i bhfeidhm cheana féin.
 5. A luaithe a ghlacfaidh sé gníomh
 tarmligthe, tabharfaidh an Coimisiún fógra ina leith do Pharlaimint na hEorpa
 agus don Chomhairle go comhuaineach.
 6. Ní thiocfaidh gníomh tarmligthe arna
 ghlacadh de bhun na bhforálacha atá liostaithe i mír 2 den Airteagal seo
 agus de bhun de bhun Airteagal 229(1) i bhfeidhm
 ach i gcás nár chuir Parlaimint na hEorpa nó an Chomhairle aon agóid in iúl
 faoi cheann dhá mhí ó tugadh fógra maidir leis an ngníomh sin do Pharlaimint na
 hEorpa agus don Chomhairle nó i gcás inar chuir Parlaimint na hEorpa agus an
 Chomhairle araon in iúl don Choimisiún roimh dheireadh na tréimhse sin nach
 ndéanfaidh siad aon agóid faoi. Cuirfear síneadh dhá mhí leis an
 tréimhse sin ar thionscnamh Pharlaimint na hEorpa nó na Comhairle.
 Airteagal 254
 Nós imeachta práinne
 1. Tiocfaidh
 gníomhartha tarmligthe a ghlacfar faoin Airteagal seo i bhfeidhm gan mhoill
 agus beidh feidhm acu fad nach ndéanfar agóid i gcomhréir le mír 2.
 Déanfar na cúiseanna a bhí ann le húsáid a bhaint as an nós imeachta
 práinne a lua san fhógra i leith gnímh tharmligthe a thabharfar do Pharlaimint
 na hEorpa agus don Chomhairle.
 2. Féadfaidh
 Parlaimint na hEorpa nó an Chomhairle agóid a dhéanamh i gcoinne gnímh
 tharmligthe i gcomhréir leis an nós imeachta dá dtagraítear in Airteagal 253(6).
 Sa chás sin, déanfaidh an Coimisiún an gníomh a aisghairm gan mhoill tar éis do
 Pharlaimint na hEorpa nó don Chomhairle fógra a thabairt don Choimisiún maidir
 leis an gcinneadh chun agóid a dhéanamh.
 Airteagal 255
 Nós imeachta coiste
 1. Beidh de chúnamh ag an gCoimisiún an
 Buanchoiste um Plandaí, Ainmhithe, Bia agus Beatha, arna bhunú le hAirteagal 58(1)
 de Rialachán (CE) Uimh. 178/2002. Beidh an coiste sin ina choiste de réir
 bhrí Rialachán (AE) Uimh. 182/2011.
 2. I gcás ina ndéanfar tagairt don mhír
 seo, beidh feidhm ag Airteagal 5 de Rialachán (AE) Uimh. 182/2011.
 3. I gcás ina ndéanfar tagairt don mhír
 seo, beidh feidhm ag Airteagal 8 de Rialachán (AE) Uimh. 182/2011, in
 éineacht le hAirteagal 5 den Rialachán sin.
 TEIDEAL II
 Pionóis
 Airteagal 256
 Pionóis
 Leagfaidh na Ballstáit síos rialacha maidir le
 pionóis a bheidh infheidhme i leith sáruithe ar fhorálacha an Rialacháin
 seo agus glacfaidh siad na bearta uile is gá lena áirithiú go gcuirfear na
 rialacha sin chun feidhme. Ní mór na pionóis dá bhforálfar a bheith
 éifeachtach, comhréireach agus athchomhairleach.
 Tabharfaidh na Ballstáit fógra don Choimisiún
 maidir leis na forálacha sin faoin [dáta le cur isteach: bliain amháin tar
 éis chur i bhfeidhm an Rialacháin seo] ar a dhéanaí agus tabharfaidh siad
 fógra dó gan mhoill maidir le haon leasuithe a ndéanann difear dóibh.
 TEIDEAL III
 Bearta na mBallstát
 Airteagal 257
 Bearta na mBallstát
 1. Féadfaidh na Ballstáit bearta breise
 nó bearta níos déine ná na bearta atá leagtha síos sa Rialachán seo a chur i
 bhfeidhm laistigh dá gcríoch i gcás na nithe seo amháin:
 (a) freagrachtaí maidir le sláinte ainmhithe
 dá bhforáiltear i gCaibidil 3 de Chuid I;
 (b) fógra a thabhairt laistigh de na
 Ballstáit dá bhforáiltear in Airteagal 16;
 (c) faireachas dá bhforáiltear i gCaibidil 2
 de Chuid II;
 (d) clárú, formheas, coinneáil taifead agus
 cláir dá bhforáiltear i gCaibidil 1 de Theideal I agus i gCaibidil 1
 de Theideal II de Chuid IV;
 (e) ceanglais inrianaitheachta maidir le
 hainmhithe talún ar coimeád agus táirgí geirmeacha dá bhforáiltear i gCaibidil 2
 de Theideal I de Chuid IV.
 2. Beidh na bearta náisiúnta dá
 dtagraítear i mír 1 i gcomhréir leis na rialacha atá leagtha síos sa
 Rialachán seo agus:
 (a) ní chuirfidh siad bac ar ghluaiseacht
 ainmhithe agus táirgí idir na Ballstáit;
 (b) ní bheidh siad ag teacht salach ar na
 rialacha dá dtagraítear i mír 1.
 CUID VIII
 FORÁLACHA IDIRTHRÉIMHSEACHA AGUS CRÍOCHNAITHEACHA
 Airteagal 258
 Aisghairmeacha
 1. Aisghairtear Cinneadh 78/642/CEE,
 Treoir 79/110/CEE, Treoir 81/6/CEE, Treoir 89/455/CEE, Treoir 90/423/CEE,
 Cinneadh 90/678/CEE.
 2. Aisghairtear na gníomhartha seo a
 leanas ón [dáta chur i bhfeidhm an Rialacháin seo]:
 –
 Treoir 64/432/CEE,
 –
 Treoir 77/391/CEE,
 –
 Treoir 78/52/CEE,
 –
 Treoir 80/1095/CEE,
 –
 Treoir 82/894/CEE,
 –
 Treoir 88/407/CEE,
 –
 Treoir 89/556/CEE,
 –
 Treoir 90/429/CEE,
 –
 Treoir 91/68/CEE,
 –
 Cinneadh 91/666/CEE,
 –
 Treoir 92/35/CEE,
 –
 Treoir 92/65/CEE,
 –
 Treoir 92/66/CEE,
 –
 Treoir 92/118/CEE,
 –
 Treoir 92/119/CEE,
 –
 Cinneadh 95/410/CE,
 –
 Treoir 2000/75/CE,
 –
 Cinneadh 2000/258/EC,
 –
 Rialachán (CE) Uimh. 1760/2000,
 –
 Treoir 2001/89/CE,
 –
 Treoir 2002/60/CE,
 –
 Treoir 2002/99/CE,
 –
 Treoir 2003/85/CE,
 –
 Rialachán (AE) Uimh. [XXX/XXX [Oifig na
 bhFoilseachán: An uimhir le cur isteach... gluaiseachtaí neamhthráchtála
 ainmhithe peataí agus lena n‐aisghairtear Rialachán (CE) Uimh. 998/2003],
 –
 Rialachán (CE) Uimh. 21/2004,
 –
 Treoir 2004/68/CE,
 –
 Treoir 2005/94/CE,
 –
 Treoir 2006/88/CE,
 –
 Treoir 2008/71/CE,
 –
 Treoir 2009/156/CE,
 –
 Treoir 2009/158/CE,
 Déanfar tagairtí do na gníomhartha aisghairthe sin
 a fhorléiriú mar thagairtí don Rialachán seo agus léifear iad i gcomhréir
 leis an tábla comhghaoil a leagtar amach in Iarscríbhinn III.
 3. Leanfaidh na gníomhartha arna
 nglacadh ag an gCoimisiún de bhun ghníomhartha na Comhairle agus Pharlaimint na
 hEorpa dá dtagraítear i mír 2 de bheith i bhfeidhm a mhéid is nach mbeidh
 siad ag teacht salach ar na rialacha atá leagtha síos sa Rialachán seo.
 Airteagal 259
 Bearta idirthréimhseach maidir le haisghairm Rialachán (CE) Uimh. 1760/2000,
 Rialachán (CE) Uimh. 21/2004 agus Threoir 2008/71/CE
 1. D'ainneoin Airteagal 258(2) den
 Rialachán seo, leanfaidh Rialachán (CE) Uimh. 1760/2000, agus
 Rialachán (CE) Uimh. 21/2004 agus Treoir 2008/71/CE de bheith i
 bhfeidhm go dtí an dáta atá le socrú i ngníomh tarmligthe a ghlacfar i
 gcomhréir le mír 2 den Airteagal seo.
 2. Tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 252
 maidir leis an dáta a chuirfear deireadh le feidhm na ngníomhartha dá
 dtagraítear i mír 1 den Airteagal seo.
 Is ionann an dáta sin agus dáta chur i bhfeidhm na
 rialacha comhfhreagracha atá le glacadh de bhun na ngníomhartha cur chun
 feidhme dá bhforáiltear in Airteagal 103(2), in Airteagal 114 agus in
 Airteagal 115 den Rialachán seo.
 Airteagal 260
 Bearta idirthréimhseacha maidir le haisghairmeacha Threoracha 92/66/CEE, 2000/75/CE,
 2001/89/CE, 2000/75/CE, 2002/60/CE, 2003/85/CE agus 2005/94/CE
 1. D'ainneoin Airteagal 258(2) den
 Rialachán seo, leanfaidh Treoracha 92/66/CEE, 2000/75/CE, 2001/89/CE, 2000/75/CE,
 2002/60/CE, 2003/85/CE agus 2005/94/CE de bheith i bhfeidhm go dtí an dáta atá
 le socrú i ngníomh tarmligthe a ghlacfar i gcomhréir le mír 2 den Airteagal
 seo.
 2. Tabharfar de chumhacht don Coimisiún
 gníomhartha tarmligthe a ghlacadh i gcomhréir le hAirteagal 253 maidir
 leis an dáta a chuirfear deireadh le feidhm na dTreoracha dá dtagraítear i mír 1
 den Airteagal seo.
 Is ionann an dáta sin agus dáta chur i bhfeidhm na
 rialacha comhfhreagracha atá le glacadh de bhun na ngníomhartha tarmligthe dá
 bhforáiltear in Airteagail 44(1), 47(1) 48(3), 53(1) 54(3) agus 58(2), in Airteagal 63,
 in Airteagal 64(4), in Airteagal 67, in Airteagal 68(2), agus in
 Airteagal 70(3) den Rialachán seo.
 Airteagal 261
 Bearta idirthréimhseacha maidir le haisghairm Rialachán (CE) Uimh. [XXX/XXX
 maidir le gluaiseacht neamhthráchtála peataí]
 1. D'ainneoin Airteagal 258(2) den
 Rialachán seo, leanfaidh Rialachán (AE) Uimh. [XXX/XXX] de bheith i
 bhfeidhm go dtí an dáta atá le socrú i ngníomh tarmligthe a ghlacfar i
 gcomhréir le mír 2 den Airteagal seo.
 2. Tabharfar de chumhacht don Coimisiún
 gníomhartha tarmligthe a ghlacadh i gcomhréir le hAirteagal 253 maidir
 leis an dáta a chuirfear deireadh le feidhm Rialachán XXX/XXX.
 Is ionann an dáta sin agus dáta chur i bhfeidhm na
 rialacha comhfhreagracha atá le glacadh de bhun na ngníomhartha tarmligthe dá
 bhforáiltear in Airteagal 114(f), in Airteagal 152(2) agus in Airteagal 222(3)
 den Rialachán seo.
 Airteagal 262
 Teacht i bhfeidhm agus cur i bhfeidhm
 Tiocfaidh an Rialachán seo i bhfeidhm an
 fichiú lá tar éis lá a fhoilsithe in Iris Oifigiúil an Aontais Eorpaigh.
 Beidh feidhm aige ón tráth a bheidh 36 mí
 caite tar éis theacht i bhfeidhm an Rialacháin.
 Beidh
 an Rialachán seo ina cheangal go huile agus go hiomlán agus beidh sé infheidhme
 go díreach i ngach Ballstát.
 Arna dhéanamh sa Bhruiséil,
 Thar ceann Pharlaimint na hEorpa Thar
 ceann na Comhairle
 an tUachtarán an
 tUachtarán
 IARSCRÍBHINN I
 Speicis
 peataí
 CUID A
 Madraí (Canis lupus familiaris)
 Cait (Felis silvestris catus)
 Firéid (Mustela putorius furo)
 CUID B
 Inveirteabraigh (seachas beacha agus bumbóga agus
 moilisc agus crústaigh)
 Ainmhithe uisceacha ornáideacha
 Débheathaigh
 Reiptílí
 Éin: gach speiceas éin seachas éanlaith chlóis
 Mamaigh: creimirí agus coiníní seachas iad siúd a
 bhfuil sé beartaithe iad a úsáid chun bia a tháirgeadh.
 IARSCRÍBHINN II
 Speicis
 Crúbach
 Tacsón ||
 Ord || Fine || Géinis/Speicis
 Perissodactyla || Equidae || Equus spp.
 Tapiridae || Tapirus spp.
 Rhinoceritidae || Ceratotherium spp., Dicerorhinus spp., Diceros spp., Rhinoceros spp.
 Artiodactyla || Antilocapridae || Antilocapra ssp.
 Bovidae || Addax ssp., Aepyceros ssp., Alcelaphus ssp., Ammodorcas ssp., Ammotragus ssp., Antidorcas ssp., Antilope ssp., Bison ssp., Bos ssp.(lena n‐áirítear Bibos, Novibos, Poephagus), Boselaphus ssp., Bubalus ssp. (lena n‐áirítear Anoa), Budorcas ssp., Capra ssp., Cephalophus ssp., Connochaetes ssp., Damaliscus ssp.(lena n‐áirítear Beatragus), Dorcatragus ssp., Gazella ssp., Hemitragus ssp., Hippotragus ssp., Kobus ssp., Litocranius ssp., Madogua ssp., Naemorhedus ssp. (lena n‐áirítear Nemorhaedus agus Capricornis), Neotragus ssp., Oreamuos ssp., Oreotragus ssp., Oryx ssp., Ourebia ssp., Ovibos ssp., Ovis ssp., Patholops ssp., Pelea ssp., Procapra ssp., Pseudois ssp., Pseudoryx ssp., Raphicerus ssp., Redunca ssp., Rupicapra ssp., Saiga ssp., Sigmoceros‐Alecelaphus ssp., Sylvicapra ssp., Syncerus ssp., Taurotragus ssp., Tetracerus ssp., Tragelaphus ssp. (lena n‐áirítear Boocerus).
 Camelidae || Camelus ssp., Lama ssp., Vicugna ssp.
 Cervidae || Alces ssp., Axis‐Hyelaphus ssp., Blastocerus ssp., Capreolus ssp., Cervus‐Rucervus ssp., Dama ssp., Elaphurus ssp., Hippocamelus ssp., Hydropotes ssp., Mazama ssp., Megamuntiacus ssp., Muntiacus ssp., Odocoileus ssp., Ozotoceros ssp., Pudu ssp., Rangifer ssp.
 Giraffidae || Giraffa ssp., Okapia ssp.
 Hippopotamindae || Hexaprotodon‐Choeropsis ssp., Hippopotamus ssp.
 Moschidae || Moschus ssp.
 Suidae || Babyrousa ssp., Hylochoerus ssp., Phacochoerus ssp., Potamochoerus ssp., Sus ssp.,
 Tayassuidae || Catagonus ssp., Pecari-Tayassu ssp.
 Tragulidae || Hyemoschus ssp., Tragulus‐Moschiola ssp.
 Proboscidae || Elephantidae || Elephas ssp., Loxodonta ssp.
 IARSCRÍBHINN III
 Tábla comhghaoil dá dtagraítear in Airteagal 257(2)
 1. Treoir 64/432/CE
 Treoir 64/432/CEE || An Rialachán seo
 Airteagal 1 || -
 Airteagal 2 || Airteagal 4 (go páirteach), 150(3) agus 220(3)
 Airteagal 3(1) Airteagal 3(2) || Airteagal 121 agus Airteagal 123 Airteagal 121 (2), Airteagal 123(1) agus Airteagal 146(3) agus (4)
 Airteagal 4(1) Airteagal 4(2) agus (3) || Airteagal 121(1) Airteagal 122 (1) agus (2)
 Airteagal 5(1) Airteagal 5(2) Airteagal 5(2)(a) Airteagal 5(2)(b) Airteagal 5(3) Airteagal 5(4) Airteagal 5(5) || Airteagail 140(1), 142 agus 143 Airteagal 146(3) agus (4) Airteagal 144(a) Airteagal 141(1)(b) Airteagal 146(3) agus (4) Airteagal 150 Airteagal 130, 132 agus Airteagal 150
 Airteagal 6 || Airteagail 127, 128, 129
 Airteagal 6a || -
 Airteagal 7 || Airteagail 129, 130, 131(a) agus 132
 Airteagal 8 || Airteagail 16, 17, 18 agus Airteagail 16(3), 17(3), 18(3) agus 19
 Airteagal 9 || Airteagail 30(1), 31, 32 agus Airteagal 30 (3) agus (4), Airteagal 31(2)
 Airteagal 10 || Airteagail 30(2), 31, 32, 36, 41, 42 agus Airteagail 39, 40, 41(3) agus 42(5) agus (6)
 Airteagal 11(1) Airteagal 11(2) Airteagal 11(3) Airteagal 11(4) Airteagal 11(5)-(6) || Airteagail 89(1)(a), 92, 93 agus Airteagal 92(2), Airteagail 97, 100 agus 101 Airteagal 93 agus Airteagal 94 Airteagal 95 Airteagal 92(1)(d) agus (2)(d)
 Airteagal 12(1) Airteagal 12(2) Airteagal 12(3) Airteagal 12(4) Airteagal 12 (5) agus (6) || Airteagal 122, Airteagal 99 agus Airteagal 100 Airteagal 122(1)(a) agus (b) Airteagal 140(3) -
 Airteagal 13(1) agus (2) Airteagal 13(3) Airteagal 13(4) Airteagal 13(5) agus (6) || Airteagail 89, 92, 93, 94, 97, 100, agus 101 Airteagal 95 - Airteagal 96
 Airteagal 14(1) agus (2) Airteagal 14(3)A agus B Airteagal 14(3)C Airteagal 14(4) go dtí (6) || - - Airteagal 103 -
 Airteagal 15(1) Airteagal 15(2) go dtí (4) || Airteagal 256 -
 Airteagal 16 || -
 Airteagal 17 || -
 Airteagal 17a || -
 Airteagal 18 || Airteagal 103
 Airteagal 19 || -
 Airteagal 20 || -
 2. Treoir 77/391/CEE
 Treoir 77/391/CEE || An Rialachán seo
 Airteagal 1 || -
 Airteagal 2(1) Airteagal 2(2) Airteagal 2(3) Airteagal 2(4) || Airteagal 30(1) Airteagal 31 agus Airteagal 32 Airteagal 33 Airteagal 41
 Airteagal 3(1) Airteagal 3(2) Airteagal 3(3) Airteagal 3(4) || Airteagal 30(1) Airteagal 31 agus Airteagal 32 Airteagal 33 Airteagal 36 agus Airteagal 41
 Airteagal 4 || Airteagail 30(1), 31, 32, 33, 36 agus 41;
 Airteagal 5 || -
 Airteagal 6 || -
 Airteagal 7 || -
 Airteagal 8 || -
 Airteagal 9 || -
 Airteagal 10 || -
 Airteagal 11 || -
 Airteagal 12 || -
 Airteagal 13 || -
 Airteagal 14 || -
 Airteagal 15 || -
 3. Treoir 78/52/CEE
 Treoir 78/52/CEE || An Rialachán seo
 Airteagal 1 || -
 Airteagal 2 || Airteagal 4 (go páirteach)
 Airteagal 3(1) Airteagal 3(2) Airteagal 3(3) Airteagal 3(4) || Airteagail 30(1), 31, 34 agus 35 - - Airteagal 30(1) agus Airteagal 31
 Airteagal 4 || Airteagail 30(1), 31 agus 35
 Airteagal 5 || Airteagail 16, 17, 18, 46 agus 47
 Airteagal 6(1) Airteagal 6(2) Airteagal 6(3) || Airteagail 73 go dtí 75 Airteagal 76 agus Airteagal 77 Airteagal 78 agus Airteagal 79
 Airteagal 7 || Airteagal 78 agus Airteagal 79
 Airteagal 8 || Airteagal 78 agus Airteagal 79
 Airteagal 9 || Airteagal 78 agus Airteagal 79
 Airteagal 10 || Airteagal 78 agus Airteagal 79
 Airteagal 11 || Airteagal 78 agus Airteagal 79
 Airteagal 12 || Airteagal 78 agus Airteagal 79
 Airteagal 13 || Airteagail 16, 17, 18, 46 agus 47
 Airteagal 14(1) Airteagal 14(2) Airteagal 14(3) || Airteagail 73 go dtí 75 Airteagal 76 agus Airteagal 77 Airteagal 78 agus Airteagal 79
 Airteagal 15 || Airteagal 78 agus Airteagal 79
 Airteagal 16 || Airteagal 78 agus Airteagal 79
 Airteagal 17 || Airteagal 78 agus Airteagal 79
 Airteagal 18 || Airteagal 78 agus Airteagal 79
 Airteagal 19 || Airteagal 78 agus Airteagal 79
 Airteagal 20 || Airteagal 78 agus Airteagal 79
 Airteagal 21 || -
 Airteagal 22 || Airteagail 16, 17, 18, 46 agus 47
 Airteagal 23 || Airteagail 73 go dtí 79
 Airteagal 24 || Airteagal 78 agus Airteagal 79
 Airteagal 25 || Airteagal 78 agus Airteagal 79
 Airteagal 26 || Airteagal 78 agus Airteagal 79
 Airteagal 27 || Airteagal 121(1), agus Airteagal 123(1)(b)
 Airteagal 28 || -
 Airteagal 29 || -
 Airteagal 30 || -
 4. Treoir 80/1095/CEE
 Treoir 80/1095/CEE || An Rialachán seo
 Airteagal 1 || Airteagal 30(1) agus Airteagal 36
 Airteagal 2 || Airteagal 4 (go páirteach)
 Airteagal 3 || Airteagail 30(1), 34 agus 35
 Airteagal 3a || Airteagail 30(1), 34 agus 35
 Airteagal 4 || Airteagal 31, 32 35
 Airteagal 4a || Airteagal 32 agus Airteagal 35
 Airteagal 5 || -
 Airteagal 6 || Airteagal 30(1)(b), 30(3) agus Airteagal 31
 Airteagal 7 || Airteagail 36, 39 agus 40
 Airteagal 8 || Airteagal 41 agus Airteagal 42
 Airteagal 11 || -
 Airteagal 12 || -
 Airteagal 12a || -
 Airteagal 13 || -
 5. Treoir 82/894/CEE
 Treoir 82/894/CEE || An Rialachán seo
 Airteagal 1 || -
 Airteagal 2 || Airteagal 4 (go páirteach)
 Airteagal 3 || Airteagail 17, 19, 20 agus 21
 Airteagal 4 || Airteagail 17, 18, 20 agus 21
 Airteagal 5 || Airteagal 21(b) agus (c)
 Airteagal 6 || -
 Airteagal 7 || -
 Airteagal 8 || -
 6. Treoir 88/407/CEE
 Treoir 88/407/CEE || An Rialachán seo
 Airteagal 1 || -
 Airteagal 2 || Airteagal 4 (go páirteach)
 Airteagal 3 || Airteagal 157 agus Airteagal 158
 Airteagal 4 || Airteagal 158(b) agus (c)
 Airteagal 5 || Airteagail 89, 92, 95 agus 96
 Airteagal 6(1) Airteagal 6(2) Airteagal 6 (3) agus (4) || Airteagal 159 agus Airteagal 160 - -
 Airteagal 8 || Airteagail 230(1)(a) agus 231
 Airteagal 9 || Airteagail 230(1)(b), 234 agus 235
 Airteagal 10 || Airteagail 230(1)(c), 231, 236 agus 238
 Airteagal 11 || Airteagail 230(1)(d), 239 agus 240
 Airteagal 12 || Airteagal 230(2)
 Airteagal 15 || Airteagail 246 go dtí 251
 Airteagal 16 || -
 Airteagal 17 || -
 Airteagal 18 || -
 Airteagal 20 || -
 Airteagal 21 || -
 Airteagal 22 || -
 7. Treoir 89/556/CEE
 Treoir 89/556/CEE || An Rialachán seo
 Airteagal 1 || -
 Airteagal 2 || Airteagal 4 (go páirteach)
 Airteagal 3 || Airteagail 157, 158 agus 159
 Airteagal 5(1) Airteagal 5(2) Airteagal 5(2a) agus (3) || Airteagal 89 agus Airteagal 92 Airteagal 96 Airteagal 92
 Airteagal 6 || Airteagal 159 agus Airteagal 160
 Airteagal 7 || Airteagail 230(1)(a) agus 231
 Airteagal 8 || Airteagal 230(1)(b), 234 agus Airteagal 235
 Airteagal 9 || Airteagal 230(1)(d), 236 agus Airteagal 238
 Airteagal 10 || Airteagail 230(1)(c), 239 agus 240
 Airteagal 11 || Airteagal 230(2) agus Airteagail 249 go dtí 251
 Airteagal 14 || Airteagail 246 go dtí 248
 Airteagal 15 || -
 Airteagal 16 || -
 Airteagal 17 || -
 Airteagal 18 || -
 Airteagal 19 || -
 Airteagal 20 || -
 Airteagal 21 || -
 8. Treoir 90/429/CEE
 Treoir 90/556/CEE || An Rialachán seo
 Airteagal 1 || -
 Airteagal 2 || Airteagal 4 (go páirteach)
 Airteagal 3 || Airteagail 157 agus Airteagal 158
 Airteagal 4 || -
 Airteagal 5(1) Airteagal 5(2) || Airteagal 89 agus Airteagal 92 Airteagal 96
 Airteagal 6(1) Airteagal 6(2) || Airteagal 159 agus Airteagal 160
 Airteagal 7 || Airteagail 230(1)(a) agus 231
 Airteagal 8 || Airteagail 230(1)(b), 234 agus 235
 Airteagal 9 || Airteagal 230(1)(c), 236 agus Airteagal 238
 Airteagal 10 || Airteagail 230(1)(d), 239, 240
 Airteagal 11(1) Airteagal 11(2) agus (3) || Airteagal 230(2) -
 Airteagal 12 || Airteagal 239
 Airteagal 13 || -
 Airteagal 14 || -
 Airteagal 15 || Airteagail 246 go dtí 251
 Airteagal 16 || -
 Airteagal 17 || -
 Airteagal 18 || -
 Airteagal 19 || -
 Airteagal 20 || -
 Airteagal 21 || -
 Airteagal 22 || -
 9. Treoir 91/68/CEE
 Treoir 91/68/CEE || An Rialachán seo
 Airteagal 1 || -
 Airteagal 2 || Airteagail 4 (go páirteach)), 150(3) agus 220(3)
 Airteagal 3(1)(2)(3) agus (5) Airteagal 3(4) || Airteagal 127 agus Airteagal 128 Airteagal 136
 Airteagal 4(1) Airteagal 4(2) Airteagal 4(3) || Airteagail 121(2)(b), 127 agus 128 Airteagal 125 Airteagal 128
 Airteagal 4a || Airteagal 128
 Airteagal 4b(1) go dtí (3) Airteagal 4b(4) Airteagal 4b(5) Airteagal 4b(6) || Airteagal 128 Airteagal 130 Airteagal 129 Airteagal 121(1) agus Airteagal 122
 Airteagal 4c(1) agus (2) Airteagal 4c(3) || Airteagal 128 Airteagal 130 agus Airteagal 132
 Airteagal 5 || Airteagal 128
 Airteagal 6 || Airteagal 128
 Airteagal 7(1) go dtí (3) Airteagal 7(4) || Airteagal 30 ,31, 32 -
 Airteagal 8(1) go dtí (3) Airteagal 8(4) || Airteagail 36, 39 agus 40 -
 Airteagal 8a(1) Airteagal 8a(2) Airteagal 8a(3) Airteagal 8a(4) Airteagal 8a(5) || Airteagail 89(1)(a), 92, 93 agus 131 Airteagail 97 agus 100 Airteagal 93, 94 agus 96 Airteagal 95 Airteagal 92(1)(d) agus (2)(d)
 Airteagal 8b(1) Airteagal 8b(2) Airteagal 8b(3) Airteagal 8b(4) || Airteagail 82, 89(1)(a), 92, 93, 97, 100 agus 131 Airteagal 89, Airteagal 92 agus Airteagal 93 Airteagal 95 -
 Airteagal 8c(1) Airteagal 8c(2) Airteagal 8c(3) Airteagal 8c(4) agus (5) || Airteagal 85 agus Airteagal 122 Airteagal 99 Airteagal 122(1)(a) -
 Airteagal 9 || Airteagail 140, 141, 142, 143, 144, 145, 146 agus 150
 Airteagal 10 || -
 Airteagal 11 || -
 Airteagal 12 || Airteagal 141(b)
 Airteagal 14 || -
 Airteagal 15 || -
 Airteagal 17 || -
 Airteagal 18 || -
 10. Cinneadh 91/666/CEE
 Cinneadh 91/666/CEE || An Rialachán seo
 Airteagal 1 || -
 Airteagal 2 || Airteagal 4 (go páirteach)
 Airteagal 3 || Airteagal 48
 Airteagal 4 || Airteagail 48, 49 agus 50
 Airteagal 5 || Airteagal 48 agus Airteagal 50
 Airteagal 6 || Airteagal 15 agus Airteagal 48(3)(b)
 Airteagal 7 || Airteagal 50
 Airteagal 8 || -
 Airteagal 9 || -
 Airteagal 10 || -
 Airteagal 11 || -
 Airteagal 12 || -
 11. Treoir 92/35/CEE
 Treoir 92/35/CEE || An Rialachán seo
 Airteagal 1 || -
 Airteagal 2 || Airteagal 4 (go páirteach)
 Airteagal 3 || Airteagal 16
 Airteagal 4 || Airteagail 53 go dtí 57 agus 59
 Airteagal 5 || Airteagal 46 agus Airteagal 47
 Airteagal 6 || Airteagail 60 go dtí 69
 Airteagal 7 || Airteagal 57
 Airteagal 8 || Airteagal 64
 Airteagal 9 || Airteagal 65, 66 agus 67
 Airteagal 10 || Airteagal 65, 66 agus 67
 Airteagal 11 || Airteagal 68
 Airteagal 12 || Airteagal 71(1)
 Airteagal 13 || Airteagal 65(2)
 Airteagal 14 || -
 Airteagal 15 || -
 Airteagal 16 || -
 Airteagal 17 || Airteagal 43, 44 agus 45
 Airteagal 18 || -
 Airteagal 19 || -
 Airteagal 20 || -
 Airteagal 21 || -
 Airteagal 22 || -
 12. Treoir 92/65/CEE
 Treoir 92/65/CEE || An Rialachán seo
 Airteagal 1 || -
 Airteagal 2 || Airteagal 4 (go páirteach)
 Airteagal 3 || -
 Airteagal 4 || Airteagail 121, 123, 16, 17, 18, 30(2), 140 go dtí dtí 143, 146 agus 148
 Airteagal 5 || Airteagail 133, 134, 140 agus 141
 Airteagal 6(A) Airteagal 6(B) || Airteagail 121, 123, 127, 128, 134, 137, 140 go dtí 143 -
 Airteagal 7(A) Airteagal 7(B) || Airteagail 121, 123, 127, 128, 134, 137 agus 140 go dtí dtí 143 -
 Airteagal 8 || Airteagail 121, 123, 133 agus 140 go dtí 143
 Airteagal 9 || Airteagail 121, 123, 133 agus 140 go dtí 143
 Airteagal 10(1) go dtí (4) Airteagal 10(5) go dtí (7) || Airteagail 121, 123, 133, 140 go dtí 143 -
 Airteagal 10a ||
 Airteagal 11(1) Airteagal 11(2) agus (3) Airteagal 11(4) Airteagal 11(5) || Airteagal 155 Airteagail 155, 157, 158 agus 140 go dtí 143 Airteagal 92 agus Airteagal 96 Airteagal 162
 Airteagal 12(1) Airteagal 12(2) Airteagal 12(3) Airteagal 12(4) Airteagal 12(5) Airteagal 12(6) || - Airteagal 246 go hAirteagal 248 Airteagal 82, Airteagal 97 agus Airteagal 100 Airteagail 140 go dtí 146 agus 149 go dtí 151 - Airteagal 256
 Airteagal 13(1) Airteagal 13(2) || Airteagail 133, 140 go dtí 146 agus 148 Airteagail 90, 92, agus 93 go dtí 96
 Airteagal 14 || Airteagail 30, 31 agus 32
 Airteagal 15 || Airteagail 36, 39, 40 agus 41
 Airteagal 16 || Airteagal 230(1) agus Airteagal 236
 Airteagal 17(1) Airteagal 17(2) Airteagal 17(3) Airteagal 17(4) agus (5) || Airteagail 230(1)(a)(b) agus (c) Airteagal 231 Airteagal 231, 234 agus 235 -
 Airteagal 18 || Airteagail 230(1)(d) agus 239
 Airteagal 19 || Airteagal 236
 Airteagal 20 || Airteagail 230(2) agus 246 go dtí 248
 Airteagal 21 || Airteagail 141, 142, 143, 160, 209 agus 211
 Airteagal 22 || -
 Airteagal 23 || -
 Airteagal 24 || Airteagail 230(1)(d) 239 agus 241(1)(a)(v) agus (1)(c)(iv)
 Airteagal 25 || -
 Airteagal 26 || -
 Airteagal 27 || -
 Airteagal 28 || -
 Airteagal 29 || -
 Airteagal 30 || -
 13. Treoir 92/66/CEE
 Treoir 92/66/CEE || An Rialachán seo
 Airteagal 1 || -
 Airteagal 2 || Airteagal 4 (go páirteach)
 Airteagal 3 || Airteagal 16
 Airteagal 4 || Airteagail 53 go dtí 56, 57(1) agus 59
 Airteagal 5 || Airteagail 60 go dtí 63
 Airteagal 6 || Airteagal 63
 Airteagal 7 || Airteagail 57 agus 43(2)(d)
 Airteagal 8 || Airteagail 55 agus 56
 Airteagal 9(1) Airteagal 9(2) go dtí (7) || Airteagail 64 Airteagail 65 go dtí 68
 Airteagal 10 || Airteagal 65 agus Airteagal 67
 Airteagal 11 || Airteagail 67(b), 68(1)(b) agus (2)(a)
 Airteagal 12 || Airteagal 54
 Airteagal 13 || Airteagal 65(2)
 Airteagal 14 || -
 Airteagal 15 || -
 Airteagal 16 || Airteagal 46 agus Airteagal 47
 Airteagal 17 || Airteagal 47
 Airteagal 18 || Airteagal 65(e), 67 agus 69
 Airteagal 19(1) go dtí (3) Airteagal 19(4) Airteagal 19(5) || Airteagail 53 go dtí 56 Airteagail 57(1) agus 60 go dtí 63 Airteagal 71(2)
 Airteagal 20 || -
 Airteagal 21 || Airteagal 43 agus Airteagal 44
 Airteagal 22 || -
 Airteagal 23 || -
 Airteagal 24 || -
 Airteagal 25 || -
 Airteagal 26 || -
 Airteagal 27 || -
 14. Treoir 92/118/CEE
 Treoir 92/118/CEE || An Rialachán seo
 Airteagal 1 || -
 Airteagal 2 || Airteagal 4 (go páirteach)
 Airteagal 3 || Airteagail 164, 223 agus 228(c)(v)
 Airteagal 4(1) Airteagal 4(2) || Airteagal 164, 223 agus 228(c)(v) -
 Airteagal 5 || Airteagal 164 agus Airteagal 223
 Airteagal 6 || Airteagal 15(1)(b) agus (2)(b)
 Airteagal 7(1) Airteagal 7(2) Airteagal 7(3) Airteagal 7(4) || - Airteagail 246 go dtí 248 - Airteagal 256
 Airteagal 8 || -
 Airteagal 9 || Airteagal 230 agus Airteagal 236
 Airteagal 10 || Airteagail 230, 236, 239 agus 241
 Airteagal 11 || Airteagal 241(1)(c)(ii)
 Airteagal 12 || -
 Airteagal 13 || Airteagal 241(1)(c)(i)
 Airteagal 14 || -
 Airteagal 15 || -
 Airteagal 16 || Airteagal 241(1)(c)(v)
 Airteagal 17 || -
 Airteagal 18 || -
 Airteagal 19 || -
 Airteagal 20 || -
 15. Treoir 92/119/CEE
 Treoir 92/119/CEE || An Rialachán seo
 Airteagal 1 || -
 Airteagal 2 || Airteagal 4 (go páirteach)
 Airteagal 3 || Airteagal 16
 Airteagal 4 || Airteagail 53 go dtí 57 agus 59
 Airteagal 5 || Airteagail 60 go dtí 63
 Airteagal 6 || Airteagal 70 agus Airteagal 71(2)
 Airteagal 7 || Airteagal 63
 Airteagal 8 || Airteagal 57
 Airteagal 9 || Airteagail 62 agus 63
 Airteagal 10 || Airteagal 64
 Airteagal 11 || Airteagal 65 go dtí 68 agus 71(2)
 Airteagal 12 || Airteagail 65 go dtí 68
 Airteagal 13 || Airteagal 67(a)
 Airteagal 14 || Airteagal 65(2)
 Airteagal 15 || -
 Airteagal 16 || Airteagail 63(b), 67(b), 68(1)(b) agus (2)(a)
 Airteagal 17 || -
 Airteagal 18 || -
 Airteagal 19 || Airteagal 46 47, agus 49
 Airteagal 20 || Airteagail 43, 44 agus 45
 Airteagal 21 || -
 Airteagal 22 || -
 Airteagal 23 || -
 Airteagal 24 || -
 Airteagal 25 || -
 Airteagal 26 || -
 Airteagal 27 || -
 Airteagal 28 || -
 16. Cinneadh 95/410/CEE
 Cinneadh 95/410/CEE || An Rialachán seo
 Airteagal 1 || Airteagail 127 go dtí 129
 Airteagal 2 || Airteagal 128(1)(c)
 Airteagal 3 || Airteagail 140, 142 agus 143
 Airteagal 4 || -
 Airteagal 5 || -
 Airteagal 6 || -
 17. Treoir 2000/75/CE
 Treoir 2000/75/CE || An Rialachán seo
 Airteagal 1 || -
 Airteagal 2 || Airteagal 4 (go páirteach)
 Airteagal 3 || Airteagal 16
 Airteagal 4(1) agus (2) Airteagal 4(3) Airteagal 4(4) Airteagal 4(5) Airteagal 4(6) || Airteagail 54 agus 55 Airteagal 53 Airteagal 56 Airteagal 70 Airteagal 59
 Airteagal 5 || Airteagal 46 agus Airteagal 47
 Airteagal 6 || Airteagail 60 go dtí 64
 Airteagal 7 || Airteagal 57
 Airteagal 8 || Airteagal 64, 68 agus Airteagal 71(3)
 Airteagal 9 || Airteagal 65 agus Airteagal 67
 Airteagal 10(1) Airteagal 10(2) || Airteagail 64 agus 67 Airteagal 46 agus 47
 Airteagal 11 || -
 Airteagal 12 || Airteagal 65 agus Airteagal 67
 Airteagal 13 || Airteagal 71(1)
 Airteagal 14 || Airteagal 65(2)
 Airteagal 15 || -
 Airteagal 16 || -
 Airteagal 17 || -
 Airteagal 18 || Airteagail 43, 44 agus 45
 Airteagal 19 || -
 Airteagal 20 || -
 Airteagal 21 || -
 Airteagal 22 || -
 Airteagal 23 || -
 18. Rialachán (CE) Uimh. 1760/2000
 Rialachán (CE) Uimh. 1760/2000 || An Rialachán seo
 Airteagal 1 || Airteagal 102
 Airteagal 2 || Airteagal 4 (go páirteach)
 Airteagal 3 || Airteagal 102(2) agus 105
 Airteagal 4 || Airteagail 106(a), 108, 114, 115 agus 117
 Airteagal 5 || Airteagal 103(1)(a)
 Airteagal 6 || Airteagail 104, 106(b), 108, 114, 115 agus 117
 Airteagal 7 || Airteagail 97, 100, 101 agus 106(b)(i) agus (c)
 Airteagal 8 || Airteagal 105
 Airteagal 9 || -
 Airteagal 10(a) go dtí (c) Airteagal 10(d) agus (e) Airteagal 10(f) || Airteagal 114, Airteagal 115, Airteagal 117 - Airteagal 258
 Airteagal 11 || -
 Airteagal 12 || -
 Airteagal 13 || -
 Airteagal 14 || -
 Airteagal 15 || -
 Airteagal 16 || -
 Airteagal 17 || -
 Airteagal 18 || -
 Airteagal 19 || -
 Airteagal 20 || -
 Airteagal 21 || -
 Airteagal 22 || -
 Airteagal 23 || -
 Airteagal 24 || -
 Airteagal 25 || -
 19. Treoir 2001/89/CE
 Treoir 2001/89/CE || An Rialachán seo
 Airteagal 1 || -
 Airteagal 2 || Airteagal 4 (go páirteach)
 Airteagal 3 || Airteagail 16, 17, 18 agus 21
 Airteagal 4 || Airteagail 53, 57(1) agus 59
 Airteagal 5 || Airteagal 60 go dtí 63 agus 71(2)
 Airteagal 6 || Airteagal 60 go dtí 63 agus 71
 Airteagal 7 || Airteagal 62, 63 agus 65(1)(b)
 Airteagal 8 || Airteagal 57
 Airteagal 9 || Airteagal 64
 Airteagal 10 || Airteagail 65 go dtí 68
 Airteagal 11 || Airteagail 65 go dtí 68
 Airteagal 12 || Airteagail 65(1)(f), 67(b) agus 68(1)(b)
 Airteagal 13 || Airteagail 61(3), 63(d) agus 68
 Airteagal 14 || Airteagal 62 agus Airteagal 63
 Airteagal 15 || Airteagal 70
 Airteagal 16 || Airteagal 70 agus Airteagail 30 go dtí 35
 Airteagal 17 || Airteagail 15, 54(2) agus (3), 65(1)(b) agus 67(c)
 Airteagal 18 || Airteagail 15, 46 agus 47
 Airteagal 19 || Airteagal 65(1)(e), 67 agus 69
 Airteagal 20 || Airteagal 70
 Airteagal 21 || -
 Airteagal 22 || Airteagail 43, 44 agus 45
 Airteagal 23 || Airteagail 43(2)(d) agus 44
 Airteagal 24 || -
 Airteagal 25 || -
 Airteagal 26 || -
 Airteagal 27 || -
 Airteagal 28 || -
 Airteagal 29 || -
 Airteagal 30 || -
 Airteagal 31 || -
 20. Treoir 2002/60/CE
 Treoir 2002/60/CE || An Rialachán seo
 Airteagal 1 || -
 Airteagal 2 || Airteagal 4 (go páirteach)
 Airteagal 3 || Airteagail 16, 17, 18 agus 21
 Airteagal 4 || Airteagail 53 go dtí 56, 57(1) agus 59
 Airteagal 5 || Airteagail 60 go dtí 63 agus 71(2)
 Airteagal 6 || Airteagal 63 agus Airteagal 71
 Airteagal 7 || Airteagal 62 agus Airteagal 63
 Airteagal 8 || Airteagal 57
 Airteagal 9 || Airteagal 64
 Airteagal 10 || Airteagail 65, 67 agus 68
 Airteagal 11 || Airteagail 65, 67 agus 68
 Airteagal 12 || Airteagail 65(1)(f), 67(b) agus 68(1)(b)
 Airteagal 13 || Airteagal 61(3), 63(d) agus 68
 Airteagal 14 || Airteagal 62 agus Airteagal 63
 Airteagal 15 || Airteagal 70
 Airteagal 16 || Airteagal 70 agus Airteagail 30 go dtí dtí 35
 Airteagal 17 || Airteagail 61(f) agus 63
 Airteagal 18 || Airteagal 15, 54(2) agus (3), 65(1)(b) agus 67
 Airteagal 19 || Airteagail 15, 46 agus 47
 Airteagal 20 || -
 Airteagal 21 || Airteagail 43, 44 agus 45
 Airteagal 22 || Airteagail 43(2)(d) agus 44
 Airteagal 23 || -
 Airteagal 24 || -
 Airteagal 25 || -
 Airteagal 26 || -
 Airteagal 27 || -
 Airteagal 28 || -
 Airteagal 29 || -
 Airteagal 30 || -
 21. Treoir 2002/99/CE
 Treoir 2002/99/CE || An Rialachán seo
 Airteagal 1 || -
 Airteagal 2 || Airteagal 4 (go páirteach)
 Airteagal 3 || Airteagal 164, 223 agus 228(c)(v)
 Airteagal 4 || Airteagail 65(1)(c),(d)(i),(g),(h),(i), 67, 164, 223 agus 229(1)(d)
 Airteagal 5 || Airteagail 165, 166, 224 agus 225
 Airteagal 6 || -
 Airteagal 7 || Airteagal 236 agus Airteagal 238
 Airteagal 8 || Airteagail 231, 232 agus 233
 Airteagal 9 || Airteagal 239 agus Airteagal 240
 Airteagal 10 || -
 Airteagal 11 || -
 Airteagal 12 || -
 Airteagal 13 || -
 Airteagal 14 || -
 Airteagal 15 || -
 Airteagal 16 || -
 22. Treoir 2003/85/CE
 Treoir 2003/85/CE || An Rialachán seo
 Airteagal 1 || -
 Airteagal 2 || Airteagal 4 (go páirteach)
 Airteagal 3 || Airteagail 16, 17, 18 agus 21
 Airteagal 4 || Airteagail 53 go dtí 56 agus 57(1)
 Airteagal 5 || Airteagal 55(1)(d),(e) agus (2)
 Airteagal 6 || Airteagal 55(1)(f)(i) agus (2) agus 56(b)
 Airteagal 7 || Airteagal 55(1)(f)(ii)
 Airteagal 8 || Airteagal 55(1)(f) agus (2)
 Airteagal 9 || Airteagal 59
 Airteagal 10 || Airteagal 60, Airteagal 61, Airteagal 63
 Airteagal 11 || Airteagail 61(1)(f) 63(b), 65(1)(f) agus 67(b)
 Airteagal 12 || Airteagail 65(1)(h),(i) agus 67
 Airteagal 13 || Airteagal 57
 Airteagal 14 || Airteagal 61 agus Airteagal 63
 Airteagal 15 || Airteagal 61 agus Airteagal 63
 Airteagal 16 || Airteagail 61, 62 agus 63
 Airteagal 17 || Airteagal 71(1) agus (3)
 Airteagal 18 || Airteagail 61 agus 63
 Airteagal 19 || Airteagal 62 agus Airteagal 63
 Airteagal 20 || Airteagal 71(2) agus (3)
 Airteagal 21 || Airteagal 64
 Airteagal 22 || Airteagal 65 go dtí 67
 Airteagal 23 || Airteagal 65 go dtí 67
 Airteagal 24 || Airteagal 67 agus Airteagal 71(1)
 Airteagal 25 || Airteagail 65(1)(c),(d)(i),(g), (h), (i) agus 67
 Airteagal 26 || Airteagail 65(1)(c),(d)(i),(g), (h), (i), 67, 164 agus 164
 Airteagal 27 || Airteagail 65(1)(c),(d)(i),(g), (h), (i), 67, 164
 Airteagal 28 || Airteagal 65(1)(c),(d)(iii) agus 67
 Airteagal 29 || Airteagal 65(1)(c),(d)(ii) agus 67
 Airteagal 30 || Airteagal 65(1)(c),(d)(ii) agus 67
 Airteagal 31 || Airteagal 65(1)(c),(d)(ii) agus 67
 Airteagal 32 || Airteagal 65 agus Airteagal 67
 Airteagal 33 || Airteagal 65(1)(c)(d)(ii) agus 67
 Airteagal 34 || Airteagail 67, 140(2), 159(1)(b), 165(1)(b)
 Airteagal 35 || Airteagal 71
 Airteagal 36 || Airteagal 68
 Airteagal 37 || Airteagal 65 agus Airteagal 67
 Airteagal 38 || Airteagal 65 agus Airteagal 67
 Airteagal 39 || Airteagail 65(1)(c),(d)(i),(g), (h), (i), 67, 164
 Airteagal 40 || Airteagail 65(1)(c),(d)(i),(g), (h), (i), 67, 164
 Airteagal 41 || Airteagal 65(1)(c),(d)(ii) agus 67
 Airteagal 42 || Airteagal 65 agus Airteagal 67
 Airteagal 43 || Airteagal 71
 Airteagal 44 || Airteagal 68
 Airteagal 45 || Airteagal 64, 69 agus 71
 Airteagal 46 || Airteagal 65 agus Airteagal 67
 Airteagal 47 || Airteagail 65(1)(h) agus 67
 Airteagal 48 || Airteagal 140
 Airteagal 49 || Airteagail 15, 46 agus 47
 Airteagal 50 || Airteagal 46, 47 agus 69
 Airteagal 51 || Airteagal 46, 47 agus 69
 Airteagal 52 || Airteagal 46 agus Airteagal 47
 Airteagal 53 || Airteagal 46 agus Airteagal 47
 Airteagal 54 || Airteagail 46, 47, 65, 67 agus 69(3)
 Airteagal 55 || Airteagail 46, 47, 65 67 agus 69(3)
 Airteagal 56 || Airteagail 47, 68(1)(c) agus 69(3)
 Airteagal 57 || Airteagail 47, 68(1)(c) agus 69(3)
 Airteagal 58 || Airteagail 65(1)(c) agus 67
 Airteagal 59 || Airteagail 36, 38, 39, 40 agus 68
 Airteagal 60 || Airteagail 36, 38, 39, 40 agus 68
 Airteagal 61 || Airteagail 36, 38, 39, 40 agus 68
 Airteagal 62 || Airteagal 68
 Airteagal 63 || Airteagail 140(2), 159 agus 165
 Airteagal 64 || Airteagail 69(3) agus128
 Airteagal 65 || Airteagal 15
 Airteagal 66 || -
 Airteagal 67 || -
 Airteagal 68 || -
 Airteagal 69 || -
 Airteagal 70 || Airteagal 15
 Airteagal 71 || Airteagal 54(2) agus (3), 58, 61(1)(g), 63(c) agus 65(1)(b), 67(c), 68(1)(c) agus 2(b)
 Airteagal 72 || Airteagal 43
 Airteagal 73 || Airteagal 45
 Airteagal 74 || Airteagal 43(2)(d)
 Airteagal 75 || Airteagal 44
 Airteagal 76 || Airteagal 43(2)(d) agus 44
 Airteagal 77 || Airteagal 44
 Airteagal 78 || Airteagal 43(2)(d)
 Airteagal 79 || Airteagal 52
 Airteagal 80 || Airteagal 48
 Airteagal 81 || Airteagal 48(3) agus Airteagal 50
 Airteagal 82 || Airteagal 48(3) agus Airteagal 50
 Airteagal 83 || Airteagal 49
 Airteagal 84 || Airteagal 48(3) agus Airteagal 50
 Airteagal 85 || Airteagail 70 agus 71
 Airteagal 86 || Airteagal 256
 Airteagal 87 || -
 Airteagal 88 || Airteagal 71(3)
 Airteagal 89 || -
 Airteagal 90 || -
 Airteagal 91 || -
 Airteagal 92 || -
 Airteagal 93 || -
 Airteagal 94 || -
 Airteagal 95 || -
 23. Rialachán (CE) Uimh. 998/2003
 Rialachán (CE) Uimh. 998/2003 || An Rialachán seo
 Airteagal 1 || -
 Airteagal 2 || -
 Airteagal 3 || Airteagal 4 (go páirteach)
 Airteagal 4 || Airteagail 112, 114(e) agus 117
 Airteagal 5 || Airteagail 152, 222 agus 228
 Airteagal 6 || -
 Airteagal 7 || Airteagail 152(2) agus (3) agus 222(2) agus (3)
 Airteagal 8 || Airteagal 241(1)(a)(ii)
 Airteagal 9 || Airteagal 241(1)(a)(ii)
 Airteagal 10 || Airteagal 231
 Airteagal 11 || -
 Airteagal 12 || -
 Airteagal 13 || -
 Airteagal 14 (an chéad mhír agus an dara mír) Airteagal 14 (an tríú mír) Airteagal 14 (an ceathrú mír) || Airteagal 239 - Airteagail 236(1)(b) agus 241(1)(a)(ii)
 Airteagal 15 || -
 Airteagal 16 || -
 Airteagal 17 || Airteagail 152(2) agus (3), 222(2) agus (3), 228, agus 241(1)(a)(ii)
 Airteagal 18 || Airteagail 246 go dtí 251
 Airteagal 19 || Airteagail 4(2)(b), 152(2) agus (3), 222(2) agus (3), 228, agus 241(1)(a)(ii)
 Airteagal 19a(1) Airteagal 19a(2) || Airteagal 114(e) agus 117 Airteagal 152(2) agus (3)
 Airteagal 20 || -
 Airteagal 21 || -
 Airteagal 22 || -
 Airteagal 23 || -
 Airteagal 24 || -
 Airteagal 25 || -
 24. Rialachán (CE) Uimh. 21/2004
 Rialachán (CE) Uimh. 21/2004 || An Rialachán seo
 Airteagal 1 || Airteagal 102
 Airteagal 2 || Airteagal 4 (go páirteach)
 Airteagal 3(1) Airteagal 3(2) || Airteagal 102(2) Airteagal 105
 Airteagal 4(1) agus (2) Airteagal 4(3) Airteagal 4(4) go dtí (7) Airteagal 4(8) Airteagal 4(9) || Airteagail 107(a), 114, 115 agus 117 Airteagal 114(b) agus Airteagal 115(a) Airteagal 114 Airteagal 105 Airteagal 114(b)
 Airteagal 5 || Airteagail 97, 100, 101, 105 agus 106(b) agus (c)
 Airteagal 6 || Airteagail 105(b), 107(b), 108, 114(c)(ii), 115 agus 117
 Airteagal 7 || Airteagal 96
 Airteagal 8(1) Airteagal 8(2) Airteagal 8(3) go dtí (5) || Airteagal 103, Airteagal 107(c) Airteagal 103
 Airteagal 9 || Airteagail 114(b) agus 117
 Airteagal 10(1)(a) Airteagal 10(1)(b) Airteagal 10(1)(c) Airteagal 10(2) || - Airteagal 256 Airteagal 258 Airteagal 117
 Airteagal 11 || Airteagal 105
 Airteagal 12(1) Airteagal 12(2) Airteagail 12(4) go dtí (7) || - Airteagal 256 -
 Airteagal 13 || -
 Airteagal 14 || -
 Airteagal 15 || -
 Airteagal 16 || -
 Airteagal 17 || -
 25. Treoir 2004/68/CE
 Treoir 2004/68/CE || An Rialachán seo
 Airteagal 1 || -
 Airteagal 2 || Airteagal 4 (go páirteach)
 Airteagal 3(1) Airteagal 3(2) || Airteagal 230(1)(a) Airteagal 233(1)
 Airteagal 4 || Airteagal 231(1)
 Airteagal 5 || Airteagal 231(1),(3) agus Airteagal 232
 Airteagal 6 || Airteagal 236
 Airteagal 7 || Airteagal 236(1)(a) agus 2 agus Airteagal 237
 Airteagal 8 || Airteagail 236, 239(4) agus 241(1)(a)
 Airteagal 9 || Airteagail 236(1) agus (4)
 Airteagal 10 || Airteagal 236(1) agus 239(4)
 Airteagal 11 || Airteagail 230(1)(d), 239 agus 240
 Airteagal 12 || -
 Airteagal 13 || -
 Airteagal 14 || -
 Airteagal 16 || -
 Airteagal 17 || -
 Airteagal 18 || -
 Airteagal 19 || -
 Airteagal 20 || -
 Airteagal 21 || -
 26. Treoir 2005/94/CE
 Treoir 2005/94/CE || An Rialachán seo
 Airteagal 1 || -
 Airteagal 2 || Airteagal 4 (go páirteach)
 Airteagal 3 || Airteagal 9
 Airteagal 4 || Airteagal 27 agus Airteagal 28
 Airteagal 5 || Airteagail 16, 17, 18 agus 21
 Airteagal 6 || Airteagal 57
 Airteagal 7 || Airteagail 53 go dtí 56 agus 57(1)
 Airteagal 8 || Airteagal 55(2)
 Airteagal 9 || Airteagal 59
 Airteagal 10 || Airteagail 55(1)(e),(f) agus 56
 Airteagal 11 || Airteagal 61 agus Airteagal 63
 Airteagal 12 || Airteagal 63
 Airteagal 13 || Airteagal 61 agus Airteagal 63
 Airteagal 14 || Airteagal 63(a)
 Airteagal 15 || Airteagal 62 agus Airteagal 63(e)
 Airteagal 16 || Airteagal 64
 Airteagal 17 || Airteagal 65 agus Airteagal 67
 Airteagal 18 || Airteagal 65(1)(a) agus (b) agus Airteagal 67
 Airteagal 19 || Airteagal 65 agus Airteagal 67
 Airteagal 20 || Airteagal 65(1)(c)(d)(ii) agus 67
 Airteagal 21 || Airteagail 65(1)(c) agus (i) agus 67
 Airteagal 22 || Airteagal 65(1)(c) agus (i) agus Airteagal 67
 Airteagal 23 || Airteagail 65(1)(c) agus 67
 Airteagal 24 || Airteagail 65(1)(c) agus 67
 Airteagal 25 || Airteagail 65(1)(c) agus 67
 Airteagal 26 || Airteagail 65(1)(c) agus 67
 Airteagal 27 || Airteagail 65(1)(d)(ii) agus 67
 Airteagal 28 || Airteagail 65(1)(f) agus 67(b)
 Airteagal 29 || Airteagal 68
 Airteagal 30 || Airteagal 65 agus Airteagal 67
 Airteagal 31 || Airteagal 68
 Airteagal 32 || Airteagail 64, 65 67 agus 71(3)
 Airteagal 33 || Airteagal 67 agus 71(3)
 Airteagal 34 || Airteagail 37, 65(1)(i) agus 67
 Airteagal 35 || Airteagal 54 agus Airteagal 61
 Airteagal 36 || Airteagal 61 agus Airteagal 63
 Airteagal 37 || Airteagal 61 agus Airteagal 63
 Airteagal 38 || Airteagail 61, 63, 65 agus 67
 Airteagal 39 || Airteagal 61, 63 agus 71(3)
 Airteagal 40 || Airteagal 61, 63 agus 71
 Airteagal 41 || Airteagal 61 agus Airteagal 63
 Airteagal 42 || Airteagal 62 agus Airteagal 63
 Airteagal 43 || Airteagal 64
 Airteagal 44 || Airteagal 65 agus Airteagal 67
 Airteagal 45 || Airteagal 68
 Airteagal 46 || Airteagail 64(4) agus 67
 Airteagal 47 || Airteagail 61 agus 63
 Airteagal 48 || Airteagal 68(1)(b) agus 2(a)
 Airteagal 49 || Airteagal 61(3) agus Airteagal 68
 Airteagal 50 || Airteagail 15, 54(2)(b),(c) agus (3), 58(2), 63(5)
 Airteagal 51 || -
 Airteagal 52 || Airteagal 46 agus Airteagal 47
 Airteagal 53 || Airteagal 69
 Airteagal 54 || Airteagail 46, 47, 65, 67 agus 69
 Airteagal 55 || Airteagail 46, 47, 65, 67 agus 69
 Airteagal 56 || Airteagal 46 agus Airteagal 47
 Airteagal 57 || Airteagal 47
 Airteagal 58 || Airteagail 48 go dtí 51
 Airteagal 59 || Airteagal 52
 Airteagal 60 || -
 Airteagal 61 || Airteagal 256
 Airteagal 62 || Airteagail 43 go dtí 45
 Airteagal 63 || -
 Airteagal 64 || -
 Airteagal 65 || -
 Airteagal 66 || -
 Airteagal 67 || -
 Airteagal 68 || -
 Airteagal 69 || -
 27. Treoir 2006/88/CE
 Treoir 2006/88/CE || An Rialachán seo
 Airteagal 1 || -
 Airteagal 2 || Airteagail 2 agus 3(2)
 Airteagal 3 || Airteagal 4 (go páirteach)
 Airteagal 4(1) Airteagal 4(2) Airteagal 4(3) Airteagal 4(4) Airteagal 4(5) || Airteagail 170, 171, 174 agus 175 Airteagal 177 Airteagal 183(2) Airteagail 170, 171, 172 agus 173 -
 Airteagal 5 || Airteagal 179
 Airteagal 6 || Airteagal 183 agus Airteagal 184
 Airteagal 7 || -
 Airteagal 8 || Airteagal 185, 186, 187 agus 188
 Airteagal 9 || Airteagal 179(1)(a)(i), (2) agus (3)
 Airteagal 10 || Airteagal 179(1)(a)(ii), (2) agus (3)
 Airteagal 11 || Airteagal 190 agus Airteagal 204
 Airteagal 12 || Airteagal 190
 Airteagal 13 || Airteagal 191
 Airteagal 14(1) agus (2) Airteagal 14(3) agus (4) || Airteagal 208 Airteagal 219 agus Airteagal 220
 Airteagal 15(1) agus (2) Airteagal 15(3) Airteagal 15(4) || Airteagal 195 agus Airteagal 196 Airteagal 192 Airteagal 195, 196 agus 198
 Airteagal 16 || Airteagal 196
 Airteagal 17 || Airteagal 196
 Airteagal 18 || Airteagal 200 agus Airteagal 201
 Airteagal 19 || Airteagal 200 agus Airteagal 201
 Airteagal 20 || Airteagal 199
 Airteagal 21 || Airteagail 202, 203 agus 205
 Airteagal 22 || Airteagal 230(1)(a)
 Airteagal 23 || Airteagal 231 agus Airteagal 232
 Airteagal 24 || Airteagail 230(1)(d) agus 239
 Airteagal 25 || Airteagail 236, 239 agus 240
 Airteagal 26 || Airteagal 16
 Airteagal 27 || Airteagal 17 agus Airteagal 18
 Airteagal 28 || Airteagail 53 go dtí 55 agus 72 go dtí 74
 Airteagal 29 || Airteagal 57
 Airteagal 30 || Airteagal 59 agus Airteagal 77
 Airteagal 31 || -
 Airteagal 32 || Airteagail 60, 61, 62 agus 64
 Airteagal 33 || Airteagal 65 agus Airteagal 67
 Airteagal 34 || Airteagal 61(1)(b) agus (c) agus Airteagal 63
 Airteagal 35 || Airteagail 61(3) agus 63
 Airteagal 36 ||
 Airteagal 37 || Airteagal 68
 Airteagal 38 || Airteagal 76 agus Airteagal 78
 Airteagal 39 || Airteagal 78 agus Airteagal 79
 Airteagal 40 || Airteagal 80
 Airteagal 41 || Airteagal 246(1)(b) agus (c)
 Airteagal 42 || Airteagal 71(3)
 Airteagal 43 || Airteagal 227
 Airteagal 44 || Airteagail 26, 27, 30 agus 31
 Airteagal 45 || Airteagal 32
 Airteagal 46 || Airteagal 34
 Airteagal 47 || Airteagal 43 agus Airteagal 44
 Airteagal 48 || Airteagal 46 agus Airteagal 47
 Airteagal 49 || Airteagal 36
 Airteagal 50 || Airteagal 36 agus 37
 Airteagal 51 || Airteagal 38
 Airteagal 52 || Airteagal 41
 Airteagal 53 || Airteagal 42
 Airteagal 54 || -
 Airteagal 55 || -
 Airteagal 56 || -
 Airteagal 57(a) Airteagal 57(b) Airteagal 57(c) || - Airteagail 54(2)(c) agus (3), 58, 61(1)(h), 63(c), 67(1)(b) agus 67(c) -
 Airteagal 58 || -
 Airteagal 59 || Airteagal 38 agus Airteagal 183 (go páirteach)
 Airteagal 60 || Airteagal 256
 Airteagal 61 || -
 Airteagal 62 || -
 Airteagal 63 || -
 Airteagal 64 || -
 Airteagal 65 || -
 Airteagal 66 || -
 Airteagal 67 || -
 28. Treoir 2008/71/CE
 Treoir 2008/71/CE || An Rialachán seo
 Airteagal 1 || -
 Airteagal 2 || Airteagal 4 (go páirteach)
 Airteagal 3(1) Airteagal 3(2) || Airteagal 96 Airteagal 115
 Airteagal 4(1) Airteagal 4(2) || Airteagal 97 agus Airteagal 115 Airteagal 110
 Airteagal 5(1) Airteagal 5(2) || Airteagal 110(a), 114(b) agus 117 Airteagail 110(a) agus 111
 Airteagal 6(1) Airteagal 6(2) || Airteagail 110(a), 115 agus 117 -
 Airteagal 7 || Airteagal 103(1)(b) agus (2)
 Airteagal 8 || Airteagail 110 agus 114(d)
 Airteagal 9 || Airteagal 256
 Airteagal 10 || -
 Airteagal 11 || -
 Airteagal 12 || -
 Airteagal 13 || -
 29. Treoir 2009/156/CE
 Treoir 2009/156/CEE || An Rialachán seo
 Airteagal 1 || -
 Airteagal 2 || Airteagal 4 (go páirteach)
 Airteagal 3 || Airteagal 123 agus Airteagal 136
 Airteagal 4(1) Airteagal 4(2) Airteagal 4(3) Airteagal 4(4) Airteagal 4(5) Airteagal 4(6) || Airteagal 127 agus Airteagal 146(3) Airteagal 127 agus Airteagal 128 Airteagal 125 Airteagail 109, 114 agus 117 Airteagal 123(1)(a), 127 agus 128 Airteagail 30 go dtí 35
 Airteagal 5 || Airteagal 127 agus Airteagal 128
 Airteagal 6 || Airteagail 127, 128 agus 141(b)
 Airteagal 7(1) Airteagal 7(2) Airteagal 7(3) || Airteagal 123(2) agus Airteagal 130 Airteagail 127, 128 agus 129 Airteagail 127, 128 agus 129
 Airteagal 8 || Airteagail 109(1)(c), 114, 117 agus Airteagail 140 go dtí 143
 Airteagal 9 || Airteagail 246 go dtí 248 (go páirteach)
 Airteagal 10 || -
 Airteagal 11 || -
 Airteagal 12(1), (2) agus (3) Airteagal 12(4) agus (5) || Airteagail 230(1)(a) agus 231 Airteagal 236
 Airteagal 13 || Airteagal 231 agus Airteagal 236
 Airteagal 14 || Airteagal 236
 Airteagal 15 || Airteagal 236
 Airteagal 16 || Airteagail 236, 238 agus 239
 Airteagal 17 || Airteagal 236
 Airteagal 18 || -
 Airteagal 19 || Airteagal 236
 Airteagal 20 || -
 Airteagal 21 || -
 Airteagal 22 || -
 Airteagal 23 || -
 Airteagal 24 || -
 30. Treoir 2009/158/CE
 Treoir 2009/158/CE || An Rialachán seo
 Airteagal 1 || -
 Airteagal 2 || Airteagal 4 (go páirteach)
 Airteagal 3 || -
 Airteagal 4 || -
 Airteagal 5 || Airteagail 123, 127, 128, 157 agus 158
 Airteagal 6 || Airteagal 121, 123 agus 157
 Airteagal 7 || Airteagal 96
 Airteagal 8 || Airteagal 157 agus Airteagal 158
 Airteagal 9 || Airteagal 127 agus Airteagal 128
 Airteagal 10 || Airteagal 127 agus Airteagal 128
 Airteagal 11 || Airteagal 127 agus Airteagal 128
 Airteagal 12 || Airteagal 127 agus Airteagal 128
 Airteagal 13 || Airteagal 128
 Airteagal 14 || Airteagal 128
 Airteagal 15(1)(a) Airteagal 15(1)(b) agus (2) Airteagal 15(2) || Airteagal 157 agus Airteagal 158 Airteagal 127 agus Airteagal 128 Airteagail 30 go dtí 35
 Airteagal 16 || Airteagail 30 go dtí 35
 Airteagal 17 || Airteagail 36, 39 agus 40
 Airteagal 18 || Airteagail 121, 122, 123(1)(a) agus 2, 129 agus 155(3)
 Airteagal 19 || Airteagal 128
 Airteagal 20 || Airteagail 140 go dtí 147 agus Airteagail 159 agus 160
 Airteagal 21 || -
 Airteagal 22 || -
 Airteagal 23 || Airteagail 230(1)(a), 231 agus 232
 Airteagal 24 || Airteagal 236
 Airteagal 25 || Airteagal 236
 Airteagal 26 || Airteagal 239
 Airteagal 27 || -
 Airteagal 28 || Airteagail 236, 237 agus 238
 Airteagal 29 || Airteagal 236 agus 241
 Airteagal 30 || Airteagal 236
 Airteagal 31 || Airteagail 246 go dtí 248
 Airteagal 32 || -
 Airteagal 33 || -
 Airteagal 34 || -
 Airteagal 35 || -
 Airteagal 36 || -
 Airteagal 37 || -
 Airteagal 38 || -
 [1] COM(2010) 543 final
 "Rialáil Chliste san Aontas Eorpach".
 [2] COM(2010) 2020 "An
 Eoraip 2020 – Straitéis i leith fáis chliste, inbhuanaithe,
 chuimsithigh".
 [3] http://ec.europa.eu/food/animal/diseases/strategy/cahpeval_en.htm
 [4] http://ec.europa.eu/food/animal/diseases/strategy/index_en.htm
 [5] Rún PE 2007/2260(INI).
 [6] Doic.15481/07 Aguisín 1.
 [7] NAT/376 – EU Animal Health Strategy.
 [8] COM (2008) 545 final, http://ec.europa.eu/food/animal/diseases/strategy/documents_en.htm
 [9] IO C ..., lch .
 [10] IO C ..., lch .
 [11] COM(2007) 539 final.
 [12] IO L 336, 23.12.1994, lch. 1.
 [13] COM(2000) 1 final.
 [14] IO L 31, 1.2.2002, lch. 1.
 [15] IO L 300, 14.11.2009, lch. 1.
 [16] IO L 147, 31.5.2001, lch. 1.
 [17] IO L 325, 12.12.2003, lch. 31.
 [18] IO L 325, 12.12.2003, lch. 1.
 [19] IO L 268, 3.10.1998, lch. 1.
 [20] IO L 139, 30.4.2004, lch. 321.
 [21] IO L 268, 14.9.1992, lch. 54.
 [22] COM(2011) 748.
 [23] http://www.oie.int/en/support-to-oie-members/global-studies/categorisation-of-animal-diseases/
 [24] IO L 325, 12.12.2003, lch. 31.
 [25] Doc SANCO/7070/2010.
 [26] IO L 276, 20.10.2010, lch. 33.
 [27] IO L 121, 29.7.1964, lch. 1977.
 [28] IO L 46, 19.2.1991, lch. 19.
 [29] IO L 192, 23.7.2010, lch. 1.
 [30] IO L 343, 22.12.2009, lch. 74.
 [31] IO L 268, 14.9.1992, lch. 54.
 [32] IOL...
 [33] IO L 204, 21.7.1998, lch. 37.
 [34] IO L 121, 29.7.1964, lch. 1977.
 [35] IO L 145, 13.6.1977, lch. 44.
 [36] IO L 15, 19.1.1978, lch. 34.
 [37] IO L 194, 22.7.1988, lch. 10.
 [38] IO L 325, 1.12.1980, lch. 1.
 [39] IO L 378, 31.12.1982, lch. 58.
 [40] IO L 302, 19.10.1989, lch. 1.
 [41] IO L 224, 18.8.1990, lch. 62.
 [42] IO L 46, 19.2.1991, lch. 19.
 [43] IO L 368, 31.12.1991, lch. 21.
 [44] IO L 157, 10.6.1992, lch. 19.
 [45] IO L 268, 14.09.1992, lch. 54.
 [46] IO L 260, 5.9.1992, lch. 1.
 [47] IO L 62, 15.3.1993, lch. 49.
 [48] IO L 62, 15.3.1993, lch. 69.
 [49] IO L 243, 11.10.1995, lch. 25.
 [50] IO L 327, 22.12.2000, lch. 74.
 [51] IO L 79, 30.3.2000, lch. 40.
 [52] IO L 204, 11.8.2000, lch. 1.
 [53] IO L 31, 1.12.2001, lch. 5.
 [54] IO L 192, 20.7.2002, lch. 27.
 [55] IO L 18, 23.1.2003, lch. 11.
 [56] IO L 306, 22.11.2003, lch. 1.
 [57] IO L ...
 [58] IO L 5, 9.1.2004, lch. 8.
 [59] IO L 139, 30.4.2004, lch. 321.
 [60] IO L 192, 23.7.2010, lch. 1.
 [61] IO L 10, 14.1.2006, lch. 16.
 [62] IO L 328, 24.11.2006, lch. 14.
 [63] IO L 213, 8.8.2008, lch. 31.
 [64] IO L 343, 22.12.2009, lch. 74.
 [65] IO L 213, 3.8.1978, lch. 15.
 [66] IO L 29, 3.2.1979, lch. 24.
 [67] IO L 14, 16.1.1981, lch. 22.
 [68] IO L 223, 2.8.1989, lch. 19.
 [69] IO L 224, 18.8.1990, lch. 13.
 [70] IO L 373, 31.12.1990, lch. 29.
 [71] IO L 55, 28.2.2011, lch. 13.